
skiriama Peggy Elynn 


Volgi intorno lo sguardo, oh sire, e verdi gual strage orrenda 
nel tuo nobil regno, fa il crudo mostro. Ah mira allagate 
di sangue guelle pubbliche vie. Ad ogni passo vedrai chi 
geme, e V'alma gonfia d'atro velen dal corpo esala. 


Apsidairyk aplink, o valdove, ir pažvelk, kokią baisią negandą 
nuožmus baisūnas sukėlė tavo puikioje karalystėje. Pažvelk į gat- 
ves, užlietas krauju. Kur žengi, matai ką nors dejuojantį, sielą, 
paliekančią nuo siaubingų nuodų išpurtusį kūną. 

Idomenėjas 


vy! 


IN 
Wi 
NMI 


WI 


Wi 


M 


AA Ni 


t “ i | | i "| ių 
| | " | 
Na ypa) ilikiuiin 


Nk 
Nokalių 


M 


MN 
I! 


| W ų „ i | ių) ų I V “ 
“ „M AL N MN NN M N V t NN 


V Nu ų 
NU M M M Ai | VM “ | | NAMŲ UNI NN i | a 
Ų | | NW N ON 
Manų 


AN I ' K Ų NM. R | į Ni 

MM WiFi t" M ' N NU k i " y ) N p My | ' N MN ' M 

' NA NSA M UN 
Wi " | ! ) MN VII VAN NN VU i I 

UN) | 


|| J 
siiil) UM 
A 


I 
UI 


. || 
2 | 
M 
UN M 
M 


i 
J 


NN 
AU M 


| sl Mu) 
V KV 
I || | 


M ML 


1 


MN 


m "1 MM M Niu M MN 
i M N i k N N "M Na NMI Ni, NN) . VN " 


„NN 
MU 


Drumzliname kanalo vandenyje kniūbsčias plūduriavo 
kūnas. Besitraukiantis atoslūgis švelniai plukdė jį į atvirus 
priešais kanalo žiotis plytinčios lagūnos vandenis. Kelis kar- 
tus galva atsimušė į apsamanojusius krantinės laiptelius 
priešais Šv. Jono ir Povilo baziliką, pailsėjo čia akimirką, o 
paskui, kojoms pasisukus dailių baleto lanku, glebiai pasi- 
slinko, truktelėjęs išsilaisvino ir vėl nuplaukė pasroviui į 
atvirus vandenis ir laisvę. 

Visai čia pat bažnyčios varpai suskambino keturias ryto, 
ir vandenys sulėtėjo tarsi varpų įsakyti. 

Pamažu lėtėjo dar labiau, kol stojo ta visiškos ramybės 
akimirka, kuri skiria potvynius, kai vandenys laukia kito 
potvynio, perimančio dieninę pamainą. Ramybės pagautas 
bejėgis daiktas suposi vandens paviršiuje slepiamas tamsos 
ir neįžvelgiamas. Laikas slinko tyloje, o paskui eidami pro 
šalį ją sutrikdė du vyrai, šnekučiuodamiesi minkštais bal- 
sais, šiek tiek švepluojančia venecijietiška tarme. Vienas jų 
prisikrovęs laikraščių stūmė žemą vežimėlį, veždamasis į 
savo spaudos kioską dienos pradžiai; kitas ėjo į darbą ligo- 


ninėn, kuri užėmė visą vieną didžiulės atviros campo pusę. 

Lagūna prapukšėjo kateriukas, ir jo sukeltos mažytės 
bangelės, atvilnijusios į kanalą, žaidė su kūnu, sūpuodamos 
ji palei krantinės sieną. 

Varpams išmušus penktą, viename prie kanalo stovinčių 
ir į campo žvelgiančių namų moteris atvėrė tamsiai žalias 
savo virtuvės langines ir apsigręžė sumažinti dujų liepsnos 
po kavinuku. Dar ne visai prabudusi įsibėrė į puodelį cuk- 
raus, užsuko dujas įgudusiai pasukdama riešą ir tiršta sro- 
vele įsipylė kavos. Atsargiai nešdamasi grįžo prie atviro 
lango ir, kaip ištisus dešimtmečius kasryt, užsižiūrėjo į 
didžiulę raito Koleonio, grėsmingiausio iš visų Venecijos 
karvedžių, skulptūrą, dabar artimiausią savo kaimynę. Bjan- 
kai Pianaro tai buvo pati taikiausia dienos akimirka, o Kole- 
onis, prieš šimtmečius įlietas į amžiną bronzos tylą, - pui- 
kiausias bičiulis šį ketvirtį valandėlės mielos, slaptos tylos. 

Gurkštelėjo džiaugdamasi kavos karštumu, stebėdama 
balandžius, kurie jau lesinėdami artinosi prie skulptūros 
pamato. Tingiai pažvelgė apačion, kur ant tamsiai žalio van- 
dens sūpavosi vyro valtis. Naktį lijo ir ji pasižiūrėjo, norė- 
dama pamatyti, ar valtį dengiantis brezentas tebėra vietoje. 
Jei vėjas būtų nuplėšęs brezentą, Nino turėtų lipti žemyn 
ir prieš eidamas į darbą sutvarkyti. Ji pasilenkė, kad geriau 
matytų laivapriekį. Iš pradžių pamanė, kad tai šiukšlių mai- 
šas, kurį nuo krantinės nušlavė nakties potvynis. Tačiau 
tas buvo keistai simetriškas, pailgas, su dviem į skirtingas 
puses iš kamieno stirksančiomis šakomis, tarsi tai būtų... 

— Ak, Dio, - aiktelėjo ji ir išmetė kavos puodelį žemyn 
į vandenį, arti keistos kanale plūduriuojančios kniūbsčios 
figūros. - Nino, Nino, - suriko atsigręždama į savo miega- 
mąjį. - Negyvėlis kanale. 


Būtent toks pranešimas „Negyvėlis kanale“ prižadino 
Gvido Brunetį po dvidešimties minučių. Jis pasirėmė ant 
kairiojo peties ir prisitraukė telefoną į lovą. 

— Kur? 

- Prie Šv. Jono ir Povilo. Priešais ligoninę, pone, - atsakė 
policininkas, paskambinęs jam iš karto, vos spėjęs atsiliepti 
į skambutį kvestūroje. 

— Kas atsitiko? Kas jį surado? - paklausė Brunetis, iškiš- 
damas kojas iš po antklodės ir sėsdamasis ant lovos krašto. 

— Nežinau, pone. Paskambino ir pranešė vyras, pavarde 
Pianaro. 

— Tai kodėl skambini man? - paklausė Brunetis, stengda- 
masis nuslėpti balse irzulį, aiškiai apėmusį, kai pamatė, kiek 
laiko rodo šviečiantis prie lovos laikrodžio ekranas: penkios 
trisdešimt viena. - O naktinė pamaina? Ar ten nieko nėra? 

— Jie visi išėjo namo, pone. Paskambinau Bocečiui, bet 
jo žmona pasakė, kad jis dar negrįžęs, — kol jaunuolis kal- 
bėjo, jo balse vis augo ir augo dvejonė. - Todėl paskambinau 
jums, pone, nes žinau, kad jūs dirbate dieninėje pamainoje. 

Kuri, prisiminė Brunetis, prasideda po dviejų su puse 
valandos. Jis nieko nepasakė. 

— Arjjūs ten, pone? 

— Taip, čia. Ir dabar pusė šešių. 

- Žinau, pone, - sudejavo jaunuolis. - Bet daugiau nieko 
negalėjau rasti. 

— Gerai. Gerai. Atvyksiu ir pažiūrėsiu. Atsiųsk man 
katerį. Dabar, - prisiminęs valandą ir kad naktinė pamaina 
jau paliko tarnybą, paklausė: — Ar yra kas jį atvairuos? 

— Taip, pone. Ką tik įėjo Bonsuanas. Ar man jį atsiųsti? 

— Taip, tuojau pat. Ir paskambink kitiems iš dieninės 
pamainos. Pasakyk, kad pasitiktų mane ten. 


— Klausau, pone, - atsiliepė jaunuolis su girdimu paleng- 
vėjimu, kad kažkas perėmė naštą. 

— Ir paskambink daktarui Ricardžiui. Paprašyk jo, kad 
kiek galėdamas greičiau ten atvyktų. 

— Klausau, pone. Dar ką nors, pone? 

— Ne, nieko. Bet atsiųsk motorlaivį. Dabar pat. Ir liepk 
kitiems, jei ten atvyks anksčiau už mane, aptverti vietą. 
Neleisti niekam nė prisiartinti prie kūno. 

Net jiems bekalbant, kiek įkalčių buvo sunaikinta, nuo- 
rūkų numesta ant žemės, batais vaikščiota per grindinį? 
Nieko daugiau nesakęs padėjo ragelį. 

Šalia jo lovoje sukrutėjo Paola ir pažvelgė į jį viena 
akimi, kitą plika ranka užsidengusi nuo plieskiančios švie- 
sos. Suniurnėjo, ir ilga patirtis pasakė jam, kad ji klausia. 

— Negyvėlis. Kanale. Jie atvyksta manęs pasiimti. Paskam- 
binsiu. 

Atsakydama ji pritariamai suniurnėjo. Apsivertė ant 
pilvo ir tuoj pat užmigo — tikriausiai vienintelė visame 
mieste nesusidomėjo viename kanalų atrastu plūduriuo- 
jančiu kūnu. 

Jis greitai apsirengė, nusprendęs negaišti laiko skusda- 
masis, nuėjo į virtuvę pažiūrėti, ar yra laiko kavai. Ati- 
dengė Moka Express dangtelį ir pamatė apie colį vakarykš- 
čios kavos likučių. Nors ir nekentė pašildytos kavos, įsi- 
pylė į prikaistuvį, pastatė ant aukštos liepsnos ir stovėda- 
mas laukė, kol užvirs. Kai užvirė, supylė kone tąsų skystį į 
puodelį, įsibėrė tris šaukštelius cukraus ir greitai išgėrė. 

Suskambo durų skambutis pranešdamas, kad atvyko 
policijos motorlaivis. Jis dirstelėjo į laikrodį. Be aštuonių 
minučių šešios. Tikriausiai Bonsuanas; niekas kitas nesu- 
gebėtų atplukdyti motorlaivio taip greitai. Pasiėmė vilnonį 


švarką nuo kabyklos prie laukujų durų. Rugsėjo rytai gali 
būti vėsūs, ir ties Šv. Jonu ir Povilu, taip arti atvirų lagūnos 
vandenų, visada gali būti vėjuota. 

Penkių maršų laiptų apačioje jis atidarė pastato duris ir 
pamatė Pučetį, naujoką, policijoje tarnaujantį mažiau negu 
penkis mėnesius. 

— Buon giorno, Signor Commissario, — žvaliai pasisveikino 
ir atidavė pagarbą Pučetis, sukeldamas daugiau triukšmo ir 
šurmulio, negu, Brunečio manymu, tokią valandą tinka. 

Brunetis atsakė mostu ir pasuko žemyn siaura calle, 
kurioje gyveno. Pakrantėje pamatė policijos motorlaivį, pri- 
sišvartavusį prieplaukoje, ritmiškai žybsintį mėlynu švytu- 
rėliu. Prie šturvalo pažino Bonsuaną, policijos vairininką, 
kurio gyslomis sruveno nesuskaičiuojamų Burano žvejų 
kartų Kraujas, tikriausiai sumišęs su lagūnos vandenimis, 
suteikiančiais įgimtą potvynių ir srovių nuojautą, tad miesto 
kanalais galėjo lakstyti užrištomis akimis. 

Bonsuanas, kresnas ir barzdotas, pasitiko atvykusį Bru- 
netį linktelėdamas, taip pripažindamas tiek valandą, tiek 
savo viršininką. Pučetis stryktelėjo ant denio, prisidėdamas 
prie poros ten esančių uniformuotų policininkų. Vienas jų 
atrišo švartavimosi lyną nuo stulpelio, ir Bonsuanas greitai 
išstūmė atbulą motorlaivį atgal į Didįjį kanalą, staigiai apsi- 
suko ir nulėkė prie Rialto tilto. Jie pralėkė po tiltu ir pasuko į 
vienpusio judėjimo kanalą dešinėn. Netrukus kirto į dešinę, 
paskui vėl į kairę. Brunetis stovėjo ant denio nuo vėjo ir 
ankstaus ryto žvarbos pasistatęs apykaklę. Abipus kanalo 
prišvartuotos valtys šokčiojo jų pažadintos, o atplaukian- 
čios priešais iš San Erazmo su šviežiais vaisiais ir daržovė- 
mis, išvydusios žybsintį mėlyną jų švyturėlį, traukėsi į šalį 
ir spaudėsi prie pastatų. 


Galop jie pasuko į Rio dei Mendicanti, į kanalą, pro 
ligoninę kaip tik tiesiai priešais kapines įtekantį į lagūną. 
Kapinių ir ligoninės kaimynystė tikriausiai buvo atsitik- 
gydymą ligoninėje, kapinės buvo nebylus komentaras apie 
ligoninės personalo profesionalumą. 

Dar plaukdamas kanalu Brunetis pamatė dešinėje prie 
pat krantinės pakraščio susispietusių žmonių pulkelį. Bon- 
suanas sustabdė motorlaivį per penkiolika metrų nuo 
minios, ir dabar jau Brunetis žinojo, kad nuo jos buvimo 
padarinių visiškai bergždžia mėginti apsaugoti kokį nors 
įkaltį iš nusikaltimo vietos. 

Vienas pareigūnų prisiartino prie motorlaivio ir padavė 
ranką padėdamas jam išlipti į krantą. 

— Buon giorno, Signor Commissario. Mes jį ištraukėme, bet, 
kaip matote, jau turime ir draugiją, - mostelėjo į devynetą 
ar dešimt žmonių, susibūrusių aplink kažką ant grindinio ir 
kūnais užstojančių jį nuo Brunečio akių. 

Pareigūnas pasuko atgal ir eidamas prie minios tarė: 

— Gerai. Pasitraukite. Policija. 

Minia atsitraukė ne pagal komandą, o artinantis dviem 
vyrams. 

Ant grindinio Brunetis pamatė aukštielninko jaunuolio 
atviromis ryto šviesai akimis kūną. Šalia stovėjo du polici- 
ninkai iki pečių permirkusiomis uniformomis. Pamatę Bru- 
netį abu atidavė pagarbą. Kai nuleido rankas, nuo jų žemėn 
nuvarvėjo vanduo. Jis juos pažino —- Lučianis ir Rosis, abu 
geri vyrai. 

— Na? - paklausė Brunetis, žvelgdamas į negyvėlį. 

Lučianis, vyresnis iš tųdviejų, atsakė: 

— Jis plūduriavo kanale, kai mes čia atvykome, dotore. 


Vyras iš to namo, - kalbėjo rodydamas ochra dažytą pastatą 
kitapus kanalo, - mus iškvietė. Jo žmona pamatė. 

Brunetis apsigręžė ir pažvelgė į namą. 

— Ketvirtas aukštas, — paaiškino Lučianis. 

Brunetis pakėlė akis ir kaip tik tada pamatė nuo lango 
pasitraukiančią figūrą. Apžiūrinėdamas pastatą ir namus 
greta jo, languose pastebėjo keletą tamsių šešėlių. Kai kurie 
pasitraukdavo jam bežiūrint, kiti - ne. 

Brunetis vėl atsisuko į Lučianį ir linktelėjo jam tęsti. 

— Jis buvo prie laiptų, bet mums teko įbristi ir jį iškelti. 
Paguldžiau jį ant nugaros. Kad pamėginčiau gaivinti. Tačiau 
vilties nebebuvo, pone. Atrodo, kad jis jau senokai miręs, — 
skambėjo atsiprašančiai, tarsi jo nesėkmė įpūsti jaunuoliui 
gyvybę būtų kažkaip prisidėjusi prie mirties baigtinumo. 

— Ar apieškojai kūną? - paklausė Brunetis. 

— Ne, pone. Kai supratome, kad nieko nebegalime pada- 
ryti, pamanėme, jog būtų geriau palikti jį daktarui. 

— Gerai, gerai, - sumurmėjo Brunetis. 

Lučianis sudrebėjo — ar nuo šalčio, ar suvokdamas savo 
nesėkmę, ir maži vandens lašeliai nuvarvėjo ant grindinio. 

— Judu keliaukite namo. Nusimaudykite vonioje, ko nors 
užkąskite. Ir išgerkite ką nors nuo peršalimo, — čia abu 
vyrai nusišypsojo dėkingi už tokį pasiūlymą. - Ir pasiimkite 
motorlaivį. Bonsuanas nuplukdys jus namo, abudu. 

Vyrai jam padėkojo, prasiyrė pro minią, kuri per tas 
kelias Brunečio buvimo minutes dar paaugo. Jis mostelėjo 
vienam uniformuotų vyrų, atvykusių motorlaiviu kartu, ir 
pasakė: 

— Patraukite tuos žmones toliau, tada užsirašykite jų var- 
dus ir adresus, visų. Paklauskite, kada čia atėjo, ar girdėjo 
arba matė šįryt ką nors keista. Tada siųskite juos namo. 


Jis nepakentė vampyrų, kurie visada susispiečia mirties 
vietoje, ir niekada negalėjo suprasti daugybės jų susižavė- 
jimo ja, ypač pačiomis žiauriausiomis jos apraiškomis. 

Vėl pažvelgė į jaunuolio ant grindinio veidą, dabar dau- 
gelio gailestingų žvilgsnių objektą. Tai buvo gražus vyras, 
trumpais šviesiais plaukais, patamsėjusiais nuo vandens, 
kuris vis dar tvenkėsi aplink jį. Jo akys buvo skaidrios, 
skaisčiai mėlynos, veidas simetriškas, nosis siaura ir daili. 

Už savęs Brunetis išgirdo stumiančių minią policininkų 
balsus. Pasišaukė Pučetį ir, nepaisydamas jaunuolio vėl ati- 
duodamos pagarbos, paliepė: 

— Pučeti, nueik prie tos namų eilės kitapus kanalo ir išsi- 
aiškink, gal kas bent jau ką nors girdėjo ar matė. 

— Kada, pone? 

Brunetis akimirkai susimąstė, svarstydamas apie mėnulį. 
Prieš dvi naktis turėjo būti jaunatis: potvyniai negalėjo būti 
tokie stiprūs, kad apskritai nuneštų kūną labai toli. Reikėtų 
paklausinėti Bonsuano apie praėjusios nakties potvynius. 
Lavono rankos buvo keistai susiraukšlėjusios ir baltos - tik- 
ras ženklas, kad ilgokai išbuvo vandenyje. Kai sužinos, kiek 
seniai jaunuolis miręs, paliks Bonsuanui paskaičiuoti, kiek 
toli jis galėjo nuplaukti. Ir iš kur. Dabar čia buvo Pučetis. 

— Paklausinėk jų apie bet kurį praėjusios nakties metą. 
Ir pastatykite užtvaras. Išprašykite tuos Žmones namo, jei 
galėsite, - menkai tikėtina, jis žinojo. Venecija nedaug tokių 
kaip šis įvykių galėjo pasiūlyti savo piliečiams; jie išsiskirs- 
tys tik nenoriai. 

Išgirdo atplaukiantį kitą laivą. Kitas baltas policijos motor- 
laivis žybsinčiu besisukančiu mėlynu švyturėliu įsmuko į 
kanalą ir sustojo prie tos pačios švartavietės kaip ir Bonsu- 
anas. Šis atplukdė tris uniformuotus vyrus ir vieną civilį. 

Kaip saulėgrąžos minios veidai nusisuko nuo jų dėmesio 
saulės, negyvėlio, ir atsigręžė į vyrus, kurie šokinėjo iš kate- 
rio ir artinosi prie minios. 

Priešaky žingsniavo daktaras Etorė Ricardis, miesto koro- 
neris. Nesutrikdytas, kad sulaukė tiek žvilgsnių, daktaras 
Ricardis priėjo prie Brunečio ir draugiškai padavė ranką. 

— Buon di, Gvido. Kas čia? 

Brunetis žingtelėjo į šoną, ir Ricardis pamatė, kas guli 
jiems prie kojų. 

— Jis buvo kanale. Liučianis ir Rosis iškėlė, bet nieko 
nebegalėjo padaryti. Liučianis mėgino, bet buvo per vėlu. 

Ricardis linktelėjo ir sumurmėjo. Susiraukšlėjusi rankų 
oda jam pasakė, kaip vėlu buvo padėti. 

— Atrodytų, jis čia jau seniai, Etore. Tačiau esu tikras, kad 
jūs man geriau pasakysite. 

Priimdamas šį komplimentą neką daugiau kaip pareigą, 
Ricardis visą savo dėmesį sutelkė į kūną. Kai jie palinko 
prie kūno, minios šnabždesiai dar labiau sušveplėjo. Jis jų 
nepaisė, rūpestingai pastatė savo lagaminėlį sausoje viete- 
lėje šalia kūno ir priklaupė. 

Brunetis suko ratus ir vaikštinėjo šalia žmonių, kurie 
dabar tapo pirmąja minios greta. 

— Jei pasisakėte savo vardus ir adresus, galite eiti. Čia 
nebėra ką pamatyti. Taigi jūs galite eiti, visi. 

Žilabarzdis senis smarkiai pasilenkė į kairę, kad pro Bru- 
netį pamatytų, ką daktaras daro su kūnu. 

— Sakiau, galite eiti, - pasakė Brunetis tiesiog seniui. 

Šis atsitiesė, žvilgtelėjo į Brunetį visiškai be jokio smal- 
sumo ir vėl pasilenkė domėdamasis tik daktaru. Sena mote- 
ris piktai trūktelėjo savo terjero pavadėlį ir nuėjo sau, aki- 
vaizdžiai pasipiktinusi dar vienu policijos brutalumo įro- 


dymu. Uniformuoti vyrai lėtai vaikštinėjo po minią, manda- 
giai ragindami žmones žodžiu ar ranka ant peties, pamažu 
versdami juos skirstytis, užleisti vietą policijai. Paskutinis 
pasišalino barzdotasis senis, bet tenuėjo iki geležinės tvo- 
relės, juosiančios Koleonio skulptūros pamatą, atsirėmė į ją 
nenorėdamas apleisti campo ar atsisakyti savo piliečio teisių. 

— Gvido, ateikite čia minutėlei, - pašaukė iš už nugaros 
Ricardis. 

Brunetis apsisuko ir priėjęs sustojo šalia klūpančio dak- 
taro, kuris laikė pakėlęs negyvėlio marškinius. Maždaug per 
penkis colius nuo juosmens kairėje pusėje Brunetis pamatė 
horizontalų pjūvį, nelygų ties pakraščiais, keistai pilkšvą ir 
mėlyną audinį. Jis priklaupė greta Ricardžio į geliančio van- 
dens balutę, kad pažiūrėtų iš arčiau. Pjūvis buvo maždaug 
tokio ilgio kaip jo nykštys ir dabar žiojėjo keistai bekraujis 
greičiausiai todėl, kad kūnas ilgai mirko. 

— Tai ne koks turistas, kuris prisigėręs įkrito į kanalą, 
Gvido. 

Brunetis linktelėjo pritardamas be žodžių. 

— Kuo tokia galėjo būti padaryta? — paklausė linktelėda- 
mas į žaizdą. 

— Peiliu. Plačiaašmeniu. Ir kad ir kas tai padarė, buvo 
arba labai įgudęs, arba jam labai pasisekė. 

— Kodėl taip sakote? — paklausė Brunetis. 

— Nenoriu čia per daug tuščiai šnekėti, kol neatvėriau 
ir nuodugniai neapžiūrėjau, - pasakė Ricardis. — Tačiau jei 
kampas status, o iš to, ką čia matau, taip atrodo, tai aki- 
vaizdu, kad jis nukeliavo tiesiai į pragarą. Jokio šonkaulio 
pakeliui. Nieko. Tik mažų mažiausias stumtelėjimas, mažų 
mažiausias spustelėjimas - ir jis negyvas, - Ricardis pakar- 
tojo: — Arba labai įgudęs, arba labai pasisekė. 

Brunetis matė tik žaizdos platumą; jis neturėjo jokio 
supratimo, kur ji turėtų tęstis kūne. 

— Ar galėtų būti nuo ko nors kita? Noriu pasakyti, ne nuo 
peilio? 

— Negaliu būti tikras, kol iš arčiau neapžiūrėjau vidaus 
audinių, tačiau abejoju. 

— Ojei nuskendo? Jei nepalietė širdies, gal jis paprasčiau- 
siai nuskendo? 

Ricardis atsisėdo ant kulnų, rūpestingai pasikaišęs savo 
lietpalčio skvernus po savimi, kad nesušlaptų vandenyje. 

— Ne, abejoju. Jei nepataikė į širdį, žaizda ne tokia didelė, 
kad nebūtų galėjęs pats išlipti iš vandens. Tik pažiūrėkite, 
koks jis išbalęs. Manau, kad taip ir atsitiko. Vienas smūgis. 
Status kampas. Mirė turbūt akimirksniu, - atsistojo sakyda- 
mas greičiausiai tai, dėl ko tą rytą jaunuolis turėjo melstis. 
Vargšelis. Gražus jaunuolis ir puikios fizinės formos. Saky- 
čiau, atletas ar bent jau labai gerai rūpinosi savimi. 

Vėl pasilenkė ties kūnu ir mostu, kuris pasirodė keistai 
tėviškas, perbraukė per jo akis mėgindamas užmerkti. Viena 
atsisakė paklusti. Kita užsimerkė akimirkai, paskui lėtai atsi- 
merkė ir vėl žvelgė į dangų. Ricardis burbtelėjo sau kažką 
po nosimi, išsiėmė iš viršutinės kišenės nosinę ir užklojo 
jaunuolio veidą. 

— Uždenk jo veidą. Jis mirė jaunas, - sumurmėjo Brunetis. 

— Ką? 

Brunetis gūžtelėjo. 

— Nieko. Paola kartais taip sako, - nusigręžė nuo jaunuo- 
lio veido ir trumpą akimirką tyrinėjo bazilikos fasadą, leis- 
damasis nuraminamas jo simetrijos. — Kada galėsite pasa- 
Kyti man ką nors tikslaus, Etore? 

Ricardis dirstelėjo į savo laikrodį. 


— Jei jūsų vaikinai dabar galėtų nugabenti jį į kapines, 
kiek vėliau šį rytą aš jo imčiausi. Paskambinkite man po 
priešpiečių, tada galėsiu pasakyti tiksliai. Tačiau nemanau, 
kad čia yra dėl ko abejoti, Gvido, - daktaras padvejojo, 
nenorėdamas mokyti Brunečio, kaip dirbti savo darbą. - Ar 
neketinate patikrinti jo kišenių? 

Brunetis, nors per savo karjerą ir daug kartų tą darė, 
nekentė šio pirmo įsibrovimo į mirusiojo privatumą, šio 
pirmo siaubingo valstybės galios piktnaudžiavimo velionio 
ramybe. Jis nemėgo raustis po jų dienoraščius ir stalčius, 
vartyti jų laiškų, čiupinėti drabužių. 

Tačiau kūnas jau iškeltas iš tos vietos, kur buvo atrastas, 
todėl neliko priežasties palikti jį nepaliestą, kad fotografas 
galėtų užfiksuoti, kaip jis iš tikrųjų gulėjo ištiktas mirties. 
Jis pritūpė prie jaunuolio ir įkišo ranką į kelnių kišenę. 
Pačiame jos dugne rado kelias monetas ir padėjo greta kūno. 
Kitoje aptiko paprastą metalinį žiedą su keliais prisegtais 
raktais. Neprašytas Ricardis pasilenkė padėti paversti kūną 
ant šono, kad Brunetis galėtų apieškoti užpakalines kiše- 
nes. Iš vienos išėmė permirkusį geltoną stačiakampį, aiš- 
kiai traukinio bilietą, o iš kitos popierinę servetėlę, lygiai 
taip pat permirkusią. Linktelėjo Ricardžiui, ir jiedu paguldė 
kūną ant žemės. 

Pakėlė vieną monetą ir padavė ją daktarui. 

— Kas čia? — paklausė Ricardis. 

— Amerikietiška. Dvidešimt penki centai. 

Venecijoje atrodė keista rasti šitokį daiktą negyvėlio 
kišenėje. 

— A, štai kodėl, - tarė daktaras. - Amerikietis. 

— Ką? 

— Kodėl jis tokios geros formos, - atsakė Ricardis, visiškai 


22 


nesuvokdamas kartaus laikų nesuderinamumo. - Tai galėtų 
paaiškinti. Jie visada tokie pasitempę, tokie sveiki. 

Juodu kartu žvelgė į kūną, į liauną liemenį, matomą pro 
vis dar prasegtus marškinius. 

— Jei taip, - tarstelėjo Ricardis, - dantys pasakys. 

— Kaip? 

— Pagal stomatologo darbą. Jie naudoja kitokias techni- 
kas, geresnes medžiagas. Jei jo dantys taisyti, galėsiu dar 
šiandien pasakyti, ar jis amerikietis. 

Būtų buvęs Brunetis kitoks, būtų paprašęs Ricardžio 
apžiūrėti dabar pat, tačiau jis nematė reikalo skubėti ir nebe- 
norėjo vėl trikdyti to jauno veido. 

— Ačiū, Etore. Atsiųsiu fotografą padaryti kelias nuotrau- 
kas. Kaip manote, ar galėsite užmerkti šitas akis? 

— Žinoma. Išlaikysiu jį kiek galėdamas panašesnį į save. 
Bet jūs norėsite, kad nuotraukose jis būtų atsimerkęs, ar ne? 

Brunetis vos susilaikė nepasakęs visai nenorįs, kad tos 
akys vėl kada atsimerktų, tačiau atsiliepė: 

— Taip, taip, žinoma. 

— Ir atsiųskite ką nors paimti pirštų atspaudų, Gvido. 

— Gerai. 

— Puiku. Tada paskambinkite man maždaug trečią. 

Jie spustelėjo vienas kitam rankas, ir daktaras Ricardis 
pakėlė savo lagaminėlį. Neatsisveikinęs nuėjo atviru plotu 
monumentalaus atviro ligoninės portalo link, dviem valan- 
domis per anksti į darbą. 

Kol jie apžiūrinėjo kūną, atvyko daugiau pareigūnų, 
dabar čia buvo jau kokie aštuoni ir stovėjo lanku per kokius 
tris metrus nuo kūno veidais į išorę. 

— Seržante Vianelo, - pašaukė Brunetis, ir vienas jų, žing- 
telėjęs iš gretos, atėjo prie jo, stovinčio šalia kūno. — Pasi- 

kviesk du vyrus, kad įkeltumėte jį į motorlaivį, ir nupluk- 
dykite į kapines. 

Kol tai buvo daroma, Brunetis vėl ėmėsi apžiūrinėti bazi- 
likos fasadą leisdamas žvilgsniui sklęsti į viršų ir aplinkui 
kylančias jos smailes. Paskui jo akys peršoko per campo prie 
Koleonio skulptūros, tikriausiai nusikaltimo liudininkės. 

Vianelo grįžo. 

— Aš nusiunčiau juos į kapines, pone. Dar ką nors? 

— Taip. Ar čia yra kur nors baras? 

— Štai ten, pone, anapus skulptūros. Jį atidaro šeštą. 

— Gerai. Man reikia kavos. 

Kol jie ėjo baro link, Brunetis ėmėsi įsakymų: 

— Mums reikia narų, dviejų. Duok jiems darbo vande- 
nyje, kur buvo atrastas kūnas. Noriu, kad jie iškeltų bet 
ką, kas galėtų būti ginklas: peilį maždaug trijų centimetrų 
platumo ašmenimis. Tačiau galėtų būti ir dar kas nors, net 
metalo atraiža, taigi tegul jie iškelia bet ką, kas galėtų pada- 
ryti tokią žaizdą. Įrankius, bet ką. 

— Klausau, pone, - pasakė Vianelo, mėgindamas pakeliui 
viską užsirašyti į savo užrašų knygelę. 

— Daktaras Ricardis šį vidurdienį pasakys mums, kada jis 
mirė. Kai tik tai žinosime, norėsiu pamatyti Bonsuaną. 

— Dėl potvynių, pone? — akimirksniu supratęs paklausė 
Vianelo. 

— Taip. Ir pradėkite skambinti į viešbučius. Pažiūrėkite, 
ar kas nedingo iš savo kambarių, ypač amerikiečiai. 

Žinojo, kad vyrams jie nepatinka, tie nepabaigiami skam- 
bučiai į viešbučius - jų sąrašų policijoje puslapių puslapiai. 
O kai baigs skambinti į viešbučius, liks pensionai ir nakvy- 
nės namai - dar ištisi puslapiai pavadinimų ir numerių. 

Drėgna baro šiluma, kavos ir pyragaičių kvapai buvo 

mieli ir jaukūs. Vyras ir moteris, stovintys už prekystalio 
dirstelėjo į uniformuotą vyrą ir vėl grįžo prie savo pašne- 
kesio. Brunetis paprašė espreso, o Vianelo — corretto, juo- 
dos kavos su nemažu šlaku grapos. Kai padavėjas pastatė 
jų kavas priešais, abudu įsibėrė po du šaukštelius cukraus ir 
trumpam suėmė šiltus puodelius į delnus. 

Vianelo išgėrė savo kavą vienu gurkšniu, pastatė puodelį 
ant baro ir paklausė: 

— Ką dar, pone? 

- Pasiaiškink dėl narkotikų prekybos kaimynystėje. Kas 
prekiauja ir kur? Sužinok, ar yra kas kaimynystėje turintis 
įrašą apie suėmimą dėl narkotikų ar gatvės chuliganizmo: 
pardavinėja, vartoja, vagia ar panašiai. Ir išsiaiškink, kur jie 
eina susišvirkšti, kurioje tų calle, kurios atsimuša į kanalą, ar 
yra vietų, kur rytais randama švirkštų. 

— Manote, kad nusikaltimas susijęs su narkotikais, pone? 

Brunetis baigė savo kavą ir linktelėjo padavėjui dar vie- 
nos. Neprašytas Vianelo greitai papurtė atsisakydamas. 

— Nežinau. Galimas dalykas. Taigi pirmiau patikrin- 
kime. 

Vianelo linktelėjo ir užsirašė į užrašų knygelę. Baigęs vir- 
šutinėje kišenėje ėmėsi ieškoti piniginės. 

— Ne, ne, - primygtinai pasakė Brunetis. - Aš sumokė- 
siu. Grįžk į motorlaivį ir iškviesk narus. Ir pasakyk savo 
vyrams, kad pastatytų užtvaras. Kol narai darbuosis, užda- 
rykite prieigas prie kanalo. 

Vianelo linktelėjo padėkodamas už kavą ir išėjo. Pro 
aprasojusius baro langus Brunetis matė po campo zujančius 
žmones. Jis stebėjo, kaip jie ateina nuo pagrindinio tilto, 
vedančio į ligoninę, pamatę policiją kairėje jo pusėje, klau- 
sinėja aplinkui stovinčių žmonių, kas vyksta. Paprastai jie 

stabteli paspoksoti į tamsias tebesisukiojančias uniformas ir 
į palei kanalo kraštą besisupantį policijos motorlaivį. Tada, 
be jų, nepamatę nieko neįprasta, nueina savais keliais. Matė 
senį, teberymantį prie geležinės tvorelės. Po visų savo darbo 
policijoje metų negalėjo suprasti, kaip Žmonės gali taip mie- 
lai įsitaisyti arti savo gentainio mirties. Tas siaubingas susi- 
žavėjimas gyvenimo baigtimi, ypač smurtine, kaip pastaroji, 
jam buvo paslaptis, į kurią niekaip negalėjo prasiskverbti. 

Jis atsisuko į antrąją savo kavą ir greitai ją išgėrė. 

— Kiek? — paklausė. 

— Penki tūkstančiai lirų. 

Jis sumokėjo dešimčia ir laukė grąžos. Atiduodamas ją 
barmenas Brunečio paklausė: 

— Kas nors negerai, pone? 

— Negerai, - atsiliepė Brunetis. - Labai negerai. 

Kvestūra buvo visai arti, todėl į kabinetą Brunečiui papras- 
čiau buvo nueiti pėsčiomis, negu grįžti motorlaiviu su uni- 
formuotais vyrais. Atgal jis grįžo pro Evangelikų bažnyčią 
ir į kvestūrą atėjo iš dešinės pastato pusės. Uniformuotas 
vyras priešais įėjimą atidarė sunkias stiklines duris vos tik 
pamatęs Brunetį, kuris, praėjęs pro norinčių gauti leidimus 
gyventi ir dirbti užsieniečių eilutę, nutįsusią per pusę ves- 
tibiulio, pasuko prie laiptų, vedančių į jo kabinetą ketvir- 
tame aukšte. 

Įėjęs į kabinetą, rado savo stalą tokį, kokį paliko prieš 
dieną, visą be jokios tvarkos nuklotą popieriais ir bylomis. 
Arčiausiai po ranka buvo personalo ataskaitos, kurias visas 
turėjo perskaityti ir parašyti pastabas, kaip dalį įmantraus 
proceso, kurį turi atlikti visi valstybės tarnautojai. Kita šūs- 
nis buvo apie paskutinę mieste žmogžudystę, kai prieš 
mėnesį Zatjero krantinėje buvo brutaliai, pamišėliškai iki 
mirties sumuštas jaunuolis. Jis buvo taip žiauriai sudaužy- 
tas, kad policija iš pradžių neabejojo, jog tai gaujos darbas. 
Tačiau jau kitą dieną policija išsiaiškino, kad žudikas buvo 

gležnas išstypėlis šešiolikmetis. Auka buvo homoseksua- 
lus, o žudiko tėvas —- žinomas fašistas, savo sūnui įdiegęs 
doktriną, kad komunistai ir gėjai tėra mirties nusipelniusios 
padugnės. Taigi vieną skaistų vasaros rytą penktą valandą 
šiedu jaunuoliai susitiko mirties kelyje prie Giudecca kanalo 
vandenų. Niekas nežinojo, kas tarp jų nutiko, bet auką 
tiek išniekino, kad šeima atsisakė teisės pamatyti kūną, 
kuris buvo pristatytas hermetiškai uždarytame karste. Med- 
galys, kuriuo jį mušė ir mirtinai uždaužė, gulėjo plastiki- 
nėje dėžėje užplombuotame kambaryje antrame kvestūros 
aukšte. Liko nedaug ką padaryti, įsitikinti, kad psichiatrinis 
žudiko gydymas tęsiamas ir kad jam neleidžiama išvykti iš 
miesto. Aukos šeimos psichiatriniu gydymu valstybė nepa- 
sirūpino. 

Užuot sėdęs prie savo stalo Brunetis atsidarė vieną šoni- 
nių stalčių ir išsiėmė elektrinę skutimosi mašinėlę. Atsi- 
stojo prie lango skustis žiūrėdamas į San Lorenco bažnyčios 
fasadą, kaip ir pastaruosius penkerius metus, vis dar užsto- 
jamą pastolių, už kurių, sakoma, vyksta intensyvus restau- 
ravimas. Jis neturėjo jokių įrodymų, kad taip yra, nes per 
visus šiuos metus niekas nepasikeitė ir bažnyčios durys visą 
laiką buvo uždaros. 

Suskambo telefonas, tiesioginė miesto linija. Jis pažvelgė 
į laikrodį. Tikriausiai tie maitvanagiai. Išjungė skutimosi 
mašinėlę ir nuėjo prie stalo atsakyti. 

— Brunetis. 

- Buon giorno, Commissario. Čia Karlonas, - pasakė žemas 
balsas ir visiškai be reikalo prisistatė kaip Gazzettino krimi- 
nalinis reporteris. 

— Buon giorno, senjore Karlonai, - Brunetis žinojo, ko nori 
Karlonas; tegul paklausia. 

— Papasakokite man apie amerikietį, kurį šįryt ištraukėte 
iš Rio dei Mendicanti. 

— Tai pareigūnas Lučianis jį ištraukė, ir mes neturime įro- 
dymų, kad jis amerikietis. 

— Pripažįstu savo klaidą, dotore, - Karlonas kalbėjo su 
sarkazmu, kuris virto apgailestavimu įžeidus. Brunečiui 
neatsakius, paklausė: - Jis buvo nužudytas, ar ne? - prastai 
mėgino nuslėpti savo mėgavimąsi tokia galimybe. 

— Atrodytų taip. 

— Nudurtas? 

Iš kur jie tiek daug ir taip greitai sužinojo? 

— Taip. 

— Nužudytas? — pakartojo Karlonas pažemėjusiu nuo 
apsimestinės kantrybės balsu. 

— Mes negalime tarti paskutinio žodžio, kol negausime 
autopsijos, kurią šiandien turi atlikti daktaras Ricardis, 
rezultatų. 

— Ar žaizda durtinė? 

— Taip. 

— Tačiau jūs nesate tikri, kad durtinė žaizda buvo mirties 
priežastis? —- Karlonas užbaigė klausimą nepatikliai šnarpš- 
damas. 

— Ne, nesame, — užuolanka atsakė Brunetis. - Kaip jau 
sakiau, nieko nėra tikra, kol neturime autopsijos rezultatų. 

— O kiti smurto ženklai? — nusivylęs dėl tokios šykščios 
informacijos paklausė Karlonas. 

— Tik po autopsijos, - pakartojo Brunetis. 

— Toliau, ar ketinate teigti, kad jis nuskendo, komisare? 

— Senjore Karlonai, - tarė Brunetis nusprendęs, kad jam 
jau pakaks, - jūs puikiai žinote, kad jeigu jis būtų ilgėliau 
paplaukiojęs vieno mūsų kanalų vandenyje, tai daug labiau 

tikėtina, kad būtų miręs nuo ligos, o ne nuskendęs, - kitame 
gale vien tik tyla. - Jei jūs būsite toks malonus ir paskam- 
binsite man šiandien apie ketvirtą, aš mielai suteiksiu jums 
tikslesnės informacijos. 

Tai per Karlono reportažą pastarosios žmogžudystės isto- 
rija tapo privataus aukos gyvenimo išviešinimu, ir todėl 
Brunetis tebejautė didžiulę pagiežą. 

— Ačiū, komisare. Būtinai taip padarysiu. Dar vienas 
dalykas - kokia to pareigūno pavardė? 

— Lučianis. Marijus Lučianis, pavyzdingas pareigūnas. 

Kaip ir visi, kai Brunetis užsimindavo apie juos spaudai. 

— Ačiū, komisare. Užsirašysiu. Ir būtinai savo straipsnyje 
paminėsiu jūsų bendradarbiavimą, — ir Karlonas iš karto 
padėjo ragelį. 

Seniau Brunetis su žiniasklaida bendraudavo gana drau- 
giškai, kai kada net labai draugiškai, o kartais net naudoda- 
vosi žiniasklaida ieškodamas informacijos apie nusikaltimą. 
Tačiau pastaraisiais metais vis stiprėjanti sensacijų besivai- 
kančio žurnalizmo banga užkirto kelią tokiam bendravimui 
su reporteriais, kurie buvo daugiau negu tik oficialūs; kiek- 
vienas pasvarstymas, kurį jis išsakydavo balsu, būtinai pasi- 
rodydavo kitą dieną vos ne kaip kaltinimas. Todėl Brunetis 
tapo atsargus, teikė griežtai ribotą informaciją, kad ir kokiu 
kruopštumu ir teisingumu reporteris garsėtų. 

Po valandos, kaip tik prieš vienuolika, suskambo jo 
vidaus telefonas. Jis pakėlė ragelį labai gerai žinodamas, kas 
čia skambina: 

— Klausau, vicekvestoriau? 

Akimirksniui nustebęs, kad į jį kreipiamasi tiesiogiai, 
matyt, tikėjęsis nerasti Brunečio ar aptikti jį užsimiegojusį, 
viršininkas vicekvestorius Pata minutėlę gaišavo atsakyti. 

— Kas čia vyksta dėl to negyvo amerikiečio, Bruneti? 
Kodėl man nebuvo paskambinta? Ar bent nutuoki, kaip tai 
atsilieps turizmui? 

Brunetis įtarė, kad tik trečiasis klausimas iš tikrųjų 
domino Patą. 

— Kokio amerikiečio, pone? — paklausė Brunetis kupinu 
apsimestinio smalsumo balsu. 

— Amerikiečio, kurį šįryt ištraukėte iš kanalo. 

— A, - pasakė Brunetis dabar mandagiai nustebęs. - Ar 
taip greitai gavote pranešimą? Tai jis buvo amerikietis? 

— Negudrauk su manimi, Bruneti, - piktai pasakė Pata. — 
Pranešimo dar nėra, o jis turėjo amerikietiškų monetų kiše- 
nėje, taigi turėjo būti amerikietis. 

— Arba numizmatikas, - bičiuliškai pasiūlė Brunetis. 

Stojo ilgoka pauzė, ir Brunetis suprato, kad vicekvesto- 
rius nežino šio žodžio reikšmės. 

— Sakiau tau negudrauti, Bruneti. Mes ketiname dirbti 
vadovaudamiesi prielaida, kad jis amerikietis. Negalime 
leisti šiame mieste žudyti amerikiečių, tik ne dabar, kai šie- 
met tokia turizmo padėtis. Ar tu tai supranti? 

Brunetis nugalėjo ūmiai kilusį norą paklausti, ar būtų tei- 
singa leisti žudyti kitų tautybių žmones - galbūt albanus? — 
ir, užuot paklausęs, tepasakė: 

— Taip, pone. 

— Na? 

— Kas na, pone? 

— Ką padarėte? 

— Narai naršo kanalą, kur jis buvo atrastas. Kai suži- 
nosime, kada mirė, tada ieškosime vietų, iš kur jį galėjo 
atplukdyti, turėdami galvoje, kad jis galėjo būti nužudytas 
Kur nors kitur. Vianelo tikrina, ar kaimynystėje nevartojami 

ir nepardavinėjami narkotikai, o laboratorija darbuojasi su 
kišenėse rastais daiktais. 

— Su tomis monetomis? 

— Nesu tikras, ar reikia, kad laboratorija pasakytų, jog jos 
amerikietiškos, pone. 

Po ilgos tylos, kuri bylojo, kad būtų neišmintinga toliau 
erzinti Patą, viršininkas paklausė: 

— O ką Ricardis? 

— Jis sakė, kad turės man ataskaitą vidurdienį. 

— Pasirūpink, kad man atsiųstų kopiją, - paliepė. 

— Klausau, pone. Ar dar ką nors? 

— Ne, viskas, - Pata padėjo ragelį nieko daugiau nesaky- 
damas, ir Brunetis vėl ėmėsi skaityti ataskaitas. 

Kai baigė, jau buvo po pirmos. Jis nežinojo, kada 
paskambins Ricardis, o ataskaitą norėjo gauti kuo grei- 
čiau, todėl nusprendė neiti namo priešpiečiauti ir negaišti 
laiko restoranui, vis dėlto po tokio ilgo ryto buvo alkanas. 
Nutarė nueiti į barą Graikų tilto papėdėje ir pasitenkinti 
keletu tramezzini. 

Kai įėjo, savininkė Ariana pasveikino jį vardu ir ant baro 
priešais pastatė taurę vynui. Senas jos vokiečių aviganis 
Orsas, per daugybę metų išsiugdęs Brunečiui ypatingą meilę, 
sunkiai atsistojo ant artrito susuktų kojų ir iš nuolatinės 
savo vietos prie ledų šaldytuvo prisvirduliavo artyn. Ilgokai 
palaukė, kol Brunetis patapšnojo jam per galvą ir švelniai 
pakasė už ausų, ir sudribo prie jo kojų. Daug nuolatinių baro 
lankytojų buvo įpratę žirglioti per Orsą ir mėtyti jam pluteles 
ir sumuštinių kąsnelius. Ypač jis mėgo šparagus. 

— Ko norėtumėte, Gvido? — paklausė Ariana, mintyse 
turėdama tramezzini ir automatiškai į taurę pildama rau- 
doną vyną. 

— Duokite man vieną su kumpiu ir artišokais ir vieną 
su krevetėmis, — Orso uodega kaip vėduoklė ėmė minkštai 
mušti jam į kulkšnį. - Ir vieną su šparagais. 

Kai atnešė sumuštinius, paprašė dar vienos taurės vyno 
ir lėtai gurkšnojo, mąstydamas, kaip viskas susikomplikuos, 
jei paaiškės, kad negyvėlis yra amerikietis. Jis nežinojo, ar 
tai bus teismingumo dalykai, nutarė apie tai negalvoti. 

Tarsi neleisdama jam to daryti Ariana pasakė: 

— Prastai su tuo amerikiečiu. 

— Nesame įsitikinę, kad jis amerikietis, dar ne. 

— Na, jeigu taip, tai kai kas ims šaukti „terorizmas“, o 
iš to tai jau nebus nieko gera, — nors kilusi iš Jugoslavijos, 
bet mąstė kaip tikra venecijietė: verslas pirmiau ir aukščiau 
visko. - Aplinkui daugybė narkotikų, - pridūrė, lyg kalbant 
apie narkotikus jie taptų priežastimi. 

Jis prisiminė, kad jai priklauso ir viešbutis, taigi pati 
mintis apie menkiausią terorizmo gandą tikrai sukels jai 
teisėtą paniką. 

— Taip, mes tikriname tai, Ariana. Ačiū. 

Bekalbant šparago stiebelis kažkaip savaime nuslydo 
nuo sumuštinio ir nukrito ant grindų priešais Orso nosį. O 
kai šis prapuolė — ir kitas. Orsui sunku atsistoti, tai kodėl 
neleisti jam paėsti vietoje? 

Jis ant baro padėjo dešimties tūkstančių lirų banknotą 
ir atiduotą grąžą įsidėjo į kišenę. Ji nepasivargino išmušti 
sumą kasos aparatu, todėl suma liko neregistruota, taigi ir 
neapmokestinta. Jau prieš daug metų jis liovėsi paisyti šito 
amžino sukčiavimo nuo valstybės. Tegu Finansų policijos 
vaikinai tuo domisi. Įstatymas liepė jai išmušti sumą ir ati- 
duoti jam čekį; jei jis išeitų iš baro be jo, juodu abu galėtų 
nubausti net šimto tūkstančių lirų bauda. Finansų vaikinai 

dažnai lūkuriuodavo prie barų, parduotuvių ir restoranų 
stebėdami pro langus, kaip vyksta verslas, tada sustabdy- 
davo išeinančius klientus ir pareikalaudavo parodyti čekius. 
Tačiau Venecija buvo mažas miestas ir visi vyrai iš Finansų 
ji pažinojo, todėl niekada nestabdydavo, o kartą pasitelkė 
papildomų ne miesto pajėgų ir, anot žiniasklaidos, surengė 
„antskrydį“, aptvėrė visą komercinį miesto centrą ir per 
dieną susirinko milijonus lirų baudų. O jei būtų sustabdę 
ji? Būtų parodęs jiems savo pažymėjimą ir pasakęs, kad 
užsuko pasinaudoti tualetu. Iš tų pačių mokesčių jam moka- 
mas atlyginimas; tai tiesa. Tačiau jam ir, kaip įtarė, daugu- 
mai jo bendrapiliečių tai buvo nebesvarbu. Šalyje, kur mafija 
laisvai žudė ką ir kada malonėdavo, neišmuštas čekis už 
kavos puodelį - ne tas nusikaltimas, kuris domintų Brunetį. 

Grįžęs prie savo stalo rado raštelį, kuriame buvo para- 
šyta paskambinti daktarui Ricardžiui. Paskambinęs koro- 
nerį aptiko vis dar savo kabinete kapinių saloje. 

— Ciao, Etore. Čia Gvido. Ką turite? 

- Žvilgtelėjau į jo dantis. Visas darbas amerikietiškas. Jis 
turi šešias plombas ir vieną plombuotą kanalą. Viskas kelių 
metų senumo, tačiau dėl technikos nėra abejonės. Viskas 
amerikietiška. 

Brunečiui nereikėjo nė klausti, ar jis įsitikinęs. 

— Kas dar? 

— Ašmenys buvo keturių centimetrų pločio ir bent jau 
penkiolikos ilgio. Viršūnė persmeigė širdį, kaip ir maniau. 
Jie praslydo tarp šonkaulių, net neužkliudė jų, taigi kas tai 
padarė, žinojo pakankamai, kad laikytų ašmenis horizonta- 
liai. Ir kampas puikus, - nutilo valandėlei ir pridūrė: - Be 
to, kairėje pusėje; sakyčiau, kad tas, kuris tai padarė, buvo 
dešiniarankis ar bent jau darbavosi dešine ranka. 

— O dėl ūgio? Ar galite ką pasakyti? 

— Ne, nieko tikslaus. Tačiau jis turėjo būti arti nužudy- 
tojo, stovėjo veidu į veidą. 

— Kovos ženklų? Ko nors panagėse? 

— Ne. Nieko. Tačiau jis išbuvo vandenyje apie penkias 
arba šešias valandas, taigi jei ir buvo už ko užsikabinti, tai 
greičiausia nusiplovė. 

— Penkias arba šešias? 

— Taip. Sakyčiau jis mirė apie vidurnaktį, pirmą valandą. 

— Dar kas nors? 

— Nieko konkretaus. Jis puikios fizinės formos, labai rau- 
meningas. 

— O maistas? 

— Jis kažką valgė kelios valandos prieš mirtį. Galbūt 
sumuštinį. Kumpį su pomidorų padažu. Bet nieko negėrė, 
bent jau jokio alkoholio. Jo nė pėdsako nėra jo kraujyje 
ir, sprendžiant pagal kepenis, sakyčiau, jis gerdavo labai 
mažai, jei iš viso gerdavo. 

— Randai? Operacijos? 

— Jis turi mažą randą, — pradėjo Ricardis, paskui nutilo 
ir Brunetis išgirdo šiurenamus popierius. - Ant kairio riešo 
pusmėnulio formos. Galėtų būti bet kas. Niekada dėl nieko 
neoperuotas. Turi tonziles ir apendiksą. Puiki sveikata, — 
Brunetis iš balso suprato, kad tai viskas, ką Ricardis turėjo 
jam pasakyti. 

— Ačiū, Etore. Ar atsiųsite raštišką pranešimą? 

— Ar Jo Viršenybė nori jį pamatyti? 

Brunetis šyptelėjo iš Ricardžio sugalvoto titulo Patai. 

— Jis nori jį turėti. Nesu tikras, kad ketina skaityti. 

— Na, jei skaitys, jame tiek medicinos mokyklos žargono, 
kad teks mane pasikviesti, kad paaiškinčiau. 

Prieš trejus metus Pata priešinosi Ricardžio paskyrimui 
koroneriu, nes jo draugo sūnėnas tik baigęs medicinos 
mokyklą ieškojo valdiško darbo. Tačiau vietoje jo buvo 
paskirtas Ricardis, turintis penkiolikos metų patologo patirtį, 
ir nuo tada tarp jo ir Patos vyko slaptas karas. 

— Tuomet laukiu jo paskaityti, - pasakė Brunetis. 

— O, negalėsite suprasti nė žodžio. Nė nemėginkite, 
Gvido. Jei turėsite klausimų, skambinkite, ir aš paaiškinsiu. 

— Ojo drabužiai? - paklausė Brunetis, nors ir žinojo, kad 
jie — ne Ricardžio kompetencija. 

— Jis mūvėjo Levi's džinsus ir avėjo vieną Reebok, vie- 
nuolikto dydžio, - ir prieš Brunečiui prasižiojant pridūrė: 
— Žinau, žinau. Tai nereiškia, kad jis amerikietis. Dabar bet 
kur galima nusipirkti Levi's ir Reebok. Tačiau tokių apati- 
nių kaip jo — ne. Nusiunčiau juos laboratorijos vaikinams, 
jie pasakys jums daugiau, tačiau etiketės angliškos ir jose 
parašyta „Made in USA“, - gydytojo balsas pasikeitė, jame 
pasigirdo neįprastas smalsumas. — Gal jūsų vyrukai ką nors 
išgirdo iš viešbučių? Užuominų, kas jis buvo? 

— Nieko negirdėjau, tad manau, kad vis dar skambina. 

— Tikiuosi, sužinosite, kas jis, taigi galėsite išsiųsti jį 
namo. Negeras dalykas - mirti svetimame krašte. 

— Ačiū, Etore. Padarysiu ką galiu, kad sužinočiau, kas jis. 
Ir išsiųsiu jį namo. 

Jis padėjo ragelį. Amerikietis. Neturėjo piniginės, paso, 
jokio atpažinimo ženklo, jokių pinigų, be tų kelių monetų. 
Visa tai reikštų chuliganizmą, kuris pakrypo baisiai nege- 
rai, baigėsi mirtimi, o ne apiplėšimu. O vagis turėjo peilį 
ir pasinaudojo juo arba sėkmingai, arba įgudusiai. Chuliga- 
nams Venecijoje kartais sekdavosi, bet įgūdžių jie dažniau- 
siai neturėdavo. Jie čiupdavo ir sprukdavo. Bet kokiame 

kitame mieste tai būtų palaikyta užpuolimu, kuris baigėsi 
blogai, tačiau čia, Venecijoje, tokių dalykų paprasčiausiai 
nenutikdavo. Įgūdis ar sėkmė? O jeigu įgūdis, tai kieno įgū- 
dis ir kodėl reikėjo tuo įgūdžiu pasinaudoti? 

Jis paskambino į pagrindinį biurą ir paklausė, kaip sekėsi 
su viešbučiais. Pirmos ir antros klasės viešbučiai pasigedo 
vienintelio svečio, penkiasdešimtmečio vyro, kuris aną naktį 
negrįžo pas Gabrielę Sandvirt. Vyrai ėmė tikrinti mažesnius 
viešbučius, viename jų buvo apsistojęs amerikietis, išsire- 
gistravęs praeitą naktį, tačiau jo aprašymas neatitiko. 

Galimas dalykas, suvokė Brunetis, kad jis galėjo nuomo- 
tis butą mieste; tokiu atveju galėjo praeiti daug dienų, kol 
bus pranešta apie jo dingimą arba jo iš viso nepasiges. 

Paskambino į laboratoriją ir paprašė pakviesti Enco 
Bočezę, vyriausiąjį laborantą. Kai šis priėjo prie telefono, 
Brunetis paklausė: 

— Bočeze, ar ką nors jau išsiaiškinote apie daiktus iš jo 
kišenių? 

Iš kieno kišenių, aiškinti nereikėjo. 

— Infraraudonaisiais ištyrėme bilietą. Buvo tiek sušlapęs, 
kad maniau, jog negalėsime nieko išpešti. Tačiau išpešėme. 

Bočezę, kuris siaubingai didžiavosi savo technologija ir 
tuo, ką suja galėjo padaryti, visada reikėjo paskatinti, o pas- 
kui pagirti. 

— Gerai. Nenumanau, kaip jūs tai padarote, bet visada 
įsigudrinate ką nors rasti, - kad tik tai būtų bent arti tie- 
sos. — Iš kur jis? 

— Iš Vičencos. Į Veneciją ir atgal. Pirktas vakar, o kelionė 
į Vičencą atšaukta. Turiu Žmogų iš stoties, pažiūrėsim, ar 
Jis pagal tą atšaukimą galės pasakyti, kada traukinys turėjo 
išvykti, bet nesu tikras. 

— Kokios klasės jis buvo, pirmos ar antros? 

— Antros. 

— Dar kas nors? Kojinės? Diržas? 

— Ricardis jums ką nors sakė apie drabužius? 

— Taip. Jis mano, kad apatiniai amerikietiški. 

— Tikrai. Jokių abejonių. Diržą galėjo nusipirkti bet kur. 
Juodos odos su žalvario sagtimi. Kojinės sintetinės. Paga- 
mintos Taivanyje arba Korėjoje. Pardavinėjamos visur. 

— O dar? 

— Daugiau nieko. 

— Gerai padirbėjote, Bočeze, o aš manau, kad mums nieko 
daugiau ir nereikia tik bilieto, kad būtume tikri. 

— Tikri dėl ko, komisare? 

— Kadjis amerikietis. 

— Kodėl? - paklausė laborantas. 

— Todėl, kad ten yra amerikiečių, - atsakė Brunetis. 

Aplinkui bet kuris italas žinojo apie Vičencos bazę - Kaž- 
kokias Kareivines, kur net ir dabar, šitiek daug metų prabė- 
gus po karo, gyveno tūkstančiai amerikiečių kareivių ir jų 
šeimų. Jei jis teisus, tai iš tikrųjų prikels terorizmo šmėklą, 
iš tikrųjų kils teismingumo klausimų. Amerikiečiai ten turi 
savo policiją, ir tą pačią akimirką, kai kas nors šnipštelės 
„terorizmas“, įgrius NATO ir greičiausiai Interpolas. Ar net 
CŽV, ir nuo tokios minties Brunetis nusivaipė, įsivaizduo- 
damas, kaip Pata šildysis jų atvykimą lydinčios šlovės spin- 
duliuose. Brunetis neturėjo supratimo, kas turėtų būti lai- 
kytina terorizmo aktais, tačiau šis jam toks neatrodė. Peilis 
buvo pernelyg paprastas ginklas; jis nepritraukia nusikal- 
timui dėmesio. Ir niekas nepaskambino prisiimąs atsako- 
mybę dėl žmogžudystės. Žinoma, galėjo dar paskambinti, 
tačiau jau bus per vėlu, pernelyg patogu. 

— Žinoma, žinoma, — pasakė Bočezė, — turėjau apie tai 
pagalvoti, - ilgokai patylėjo, laukdamas, ką pasakys Brune- 
tis, o kai šis ir toliau tylėjo, paklausė: - Dar ką nors, pone? 

— Taip. Pakalbėjęs su geležinkeliečiu praneškite man, jei 
ką nors pasakytų apie traukinį, kuriuo tas būtų grįžęs. 

— Abejoju, ar pasakys, pone. Tai tik bilieto įrėža. Nega- 
lime ištraukti nieko, kas padėtų nustatyti traukinį. Bet aš 
paskambinsiu jums, jei ką pasakytų. Ar dar ką nors? 

— Ne, nieko. Ir ačiū, Bočeze. 

Padėjęs ragelį Brunetis įsispoksojo į sieną svarstydamas 
apie informaciją ir galimybes. Puikios fizinės formos jau- 
nuolis iš miesto, kuriame įsikūrusi amerikiečių karinė bazė, 
atvyksta į Veneciją su atgaliniu bilietu. Jo dantys gydyti 
amerikiečių, o kišenėse — amerikietiškos monetos. 

Brunetis prisitraukė telefoną ir susuko operatoriui. 

— Ar galėtumėte mane sujungti su Vičencos amerikiečių 
karine baze? 

Laukdamas, kol sujungs, Brunetis pajuto, kad atmintyje vėl 
iškyla jauno veido mirties išplėstomis akimis paveikslas. 
Tai galėjo būti kuris nors veidų, matytų amerikiečių karei- 
vių nuotraukose per Įlankos karą: žvalus, švariai nuskustas, 
naivus, švytintis nepaprasta sveikata, taip būdinga ameri- 
kiečiams. Bet jauno amerikiečio ant grindinio veidas buvo 
keistai rimtas, mirties paslapties atskirtas nuo bičiulių. 

— Brunetis, — tarė jis atsiliepdamas suskambus vidaus 
telefonui. 

— Juos sunku rasti, tuos amerikiečius, — pasakė operato- 
rius. — Vičencos telefonų knygoje nėra nei amerikiečių bazės, 
nei NATO, nei Jungtinių Valstijų. Tačiau radau tokią Karo 
policiją. Luktelėkite minutėlę, pone, tuojau sujungsiu. 

Kaip keista, pamanė Brunetis, kad jų buvimas toks aki- 
vaizdus visur, tik ne telefonų knygoje. Jis klausėsi įprastų 
tolimo atstumo skambučio traškesių, išgirdo signalą kitame 
laido gale, o tada vyrišką balsą: 

— Karo policijos būstinė, kuo galiu padėti, sere ar 
madam? 

- Laba diena, - prakalbo Brunetis angliškai. - Čia komi- 
saras Gvido Brunetis iš Venecijos policijos. Norėčiau kalbėti 
su asmeniu, vadovaujančiu jūsų policijai. 

— Ar galėčiau paklausti, kokiu klausimu, sere? 

— Tai policijos reikalas. Ar galėčiau kalbėti su vadovau- 
jančiu asmeniu? 

— Minutėlę, sere. 

Ilga tyla, prislopintų balsų garsai, tada prakalbo kitas 
balsas: 

— Čia seržantas Frolichas. Kuo galėčiau padėti? 

— Laba diena, seržante. Čia komisaras Brunetis iš Veneci- 
jos policijos. Norėčiau kalbėti su jūsų vyresniuoju karininku 
arba su tuo, kas vadovauja. 

— Ar galėtumėte pasakyti, kokiu klausimu, sere? 

— Kaip jau sakiau jūsų kolegai, - atsakė Brunetis, steng- 
damasis nepakelti balso, — tai policijos reikalas, ir aš norė- 
čiau kalbėtis su vyresniuoju jūsų karininku, - kiek dar jam 
teks kartoti tą pačią formulę? 

— Apgailestauju, sere, bet kaip tik šiuo metu jo nėra būs- 
tinėje. 

— Kaip manote, kada grįš? 

— Negaliu pasakyti, sere. Ar galėtumėte užsiminti, apie 
ką norėtumėte kalbėti? 

— Apie dingusį kareivį. 

— Atsiprašau, sere? 

— Norėčiau sužinoti, ar nebuvo pranešimo apie dingusį 
kareivį. 

Balsas ūmiai surimtėjo. 

— Kas, jūs sakėte, esate, sere? 

— Komisaras Brunetis. Venecijos policija. 

— Arjūs turite numerį, kuriuo galėtume paskambinti? 

— Galite paskambinti man į Venecijos kvestūrą. Numeris 
5203222, o Venecijos miesto kodas 041, bet gal jūs norėsite 
patikrinti numerį telefonų knygoje. Lauksiu jūsų skambu- 
čio. Brunetis. 

Jis padėjo ragelį, dabar jie tikrai patikrins numerį ir 
perskambins. Seržanto balso pasikeitimas reiškė susidomė- 
jimą, ne nerimą, taigi tikriausiai jiems nepranešta apie din- 
gusį karį. Dar ne. 

Beveik po dešimties minučių suskambo telefonas, ir 
operatorius jam pasakė, kad skambina iš Vičencos ameri- 
kiečių bazės. 

— Brunetis, - tarė jis, išgirdęs, kad linija laisva. 

— Komisare Bruneti, - pasakė kitas balsas, - čia kapitonas 
Dankanas iš Vičencos karo policijos. Ar galite man pasakyti, 
ką norėtumėte sužinoti. 

— Norėčiau sužinoti, ar jums nepranešta apie dingusį 
kareivį. Jaunas vyras, tarp dvidešimties ir trisdešimties. 
Šviesiaplaukis, mėlynakis, - minutėlę užtruko metrus vers- 
damas pėdomis ir coliais. - Maždaug penkių pėdų ir devy- 
nių colių ūgio. 

— Ar galėtumėte pasakyti, kodėl Venecijos policija tuo 
domisi. Ar jis pakliuvo į bėdą? 

— Galima taip pasakyti, kapitone. Mes šįryt radome jau- 
nuolio kūną, plūduriuojantį kanale. Kišenėje radome kelio- 
nės į abi puses bilietą iš Vičencos, jo drabužiai ir dantų 
gydymas amerikietiški, todėl pagalvojome apie bazę ir 
mums įdomu, ar jis ne iš ten atvyko. 

— Arjis nuskendo? 

Brunetis uždelsė tiek, kad tas pakartojo klausimą: 

— Arjis nuskendo? 

— Ne, kapitone, nenuskendo. Yra smurto žymių. 

— Ką tai reiškia? 

— Jis buvo nudurtas. 

— Apiplėštas? 

— Atrodytų, kapitone. 

— Kalbate taip, tarsi pats abejotumėte. 

— Tai panašu į apiplėšimą. Jis neturėjo piniginės, nėra 
jokių asmens dokumentų, - Brunetis vėl grįžo prie pirmojo 
savo klausimo: — Gal pasakytumėte, ar negavote jokių pra- 
nešimų, kad kažkas dingo, nepasirodė darbe? 

Kapitonas ilgokai patylėjo prieš atsakydamas: 

— Ar galiu jums paskambinti maždaug po valandos? 

— Žinoma. 

— Mums teks susisiekti su kiekviena budinčiąja dalimi ir 
išsiaiškinti, ar kas nors dingo iš darbo ar kareivinių. Prašy- 
čiau pakartoti apibūdinimą. 

— Mūsų rastas vyras greičiausiai tarp dvidešimties ir 
trisdešimties, mėlynakis, šviesiaplaukis ir maždaug penkių 
pėdų ir devynių colių ūgio. 

— Ačiū, komisare. Nedelsdamas duosiu savo vyrams 
darbo, ir paskambinsime jums, kai tik ką nors sužinosime. 

— Ačiū, kapitone, - pasakė Brunetis ir baigė pokalbį. 

Jei pasirodys, kad jaunuolis yra Amerikos kareivis, Pata 
iš kailio nersis norėdamas rasti žudiką. Jis žinojo, kad Pata 
nepajėgs suvokti, jog kalbama apie žmogaus gyvybę. Jam 
tai — ne daugiau ir ne mažiau kaip smūgis turizmui, ir gin- 
damas miesto gerovę Pata kuo tikriausiai vis labiau nirš. 

Jis pakilo iš už stalo ir nulipo į didesnius kabinetus, kur 
dirbo uniformuoti vyrai. Įeidamas pamatė Lučianį, kuriam 
niekuo nepakenkė rytinės maudynės. Brunetis pašiurpo 
nuo minties apie kanalo vandenis, ne dėl šalčio, bet dėl neš- 
varumų. Jis dažnai juokaudavo, kad įkristi į kanalą - tai 

patirtis, kurios jis mieliau neišgyventų. Ir vis dėlto vaikys- 
tėje jis plaukiodavo Didžiajame kanale, 0 vyresni žmonės, 
kuriuos pažinojo, šnekėdavo, kad jaunystėje, tais laikais, 
kai venecijiečiai skurdo ir apie turizmą nieko neišmanė, o 
druska buvo brangi ir dideliais mokesčiais apkrauta prekė, 
dėl neturto jie buvo priversti maistui vartoti sūrų kanalų ir 
lagūnos vandenį. 

Brunečiui įeinant į kabinetą Lučianis kalbėjo telefonu ir 
pamojo prieiti prie stalo. 

— Taip, dėde, žinau, - kalbėjo jis. - O ką jo sūnus? Ne, 
ne tas, kuris pernai Mestrine įsivėlė į nemalonumus, - klau- 
sydamasis savo dėdės atsakymo linktelėjo Brunečiui, delnu 
rodydamas luktelėti, kol baigsis pokalbis. Brunetis prisėdo 
ir baigė jo klausytis. - Kada jis paskutinįkart dirbo? Bre- 
doje? Nagi, dėde, jūs gi žinote, kad jis negali taip ilgai išlai- 
kyti jokio darbo, - Lučianis nutilo ir ilgokai klausėsi, tada 
pasakė: - Ne, ne, jei ką nors išgirsite apie jį, na, kad jis ūmiai 
apteko pinigais, praneškite man. Taip, taip, dėde, ir pabu- 
čiuokite tetą Luizą nuo manęs, - tada pasipylė daugybė tų 
dviskiemenių „ciao“, be kurių venecijiečiai, regis, nesugeba 
pabaigti šnekų. 

Padėjęs ragelį Lučianis atsisuko į Brunetį ir pasakė: 

— Tai mano dėdė Karlas. Jis gyvena Fondamenta Nuo- 
voje, keli žingsniai nuo Šv. Jono ir Povilo. Klausiau jo, kas 
dedasi aplinkui - kas prekiauja narkotikais, kas vartoja. Vie- 
nintelis, ką jis žinojo, tai Vitorio Argentis, - Brunetis linkte- 
lėjo žinantis tą vardą. - Buvome jį sulaikę tuziną kartų. Bet 
dėdė sako, kad jis kone prieš šešis mėnesius gavo darbą Bre- 
doje, ir kai dabar apie tai pagalvoju, maždaug tiek pat laiko 
mes jo ir nematėme. Galiu patikrinti įrašus, bet manau, pri- 
siminčiau, jei būtume už ką nors jį pričiupę. Mano dėdė 

pažįsta tą šeimą ir prisiekinėja, esą jie visi įsitikinę, jog Vito- 
rio pasikeitė, — Lučianis prisidegė cigaretę ir užpūtė deg- 
tuką. — Iš to, kaip dėdė kalbėjo, panašu, kad įsitikinęs ir jis. 

— O be Argenčio, ar yra kas nors dar kaimynystėje? 

— Jis, atrodo, buvo svarbiausias. Toje miesto dalyje nie- 
kada nebuvo didelės narkotikų apyvartos. Pažįstu vieną šla- 
vėją, Nojų, o jis niekada nesiskundė, kad rytais randa gat- 
vėje švirkštų, ne taip kaip San Mauricijuje, - pasakė įvardy- 
damas miesto dalį, garsėjančią narkotikais. 

— O Rosis? Arjis ką aptiko? 

— Visiškai tiek pat, pone. Tai rami dalis. Retkarčiais ką 
nors apiplėšia, ar kas įsilaužia, tačiau mažai kada dėl nar- 
kotikų, ir ten niekada nebuvo jokio smurto, - pasakė ir pri- 
dūrė, - iki šiol. 

— Ką sako žmonės iš tų namų? Ar jie ką nors girdėjo ar 
matė? 

— Nieko, pone. Kalbėjomės su visais žmonėmis, kurie 
šįryt buvo campo, bet nė vienas nieko įtartino negirdėjo ir 
nematė. Taip pat ir žmonės iš namų, - jis numatė kitą Bru- 
nečio klausimą: — Pučetis sako tą patį, pone. 

— Kur Rosis? 

Visiškai nesudvejojęs Lučianis atsakė: 

— Išėjo gerti kavos, pone. Po kelių minučių turėtų grįžti, 
jei norite su juo pasikalbėti. 

— O narai? 

— Jie ten buvo daugiau kaip valandą. Tačiau neiškėlė 
nieko, kas galėtų būti ginklas. Įprastas šlamštas: buteliai, 
puodeliai, net šaldytuvas ir atsuktuvas, tačiau nieko bent 
kiek panašaus. 

— O Bonsuanas. Ar kas nors pasikalbėjo su juo apie 
potvynius? 

— Ne, pone. Dar ne. Mes dar nežinome mirties laiko. 

— Apie vidurnaktį, - pranešė Brunetis. 

Lučianis atvertė ant savo stalo gulėjusį žurnalą ir buku 
pirštu perbėgo žemyn per pavardžių stulpelį. 

— Jis kaip tik plaukia į stotį. Plukdo du kalinius į Milano 
traukinį. Ar pasakyti, kad grįžęs užeitų pas jus į kabinetą? 

Brunetis linktelėjo, o tada jų pokalbį nutraukė grįžęs 
Rosis. Jis papasakojo tą patį, kaip Lučianis ir sakė: niekas, tą 
rytą buvęs campo ar į ją atgręžtuose namuose, visai nematė 
ir negirdėjo nieko neįprasta. 

Bet kuriame kitame Italijos mieste tai, kad niekas nieko 
nematė ir negirdėjo, reikštų ne ką daugiau, tik nepasitikė- 
jimą policija ir apskritai nenorą jai padėti. Tačiau čia, kur 
žmonės šiaip jau laikosi įstatymų ir dauguma policininkų 
patys yra venecijiečiai, tai tereiškia, kad jie nieko nematė 
ir negirdėjo. Jei toje apylinkėje smarkiai pagausėjo narko- 
tikų, anksčiau ar vėliau jie apie tai išgirs. Kas nors turi gimi- 
naitį ar mylimąjį, ar uošvę, kurie paskambins bičiuliui, kuris 
visiškai atsitiktinai turi giminaitį arba mylimąjį, arba uošvę, 
dirbančius policijai, ir taip kalbos juos pasieks. Iki tol jam 
teks susitaikyti su tuo, kaip yra, kad narkotikų prekyba toje 
miesto dalyje menka, kad ten ne ta vieta, kur asmuo, ir tik- 
rai ne užsienietis, gali nueiti ir susišvirkšti ar nusipirkti nar- 
kotikų. Iš visa ko atrodė, kad reikia atsisakyti minties, jog 
narkotikai turėjo įtakos nusikaltimui, ypač jei šis kaip nors 
susijęs su ta apylinke. 

— Prašyčiau atsiųsti pas mane Bonsuaną, kai sugrįš, — 
pasakė jiems ir nuėjo į savo kabinetą apdairiai lipdamas 
užpakalinės pastato dalies laiptais, kur galėjo iš tolo aplenkti 
Patos kabinetą. Kuo ilgiau išvengs pokalbio su viršininku, 
tuo laimingesnis bus. 

Pagaliau savo kabinete prisiminė paskambinti Paolai. 
Užmiršo paskambinti, kad negrįš namo priešpiečių, tačiau 
ji jau daug metų nesistebėjo tuo ir nesirūpino. Jei nebūdavo 
vaikų, užuot kalbėjusi valgydama skaitydavo knygą. Iš tik- 
rųjų jis ėmė įtarinėti, kad ji mėgaujasi savo tyliais prieš- 
piečiais vienatvėje kartu su autoriais, apie kuriuos skaitė 
paskaitas universitete, nes niekada nepriekaištaudavo jam, 
jei pavėluodavo ar visai neateidavo. 

Ji atsakė po trečio signalo: 

— Pronto. 

— Ciao, Paola. Čia aš. 

— Taip ir maniau. Kaip sekasi? 

Ji niekada tiesiai neklausinėdavo apie jo darbą arba kas 
trukdo pareiti pavalgyti. Ne dėl to, kad nerūpėtų, o todėl, 
kad jai atrodė, jog geriau palaukti, kol jis pats papasakos. 
Pagaliau juk ir taip viską žinojo. 

— Apgailestauju dėl priešpiečių, bet aš skambinėjau tele- 
fonu. 

— Viskas gerai. Praleidau juos su Viljamu Folkneriu. Labai 
įdomus vyriškis. 

Per šitiek metų jie įprato priešpiečių lankytojus laikyti 
tikrais svečiais ir juokaudavo apie tai, kaip prie stalo elgiasi 
daktaras Džonsonas (skandalingai), kalbasi Melvilas (įžei- 
džiamai) ir kiek išgeria Džeinė Ostin (stulbinamai daug). 

— Bet pietų grįšiu. Viskas, ką turiu padaryti, tai pasikal- 
bėti su keliais žmonėmis čia ir sulaukti skambučio iš Vičen- 
cos, — o kai ji nieko neatsakė, pridūrė: - Iš amerikiečių kari- 
nės bazės. 

— O, netgi šitaip, ką? — paklausė ji, ir iš to klausimo jis 
suprato, kad ji jau žino apie nusikaltimą ir galimą aukos 
tapatybę. Barmenas pasakė paštininkui, šis pasakė moteriš- 

kei iš antro aukšto, šioji paskambino seseriai, ir štai — visi 
mieste žinojo, kas atsitiko dar gerokai prieš paskelbiant laik- 
raščiuose ar per vakaro naujienas. 

— Netgi šitaip, - sutiko jis. 

— Ir kada manai grįžti? 

— Prieš septynias. 

— Gerai. Dabar išjungsiu telefoną, jei ketintum skam- 
binti. 

Jis mylėjo Paolą dėl daugelio priežasčių, ir ne menkiau- 
sia jų buvo ta, kad žinojo, jog tai ir buvo tikrasis jos moty- 
vas išjungti telefoną. Jos žodžiuose nebuvo slaptos minties, 
užslėptos užuominos; ji tik norėjo išjungti liniją, kad jam 
būtų ramiau dirbti ir kad namo grįžtų greičiau. 

— Ačiū, Paola. Pasimatysim apie septynias. 

— Ciao, Gvido, - ir ji dingo, grįžo pas Viljamą Folknerį, 
leisdama jam laisvai dirbti ir visiškai nesijausti kaltam dėl 
darbo reikalavimų. 

Jau buvo kone penkios, o amerikiečiai vis dar neskam- 
bino. Akimirką jau kilo pagunda pačiam paskambinti, tačiau 
jis atsispyrė. Jei dingo jų kareivis, patys turi imti jo ieškoti. 
Pagaliau, kalbant stačiai, kūną turi jis. 

Panaršė personalo pranešimus, kurie tebegulėjo ant stalo, 
kol surado Lučiano ir Rosio. Ant abiejų brūkštelėjo pastabą, 
kad lipdami į kanalą iškelti kūno, jie pasielgė labai ypatin- 
gai. Galėjo palaukti motorlaivio arba pasinaudoti kartimis, 
ojie padarė tai, dėl ko jis pats nebuvo tikras, ar būtų turėjęs 
drąsos ar valios lipti į kanalą ir iškelti jį į krantą. 

Suskambo telefonas. 

— Brunetis. 

— Čia kapitonas Dankanas. Patikrinome visas budinčią- 
sias dalis ir turime tik vieną žmogų, kuris šiandien neišėjo 

dirbti. Jis atitinka jūsų apibūdinimą. Nusiunčiau patikrinti 
jo buto, bet jo ten nėra nė ženklo, taigi norėčiau atsiųsti 
žmogų pažiūrėti kūno. 

— Kada, kapitone? 

— Šį vakarą, jei galima. 

— Žinoma. Kaip jūs jį atsiųsite? 

— Atleiskite? 

— Norėčiau sužinoti, kaip jūs jį atsiųsite — traukiniu ar 
automobiliu, - kad aš galėčiau nusiųsti ką nors jo pasitikti. 

— A, supratau, - atsakė Dankanas. - Automobiliu. 

— Tada aš nusiųsiu ką nors į Piazzale Romą. Dešinėje 
pusėje įvažiavus į Piazzale yra karabinierių būstinė. 

— Gerai. Automobilis bus maždaug po penkiolikos minu- 
čių, taigi jie turėtų nuvažiuoti greičiau negu per valandą, 
maždaug be ketvirčio septynios. 

— Jo lauks motorlaivis. Teks plaukti į kapines atpažinti 
kūno. Ar tai bus tas, kas pažinojo vyriškį, kapitone? — Bru- 
netis iš patirties žinojo, kaip sunku atpažinti negyvą žmogų 
iš nuotraukų. 

— Taip, tai jo vadovaujantis karininkas iš ligoninės. 

— Ligoninės? 

— Dingęs vyras — mūsų Viešosios ligoninės inspektorius 
seržantas Fosteris. 

— Ar galėtumėte man pasakyti atvykstančiojo pavardę? 

— Kapitonė Peters. Terė Peters. Ir, komisare, — pridūrė 
Dankanas, - kapitonė yra moteris, — ir jo balse nuskambėjo 
daugiau negu juntamas pasitenkinimas savimi, kai dar pri- 
dūrė: — O kapitonė Peters yra dar ir gydytoja Peters. 

Ką jis dabar turėtų daryti, klausė savęs Brunetis, išgriūti, 
kad amerikiečiai įsileido moteris į savo kariuomenę? Ar 
kad jie leido joms būti dar ir gydytojomis? Vietoje to jis 

nusprendė pergudrauti gudrautojus ir tapti klasikiniu italu, 
kuris negali atsispirti jokioms pagundoms, juo labiau kad 
šioji atvyksta su sijonu, net jei sijonas ir kariško kirpimo. 

— Labai gerai, kapitone. Tokiu atveju aš pats pasitiksiu 
kapitonę Peters. Daktarę Peters. 

Dankanas sekundėlę patylėjo prieš atsakydamas, tačiau 
tepasakė: 

— Jūs labai dėmesingas, misteri Bruneti. Pasakysiu kapi- 
tonei teirautis jūsų. 

— Taip. Pasakykite, — atsiliepė Brunetis ir padėjo ragelį 
nelaukdamas, kol vyriškis atsisveikins. 

Jo tonas, kaip neapgailestaudamas suvokė, buvo per 
griežtas; kaip dažnai nutikdavo, jis leido sau pasipiktinti 
tuo, kas, jo manymu, slypėjo už tų žodžių. Praeityje tiek 
per Interpolo seminarus, kuriuose buvo amerikiečių, tiek 
per tris mokymų mėnesius Vašingtone, jis dažnai susidur- 
davo su tokiu nacionaliniu moralinio pranašumo pojūčiu, 
amerikiečiams pernelyg būdingas tikėjimas, kad jiems kaž- 
kaip duota būti spindinčia moralės šviesa aptemusiame nuo 
nuodėmių pasaulyje. Galbūt čia ne tai, gal jis klaidingai 
suprato Dankano toną, ir kapitonas nieko kita neturėjo gal- 
voje, tik padėti Brunečiui išvengti nesusipratimo. Jei taip, tai 
jo atsakymas iš tiesų visapusiai patvirtino karštakošio, plo- 
nažievio italo klišę. 

Susigraužęs purtydamas galvą jis surinko miesto linijos, 
o paskui savo namų numerį. 

— Pronto, - atsiliepė Paola po trečio signalo. 

— Šį kartą aš skambinu, - tarė jis be įžangos. 

— Tai reiškia, kad pareisi vėlai. 

— Turiu vykti į Piazzale Romą pasitikti amerikiečių kapi- 
tonės, kuri atvyksta iš Vičencos atpažinti kūno. Neturėčiau 


50 


pareiti labai vėlai, - šiek tiek po devynių. Ji tikriausiai atvyks 
čia apie septynias. 

— Ji? 

— Taip, ji, - pasakė Brunetis. - Mano reakcija buvo tokia 
pati. Ji dar ir gydytoja. 

— Gyvename stebuklų pasaulyje, — pasakė Paola. — Ir 
kapitonė, ir gydytoja. Jau geriau ji būtų abejaip neprilygs- 
tama, nes per ją lieki be polentos ir kepenėlių. 

Juos jis mėgo labiausiai, 0 ji greičiausiai pagamino juos 
todėl, kad jis liko ir be priešpiečių. 

— Grįžęs pavalgysiu. 

— Gerai, pamaitinsiu vaikus ir lauksiu tavęs. 

— Ačiū, Paola. Nevėluosiu. 

— Lauksiu, - pasakė ji ir padėjo ragelį. 

Kai tik linija tapo laisva, jis paskambino į antrą aukštą 
paklausti, ar sugrįžo Bonsuanas. Vairininkas kaip tik įžengė 
vidun, tad Brunetis paprašė užeiti į savo kabinetą. 

Po kelių minučių Danilo Bonsuanas įžengė į Brunečio 
kabinetą. Dramblotas ir tvirtas jis panėšėjo į žmogų, kuris 
gyvena ant vandens, bet nė neketina kada nors jo para- 
gauti. Brunetis parodė kėdę priešais savo stalą. Per lai- 
vuose ir aplink laivus praleistus dešimtmečius sustingu- 
siais sąnariais Bonsuanas nerangiai atsisėdo ant kėdės. 
Brunetis nė nesitikėjo, kad šis ims savanoriškai atvirauti, 
ir ne todėl, kad nenorėtų, o paprasčiausiai todėl, kad netu- 
rėjo įpročio šnekėti, kol nebuvo praktiško reikalo būti nau- 
dingam. 

— Danilo, moteris pamatė jį maždaug pusę šešių negyvą, 
potvyniui slūgstant. Daktaras Ricardis sako, kad vandenyje 
jis išbuvo apie penkias ar šešias valandas; tai tiek jis buvo 
negyvas, - Brunetis patylėjo, duodamas tam vyrui laiko įsi- 

vaizduoti vandenų kelius prie ligoninės. —- Kanale, kur jį 
radome, ginklo nė ženklo. 

Bonsuanas nepasivargino komentuoti. Niekas neišmestų 
gero peilio, juo labiau ten, kur ką tik juo ką nors užmušė. 
Brunetis suprato tai, kaip pasakyta, ir pridūrė: 

— Taigi jį galėjo nužudyti kur nors kitur. 

— Tikriausiai, - prabilo Bonsuanas, nutraukamas tylą. 

— Kur? 

— Penkias, šešias valandas? —- paklausė Bonsuanas. 

Brunečiui linktelėjus, vairininkas atlošė galvą, užsimerkė, 
ir Brunetis kone pamatė lagūnos potvynių jūrlapį, kurį 
tas tyrinėjo. Bonsuanas pasėdėjo taip kelias minutes. Kartą 
pakratė galvą, staiga kažką paneigdamas, atmesdamas kaž- 
kokią galimybę, apie kurią Brunetis niekada nesužinos. 
Galop atsimerkė ir pasakė: 

— Yra dvi vietos, kur tai galėjo atsitikti. Priešais Santa 
Mariną. Žinote tą aklą calle, kuri veda žemyn prie Rio Santa 
Marina už naujojo viešbučio? 

Brunetis linktelėjo. Rami vieta, akligatvis. 

— Kita — Cocco akligatvis, - Brunečiui suglumus Bonsua- 
nas paaiškino: — Vienas iš dviejų aklų calle, vedančių iš Lun- 
gos gatvelės, kur šioji pasisuka iš Santa Maria Formosa aikš- 
tės. Leidžiasi tiesiai prie vandens. 

Iš Bonsuano apibūdinimo suvokė, kur yra calle, net 
prisiminė įėjimą, pro kurį praėjo šimtus kartų, tačiau nega- 
lėjo prisiminti, ar kada nors vaikščiojo pačia calle. Niekas 
nevaikščiojo, nebent joje gyveno, kaip sakė Bonsuanas, tai 
buvo akligatvis, vedantis prie vandens ir ten pasibaigiantis. 

— Ir viena, ir kita būtų puikiausia vieta, - spėjo Bonsua- 
nas. — Tokiu metu ten niekas nė nesirodo. 

— O potvyniai? 

— Praėjusią naktį jie buvo labai menki. Jokios traukos. O 
kūnas už visko kliūva, todėl plaukia lėtai. Galėtų būti kuri 
nors tų vietų. 

— Jokia kita? 

— Galėtų būti dar viena calle, kuri veda prie Santa Mari- 
nos kanalo, bet tos dvi - tinkamiausios vietos, jei jis dreifavo 
penkias šešias valandas, - atrodė, kad Bonsuanas baigė, bet 
tada jis dar pridūrė: - Nebent jis plaukė valtimi, - leisdamas 
Brunečiui numanyti, kad kalba apie žudiką. 

— Bet tai įmanoma, ar ne? — sutiko Brunetis, nors 
pamanė, kad vargu. Valtys reiškė variklius, o vėlai naktį 
tai reiškė pro langus piktai kaišiojamas galvas pasižiūrėti, 
kas čia triukšmauja. - Ačiū, Danilo. Ar pasakytum narams 
nuvykti į tas dvi vietas - tai gali palaukti iki ryto - ir pasi- 
dairyti? Ir paprašyk Vianelo nusiųsti komandą patikrinti 
tų abiejų vietų ir pažiūrėti, ar nėra kokių ženklų, kad tai 
padaryta ten. 

Garsiai sugirgždėjus keliams Bonsuanas išsirangė iš 
kėdės. Linktelėjo. 

— Kas ten apačioje galėtų nuplukdyti mane į Piazzale 
Romą, o paskui į kapines? 

— Monetis, - įvardijo kitą vairininką Bonsuanas. 

— Ar galėtum jam pasakyti, kad išvyksime maždaug po 
dešimties minučių. 

Linktelėjęs ir burbtelėjęs: „Klausau, pone“, - Bonsu- 
anas išėjo. 

Brunetis staiga pasijuto labai alkanas. Nuo pat ryto 
suvalgė tik tris sumuštinius, na, dar mažiau, nes vieną jų 
suėdė Orsas. Atsidarė apatinį stalo stalčių vildamasis ką 
nors ten atrasti — dėžutę buranei, „s“ pavidalo sausainėlių, 
kuriuos mėgo ir paprastai turėdavo atsikovoti iš vaikų, seną 

saldžią plytelę, ką nors, bet ten buvo tuščia, kaip ir tada, kai 
ieškojo praeitą kartą. 

Tada būtų galima išgerti kavos. Bet tai reiškė, kad Mone- 
tis turės stabdyti motorlaivį. Irzulys, kurį jautė dėl tokio 
paprasto dalyko, buvo jo alkio matas. O tada jis prisiminė 
moteris iš Ufficio Stranieri; jos visada turėdavo ką jam duoti, 
kai ateidavo prašydamas ko užkąsti. 

Išėjo iš kabineto, nulipo užpakaliniais laiptais į pirmą 
aukštą, pastūmė dideles dvivėres duris į jų kabinetą. Silvija, 
smulki ir juodbruva, ir Anita, aukšta, šviesiaplaukė ir stul- 
binama, sėdėjo už savo stalų viena priešais kitą ir sklaidė 
popierius, kurių, regis, niekada nesumažėdavo. 

— Buona sera, - pasakė abi jam įžengus ir vėl palinko prie 
priešais paskleistų žalių bylų. 

— Ar turite ko nors užkąsti? - paklausė jis labiau alkanas 
negu mandagus. 

Silvija šyptelėjo ir be šnekų papurtė galvą; jis užeidavo 
į kabinetą tik maisto ar pasakyti, kad koks nors prašytojas 
leidimo dirbti ar apsigyventi suimtas ir gali būti išbrauktas 
iš sąrašų ir bylų. 

— Ar namie jūsų nemaitina? — paklausė Anita, tačiau tuo 
pat metu ištraukė vieną savo stalo stalčių. Iš jo iškėlė rudo 
popieriaus maišelį. Išvyniojusi jį išėmė vieną, paskui kitą, 
tada trečią prisirpusią kriaušę ir padėjo priešais ant stalo 
visai pasiekiamas ranka. 

Prieš trejus metus vienas alžyrietis, kuriam buvo atsa- 
kyta išduoti leidimą apsigyventi, sužinojęs naujienas per- 
siutęs įsiveržė į kabinetą, griebė Anitą už pečių ir prisi- 
traukė per stalą. Jis kaip tik laikė ją taip prispaudęs, iste- 
riškai arabiškai klykdamas jai į veidą, kai Brunetis užėjo 
paprašyti bylos. Akimirksniu apsivijo vyriškį aplink kaklą 

ir tol dusino, kol tas paleido Anitą, kuri persigandusi ir 
kūkčiodama taip ir sukniubo ant stalo. Nuo tada nė vienas 
net neprasitarė apie tą įvykį, tačiau jis žinojo, kad jos stale 
visada suras ką nors valgomo. 

— Ačiū, Anita, - pasakė ir paėmė vieną kriaušę. Nulaužė 
kotelį ir atsikando prinokusios ir nuostabios kriaušės. 
Sutaršė ją penkiais greitais kąsniais ir ėmėsi kitos. Kiek 
mažiau prinokusi, bet vis tiek saldi ir minkšta. Kaire ranka 
žongliruodamas dviem drėgnais graužtukais, pasiėmė tre- 
čią kriaušę, dar kartą jai padėkojo ir išėjo iš kabineto, dabar 
pasistiprinęs prieš kelionę į Piazzale Romą ir prieš susiti- 
kimą su daktare Peters. Kapitone Peters. 

Į karabinierių būstinę jis nusigavo be dvidešimties minučių 
septynios, palikęs Monetį motorlaivyje laukti jo grįžtančio 
drauge su daktare. Jis suvokė, nors, be jokios abejonės, taip 
nutiko dėl jo išankstinių nusistatymų, kad jam maloniau 
apie ją galvoti kaip apie daktarę, o ne kaip apie kapitonę. 
Buvo paskambinęs iš anksto, taigi kad jis atvyks, karabi- 
nieriai žinojo. Jie — paprasti vyrukai, dauguma pietiečiai, 
ir, regis, niekada neišeidavo iš prirūkytos būstinės, kurios 
paskirties Brunetis niekada nesuprato. Karabinieriai su 
eismu nieko bendra neturėjo, tačiau Piazzale Romoje tik eis- 
mas ir buvo: lengvieji automobiliai, turistiniai furgonėliai, 
taksi ir — ypač vasarą — nesibaigiančios virtinės autobusų, 
sustojančių čia tik tiek, kad iškrautų sunkų krovinį - turis- 
tus. Vien šią vasarą į jį įsiliejo nauja transporto rūšis: dyze- 
liniai, dūmijantys autobusai, kurie naktimis atpūškuodavo 
iš neseniai išsilaisvinusios Rytų Europos, iš jų pasipildavo 
tūkstančiai apsvaigusių nuo kelionės ir miego trūkumo, 
labai mandagių, labai neturtingų, labai kresnų turistų, kurie 
Venecijoje praleisdavo vienintelę dieną ir išvykdavo iš jos 


36 


apstulbinti per vieną dieną pamatyto jos grožio. Čia jie 
pirmą kartą paragaudavo kapitalizmo triumfo ir pernelyg 
susijaudindavo suvokę, kad didžiuma jo tebuvo papjė mašė 
kaukės iš Taivanio ir nėriniai iš Korėjos. 

Jis užėjo į būstinę ir draugiškai pasisveikino su dviem 
budinčiais pareigūnais. 

— Jos dar nė ženklo, La Capitana, - tarė vienas iš jų, o 
tada pašaipiai sukikeno nuo minties, kad moteris gali būti 
karininkė. 

Tai išgirdęs Brunetis pasiryžo kreiptis į ją, jei tik ji bus 
ten, kur šitie du girdės, laipsniu ir visur rodyti pagarbą, kaip 
ir dera jos laipsniui. Nebe pirmą kartą jis susigūžia matyda- 
mas kitus žmones, prikišamai primenančius jo paties išanks- 
tines nuostatas. 

Persimetė su karabinieriais keliais nereikšmingais žo- 
džiais. Kokios Neapolio galimybės po savaitgalio pergalės? 
Ar Maradona dar kada nors žais? Ar žlugs vyriausybė? 
Paspoksojo pro durų stiklą stebėdamas į Piazzale plūstan- 
čias eismo bangas. Pėstieji šoko ir vinguriavo tarp automo- 
bilių ir autobusų. Niekas nekreipė nė mažiausio dėmesio 
į rainą pėsčiųjų perėją ar į baltas linijas, Žyminčias eismo 
juostas. Ir vis dėlto eismas vyko sklandžiai ir greitai. 

Šviesiai žalias sedanas kirto autobusų juostą ir įvairavo 
už dviejų tamsiai mėlynų ir baltų karabinierių mašinų. 
Niekuo neypatingas stačiakampis, be atpažinimo ženklų ir 
švyturėlio ant stogo, vienintelis skiriamasis ženklas - nume- 
rio lentelė su įrašu „AFI Official“. Vairuotojo durelės atsi- 
vėrė, išlipo uniformuotas karys. Pasilenkė ir atidarė kitas 
dureles ir laikė jas, kol išlipo jauna moteris tamsiai žalia uni- 
forma. Vos išlipusi užsidėjo uniforminę kepuraitę, apsidairė 
ir pasisuko į karabinierių būstinę. 

Nesivargindamas atsisveikinti su vyrais viduje Brunetis 
išėjo iš būstinės ir nužingsniavo prie automobilio. 

— Daktarė Peters? — paklausė priėjęs. 

Ji pažvelgė į jo balso pusę ir žingtelėjo artyn. Jam priėjus 
padavė savo ranką ir spustelėjo jo. Atrodė netoli trisde- 
šimties, garbanoti tamsiai rudi plaukai priešinosi kepurai- 
tės slegiami. Akys — kaštonų spalvos, o oda - vis dar ruda 
nuo vasaros įdegio. Jei šypsotųsi, būtų gražesnė. Tačiau ji 
žvelgė į jį tiesiai, suspaudusi lūpas į įtemptą lygią liniją, ir 
paklausė: 

— Jūs policijos inspektorius? 

— Komisaras Brunetis. Atplaukiau čia motorlaiviu. Jis 
nuplukdys mus į San Michele, - matydamas, kad ji sumišo, 
paaiškino: - Kapinių salą. Ten nugabentas kūnas. 

Nelaukdamas atsakymo parodė švartavietę ir žengė 
per gatvę. Ji užtruko kažką sakydama vairuotojui, paskui 
nusekė įkandin jo. Prie vandens jis mostelėjo į prisišvarta- 
vusį prie krantinės mėlyną ir baltą policijos motorlaivį. 

— Prašom čia, daktare, — tarė jis nuo grindinio žengda- 
mas ant denio. Ši priėjo artyn ir sutiko pasilaikyti jo ran- 
kos. Uniforminis sijonas tesiekė vos kelis colius žemiau 
kelių. Kojos gražios, įdegusios ir tvirtos, kulkšnys laibos. 
Nesvyruodama suėmė jo ranką ir leidosi padedama nulipti 
ant motorlaivio denio. Kai tik jiedu atsisėdo kajutėje, Mone- 
tis atsistūmė nuo švartavietės ir pasuko motorlaivį į Didįjį 
kanalą. Jie greitai praplaukė geležinkelio stotį, žybsėdami 
besisukančių švyturėliu, pasisuko kairėn į Mizerikordijos 
kanalą, už kurio žiočių stūksojo kapinių sala. Paprastai, 
jei tekdavo policijos kateriu vežti ne venecijiečius, Brunetis 
imdavosi pakeliui rodyti svarbesnius reginius ir įdomybes. 
Vis dėlto šį kartą jis pasitenkino formalesne įžanga: 

— Tikiuosi, atvykote be vargų, daktare? 

Ji žvelgė žemyn į ant grindų tarp jų patiestą žalią kiliminį 
taką ir sumurmėjo lyg ir, kaip jis suprato, „be“, bet daugiau 
nieko nepasakė. Jis pastebėjo, kad ji retkarčiais giliai įkvėp- 
davo, stengdamasi nusiraminti — keista reakcija tos, kuri, 
šiaip ar taip, yra gydytoja. 

Tarsi perskaičiusi jo mintis ji pakėlė akis, šyptelėjo labai 
žavia šypsena ir tarė: 

— Visiškai kitaip būna, kai pažįsti žmogų. Medicinos 
mokykloje visi jie svetimi, todėl lengva išlaikyti profesio- 
nalų atstumą, - ilgokai patylėjo. - Ir mano amžiaus žmonės 
paprastai nemiršta. 

Čia iš tikrųjų buvo nemažai tiesos. 

— Ar ilgai dirbote drauge? — paklausė Brunetis. 

Ji linktelėjo ir mėgino atsakyti, bet prieš jai prabylant 
motorlaivis ūmiai pasviro. Ji griebėsi abiem rankomis už 
kėdės ir metė į jį išgąstingą žvilgsnį. 

— Išplaukėme į lagūną, į atvirus vandenis. Nesijaudin- 
kite, nėra ko baimintis. 

— Nesu gera jūrininkė. Gimiau Šiaurės Dakotoje, ten 
nedaug vandens. Taip niekada ir neišmokau plaukti, - šyp- 
sena buvo silpnutė, bet jau savo vietoje. 

— Arjūs su misteriu Fosteriu ilgai dirbote drauge? 

— Su seržantų, — automatiškai pataisė ji. —- Taip, kai tik 
atvykau į Vičencą maždaug prieš septynis mėnesius. Iš tik- 
rųjų jis viską tvarkė. Jiems reikėjo atsakingo karininko. Kad 
pasirašinėtų popierius. 

— Ir prisiimtų kaltę? - paklausė jis šypsodamasis. 

— Taip, manau, galima taip pasakyti. Tačiau nieko bloga 
nenutiko. Tik ne su Maiku. Jis puikiai išmano savo darbą, — 
jos balsas buvo šiltas. Liaupsė? Prieraišumas? 

Variklis po jais nutilo, dabar tik murkė, paskui jiems įsly- 
dus į kapinių doką pasigirdo duslus dunkstelėjimas. Atsi- 
stojęs jis užlipo siaurais laipteliais į atvirą denį, viršuje stab- 
telėjo prilaikydamas besivarstančias dureles atviras ir leis- 
damas pro jas išeiti daktarei. Monetis užsiėmęs vyniojo 
švartavimosi lyną aplink vieną medinių polių, kurie keistu 
kampu kyšojo iš lagūnos vandenų. 

Brunetis išlipo į krantą ir padavė jai ranką. Ji padėjo 
delną ant jo ir tvirtai atsirėmusi nušoko šalia. Jis pastebėjo, 
kad ji neturi nei rankinės, nei portfelio, matyt, paliko auto- 
mobilyje arba motorlaivyje. 

Kapines uždaro ketvirtą. Taigi Brunečiui teko paskam- 
binti didelių medinių durų dešinėje kabojusiu varpeliu. Po 
kelių minučių duris dešinėje pusėje atidarė vyras tamsiai 
mėlyna uniforma, ir Brunetis pasakė savo pavardę. Vyras 
palaikė duris praviras, o įkandin jų uždarė. Brunetis vedė 
pro pagrindinius vartus ir stabtelėjo prie sargo langelio, kur 
vėl pasakė pavardę ir parodė pažymėjimą. Sargas mostelėjo 
jiems keliauti toliau prie atviros arkados dešinėje. Brunetis 
linktelėjo. Kelią jis Žinojo. 

Įžengęs pro duris į pastatą, kuriame buvo įsikūręs mor- 
gas, Brunetis pajuto ūmią vėsą. Daktarė Peters akivaizdžiai 
taip pat, nes susinėrė rankas ant krūtinės ir nuleido galvą. 
Ilgo koridoriaus gale už paprasto medinio stalo sėdėjo bal- 
tai apsirengęs asistentas. Jiems priėjus atsistojo rūpestingai 
priešais save pasidėdamas apverstą knygą. 

— Komisaras Brunetis? — paklausė. 

Brunetis linktelėjo. 

— Čia daktarė iš amerikiečių bazės, — pridūrė linktelėjęs į 
jauną moterį šalia savęs. 

Tam, kuris taip dažnai žvelgia į mirties veidą, jaunos 

moters karine uniforma reginys vargu ar buvo vertas dėme- 
sio, taigi greitai pro juos praėjęs asistentas atidarė sunkias 
medines duris kairėje. 

- Žinojau, kad atvykstate, todėl jį išvežiau, - pasakė ves- 
damas juos prie vienoje patalpos pusėje stovinčio metalinio 
vežimėlio. Visi trys žinojo, kas slypėjo po balta paklode. 
Jiems prisiartinus prie kūno, jaunuolis pažvelgė į daktarę 
Peters. Ši linktelėjo. Kai atidengė paklodę, ji įsižiūrėjo į 
mirusiojo veidą, o Brunetis įsižiūrėjo į jos. Keletą akimirkų 
jis išliko visiškai ramus ir neišraiškingas, tada ji užsimerkė 
ir prikando viršutinę lūpą. Jei mėgino praryti ašaras, jai 
nepasisekė, nes šios tvino ir plūdo iš akių. 

— Maikai, Maikai, - sušnabždėjo ir nusisuko nuo kūno. 

Brunetis linktelėjo asistentui, ir šis vėl užklojo jaunuolio 
veidą paklode. 

Tada pajuto jos delną ant savo rankos, neįtikėtinai stiprų 
gniaužtą. 

— Kas jį nužudė? 

Jis žengė atgal, ketindamas apsukti ir išvesti ją iš patal- 
pos, tačiau gniaužtas spaudė dar labiau, ir ji primygtinai 
pakartojo: 

— Kas jį nužudė? 

Brunetis uždėjo savo ranką ant jos ir pasakė: 

— Eime iš čia. 

Dar prieš jam susivokiant, kas vyksta, ji šoko pro 
ji, čiupo jaunuolio kūną dengiančią paklodę ir nubloškė 
apnuogindama kūną iki juosmens. Didžiulis autopsijos 
pjūvis nuo bambos iki kaklo buvo užsiūtas stambiais dygs- 
niais. Nesusiūtas liko, regis, gana nepavojingas, palyginti 
su siaubingu autopsijos pjūviu, ji pražudęs nedidelis hori- 
zontalus ruoželis. 

Jos balsas iš vidaus prasilaužė duslia dejone, ji kartojo 
vardą „Maikai, Maikai“ ištęsdama garsus ilga veriama 
aimana. Stovėjo prie kūno keistai tiesi ir sustingusi, o aimana 
vis dar sklido iš jos. Asistentas žengė priešais ir skrupulin- 
gai pataisė paklodę uždengdamas abi žaizdas ir patį veidą. 

Ji atsigręžė į Brunetį, šis pamatė pilnas akis ašarų, tačiau 
pastebėjo ir dar kažką, ir tai labiausiai buvo panašu į siaubą 
— gryną gyvulišką siaubą. 

— Ar gerai jaučiatės, daktare? — paklausė tyliai stengda- 
masis niekaip jos nesujaudinti ir neužgauti. 

Ji linktelėjo, ir toji šmėkla, kad ir kieno ji būtų, dingo 
iš jos akių. Netikėtai pasisuko ir pirma nužingsniavo prie 
morgo durų. Likus vos kelioms pėdoms staiga sustojo, apsi- 
dairė, tarsi nustebo suvokusi, kur esanti, ir bėgte nubėgo 
link prausyklės prie galinės sienos. Žiauriai vėmė, vis žiauk- 
čiojo, o paskui gaudydama kvapą tik stovėjo palinkusi virš 
prausyklės, atsirėmusi rankomis, kad išsilaikytų. 

Asistentas staiga atsirado šalia ir padavė baltą medvilninį 
rankšluostį. Linktelėjusi paėmė ir nusišluostė juo veidą. Su 
keistu mandagumu vyriškis paėmė ją už rankos ir nuvedė 
prie kitos praustuvės už kelių metrų prie tos pačios sienos. 
Atsuko karšto, paskui šalto vandens čiaupą, pakišęs ranką 
po srove, kol vandens temperatūra tapo tinkama. Tada laikė 
rankšluostį, kol daktarė Peters prausėsi veidą ir kartą, ir kitą 
rieškučiomis vandens skalavo burną. Kai ji susitvarkė, vėl 
padavė rankšluostį, užsuko abu čiaupus ir pro duris kitoje 
kambario pusėje išėjo. 

Ji sulankstė rankšluostį ir pakabino per prausyklės kraštą. 
Grįždama prie Brunečio vengė net pažiūrėti į kairę, kur 
vežimėlyje tebegulėjo dabar jau užklotas kūnas. 

Kai ji prisiartino, jis pasisuko praleisdamas ją pro duris, 

palaikė jas atviras, ir jiedu išėjo į šiltesnį vakaro orą. Beei- 
dama per ilgą arkadą ji pratarė: 

— Atsiprašau. Nė nežinau, kaip tai atsitiko. Iš tiesų esu 
mačiusi autopsijų. Net pati atlikdavau autopsijas. 

Eidama ji kelis kartus papurtė galvą. Būdamas aukštes- 
nis jis matė tik dalį judesio. 

Ir tik kad baigtų formalumus paklausė: 

— Ar tai seržantas Fosteris? 

— Taip, — atsakė ji nedvejodama, bet jis pajuto pastangą 
išlaikyti balsą ramų ir lygų. Net jos eisena buvo kietesnė, 
negu tada, kai čia ėjo, tarsi būtų paklususi uniformai ir lei- 
dusi valdyti judesius. 

Kai išėjo pro vartus, Brunetis nuvedė ją prie Monečio 
prišvartuoto motorlaivio. Tas sėdėjo kabinoje ir skaitė laik- 
raštį. Pamatęs juos artinantis, sulankstė, nuėjęs į laivagalį 
patraukė už švartavimosi lyno, norėdamas pristumti laivą 
arčiau, kad jiems būtų lengviau įlipti į denį. 

Dabar, įžengusi į motorlaivį, ji tuoj pat nulipo laiptais į 
kajutę. Stabtelėjęs tik pašnabždėti Monečiui: „Plauk atgal 
kiek galėdamas lėčiau“, — jis nusekė į kajutę įkandin. 

Ji sėdėjo dabar pačiame pirmagalyje nusisukusi į prie- 
kinius iliuminatorius. Saulė jau nusileido, ir vakaro žara 
skleidė visai nedaug šviesos paryškindama miesto kontū- 
rus kairėje pusėje. Jis atsisėdo priešais pastebėdamas, kokia 
ji įsitempusi ir sustingusi. 

— Bus daug formalumų, bet manau, ryt kūną atiduosime. 

Ji linktelėjo, parodydama, kad girdėjo. 

— Ką darys kariuomenė? 

— Atleiskite? — tarstelėjo ji. 

— Ką kariuomenė tokiu atveju, kaip šis, darys? - pakar- 
tojo klausimą. 

— Išsiųsime jo kūną namo, šeimai. 

— Ne, kalbu ne apie kūną. Kalbu apie tyrimą. 

Čia ji atsigręžė ir pažvelgė jam į akis. Jos sutrikimas jam 
pasirodė apsimestinis. 

— Nesuprantu. Kokį tyrimą? 

— Kad išsiaiškintų, kodėl jį nužudė. 

— Tačiau aš maniau, kad tai buvo apiplėšimas, - pasakė ji 
tarsi prašydama patvirtinti tokią nuomonę. 

— Galėjo būti, — tarė jis, - bet aš tuo abejoju. 

Jam bekalbant ji nusisuko ir įsižiūrėjo pro langą, tačiau 
Venecijos vaizdus prarijo sutemos, ir ji tematė savo atspindį. 

— Nieko apie tai nežinau, - atkakliai pasakė. 

Brunečiui pasirodė, tarsi ji tikėtųsi paversti tai tiesa, jei 
tik pakankamai dažnai ir atkakliai kartos. 

— Koks jis buvo Žmogus? - paklausė. 

Akimirką ji patylėjo, tačiau kai atsakė, atsakymas Brune- 
čiui pasirodė keistas. 

— Doras. Jis buvo doras žmogus. 

Keista taip kalbėti apie tokį jauną vyrą. Jis luktelėjo, gal ji 
dar ką nors pridurs. O kad ji tylėjo, paklausė: 

— Ar gerai jį pažinojote? 

Jis stebėjo — ne jos veidą, bet atspindį laivo iliuminato- 
riuje. Ji nebeverkė, tačiau įsigalėjęs liūdesys sustingdė jos 
bruožus. Ji giliai atsiduso ir atsiliepė: 

— Aš pažinojau jį labai gerai, — tačiau čia balsas pasikeitė, 
tapo kasdieniškesnis ir atsainesnis. - Mes septynis mėnesius 
dirbome kartu. 

Ir viskas. 

— Ką jis dirbdavo? Kapitonas Dankanas sakė, kad jis 
buvo viešosios sveikatos inspektorius, bet nesu tikras, ar 
suprantu, ką tai reiškia. 

Ji pastebėjo, kad jų žvilgsniai susitiko iliuminatoriuje, 
todėl atsisuko. 

— Jis turėdavo tikrinti butus, kuriuose mes gyvename. 
Mes - tai amerikiečiai. O jeigu butų savininkai skųsdavosi 
nuomininkais, jis turėdavo vykti ištirti skundų. 

— O dar? 

— Turėdavo vykti į pasiuntinybes, kurias aptarnauja mūsų 
ligoninė. Egipte, Lenkijoje, Jugoslavijoje ir tikrinti virtuves, 
pažiūrėti, ar švarios. 

— Taigi jis daug keliaudavo? 

— Taip, pakankamai. 

— Ar mėgo savo darbą? 

Neabejodama ir pabrėždama ji pasakė: 

— Taip, mėgo. Manė, kad jis labai svarbus. 

— Ojjūs buvote jo vadovaujanti karininkė? 

Ji blankiai šyptelėjo. 

— Manyčiau, galima ir taip pasakyti. Iš tikrųjų esu 
pediatrė; jie paprasčiausiai davė man darbo viešosios svei- 
katos srityje, kad turėtų karininko ir gydytojo parašą ten, 
kur reikia. Maikas visiškai vienas vadovavo biurui. Retkar- 
čiais duodavo man ką nors pasirašyti arba paprašydavo 
parašyti paraišką tiekimui. Viskas vyksta greičiau, kai prašo 
karininkas. 

— Ar jūs kada nors vykote į tas keliones - į keliones po 
pasiuntinybes - drauge? 

Jei klausimas ir pasirodė keistas, jis negalėjo to išsiaiš- 
kinti, nes ji nusisuko ir vėl įsistebeilijo į iliuminatorių. 

— Ne, Maikas visada važiuodavo vienas, - neįspėjusi ji 
pakilo ir nuėjo prie laiptelių kajutės gilumoje. - Ar jūsų vai- 
rininkas, ar kas jis ten toks, pažįsta kelią. Regis, mes labai 
ilgai plaukiame atgal. 

Pastūmusi atvėrė duris ir dėmesingai apsižvalgė į abi 
puses, bet kanalą juosiantys pastatai jai nieko nesakė. 

— Taip, grįžti atgal užtrunka, - truputį pamelavo Brune- 
tis. - Daug vienkrypčių kanalų, todėl mums tenka plaukti 
ratais, kad pakliūtume į būstinę Piazzale Romoje. 

Jis pamatė, kad jie kaip tik įplaukė į Cannaregio kanalą. 
Po penkių minučių, gal greičiau, jie bus vietoje. 
vos nenubloškė jai kepurės, ranka prispaudė ją prie galvos, 
paskui nusiėmė ir pasikišo po pažasčia. Kai tik stingulys 
dingo, ji pasirodė dar dailesnė. 

Jis užlipo laipteliais ir atsistojo greta. Jie pasuko dešinėn 
į Didįjį kanalą. 

— Labai gražu, - tarstelėjo ji. Paskui pakeitusi toną 
paklausė: — Kodėl taip gerai kalbate angliškai? 

— Mokiausi mokykloje, universitete ir šiek tiek laiko pra- 
leidau Valstijose. 

— Jūs kalbate labai gerai. 

— Ačiū. Ojūs kalbate itališkai? 

— Un poco, - atsiliepė ji, šyptelėjo ir pridūrė, - molto poco. 

Priešakyje jis pamatė Piazzale Romos prieplauką. Žengė 
į priekį, suėmė švartavimosi lyną, kad būtų pasirengęs, kai 
Monetis priplauks prie stulpelio. Permetė lyną per polio 
viršų ir sumezgė žinovo mazgu. Monetis užgesino variklį ir 
Brunetis iššoko ant prieplaukos. Įkandin kiek familiariai lai- 
kydamasi jo rankos iš motorlaivio išlipo ir ji. Kartu nužings- 
niavo prie automobilio, tebestovinčio priešais karabinierių 
būstinę. 

Pamatęs juos artėjant vairuotojas nusiropštė nuo sėdy- 
nės, atidavė pagarbą ir atidarė užpakalines mašinos dure- 
les. Susiglosčiusi uniforminį sijoną po savimi ji įsėdo ant 

užpakalinės sėdynės. Brunetis ištiesęs ranką sulaikė vairuo- 
toją, kad neuždarytų durelių. 

— Ačiū, kad atvykote, daktare, - pasakė pasilenkdamas, 
vieną ranką padėjęs ant stogo. 

— Nėra už ką, - atsiliepė ji nesivargindama padėkoti, kad 
nuplukdė ją į San Michelę. 

— Laukiu mūsų susitikimo Vičencoje, - tarė, stebėdamas 
jos reakciją. 

Ji buvo ūmi ir stipri, ir jis pastebėjo šmėstelėjusią tą pačią 
baimę, kurią išvydo, kai ji pirmą kartą pamatė Fosterį pra- 
žudžiusią žaizdą. 

— Kodėl? 

Jo šypsena buvo neįžvelgiama. 

— Galbūt galėsiu daugiau išsiaiškinti, kodėl jį nužudė. 

Ji pro jį ištiesė ranką ir truktelėjo dureles. Jis neturėjo kito 
pasirinkimo, kaip atsitraukti nuo uždaromų durelių svorio. 
Jos trinktelėjo, ji pasilenkė per sėdynę, kažką pasakė vairuo- 
tojui, ir nuvažiavo. Jis stovėjo ir stebėjo kaip automobilis įsi- 
liejo į eismą, iš Piazzale Romos plūstantį kylančiu keliu į 
plentą ant pylimo. Viršuje išnyko iš akių: neišvaizdus blyš- 
kiai žalias visureigis grįžo į žemyną po kelionės į Veneciją. 

Nesiteikdamas nė žvilgtelėti į karabinierių būstinę, kad 
sužinotų, ar ten pastebėjo jo ir kapitonės grįžimą, Brunetis 
nuėjo į motorlaivį ir rado Monetį vėl su laikraščiu. Kažkada 
vienas užsienietis - dabar nė neprisiminė koks - replikavo, 
kad italai lėtai skaito. Nuo tada, kai tik pamatydavo ką nors 
visą kelią nuo Venecijos iki Milano glostinėjantį vieną ir tą 
patį laikraštį, Brunetis tą prisimindavo; Monetis išties turėjo 
daugokai laiko, ir atrodo, tebebuvo pirmuosiuose pusla- 
piuose. Matyt, nuobodulys privertė skaityti antrą kartą. 

— Ačiū, Moneti, — tarė jis žengdamas ant denio. 

Jaunuolis žvilgtelėjo ir nusišypsojo. 

— Stengiausi sulėtinti, kiek tik įmanoma, pone. Bet pus- 
pročiai visi tie maniakai tiek prisiartina, kad užtupia ant 
uodegos. 

Brunetis buvo priverstas išmokti vairuoti trisdešimties, 
kai jį trejiems metams paskyrė į Neapolį. Važinėjo bijoda- 
mas ir, stabdomas atsargumo, vairavo prastai, pernelyg daž- 
nai niršdavo ant tokių pačių maniakų - tos atmainos, kuri 
vairavo automobilius, ne motorlaivius. 

— Ar nuplukdytum mane į San Silvestrą? —- paklausė. 

— Nuplukdysiu jus iki pat calle galo, pone, jei norite. 

— Ačiū, Moneti. Noriu. 

Brunetis nurišo lyną nuo polio ir kruopščiai suvyniojo 
ant statramsčio, įtaisyto katerio šone. Kai išplaukė į Didįjį 
kanalą, nuėjo į pirmagalį ir atsistojo šalia Monečio. Šiame 
miesto pakraštyje, taip arti salos lūšnyno, Brunetis mažai 
kur galėjo paganyti akis. Jie praplaukė geležinkelio stoties 
pastatą, stebinantį savo nuobodumu. 

Brunečiui būtų buvę lengviau, jei būtų išsiugdęs abejin- 
gumą miesto grožiui, vaikščiotų po jį, žiūrėtų ir iš tikrųjų 
nematytų. Tačiau dabar visuomet taip nutikdavo: į jo aki- 
ratį įplaukdavo langas, kurio anksčiau nebuvo pastebėjęs, 
arba pro arką švystelėdavo saulė, ir jam iš tiesų suspurdė- 
davo širdis, atsiliepdama į nepalyginamai sudėtingesnius 
dalykus nei grožis. Kai pavargdavo apie tai galvoti, pama- 
nydavo, kad čia kažkuo dėta kalba, ir tai, jog mieste gyvena 
kiek mažiau negu aštuoniasdešimt tūkstančių Žmonių, ir 
turbūt tai, kad jis pats buvo vedžiojamas į vaikų darželį, 
įsikūrusį penkiolikto amžiaus palazzo. Išvykęs iš šio miesto 
pasiilgdavo jo kone tiek pat, kiek Paolos, ir tik būdamas čia 
jausdavosi visavertis ir išbaigtas. Vienas žvilgsnis aplinkui, 
jiems lekiant kanalu, buvo visos šios išminties įrodymas. 
Niekada niekam apie tai nepasakojo. Joks užsienietis nesu- 
prastų; bet kuriam venecijiečiui tai pasirodytų perdėta. 

Praplaukęs po Rialto tiltu Monetis iš karto pasuko laivą 
į dešinę. Ilgos calle, kuri vedė iki Brunečio namo, gale jis 
paleido variklį tuščiąja eiga, trumputę akimirką prigludo 
prie krantinės, kad Brunetis iššoktų į krantą. Ir dar prieš 
Brunečiui atsigręžiant, kad pamojuotų dėkodamas, apsisu- 
kęs ratu, žybsėdamas mėlynu švyturėliu, Monetis nulėkė 

atgal tuo pačiu keliu, kuriuo atplaukė, namo vakarieniauti. 

Brunetis nužingsniavo calle pavargusiomis kojomis nuo 
viso to šokinėjimo į ir iš motorlaivių, o tai, regis, visą dieną 
ir tedarė, nes pirmasis motorlaivis pasiėmė jį iš namų dau- 
giau negu prieš dvylika valandų. Atidarė milžiniškas pas- 
tato duris ir tyliai už savęs užvėrė. Siauri laiptai, tarsi smeig- 
tukas kylantys iki pat pastato viršaus, buvo tobulas garso 
trimitas, ir net gyvendami ketvirtame aukšte jie girdėdavo 
kiekvieną trinktelėjimą. Keturi aukštai. Vien nuo tos minties 
jis apsunko. 

Kai pasiekė viršutinį laiptinės posūkį, užuodė svogūnus, 
ir tai labai palengvino paskutinį laiptų maršą. Prieš įkišda- 
mas raktą į duris žvilgtelėjo į laikrodį. Devynios trisdešimt. 
Chiara dar nemiega, taigi jis bent galės pabučiuoti ją linkė- 
damas labos nakties ir paklausti, ar padarė namų darbus. 
Jei bus Rafaelis, vargu ar rizikuotų daryti viena, o kita būtų 
bergždžia. 

— Ciao, papa, - iš kambario šūktelėjo Chiara. 

Jis pakabino švarką į spintą ir koridoriumi nuėjo į kam- 
barį. Chiara tysojo dideliame krėsle ir pakėlė akis nuo ant 
kelių gulinčios knygos. 

Įėjęs į kambarį jis automatiškai įjungė šviestuvą jai virš 
galvos. 

— Nori apakti? — paklausė tikriausiai septynišimtąjį 
kartą. 

— Oi, tėti, aš dar gerai matau. 

Jis pasilenkė ir pabučiavo atstatytą skruostą. 

— Ką skaitai, angelėli? 

— Knygą, kurią davė mama. Ji pasakiška. Apie tokią 
guvernantę, kuri nuėjo tarnauti vyrui, jie įsimylėjo, bet jis 
turėjo išprotėjusią žmoną užrakinęs palėpėje, todėl negalėjo 

jos vesti, nors jie tikrai buvo įsimylėję. Kaip tik skaitau tą 
dalį, kur vyksta gaisras. Tikiuosi, ji sudegs. 

— Kas, Chiara? - paklausė jis. - Guvernantė ar žmona? 

— Žmona, koks tu paikas. 

— Kodėl? 

— Kad Janė Eir, — atsakė ji, savaip iškreipdama vardą, 
— galėtų ištekėti už misterio Rochesterio, — iškreipė ir šią 
pavardę. 

Jis ketino dar klausti, bet ši grįžo į gaisrą, taigi jis nuėjo į 
virtuvę, kur Paola lankstėsi prie atvirų skalbyklės durelių. 

— Ciao, Gvido, - pasakė atsitiesdama. — Vakarienė po 
dešimties minučių. 

Pabučiavo jį, nusisuko prie viryklės, kur aliejaus tvenki- 
nėlyje rusvėjo svogūnai. 

— Su mūsų dukra ką tik šnekėjausi apie literatūrą, - tarė 
jis. — Ji man išaiškino garsaus klasikinio anglų literatūros 
kūrinio turinį. Manau, būtų geriau, jei priverstume ją per 
televiziją žiūrėti Brazilijos muilo operas. Ji visa ten ir laukia, 
kada ugnis pražudys misis Ročester. 

— A, liaukis, Gvido, visi laukia gaisro, kai skaito Džeinę 
Eir, - ji pamaišė svogūnus po keptuvę ir pridūrė: - Na, bent 
jau kai skaito pirmą kartą. Ir niekada vėliau, kai suvokia, 
kokia gudruolė ir veidmainė kalė iš tikrųjų yra Džeinė Eir. 

— Tai tokius dalykus pasakoji savo studentams? - paklausė 
atidarydamas spintelę ir išimdamas Pinot Noir butelį. 

Supjaustytos kepenėlės laukė lėkštutėje šalia čirškančios 
keptuvės. Paola pakišo po jomis pirštuotą mentelę ir pusę 
suvertė į keptuvę, tada žingtelėjo atgal vengdama tykštan- 
čio aliejaus. Truktelėjo pečiais. Kursas universitete vėl pra- 
sidėjo ir laisvalaikiu apie studentus ji akivaizdžiai nenorėjo 
kalbėti. 

Maišydama paklausė: 

— Kaip ten kapitonė-daktarė? 

Jis išėmė dvi taures ir į abi įpylė vyno. Atsirėmė į spin- 
telę, padavė jai vieną, gurkštelėjo ir atsakė: 

— Labai jauna ir labai nervinga, - matydamas, kad Paola 
tebemaišo, pridūrė: - Ir labai graži. 

Tai išgirdusi ji gurkštelėjo iš taurės, kurią laikė vienoje 
rankoje, ir pažvelgė į jį. 

— Dėl ko nervinga? — dar kartą gurkštelėjo vyno, pakėlė 
taurę prieš šviesą ir pasakė: - Šis nėra toks geras kaip tas, 
kurį gavome iš Marijaus, ar ne? 

— Ne, - sutiko jis. - Bet tavo pusbrolis Marijus taip rūpi- 
nasi savo vardu tarptautinėje prekyboje, kad neturi laiko 
vargintis su tokiais smulkiais užsakymais kaip mūsų. 

— Turėtų, jeigu jam laiku sumokėtume, - atšovė ji. 

— Paola, liaukis. Tai buvo prieš šešis mėnesius. 

- Ir ilgiau nei šešis mėnesius jis laukė, kol sumokėsime. 

— Paola, apgailestauju. Maniau, kad sumokėjau, o paskui 
visai apie tai pamiršau. Aš jo atsiprašiau. 

Ji pastatė taurę ir pasmaigstė kepenėles. 

— Paola, juk tai tik du šimtai tūkstančių lirų. Dėl jų tavo 
pusbrolis Marijus neišeis elgetomis. 

— Kodėl tu jį visada vadini „mano pusbroliu Marijum“ ? 

Brunetis per plauką susilaikė nepasakęs: „Nes jis tavo 
pusbrolis ir jo vardas Marijus“, tačiau tik pastatė savo taurę 
ant stalviršio ir apkabino ją. Ji ilgokai stovėjo įsitempusi, 
atšlijusi nuo jo. Jis tvirčiau ją priglaudė savo glėbyje ir ji atsi- 
leido, prigludo ir padėjo galvą jam ant krūtinės. 

Jiedu taip stovėjo, kol ji bakstelėjo jam šaukšto kotu tarp 
šonkaulių ir pasakė: 

— Kepenys prisvils. 

Jis ją paleido ir vėl paėmė taurę. 

— Nežinau, ko ji nervinosi, bet pamačiusi kūną sutriko. 

— Kiekvienas sutriktų pamatęs negyvą Žmogų, ypač jei jį 
pažinojo. 

— Ne, čia buvo kažkas daugiau. Esu tikras, kad tarp jų 
kažkas buvo. 

— Kas kažkas? 

— Įprasti dalykai. 

— Na, sakei, kad ji buvo graži. 

Jis šyptelėjo. 

— Labai graži. 

Dabar ji šyptelėjo. 

— Ir labai, - pratarė ieškodamas tinkamo žodžio. Tinka- 
mas buvo beprasmis. - Ir labai išsigandusi. 

— Kodėl taip sakai? — paklausė ji nešdama keptuvę ant 
stalo ir statydama ant keraminio padėkliuko. - Išsigandusi 
ko? Kad bus įtarta nužudžiusi jį? 

Pasiėmė didžiulę medinę pjaustymo lentelę, buvusią 
greta viryklės, ir padėjo ant stalo. Jis atsisėdo, nuklojo vir- 
tuviniu rankšluosčiu uždengtą lentelę ir atidengė auksinės 
polentos pusratį, vis dar šiltą, bet jau sustingusį. Ji atnešė 
salotas ir vyno butelį ir prieš sėsdama papildė taures. 

— Ne, nemanau, kad taip yra, - pasakė jis, dėdamasis į 
lėkštę kepenėlių su svogūnais, o paskui įsiversdamas platų 
polentos pleištą. Šakute pasmeigė gabaliuką kepenėlių, pei- 
liu ant viršaus uždėjo svogūnų ir ėmė valgyti. Kaip buvo 
įpratęs, nieko nepasakė, kol lėkštė neištuštėjo. Kai kepenė- 
lės buvo baigtos ir jis šluostė padažą su antro polentos gaba- 
liuko likučiais, tada prabilo: 

— Manau, ji tikriausiai žino arba numano, kas jį nužudė. 
Arba kodėl nužudė. 

— Kodėl? 

— Būtum mačiusi jos veidą, kai jį išvydo. Ne, ne kai 
išvydo, kad jis negyvas ir kad tai tikrai Fosteris, bet kai 
pamatė, kas jį pražudė, - ji kone supanikavo. Ją supykino. 

— Supykino? 

— Ji susivėmė. 

— Tiesiog tenai? 

— Taip. Keista, ar ne? 

Paola susimąstė prieš atsakydama. Pabaigė vyną, įsipylė 
dar pusę taurės. 

— Taip. Keista reakcija į mirtį. Ir ji gydytoja? 

Jis linktelėjo. 

— Visai neaišku. Ko ji galėtų bijoti? 

— O kas desertui? 

- Figos. 

— Aš tave myliu. 

— Nori pasakyti, kad myli figas, - pasakė šypsodamasi. 

Jų buvo šešios, nuostabios ir drėgnos nuo saldumo. Pasi- 
ėmė peilį ir ėmė vieną lupti. Kai baigė, sultys varvėjo per abi 
rankas, perpjovė pusiau ir didesnę puselę padavė jai. 

Kitos puselės didesnę dalį pats susikišo į burną, nusi- 
šluostė ant smakro ištryškusias sultis, nusišluostė rankas 
servetėle ir pasakė: 

— Jeigu duotum man taurelę portveino — numirčiau iš 
laimės. 

Stodamasi iš už stalo ji paklausė: 

— Ko dar ji galėjo bijoti? 

— Kaip sakei, ji gali būti įtarta kažkaip susijusi su tuo. 
Arba ji iš tikrųjų yra susijusi. 

Ji išėmė žemą portveino butelį, bet prieš įpildama į dvi 
mažytes taures nuėmė nuo stalo lėkštes ir sukrovė į kriauklę. 

Sutvarkiusi įpylė abiem po taurę portveino ir pastatė ant 
stalo. Būdamas saldus jis sumišo su burnoje užsilikusiu figų 
skoniu. Laimingas Žmogus. 

— Bet aš nemanau, kad dėl to. 

— Kodėl? 

Jis gūžtelėjo. 

— Ji man nepanaši į žudikę. 

— Nes graži? — paklausė Paola ir gurkštelėjo portveino. 

Jis jau norėjo atsakyti — todėl, kad gydytoja, bet tada pri- 
siminė Ricardį sakius, kad jaunuolį nužudęs asmuo žinojo, 
kur smeigti peilį. Gydytojas žinotų. 

— Galbūt, — tarė, tada keisdamas temą paklausė: — Ar 
Rafis yra? 

Pažiūrėjo į laikrodį. Po dešimtos. Sūnus žinojo, kad 
mokslo metais namuose jo laukiama iki dešimtos. 

— Ne, jeigu neparėjo, kol valgėme. 

— Neparėjo, - atsiliepė Brunetis, neabejodamas atsakymu, 
abejodamas, iš kur jis Žino. 

Buvo vėlu, jie išgėrė butelį vyno, suvalgė nuostabias figas 
ir pasigardžiavo puikiu portveinu. Nė vienas nenorėjo kal- 
bėtis apie sūnų. Jis vis tiek pareis ir vis tiek bus su jais ryte. 

— Ar sudėti juos tau į kriauklę? — paklausė jis turėdamas 
galvoje indus, bet nelaukdamas atsakymo. 

— Ne, aš pati. Nueik, pasakyk Chiarai, kad eitų gulti. 

Su lėkštėmis bus mažiau vargo. 

— Gaisras baigėsi? - įėjęs į kambarį paklausė. 

Ji neišgirdo. Buvo už šimtų mylių ir metų nuo jo. Sėdėjo 
susikūprinusi krėsle, kojas ištiesusi priešais. Ant krėslo 
ranktūrio gulėjo dviejų obuolių graužtukai, o šalia ant 
grindų - sausainių pakelis. 

— Chiara, - pasakė jis, paskui garsiau: - Chiara. 

Ji pažvelgė nuo puslapio, akimirką jo nematydama, pas- 
kui suvokė, kad tai jos tėtis. Tuojau pat vėl jį pamiršo įnik- 
dama į puslapį. 

— Chiara, laikas miegoti. 

Ji pervertė puslapį. 

— Chiara, ar girdi? Laikas gulti. 

Tebeskaitydama viena ranka išsistūmė iš krėslo. Ties pus- 
lapio apačia stabtelėjo pakankamai ilgam, kad nukreiptų 
akis nuo knygos, pakštelėtų jam bučinį, o paskui išėjo tarp 
puslapių įkišusi pirštą. Jam pritrūko drąsos pasakyti, kad 
paliktų knygą. Tiek to, jei naktį atsikels, tai galės išjungti 
jai šviesą. 

Į kambarį atėjo Paola. Pasilenkusi išjungė šviesą prie 
krėslo, surinko obuolių graužtukus ir sausainių pakelį ir 
grįžo į virtuvę. Brunetis užgesino šviesą ir koridoriumi 
nuėjo į miegamąjį. 

Kitą rytą Brunetis į kvestūrą atėjo aštuntą, pakeliui stabte- 
lėjęs nusipirkti laikraščių. Žmogžudystė pateko į vienuo- 
liktą Corriere puslapį, jai teko tik dvi pastraipos, ir, supran- 
tama, tokią dieną, kai sukanka kruviniausio per septintą 
dešimtmetį teroristinio sprogdinimo metinės, nepakliuvo 
į La Repubblica, tačiau pateko į pirmąjį antrosios II Gazzet- 
tino dalies puslapį, į kairę nuo straipsnio, šio dar ir su nuo- 
trauka, apie tris jaunuolius, kurie žuvo mašinai įsirėžus į 
medį valstybiniame greitkelyje tarp Dolo ir Mestrės. 
Straipsnyje rašoma, kad jaunuolis, čia pavadintas Miše- 
liu Fusteriu, yra aiškiausia apiplėšimo auka. Įtariama, kad 
dėl narkotikų, tačiau straipsnyje I/ Gazzettino stiliumi nepa- 
sivarginta patikslinti, kodėl dėl jų. Brunečiui kartais atro- 
dydavo, kad Italijai labai pasisekė, kad stojant į Bendrąją 
Rinką spaudos atsakingumas nėra vienas iš reikalavimų. 
Už pagrindinių kvestūros durų vingiavo įprasta žmonių 
eilutė nuo Ufficio Stranieri, užtvindyto prastai apsirengusių 
ir skurdžiai apsiavusių imigrantų iš Šiaurės Afrikos ir nese- 
niai išsilaisvinusios Rytų Europos. Brunetis negalėjo žiūrėti 

į šią eilę be istorinės ironijos antplūdžio: trys jo paties šei- 
mos kartos bėgo iš Italijos ieškoti laimės į tokius tolimus 
kraštus, kaip Australija ir Argentina. O dabar paskutinių 
įvykių pakeistoje Europoje Italija tapo Eldoradu naujoms 
dar skurdesnių, dar tamsesnių imigrantų bangoms. Dauge- 
lis jo draugų apie šiuos žmones kalbėjo su panieka, pasi- 
bjaurėjimu, net su pykčiu, tačiau Brunetis negalėjo jų ver- 
tinti pernelyg impozantiškai, kad vaizduotėje neiškiltų jo 
paties protėviai, stovintys panašiose eilėse, patys prastai 
apsirengę, blogai apsiavę, laužydami kalbą. Ir kaip šitie 
vargšai - trokšdami kuopti šiukšles ir auginti vaikus kiek- 
vienam, kas už tai mokėtų. 

Jis užlipo į savo kabinetą ketvirtame aukšte labindamasis 
su vienu ar dviem žmonėmis, linktelėdamas kitiems. Atėjęs 
į kabinetą patikrino, ar ant stalo nėra naujų popierių. Nieko 
dar neatnešė, taigi jis nusprendė tądien esąs laisvas daryti, 
kas tik jam atrodys tinkama. Vadinasi, prisitraukti telefoną 
ir paprašyti, kad sujungtų su karabinierių būstine Vičencos 
amerikiečių bazėje. 

Pasirodė, kad šį numerį rasti buvo kur kas lengviau, ir po 
kelių minučių jis kalbėjosi su majoru Ambrodžianiu, kuris 
pasakė Brunečiui esąs atsakingas už italų atliekamą Fosterio 
nužudymo tyrimą. 

— Italų? — perklausė Brunetis. 

— Na, italų, nes atskirą tyrimą amerikiečiai atliks patys. 

— Ar tai reiškia, kad kils teismingumo nesklandumų? - 
paklausė Brunetis. 

— Ne, nemanau, - atsakė majoras. - Jūsų žmonės Veneci- 
joje — civilinė policija - atsakingi už tyrimą tenai. Bet reikės 
amerikiečių leidimo ar pagalbos, jei ką norėsite daryti čia. 

— Vičencoje? 

Ambrodžianis susijuokė. 

— Ne, nenoriu, kad taip galvotumėte. Tik čia, bazėje. Kai 
esate Vičencoje, mieste, atsakingi mes, karabinieriai. Tačiau 
jei atvykstate į bazę, perima jie, ir jums padės tiktai ameri- 
kiečiai. 

— Kalbate taip, tarsi pats šiek tiek tuo abejotumėte, 
majore, —- pasakė Brunetis. 

— Ne, neabejoju. Visiškai. 

— Tuomet aš klaidingai supratau, - o pats pamanė, kad 
nesuklydo, anaiptol. - Norėčiau atvažiuoti ir pasikalbėti su 
žmonėmis, kurie jį pažinojo ir kartu dirbo. 

— Tai daugiausia amerikiečiai, - pasakė Ambrodžianis, 
leisdamas Brunečiui pačiam susiprasti apie kalbos sunkumų 
galimybes. 

— Aš gerai kalbu angliškai. 

— Tada kalbėdamasis su jais vargo neturėsite. 

— Kada galėčiau atvykti? 

- Širyt? Šiandien? Kada tik panorėsite, komisare. 

Iš apatinio stalčiaus Brunetis išsitraukė geležinkelio tvar- 
karaštį ir permetė jį akimis ieškodamas Venecijos-Milano 
linijos. Aptiko traukinį, išvykstantį po valandos. 

— Galiu išvykti devintą dvidešimt penkios. 

— Puiku. Nusiųsiu mašiną jūsų pasitikti. 

— Ačiū, majore. 

— Labai prašom, komisare. Labai prašom. Laukiu jūsų 
atvykstančio. 

Jie pasikeitė mandagybėmis ir Brunetis padėjo ragelį. Pir- 
miausia skersai kabinetą jis nuėjo prie spintos, stovėjusios 
palei sieną priešais. Atidarė ir ėmė ieškoti po sukrautus ir 
suverstus apačioje daiktus: batų pora, trys lemputės atski- 
rose dėžutėse, laidinis ilgintuvas, keli seni žurnalai ir rudos 

odos portfelis. Išėmė portfelį, ranka nušluostė dulkes. Atsi- 
nešęs prie stalo susikrovė laikraščius, pridėjo bylas, kurias 
vis dar skaitė. Iš priešakinio stalčiaus paėmė ir įsimetė 
dviejų savaičių senumo Panorama. 

Kelionė įprasta - Milano keliu per kvadratinius, vasaros 
sausros iki skausmingo tamsumo išdegintus kukurūzų lau- 
kus. Atsisėdo vagono dešinėje pusėje, kad išvengtų įžam- 
bios saulės, vis dar kepinančios, nors jau rugsėjis ir vasaros 
nuožmumas jau atslūgęs. Paduvoje, antroje stotelėje, trau- 
kinį užtvindė daugybė universiteto studentų, nešinų nau- 
jais vadovėliais tarsi magiškais talismanais, kurie nuves į 
užtikrintą geresnį rytojų. Jis prisiminė tą jausmą, tą kasmet 
atsinaujinantį optimizmą, kuris paprastai užplūsdavo, kol 
mokėsi universitete, tarsi kiekvienais metais švarūs sąsiuvi- 
niai drauge atsineštų geresnių metų viltį, aiškesnį likimą. 

Vičencoje jis išlipo iš traukinio ir pasižvalgė po peroną 
ieškodamas ko nors su uniforma. Nieko nepamatęs nulipo 
laiptais, perėjo tuneliu po bėgiais ir užlipo į stotį. Priešaky 
pamatė tamsiai mėlyną sedaną su užrašu „Karabinieriai“, 
arogantiškai ir be jokios būtinybės skersai stovintį priešais 
pat stotį, o vairuotoją įsigilinusį tiek į cigaretę, tiek į rožinius 
Gazzettino dello Sport puslapius. 

Brunetis pabeldė į užpakalinį stiklą. Vairuotojas vangiai 
atsigręžė, užgesino cigaretę ir siekė atidaryti dureles. Kol jas 
atidarė, Brunetis pagalvojo, kad čia, Šiaurėje, viskas kitaip. 
Pietų Italijoje bet kuris karabinierius, išgirdęs nelauktą 
triukšmą už mašinos, akimirksniu atsidurtų ant mašinos 
dugno ar užsiglaustų ant grindinio prie jos su ginklu ran- 
koje, o galjau ir šaudydamas triukšmo pusėn. O čia, apsnū- 
dusioje Vičencoje, jis nieko neklausinėdamas ištiesė ranką, 
kad įsileistų į mašiną pašalietį. 

— Inspektorius Boninis? —- paklausė vairuotojas. 

— Komisaras Brunetis. 

— Iš Venecijos? 

— Taip. 

— Labas rytas. Nuvešiu jus į bazę. 

— Ar čia toli? 

— Penkios minutės. 

Kalbėdamas vairuotojas pasidėjo ant sėdynės laikraštį, 
atskleidžiantį futbolą mylinčiai publikai pastarąjį Schilacci 
triumfą, ir užvedė mašiną. Nesiteikdamas pasižiūrėti nei 
į dešinę, nei į kairę rovė iš stoties mašinų stovėjimo aikšte- 
lės, stačiai įsiterpdamas į pro šalį plūstantį eismą. Apsuko 
miestą ir nuvažiavo į rytus, į tą pusę, iš kur Brunetis atvyko. 

Brunetis Vičencoje nesilankė kokį dešimtmetį, tačiau pri- 
siminė ją kaip vieną mieliausių miestų Italijoje, jos centras 
išraizgytas siaurų vingiuojančių gatvelių, palei kurias tel- 
kėsi renesansiniai ir barokiniai palazzi, sustumti vienas prie 
kito be jokios pagarbos simetrijai, laikui ar planams. Tačiau 
jie suko pro didžiulį betoninį futbolo stadioną, pro aukštą 
geležinkelio tiltą, paskui išilgai vieno naujų viales, kurių pri- 
dygo visoje žemyninėje Italijoje tarsi pripažįstant visišką 
automobilio triumfą. 

Neparodęs posūkio vairuotojas ūmiai šoko į kairę ir lei- 
dosi siauru keliu, dešinėje juosiamu viela karūnuotos mūri- 
nės sienos. Už jos Brunetis matė milžinišką lėkštės pavidalo 
komunikacijų anteną. Plačiu vingiu automobilis pasuko į 
dešinę ir priešakyje Brunetis išvydo atvirus vartus, prie 
kurių stovėjo keli ginkluoti sargybiniai. Ten buvo du unifor- 
muoti karabinieriai su atsainiai prie šonų kabančiais auto- 
matais ir amerikietis karys kovine apranga. Vairuotojas sulė- 
tino, nerūpestingai mostelėjo automatininkams, šie moste- 

lėjo ir kryptelėjo vamzdžiais pripažindami ir nukreipdami 
automobilį į bazę. Amerikietis, Brunetis stebėjo, sekė juos 
akimis, bet nė nemėgino sustabdyti. Staigus posūkis deši- 
nėn, kitas, ir jie privažiavo žemą mūrinį pastatą. 

— Čia mūsų vadavietė, — pasakė vairuotojas. - Majoro 
Ambrodžianio kabinetas ketvirtas dešinėje. 

Brunetis padėkojo ir įėjo į žemąjį pastatą. Grindys pasi- 
rodė cementinės, ant sienų prikabinėta skelbimų lentų, nukli- 
juotų angliškais ir itališkais pranešimais. Kairėje pamatė 
užrašą „Karo policijos būstinė“. Kiek toliau — duris su 
užrašu „Ambrodžianis“ ant lentelės šalimais. Jokio laips- 
nio, tik pavardė. Pasibeldė, palaukė, kol pakvies „Avanti“ 
ir užėjo. Stalas, du langai, augalas, beviltiškai ištroškęs van- 
dens, kalendorius, o už stalo - vyras kaip jautis, kurio spran- 
das atvirai maištavo prieš ankštą uniforminių marškinių 
apykaklę. Platūs pečiai veržėsi iš uniforminio švarko audi- 
nio; net ir rankogaliai, regis, pernelyg kietai veržė riešus. 
Ant pečių Brunetis pamatė platų bokštelį ir vieną majorišką 
žvaigždę. Brunečiui įėjus jis pakilo, žvilgtelėjo į laikrodį ant 
riešo ir paklausė: 

— Komisaras Brunetis? 

— Taip. 

Karabinieriaus veidas nušvito kone angeliškai šilta ir 
paprasta šypsena. Dievulėliau, tas žmogus turi duobutes! 

— Man malonu, kad jūs dėl šito atvykote net iš Venecijos, 
- jis stebėtinai grakščiai apėjo stalą ir pastūmė kėdę. - Štai, 
prašom sėstis. Ar norėtumėte kavos? Prašom pasidėti port- 
felį ant stalo, - jis laukė Brunečio atsakymo. 

— Taip, kavos būtų gerai. 

Majoras nuėjo prie durų, atidarė ir kažkam koridoriuje 
pasakė: 

— Pino, atneškite mums du kavos ir butelį mineralinio 
vandens, - grįžo į kambarį ir atsisėdo į savo vietą už stalo. 
— Atleiskite, kad negalėjome nusiųsti automobilio tiesiai į 
Veneciją jūsų pasiimti, tačiau šiais laikais sunku gauti lei- 
dimą išvažiuoti iš provincijos. Tikiuosi, kelionė jūsų nenu- 
vargino. 

Iš ilgos patirties Brunetis žinojo, kad būtina sugaišti 
šiek tiek laiko tokiems dalykams, pašniukštinėti, patapš- 
noti, įvertinti kitą žmogų, ir tą padaryti galima vien subtily- 
bėmis ir mandagybėmis. 

— Jokio vargo su traukiniu. Tiksliai laiku. Paduvoje pri- 
gužėjo universiteto studentų. 

— Mano sūnus mokosi tame universitete, - atviravo Amb- 
rodžianis. 

— Tikrai? Kokiame fakultete? 

— Medicinos, - pasakė Ambrodžianis ir pakratė galvą. 

— Ar tai blogas fakultetas? — paklausė Brunetis nuošir- 
džiai suglumęs. Jam visada sakydavo, kad Paduvos univer- 
siteto medicinos mokykla šalyje geriausia. 

— Ne, jokiu būdu, — atsakė majoras ir šyptelėjo. - Man 
nepatinka jo medicinos karjeros pasirinkimas. 

— Kaip tai? —- paklausė Brunetis. Juk tai italo svajonė — 
policininkas, kurio sūnus mokosi medicinos mokykloje. — 
Kodėl? 

— Norėjau, kad jis taptų dailininku, — jis vėl liūdnai 
pakratė galvą. - Tačiau jis norėjo būti gydytoju. 

— Dailininku? 

— Taip, - atsakė Ambrodžianis. Paskui šypsodamasis su 
duobutėmis atsakė: - Ne dažytoju, — mostelėjo už savęs, ir 
Brunetis pamatė, kad sienos nukabinėtos mažais paveiks- 
lais, Kone visi - jūros peizažai, keletas — pilių griuvėsiai, 

visi nutapyti subtiliu stiliumi, imituojančiu aštuoniolikto 
amžiaus Neapolio mokyklą. 

— Čia jūsų sūnaus? 

— Ne, - pasakė Ambrodžianis, - štai tas. 

Jis parodė vieną durų kairėje, Brunetis pamatė senos 
moters, įžūliai spoksančios į stebėtoją, rankose laikančios 
pusiau nuluptą obuolį, portretą. Jam trūko kitų subtilumo, 
tačiau jis buvo gerai nutapytas su mielu tradiciniu pojūčiu. 

Jei tie kiti būtų buvę sūnaus, Brunetis suprastų vyro 
graužatį, kad tas pasirinko studijuoti mediciną. Kad jau 
taip, vaikinas aiškiai pasirinko teisingai. 

— Labai gražu, - pamelavo jis. — O kiti kieno? 

— A, aš juos nupiešiau. Bet seniai, kai buvau studentas. 

Iš pradžių duobutės, o dabar tie švelnūs, subtilūs pieši- 
niai. Tikriausiai ši amerikiečių bazė yra staigmenų vieta. 

Pasigirdo tylus beldimas į duris, ir šios prasivėrė prieš 
Ambrodžianiui atsiliepiant. Į kambarį įėjo uniformuotas 
kapralas, nešinas padėklų su dviem puodeliais kavos, stik- 
linėmis ir mineralinio vandens buteliu. Pastatė padėklą ant 
Ambrodžianio stalo ir išėjo. 

— Vis dar karšta kaip vasarą, - pasakė Ambrodžianis. — 
Geriau reikia gerti daug vandens. 

Pasilenkė, padavė Brunečiui kavą, tada pasiėmė savo. 
Kai jau išgėrė kavą ir kiekvienas pasiėmė po stiklinę van- 
dens, Brunetis pamanė, kad galima pradėti kalbėtis. 

— Arjau ką žinote apie tą amerikietį seržantą Fosterį? 

Ambrodžianis storu pirštu bakstelėjo į ploną bylą, gulė- 
jusią priešais ant jo stalo, greičiausiai žuvusio amerikiečio. 

— Nieko. Bent jau mes. Amerikiečiai, žinoma, neduos jo 
bylos. Tai yra, - skubiai pasitaisė, - jeigu jie turi jo bylą. 

— Kaip tai? 


84 


— Ilga istorija, - pasakė Ambrodžianis kiek dvejodamas, 
ir tapo aišku, kad reikia paprašyti. 

Visada pasirengęs padaryti paslaugą Brunetis paklausė: 

— Kodėl? 

Ambrodžianis pasisuko su kėde, jo kūnas aiškiai jai per 
didelis. Bakstelėjo į bylą, gurkštelėjo vandens, pastatė stik- 
linę ant stalo, vėl bakstelėjo į bylą. 

— Amerikiečiai buvo čia, na, suprantate, nuo tada, kai 
pasibaigė karas. Jie buvo šioje bazėje, ji vis plėtėsi ir plečiasi 
toliau. Čia jų tūkstančiai kartu su šeimomis, - Brunetis susi- 
domėjo, kokia gi bus šios ilgos įžangos esmė. —- Kadangi jie 
gyvena čia taip ilgai ir turbūt kadangi jų čia tiek daug, jie 
linkę manyti, na, linkę laikyti, kad ši bazė priklauso jiems, 
nors iš sutarties aišku, kad tai vis dar Italijos žemė. Vis dar. 
Italijos dalis, - jis vėl pasisuko su kėde. 

— Ar kyla bėdų? - paklausė Brunetis. - Su jais? 

Ilgai patylėjęs Ambrodžianis atsakė: 

— Ne. Ne visai bėdų. Žinote, kokie tie amerikiečiai. 

Brunetis daugybę kartų tą girdėjo apie vokiečius, sla- 
vus, britus. Kiekvienas manė, kad kitos grupės „yra“ kaž- 
kokios kitokios, tačiau regis niekas negalėjo sutarti, kokios 
kitokios. Brunetis klausiamai kilstelėjo galvą, ragindamas 
majorą tęsti. 

— Tai iš tikrųjų net ne pasipūtimas. Nemanau, kad jie tiek 
pasitiki savimi, kad iš tiesų galėtų pūstis, tik ne taip kaip 
vokiečiai. Tai labiau panašu į savininkiškumą, tarsi visa tai, 
visa Italija, kažkokiu būdu būtų jų. Tarytum manydami, 
kad saugo ją, galvotų, kad ji priklauso jiems. 

— Arjie iš tikrųjų saugo? - paklausė Brunetis. 

Ambrodžianis susijuokė. 

— Manau, saugojo — po karo. Ir gal dar septintą dešimt- 

metį. Bet nesu tikras, kad šitaip pasikeitus pasauliui keli 
tūkstančiai desantininkų Šiaurės Italijoje ką nors reiškia. 

— Ar tokios nuotaikos paplitusios?- paklausė Brunetis. — 
Noriu pasakyti, tarp kariškių, karabinierių. 

— Taip, manau, paplitusios. Tačiau reikia suprasti, kaip 
viską vertina amerikiečiai. 

Brunečiui buvo atradimas girdėti šitaip kalbant. Šalyje, 
kur dauguma visuomeninių institucijų nebebuvo vertos 
pagarbos, tik karabinieriai įsigudrino išsilaikyti ir, visų 
manymu, išliko nekorumpuoti. Vos tik tą pripažinusi, popu- 
liarioji nuomonė viską pakeitė ir tų pačių karabinierių popu- 
liarumo mitą pavertė pajuokos objektu: klasikiniais juok- 
dariais, kurie niekada nieko nesupranta, o legendiniu kvai- 
lumu linksmina visą tautą. Vis dėlto štai vienas jų mėgina 
paaiškinti kitų asmenų požiūrį. Įspūdinga. 

— Kas mes per kariškiai čia Italijoje? - uždavė Ambro- 
džianis aiškiai retorinį klausimą. - Mes, karabinieriai, - visi 
savanoriai. O kariuomenė - visi šauktiniai, išskyrus keletą 
pasirinkusių ją karjerai. Aštuoniolikmečiai, devyniolikme- 
čiai vaikai, ir jie ne labiau nori būti kareiviais negu norėtų... 
— jis stabtelėjo ieškodamas palyginimo, kuris atitiktų tiesą. 
— Mazgoti indus ar kloti savo lovas, o tai tarnaudami ir 
turi daryti — galbūt pirmąkart savo gyvenime. Praranda 
pusantrų metų, išmeta, o galėtų dirbti ar studijuoti. Jie ištve- 
ria žiaurius, bukinančius mokymus, praleidžia žiaurius ir 
bukinančius metus aprengti apdriskusiomis uniformomis, 
ir jiems nemoka nė tiek, kad galėtų cigarečių nusipirkti. 

Brunetis visa tai žinojo. Atitarnavo savo aštuoniolika 
mėnesių. 

Ambrodžianis pajuto vėstantį Brunečio susidomėjimą. 

- Šneku, nes iš visa to paaiškėja, kaip mus vertina ame- 

rikiečiai. Manau, kad jų vaikinai ir merginos — visi savano- 
riai. Tai jų karjera. Jiems ji patinka. Jiems už ją moka, pakan- 
kamai moka, kad pragyventų. Ir dauguma tuo didžiuojasi. 
O kąjie čia mato? Berniukus, kurie mieliau žaistų futbolą ar 
eitų į kiną, tačiau turi atlikti darbą, kurio neapkenčia ir todėl 
dirba blogai. Todėl jie mano, kad mes visi tinginiai. 

— Taigi? —- paklausė Brunetis versdamas jį trumpinti. 

— Taigi, - pakartojo Ambrodžianis, - jie mūsų nesupranta, 
todėl apie mus galvoja blogai dėl priežasčių, kurių mes 
negalime suprasti. 

— Jūs turėtumėte juos suprasti. Jūs gi kariškis, - pasakė 
Brunetis. | 

Ambrodžianis gūžtelėjo, tarsi sakydamas, kad pirmiau- 
sia ir labiausiai jis yra italas. 

— Ar būtų neįprasta, jei jie neparodytų jums savo surink- 
tos bylos? 

— Ne. Jie nelabai linkę mums padėti, kai tokie reikalai. 

— Nelabai suprantu, ką norite pasakyti tuo „tokie reika- 
lai“, majore. 

— Nusikaltimai, į kuriuos jie įsivelia už bazės. 

Žinoma, taip galima pasakyti taikant negyvam, Veneci- 
joje likusiam jaunuoliui, tačiau Brunečiui pasakymas pasi- 
rodė keistas. 

— Ar taip būna dažnai? 

— Ne, nelabai. Prieš kelerius metus keli amerikiečiai 
nužudė žmogų. Afrikietį. Mirtinai sumušė lentgaliais. Buvo 
girti. Jis šoko su baltąja moterimi. 

— Gynė savo moterį? — paklausė Brunetis nė nemėginda- 
mas slėpti sarkazmo. 

— Ne, - atsakė Ambrodžianis. — Jie buvo juodieji. Jį 
nužudę vyrai buvo juodieji. 

— Kas nutiko jiems? 

— Du gavo po dvylika metų. Vienas buvo išteisintas ir 
paleistas. 

— Kas juos teisė, jie ar mes? - paklausė Brunetis. 

— Jiems pasisekė, mes. 

— Kodėl pasisekė? 

— Nes juos teisė civilinis teismas. Nuosprendžiai buvo 
kur kas lengvesni. O kaltino netyčine žmogžudyste. Jis 
juos išprovokavo, spardė jų mašiną ir plūdosi. Taigi teisėjai 
nusprendė, kad jie reagavo į grėsmę. 

— Kiek jų buvo. 

— Trys kariai ir civilis. 

— Nieko sau grėsmė, - tarstelėjo Brunetis. 

— Teisėjai nusprendė, kad grėsmė. Ir atsižvelgė. Ameri- 
kiečiai būtų įkišę juos dvidešimčiai, trisdešimčiai metų. Su 
karo teisėsauga nepajuokausi. Be to, jie buvo juodieji. 

— Argi tai svarbu? 

Gūžtelėjo. Kilstelėjo antakį. Vėl gūžtelėjo. 

— Amerikiečiai pasakytų ne, - Ambrodžianis gurkštelėjo 
vandens. - Ar ilgai čia būsite? 

- Šiandien. Rytoj. Ar būna kitokių panašių dalykų? 

— Kartkartėmis. Paprastai jie išsiaiškina nusikaltimą 
bazėje, susitvarko patys, nebent jis pernelyg sunkus arba 
pažeidžia Italijos įstatymus. Tada dalyvaujame ir mes. 

— Kaip ir su tuo direktoriumi? — paklausė Brunetis, atsi- 
minęs prieš kelerius metus sulaukusį nacionalinės spaudos 
antraščių atvejį, kažką apie jų pagrindinės mokyklos direk- 
torių, kuris buvo apkaltintas ir nubaustas dėl vaiko išnau- 
dojimo, smulkmenos jo atmintyje liko neaiškios. 

— Taip, kaip ir su juo. Bet paprastai jie su tokiais dalykais 
susitvarko patys. 


88 


— Tik ne šį kartą, - tepasakė Brunetis. 

— Ne, ne šį kartą. Kadangi jį nužudė Venecijoje, jis jūsų, 
viskas jūsų. Tačiau jie norės įsikišti. 

— Ko? 

— Viešieji ryšiai, — tarė Ambrodžianis angliškai. - Be to, 
viskas keičiasi. Jie tikriausiai įtaria, kad nebeilgai čia užsi- 
laikys, ne tik čia, bet ir visur kur Europoje, taigi nenori, kad 
nutiktų kas nors, kas jų buvimą dar labiau sutrumpins. Jie 
nenori jokio netikusio viešumo. 

— Tai panašu į apiplėšimą, — pasakė Brunetis. 

Ambrodžianis ilgai ir tiesiai žvelgė į Brunetį. 

— Kada paskutinį kartą Venecijoje kas nors buvo nužudy- 
tas per apiplėšimą? 

Jei Ambrodžianis uždavė tokį klausimą, tai jis žinojo ir 
atsakymą. 

— Garbė? — pakišo Brunetis motyvą. 

Ambrodžianis vėl šyptelėjo. 

— Jei ką nors nudaigotum dėl garbės, nedarytum to už 
šimtų kilometrų nuo namų. Padarytum tą miegamajame, 
bare, tačiau nelėktum to daryti į Veneciją. Jei tai būtų nutikę 
tenai, tai galėtų būti dėl sekso ar pinigų. Bet nutiko ne ten, 
taigi, regis, priežastys turėtų būti kitos. 

- Žmogžudystė ne vietoje? - paklausė Brunetis. 

— Taip, ne vietoje, - pakartojo Ambrodžianis akivaizdžiai 
patikusią frazę. - Todėl dar įdomesnė. 

Majoras storo piršto galiuku Brunečiui pastūmė plonąją 
bylą, įsipylė dar stiklinę mineralinio vandens. 

— Čia yra tai, ką jie mums davė. Štai vertimas, jei reikia. 

Brunetis papurtė galvą ir atsivertė bylą. Ant antraštinio 
puslapio raudonomis raidėmis buvo išspausdinta: „Foste- 
ris, Maiklas, g. 64/09/28, SSN 651 34 1054“. Atvertė jį ir 
kitoje antraštinio puslapio pusėje pamatė kserografinę nuo- 
traukos kopiją. Mirusysis buvo neatpažįstamas. Šie ryškūs 
juodi ir balti kontūrai neturėjo nieko bendra su pageltusiu 
mirties veidu, kurį vakar Brunetis matė ant kanalo kranto. 
Aplanko viduje buvo du rašomąja mašinėle prirašyti pus- 
lapiai, kuriuose teigiama, kad seržantas Fosteris dirbo Vie- 
šosios sveikatos biure, kad kartą gavo leidimą pereiti pro 
bazės STOP ženklą, kad į seržantus pakeltas prieš metus ir 
kad jo šeima gyvena Bidefordo Pūle, Maine. 

Kitame puslapyje buvo Viešosios sveikatos biure dirbu- 
sio italo civilio apklausos santrauka, jis paliudijo, kad Fos- 
teris sutarė su kolegomis, stropiai dirbo savo darbą, buvo 
mandagus ir draugiškas su biure dirbusiais italais civiliais. 

— Negausiai, ar ne? — paklausė Brunetis užversdamas 
bylą ir pastumdamas ją atgal majorui. — Puikus karys. 
Darbštus. Klusnus. Draugiškas. 

— Bet kažkas smeigė peilį jam tarp šonkaulių. 

Brunetis prisiminė daktarę Peters ir paklausė: 

— Jokios moters? 

— Bent mes nežinome, - atsakė Ambrodžianis. — Bet tai 
nereiškia, kad jokios. Jis buvo jaunas, itališkai kalbėjo paken- 
čiamai. Taigi galimas daiktas, — stabtelėjo akimirkai ir pri- 
dūrė: - Nebent būtų naudojęsis tomis, kurios parsiduoda 
priešais traukinių stotį. 

— Arjų ten būna? 

Ambrodžianis linktelėjo. 

— O Venecijoje? 

Brunetis papurtė galvą. 

— Po to, kai valdžia uždarė viešnamius, nebėra. Yra kele- 
tas, bet jos darbuojasi viešbučiuose ir nekelia mums bėdų. 

— O mes jų turime priešais traukinių stotį, bet, manau, 
laikai joms prasti. Pernelyg daug moterų šiandien nori atsi- 
duoti, - atviravo Ambrodžianis ir pridūrė, - iš meilės. 

Brunečio dukrai ką tik sukako trylika, todėl jis nenorėjo 
galvoti apie tai, kad jaunos moterys nori atsiduoti iš meilės. 

— Ar galiu pasikalbėti su amerikiečiais? - paklausė. 

— Manau, taip, - atsakė Ambrodžianis siekdamas tele- 
fono. - Pasakysime jiems, kad esate Venecijos policijos virši- 
ninkas. Jiems patiks toks rangas, jie su jumis kalbėsis. 

Greitai surinko numerį ir laukdamas, kol atsilieps, pri- 
sitraukė bylą. Kiek nervingai pavartė kelis popierius ir 
pasidėjo ją priešais. Telefonu kalbėjo angliškai su stipriu 
akcentu, tačiau taisyklingai. 

— Laba diena, Tifani. Čia majoras Ambrodžianis. Ar majo- 

ras yra? Ką? Taip, palauksiu, - uždėjęs ranką ant mikrofono, 
patraukė ragelį nuo ausies. — Jis pasitarime. Atrodo, ameri- 
kiečiai gyvena pasitarimuose. 

— Ar galėtų... —- pradėjo Brunetis, bet nutilo, kai Ambro- 
džianis nuėmė ranką. 

— Taip, ačiū. Labas rytas, majore Batervortai. 

Pavardė buvo byloje, bet kai Ambrodžianis ją ištarė, 
suskambo kaip „Badervordai“. 

— Taip, majore. Pas mane dabar svečiuojasi Venecijos poli- 
cijos viršininkas. Taip, mes dienai parsiskraidinome jį sraig- 
tasparniu, — ilga pauzė. — Ne, jis tik šiandien gali mums 
skirti dėmesio, - pažvelgė į savo laikrodį. - Po dvidešim- 
ties minučių. Taip, jis ateis. Ne, apgailestauju, tačiau nega- 
liu, majore. Turiu eiti į pasitarimą. Taip, ačiū, - padėjo ragelį, 
padėjo pieštuką taisyklingai įstrižai bylos ir pasakė: - Jis 
priims jus po dvidešimties minučių. 

— O jūsų pasitarimas? - paklausė Brunetis. 

Ambrodžianis rankos mostu atmetė tą mintį. 

— Laiko švaistymas. Jei jie ką ir Žino, vis tiek nepasakys, o 
jei nieko nežino, negalės pasakyti. Taigi nėra ko man teneiti, 
— ir keisdamas temą paklausė: - Kaip kalbate angliškai? 

— Gerai. 

— Puiku, taip bus dar lengviau. 

— Kasjis, tas majoras? 

Ambrodžianis pakartojo jo pavardę vėl nuslysdamas per 
visus skardžiuosius priebalsius. 

— Jis yra jų viešųjų ryšių karininkas. Arba, kaip jie sako, 
„riša“, - pavartojo anglišką žodį, - juos ir mus. 

Abu šyptelėjo, kad anglų kalba taip lengva daiktavardį 
paversti veiksmažodžiu - familiarumas, kuris italų kalboje 
negalimas. 

— Kaip tas „rišimas“ vyksta? 

— O, jei mes turime problemų, jis ateina pas mus, arba 
eina kitur, jei patys turi problemų. 

— Kokių problemų? 

— Kai kas nors mėgina patekti už vartų be tinkamų tapa- 
tybės dokumentų. Arba kai mes pažeidžiame jų eismo tai- 
sykles. Arba kai jie klausia karabinieriaus, kodėl jis pirko 
dešimt kilogramų jautienos jų prekybos centre. Panašūs 
dalykai. 

— Prekybos centras? - tikrai nustebęs paklausė Brunetis. 

— Taip, prekybos centras. Ir boulingo takelis - pavartojo 
anglišką žodį, - ir kino teatras, ir net Burger King, - pavadi- 
nimą ištarė be jokio akcento. 

Sužavėtas Brunetis pakartojo žodžius „Burger King“ 
tokiu pačiu tonu, kaip vaikas pasakytų „ponis“, jei tas jam 
būtų pažadėtas. 

Išgirdęs Ambrodžianis nusijuokė. 

— Stebėtina, ar ne? Čia ištisas jų pasaulėlis, neturintis 
nieko bendra su Italija, - mostelėjo už lango. - Štai plyti 
Amerika, komisare. Tai, kuo, manau, visi virstame, - ir kiek 
patylėjęs pakartojo: - Amerika. 

Kaip tik tai, ko laukė Brunetis, nutiko po ketvirčio valan- 
dos, kai jis pravėrė NATO dalinių vadavietės duris ir paly- 
pėjo tris laiptelius į vestibiulį. Ant sienų kabojo plakatai su 
neįvardytais miestais, greičiausiai Amerikos — pagal dan- 
goraižių aukštį ir vienodumą. Tą valstybę rėksmingai gar- 
sino ir daugybė draudžiančių rūkyti ženklų ir skelbimai, 
kuriais buvo nukabinėtos skelbimų lentos ant sienų. Mar- 
muro grindys buvo vienintelis ryšys su Italija. Kaip buvo 
pasakyta, Brunetis užlipo laiptais priešais, viršuje pasuko 
į dešinę ir įžengė į antrą kabinetą kairėje. Kambarį, į kurį 

įėjo, dalijo Žmogaus ūgio pertvaros, o sienos, kaip ir aukštu 
žemiau buvo nukabinėtos skelbimų lentomis ir spausdin- 
tais skelbimais. Į vieną jų buvo atremtos dvi kėdės, apmuš- 
tos lyg ir storu pilku plastiku. Už stalo dešinėje iškart už 
durų sėdėjo moteris, kuri galėjo būti tik amerikietė. Jos švie- 
sūs plaukai trumpais kirpčiukais buvo pakirpti virš mėlynų 
akių, o už nugaros kone siekė juosmenį. Nosis buvo nušlaks- 
tyta strazdanomis, o dantys - puikūs kaip daugumos ameri- 
kiečių ir turtingiausių italų. Ji atsisuko su akinama šypsena, 
bet jos akys liko stebėtinai neišraiškingos ir negyvos. 

— Labas rytas, - tarė jis šypsodamasis jai. - Mano pavardė 
Brunetis. Manau, majoras manęs laukia. 
kus kaip ir dantys, ir nuėjo prie tarpo pertvaroje, nors lygiai 
taip pat galėjo paskambinti arba šūktelėti per viršų. Iš kitos 
pertvaros pusės jis išgirdo jos balsą, kuriam atsakė slopes- 
nis. Po kelių sekundžių ji pasirodė ir mostelėjo Brunečiui: 

— Prašome čia, sere. 

Už stalo sėdėjo šviesiaplaukis, atrodė, vos dvidešimtme- 
tis jaunuolis. Brunetis pažvelgė į jį ir skubiai nukreipė akis, 
nes vyras tarsi švytėjo, spindėjo. Vėl pasižiūrėjęs Brunetis 
suprato, kad tai buvo ne švytėjimas, o jaunystė, sveikata ir 
kažkieno kito rūpinimasis jo uniforma. 

— Vadas Brunetis? — pasakė jis ir atsistojo už savo stalo. 
Brunečiui jis atrodė tarsi ką tik išėjęs iš dušo ar vonios: 
oda standi, šviečianti nelyg jis ką tik padėjo skustuvą, kad 
paspaustų Brunečiui ranką. Kol jie spaudė rankas, Brunetis 
pastebėjo jo akis, skaisčias, skaidrias, tokios spalvos, kaip 
lagūna prieš dvidešimt metų. 

— Labai džiaugiuosi, kad galėjote atvykti iš Venecijos su 
mumis pasikalbėti, vade Bruneti, ar kvestoriau. 

— Vicekvestorius, - tarė Brunetis, pats save paaukštinda- 
mas su viltimi, kad tai užtikrins jam geresnę prieigą prie 
informacijos. Jis pastebėjo, kad ant majoro Batervorto stalo 
buvo gaunamų ir siunčiamų dokumentų dėžutės; gaunamų 
buvo tuščia, siunčiamų - pilna. 

— Prašome sėstis, —- pasakė Batervortas ir palaukė, kol 
atsisėdo Brunetis, tik tada atsisėdo ir pats. Amerikietis iš 
pirmo stalčiaus išėmė bylą, nedaug storesnę nei Ambrodžia- 
nio turėtoji. - Jūs čia dėl seržanto Fosterio, ar ne? 

— Taip. 

— Ką norėtumėte sužinoti? 

— Norėčiau sužinoti, kas jį nužudė, - santūriai pasakė 
Brunetis. 

Batervortas akimirką svyravo, nežinodamas, kaip ver- 
tinti tokį pasakymą, paskui nusprendė palaikyti juoku. 

— Taip, - pasakė, išspaudęs šykštų juoką, - mes visi norė- 
tume tai žinoti. Tačiau nesu tikras, kad turime tokios infor- 
macijos, kuri padėtų sužinoti, kas tai padarė. 

— Kokią informaciją turite? 

Jis pastūmė Brunečiui bylą. Nors ir žinodamas, kad joje 
bus ta pati jau matyta medžiaga, Brunetis atsivertė ir dar 
kartą perskaitė puslapius. Šioje byloje buvo visai kita nuo- 
trauka negu anoje. Jau pirmąjį kartą, kad ir matydamas 
negyvą veidą ir nuogą kūną, Brunetis susidarė aiškų vaizdą, 
kaip jaunuolis atrodė. Dar gražesnis šioje nuotraukoje Fos- 
teris turėjo trumpus ūsiukus, kuriuos nusiskuto anksčiau 
nei buvo nužudytas. 

— Kadajjis čia fotografavosi? 

— Tikriausiai, kai pradėjo tarnybą. 

— Ar seniai tai buvo? 

— Prieš septynerius metus. 

— Ar Italijoje jis seniai? 

— Ketveri metai. Iš tikrųjų jis neseniai prasitęsė tarnybą, 
kad liktų čia. 

— Atsiprašau? 

— Pasiliko tarnauti. Dar trejiems metams. 

- Ir jis būtų likęs čia? 

— Taip. 

Prisiminęs, kad kažką skaitė byloje, Brunetis paklausė: 

— Kaip jis išmoko itališkai? 

— Dovanokite? - pratarė Batervortas. 

— Jei visą dieną dirbo čia, tai neturėjo per daug laiko 
mokytis kitos kalbos, - paaiškino Brunetis. 

— Tanti di noi parliamo Italiano, - atsakė Batervortas itališ- 
kai su stipriu akcentu, tačiau suprantamai. 

— Na, taip, žinoma, - pasakė Brunetis šypsodamasis, spė- 
damas, kad to iš jo tikimasi, nes majoras gali kalbėti itališ- 
kai. - Arjis gyveno čia? Juk čia yra bendrabučiai, ar ne? 

— Taip, yra, - atsakė Batervortas. - Bet seržantas Fosteris 
turėjo butą Vičencoje. 

Brunetis žinojo, kad butas apieškotas, todėl to net 
neklausė. 

— Ar ką nors radote? 

— Ne. 

— Ar neatsirastų man galimybės pasižvalgyti tenai? 

— Nesu tikras, kad to reikia, - greitai atsakė Batervortas. 

— Ir aš nesu tikras, kad to reikia, - šyptelėjęs pasakė Bru- 
netis. - Bet norėčiau pažiūrėti, kur jis gyveno. 

— Neįprasta procedūra jums apžiūrėti jį. 

— Aš ir neįsivaizdavau, kad čia būtų įprasta tokia proce- 
dūra, — pasakė Brunetis. Jis žinojo, kad ir karabinieriai, ir 
Vičencos policija lengvai leistų jo apžiūrą bute, tačiau norėjo 

bent jau šiuo tyrimo etapu likti kiek galėdamas malonesnis 
su visomis susijusiomis valdžiomis. 

— Manau, galime tai sutvarkyti, - nusileido Batervortas. — 
Kada norėtumėte tą padaryti? 

— Skubos nėra. Šiandien. Rytoj. 

— Nemaniau, kad planuojate grįžti rytoj, vicekvestoriau. 

— Jeigu tik visko nebaigsiu šiandien, majore. 

— Ką dar norėtumėte padaryti? 

— Norėčiau pasikalbėti su žmonėmis, kurie jį pažinojo, 
kurie kartu dirbo. 

Brunetis bylos popieriuose pastebėjo, kad mirusysis čia, 
bazėje, lankė universiteto paskaitas. Kaip ir romėnai, šie nau- 
jieji imperijos statytojai su savimi atsivežė ir savo mokyklas. 

— Galbūt su tais, su kuriais jis drauge lankė universitetą. 

— Tikiuosi, kai ką galima sutvarkyti, nors prisipažįstu, 
nematau priežasčių. Laikysime tai tyrimo pabaiga, - paty- 
lėjo tarsi laukdamas, kad Brunetis ims ginčytis. Kai Brunetis 
nieko nebesakė, Batervortas paklausė: — Kada norėtumėte 
pamatyti jo butą? 

Brunetis pažvelgė į laikrodį. Buvo beveik pusiaudienis. 

— Tikriausiai kuriuo nors metu po pietų. Jei pasakytu- 
mėte, kur jo butas, paprašyčiau savo vairuotojo nuvežti 
mane ten pakeliui į geležinkelio stotį. 

— Ar norėtumėte, kad aš vykčiau kartu, vicekvestoriau? 

— Jūs labai malonus, majore, tačiau nemanau, kad tai 
būtina. Jei duotumėte man adresą. 

Majoras Batervortas pasiėmė bloknotą, užrašė adresą 
neatsiversdamas bylos, kad jį surastų, ir padavė Brunečiui. 

— Čia netoli. Neabejoju, jūsų vairuotojas suras be vargo. 

— Ačiū, majore, - pasakė Brunetis ir stabtelėjo. — Ar 
neprieštarausite, jei šiek tiek laiko praleisiu čia, bazėje? 

— Įguloje, — greitai sureagavo Batervortas. - Čia įgula. 
Bazes turi oro pajėgos. Mūsų kariuomenė turi įgulas. 

— A, supratau. Itališkai ir viena ir kita yra bazė. Ar nieko 
baisaus, jei aš čia trumpam pasiliksių? 

Tik akimirksnį padvejojęs Batrevortas pasakė: 

— Nėra jokių problemų. 

— O butas, majore? Kaip aš ten pateksiu? 

Majoras atsistojo ir apėjo stalą. 

— Tenai du mūsų vyrai. Ašjiems paskambinsiu ir pasaky- 
siu, kad jūs atvyksite. 

— Ačiū, majore, - pasakė Brunetis stodamasis ir paduoda- 
mas ranką. 

— Niekai. Džiaugiuosi galėdamas padėti. 

Batervorto gniaužtas buvo stiprus, galingas. Tačiau jiems 
spaudžiant rankas Brunetis atkreipė dėmesį, kad amerikie- 
tis neprašo pasakyti, ką jis išsiaiškino apie mirusįjį. 

Šviesiaplaukės prie stalo prieškambaryje nebebuvo. Vie- 
noje jos stalo pusėje mirgėjo kompiuterio ekranas, toks pat 
neišraiškingas kaip ir ji. 

— Kur, pone? —- paklausė vairuotojas, kai Brunetis grįžo į 
automobilį. 

Brunetis padavė jam popieriaus lapelį su Fosterio 
adresu. 

— Ar žinote, kur tai? 

— Borgo Casale? Taip, pone. Iš karto už futbolo stadiono. 

— Ar tuo keliu atvažiavome? 

— Taip, pone. Pravažiavome jį iš dešinės pusės. Norėtu- 
mėte nuvažiuoti dabar? 

— Ne, ne dabar. Pirmiau norėčiau ką nors suvalgyti. 

— Dar niekada čia nebuvote, pone? 

— Nebuvau. Ojūs čia seniai? 

- Šešeri metai. Bet man pasisekė, kad čia paskyrė. Mano 
šeima iš Skijaus, - paaiškino jis, paminėdamas miestelį, iki 
kurio pusvalandis kelio. 

— Labai keisti, ar ne? - paklausė Brunetis, mostelėdamas 
ranka į aplinkinius pastatus. 

Vairuotojas linktelėjo. 

— Ko dar čia yra, išskyrus biurus? Majoras Ambrodžianis 
minėjo prekybos centrą. 

— Ir kino teatras, ir baseinas, biblioteka, mokyklos. Tai 
visas miestas. Jie netgi turi savo ligoninę. 

— Kiek yra čia amerikiečių? - pasiteiravo Brunetis. 

— Nelabai žinau. Apie penkis tūkstančius, bet, manau, 
kartu su žmonomis ir vaikais. 

— Arjums jie patinka? - vėl paklausė Brunetis. 

Vairuotojas gūžtelėjo. 

— O ko nepatikti. Jie draugiški, - vargu ar tai skambėjo 
kaip entuziastinga rekomendacija. Keisdamas temą, vairuo- 
tojas paklausė: — Tai kaip dėl priešpiečių, pone? Norėtumėte 
pavalgyti čia, ar kur nors ne bazėje? 

— O ką pasiūlytumėte? 

— Itališkoje mensa geriausia. Ten gausite tikro maisto, 
— girdėdamas tai Brunetis susidomėjo, ką gi amerikiečiai 
patiekia savo valgyklose. Kniedes? - Bet ten šiandien užda- 
ryta. Streikas. 

Na, tai buvo įrodymas, kad ji tikrai itališka, net ir tarp 
amerikiečių karinės įrangos. 

— Gal yra dar kas nors? 

Neatsakydamas vairuotojas įjungė pavarą ir atsitraukė 
nuo bordiūro. Umiai apsigręžė staigiu posūkiu ir nurūko 
pagrindinio kelio, pusiau dalijančio įgulos teritoriją, link. 
Ilgai sukinėjosi aplinkui pastatus ir automobilius, nepada- 

riusius Brunečiui jokio įspūdžio, ir netrukus privažiavo prie 
dar vieno žemo mūrinio pastato. 

Brunetis pasižiūrėjo atgal pro užpakalinį automobilio 
langą ir pamatė, kad jie sustojo įstrižai priešais pat stačiu 
kampu sustatytų parduotuvių įėjimus. Virš vienų stiklinių 
durų perskaitė: „Maisto takas“. Ar ne taip elgiasi liūtai su 
savo grobiu? Kitas užrašas skelbė: „Baskin Robins“. Anaip- 
tol ne optimistiškai Brunetis paklausė: 

— Kava? 

Vairuotojas linktelėjo į antrąsias duris, aiškiai norėda- 
mas Brunetį išprašyti. Kai šis išlipo, pasilenkė per sėdynę ir 
pasakė: 

— Grįšiu po dešimties minučių, — uždarė dureles ir šoko 
iš vietos, palikdamas ant bordiūro Brunetį, keistai pasijutusį 
pamestą ir svetimą. Dešinėje nuo antrųjų durų dabar įžiū- 
rėjo užrašą „Kapucino baras“, užrašo gamintojas akivaiz- 
džiai buvo amerikietis. 

Viduje iš moters, stovinčios už baro, užsisakė kavos 
ir Žinodamas, kad čia nebus galimybės papriešpiečiauti, 
paprašė sviestinės bandelės. Ji atrodė kaip tešlainis, buvo 
kieta kaip tešlainis, o skonio — kaip kartonas. Padėjo tris 
tūkstančio lirų banknotus ant baro. Moteris pažiūrėjo į pini- 
us, į jį ir ant baro padėjo kelias tokias pačias monetas, 
kokias jis rado žuvusiojo kišenėse. Akimirką Brunetis spė- 
liojo, ar tik ji nenori jam duoti kokio slapto ženklo, bet ati- 
džiau pažvelgęs į veidą, suprato, kad ji tesistengia tiksliai 
atiduoti grąžą. 

Jis paliko patalpą ir išėjo pastovėti lauke, norėjo pajusti 
įgulos dvasią laukdamas, kol sugrįš vairuotojas. Atsisėdo 
ant suoliuko priešais parduotuves ir stebėjo praeinančius 

Keletas pažvairavo į jį, sėdintį apsirengusį eilute, su kak- 
laraiščiu, aiškiai prie jų netinkantį. Dauguma pro jį praė- 
jusių žmonių, tiek vyrai, tiek moterys, vilkėjo uniformas. 
Dauguma kitų mūvėjo šortus ir avėjo teniso batelius, o 
daugelis moterų, dažniausiai tos, kurioms nederėtų, vil- 
kėjo už kaklo surišamas paplūdimio palaidinukes. Regis, 
jie rengėsi karui arba paplūdimiui. Dauguma vyrų buvo 
sveikatingi galiūnai; daug moterų buvo nepaprastai, siau- 
bingai nutukusios. 

Mašinos važiavo iš lėto, vairuotojai dairėsi properšos 
sustoti: didelės mašinos, japoniškos mašinos, mašinos su 
tokiomis pačiomis AFI numerių lentelėmis. Daugumos lan- 
gai buvo uždari, tačiau iš kondicionuojamo vidaus įvairiau- 
siu garsu griaudėjo roko muzika. 

Jie vaikščiojo pro šalį, prielankūs ir draugiški, sveikin- 
damiesi vieni su kitais ir persimesdami maloniais žodžiais 
savo amerikietiškame kaimelyje čia, Italijoje, visiškai kaip 
namie. 

Po dešimties minučių vairuotojas sustojo priešais. Brune- 
tis įsitaisė ant užpakalinės sėdynės. 

— Ar norėtumėte dabar nuvažiuoti tuo adresu, pone? — 
paklausė vairuotojas. 

— Taip, - atsiliepė Brunetis, kiek pavargęs nuo Amerikos. 

Važiuodami greičiau negu kitos mašinos jie pasuko 
pagrindinių vartų link ir išvažiavo. Už jų pasuko į dešinę 
ir nulėkė miesto link, vėl tiltu virš geležinkelio. Nusileidę 
pasuko į kairę, tada į dešinę ir sustojo prie penkiaaukščio 
pastato, stovinčio keli metrai nuo gatvės. Pastatę automobilį 
priešais vartus, pastebėjo tamsiai žalią džipą ir ant priekinės 
sėdynės sėdinčius du kareivius amerikietiškomis uniformo- 
mis. Brunetis priėjo prie jų. Vienas išlipo iš džipo. 

— Aš komisaras Brunetis iš Venecijos, — tarė susigrąžinda- 
mas savo tikrąsias pareigas ir pridūrė: - Majoras Batervor- 
tas atsiuntė mane apžiūrėti Fosterio buto. 

Gal ir ne teisybė, bet netoli jos. 

Karys mostelėjo kažką panašaus į pagarbos atidavimą, 
kyštelėjo ranką į kišenę ir padavė Brunečiui ryšelį raktų. 

— Raudonas nuo laukujų durų, sere, - pasakė karys. - 3B 
butas trečiame aukšte. Liftas dešinėje, kai tik įeisite. 

Pastato viduje įėjo į liftą, uždaroje patalpoje pasijusda- 
mas nemaloniai užspaustas. 3B durys buvo tiesiai priešais 
liftą, ir raktas lengvai jas atrakino. 

Jis pastūmė duris ir pamatė įprastas marmurinės grindis. 
Durys atsivėrė į pagrindinį koridorių, kurio gale - kitos pra- 
viros durys. Patalpa dešinėje — vonios kambarys, kairėje — 
maža virtuvė. Visur švaru, daiktai tvarkingai sudėlioti. Vis 
dėlto jis pastebėjo, kad virtuvėje buvo milžiniškas šaldytu- 
vas ir didelė keturių degiklių viryklė, prie kurios stovėjo 
lygiai taip pat pernelyg didelė skalbyklė, abu elektros prie- 
taisai įjungti į transformatorių, kuris 220 itališką srovę vertė 
110 amerikietiška srove. Ar jie šiuos prietaisus atsivežė net 
iš Amerikos? Virtuvėje šiek tiek vietos buvo palikta kvadra- 
tiniam staliukui, prie kurio stovėjo tik dvi kėdės. Ant sienos 
kabojo dujinis šildytuvas, kuris, regis, tiekė ir šiltą vandenį, 
ir šilumą į kambarių radiatorius. 

Kitos durys vedė į du miegamuosius. Viename buvo 
dvigulė lova ir didelė komoda. Kitas buvo paverstas kabi- 
netu, jame buvo darbastalis su kompiuterio klaviatūra ir 
monitoriumi, sujungtais su spausdintuvu. Lentynose suk- 
rautos knygos ir stereoaparatūra, virš kurios tvarkingai išri- 
kiuota kompaktinių plokštelių eilė. Jis peržiūrėjo knygas: 
dauguma jų — vadovėliai, likusios apie keliones ir - ar gali 

būti? — religinės. Jis pasiėmė kelias pažiūrėti iš arčiau. Krikš- 
čionių gyvenimas abejonių amžiuje, dvasios transcendencija ir 
Jėzus: idealus gyvenimas. Pastarosios autorius - Revdas Maik- 
las Fosteris. Tėvas? 

Muzika, jo nuomone, buvo rokas. Keletą pavardžių jis 
pažino, nes prisiminė girdėjęs jas minėjus Rafaelį ir Chiarą; 
abejojo, ar atpažins muziką. 

Įjungė kompaktinių plokštelių grotuvą ir ant valdymo 
skydelio paspaudė mygtuką „Išimti“. Jis atsivėrė, kaip gydy- 
tojui liežuvį rodantis pacientas, ir iškišo grotuvo panelę. 
Tuščia. Jis uždarė panelę ir išjungė aparatą. [jungė stiprin- 
tuvą ir juostinį grotuvą. Skydelio švieselės sumirgėjo, rody- 
damos, kad abu veikia. Išjungė. [jungė kompiuterį, stebėjo 
ekrane atsirandančias raides, paskui išjungė. 

Su drabužiais drabužinėje pasistūmėjo neką toliau. Rado 
tris uniformos rinkinius, švarkai vis dar plastikiniuose skal- 
byklos maišuose, visi kruopščiai pakabinti šalia tamsiai žalių 
kelnių. Spintoje irgi gulėjo keleri džinsai, tvarkingai permesti 
per pakabas, treji ar ketveri marškiniai ir tamsiai mėlyna 
eilutė, pasiūta iš kažkokios sintetinės medžiagos. Beveik 
visai nieko negalvodamas Brunetis patikrino švarko ir visas 
kelnių kišenes, bet nieko nerado; nei palaidų monetų, nei 
popierių, nei šukų. Arba seržantas Fosteris buvo labai tvar- 
kingas jaunuolis, arba amerikiečiai čia apsilankė prieš jį. 

Jis grįžo į vonios kambarį, nukėlė tualeto bakelio dangtį, 
žvilgtelėjo į vidų, tada uždengė. Atidarė veidrodžiu įstiklin- 
tas vaistinėlės duris, atsuko vieną ar du buteliukus. 

Virtuvėje atidarė viršutinę didžiulio šaldytuvo dalį. 
Ledas. Nieko daugiau. Žemiau keli obuoliai, atkimštas balto 
vyno butelis ir keli senstantys sūriai plastikinėse pakuo- 
tėse. Orkaitėje tik tuščios skardos; skalbyklė tuščia. Pasto- 

vėjo nugara atsirėmęs į spintelę ir lėtai žvalgėsi aplinkui. Iš 
viršutinio spintelės stalčiaus išsiėmė peilį, tada iš po stalo 
prisitraukė vieną medinę kėdę ir pastatė po šildytuvu. Pasi- 
lipo ant kėdės ir peiliu ėmė atsukinėti šildytuvo viršutinę 
panelę laikiusius varžtus. Atsukęs susibėrė į švarko kišenę. 
Išėmęs paskutinį į kišenę įsimetė ir peilį ir pamažu judinda- 
mas panelę iš šono į šoną atsargiai nuėmė. Pastatė ant kėdės 
atremdamas sau į koją. 

Prie vidinės vandens šildytuvo sienelės lipnia juosta 
buvo priklijuoti du plastikiniai maišeliai. Juose buvo smul- 
Kūs balti milteliai, maždaug kilogramas, nusprendė jis. Pasi- 
ėmė iš kišenės nosinę, apsivyniojęs ja ranką atlipdė vieną, 
paskui kitą. Tik kad įsitikintų tuo, ką jau žinojo, pradarė 
vieną maišelį, palaižė smiliaus galiuką ir bakstelėjo į mil- 
telius. Padėjęs pirštą ant liežuvio pajuto kiek atsiduodantį 
metalu, nesupainiojamai aštrų kokaino skonį. 

Pasilenkęs padėjo abu maišelius ant spintelės. Tada 
užkėlė priekinę šildytuvo panelę į vietą, kruopščiai pritaikė 
ją tiksliai ties šildytuvo skylutėmis. Pamažėliais įtaikė ketu- 
ris varžtus ir susuko juos atgal į vietą. Rūpestingai susuko 
taip, kad viršutinių varžtų grioveliai liko idealiai horizonta- 
lūs, o apatinių lygiai taip pat preciziškai vertikalūs. 

Žvilgtelėjo į laikrodį. Viduje išbuvo penkiolika minučių. 
Amerikiečiai turėjo pusantros dienos pereiti butui; italų 
policija turėjo lygiai tiek pat laiko. O Brunetis rado du pake- 
tus mažiau nei per ketvirtį valandos. Žvilgtelėjo po kriaukle 
ir rado, ką norėjo - du plastikinius krepšius. Vis dar apsi- 
vyniojęs ranką nosine kokaino maišelius sukrovė į atskirus 
didesnius krepšius ir įsidėjo į dvi vidines švarko kišenes. 
Švariai nušluostė peilį į savo rankovę ir padėjo atgal į stal- 
čių, tada nosine nuvalė nuo šildytuvo pirštų atspaudus. 

Išėjęs iš buto užrakino duris. Lauke priėjo prie amerikie- 
čių kareivių maloniai jiems šypsodamasis. 

— Ačiū, - tarė ir atidavė raktų ryšelį tam vyriškiui, iš 
kurio ir paėmė. 

— Ir kaip? - paklausė karys. 

— Niekaip. Tiesiog norėjau pamatyti, kaip jis gyveno. 

Jei karį ir nustebino Brunečio atsakymas, jis niekaip to 
neparodė. 

Brunetis nuėjo prie savo automobilio ir paprašė vairuo- 
tojo nuvežti į traukinių stotį. Jis spėjo į trečios valandos pen- 
kiolika minučių tarpmiestinį traukinį iš Milano ir pasirengė 
praleisti kelionę atgal į Veneciją lygiai taip pat, kaip ir iš jos 
— sėdėdamas ir žiūrėdamas pro traukinio langą bei galvoda- 
mas, dėl ko jaunas amerikietis karys galėjo būti nužudytas. 
Tik dabar jis turėjo prie tų minčių pridurti dar vieną: kodėl 
po mirties jo bute įsodino narkotikus? Ir kas įsodino? 

Traukiniui išvažiavus iš Vičencos geležinkelio stoties Bru- 
netis nuėjo į priekį ieškodamas tuščios pirmos klasės kupė. 
Du plastikiniai paketai svarino jo vidines kišenes ir jis kūp- 
rinosi, stengdamasis, kad jų nebūtų matyti. Pagaliau pir- 
mame vagone radęs tuščią kupė atsisėdo prie lango, tada 
pakilo užverti durų. Pasidėjo portfelį greta ant sėdynės 
ir svarstė, perkelti paketus ar ne. Besvarstant kupė duris 
ūmiai atidarė uniformuotas vyras. Akimirką Brunečiui pasi- 
vaideno žlunganti karjera, kalėjimas, tačiau vyras paprašė 
bilieto, ir Brunetis buvo išgelbėtas. 

Konduktoriui išėjus Brunetis susikaupė, kad tvardytųsi 
nekaišiojęs rankų po švarku ar alkūnėmis netikrinęs, ar abu 
paketai tebėra vietoje. Darbe jis retai turėjo reikalų su nar- 
kotikais, tačiau pakankamai išmanė, kad suprastų kiekvie- 
noje kišenėje turįs bent jau po keletą milijonų lirų: naują 
butą vienoje ir ankstyvą pensiją kitoje. Ta mintis šiek tiek 
viliojo. Mielai būtų pardavęs abu paketus už informaciją, 
kas padėjo juos ten, kur jis rado. Nors neturėjo jokio supra- 
timo, kas tai padarė, užtai priežastis buvo visiškai aiški: ar 


106 


yra geresnis žmogžudystės motyvas už narkotikus ir pre- 
kybą narkotikais ir ar yra geresnis prekybos narkotikais įro- 
dymas už kilogramą Žmogaus namuose paslėpto kokaino? 
Ir kam geriau rasti, jei ne Venecijos policininkui, kuris nie- 
kaip, net ir geografiškai, negalėjo būti susijęs su nusikaltimu 
ir nužudytuoju? Ir kur tas jaunas karys galėjo būti įsivėlęs, 
kad dėmesiui nuo to nukreipti panaudotas visas kilogramas 
kokaino? 

Paduvoje į kupė įėjo vyresnio amžiaus moteris, atsisėdo 
ir skaitė žurnalą, kol Mestrės stotyje išlipo taip ir neištarusi 
nė žodžio ir nė nežvilgtelėjusi į Brunetį. Traukiniui įvažia- 
vus į Venecijos stotį, Brunetis pasiėmė portfelį ir išlipo iš 
vagono pasidairydamas, ar kuris nors iš kartu su juo Vičen- 
coje į traukinį sėdusių žmonių neišlipo kartu. Priešais stotį 
pasuko į dešinę pirmo maršruto motorlaivio link, nuėjo iki 
pat išlaipinimo prieplaukos, sustojo ir atsisukęs pažvelgė 
į laikrodį, iškilusį anapus stoties. Staiga apsisuko ir nuėjo 
į kitą piazza pusę priešais stotį, prieplaukos, kur stodavo 
antro maršruto motorlaivis, link. Įkandin niekas nesekė. 

Po kelių minučių iš dešinės priplaukė motorlaivis, ir jis 
buvo vienintelis įlipęs asmuo. Pusę penkių laive tebuvo 
keletas žmonių. Jis nulipo laipteliais žemyn ir pro užpa- 
kalinę kajutę nuėjo į laivagalio denį, čia buvo vienas. Lai- 
vas atsitraukė nuo krantinės ir po Scalzi tiltu, permestu per 
Didįjį kanalą, nuplaukė Rialto ir galinės stotelės link. 

Pro stiklines duris Brunetis matė, kad keturi vidinėje 
kajutėje sėdintys žmonės visi įnikę skaito savo laikraščius. 
Pastatė portfelį ant gretimos kėdės, parėmė atsegtą viršų, 
įkišo ranką į vidinę kišenę ir išėmė vieną vokelį. Apdairiai, 
laikydamas tik už kampų, atplėšė. Pasisukęs į šoną, kad 
geriau apžiūrėtų Gamtos istorijos muziejaus fasadą, prakišo 

ranką pro turėklus ir išbarstė baltus miltelius į kanalo van- 
denis. Įkišo tuščią maišelį į portfelį ir viską pakartojo su 
kitu. Šviesiosios Respublikos aukso amžiuje dožas atlikdavo 
sudėtingas kasmetines apeigas, mesdamas aukso žiedą į 
Didžiojo kanalo vandenis, iškilmingai minėdamas miesto 
santuoką su vandenimis, kurie suteikdavo gyvenimą, gerovę 
ir galią. Tačiau niekada, galvojo Brunetis, jokiems vande- 
nims laisva valia nebuvo pasiūlyti tokie milžiniški turtai. 

Iš Rialto jis pėsčias grįžo į kvestūrą ir tiesiai nukeliavo 
į laboratoriją. Bočezė vienu iš daugelio aparatų, su kuriais, 
regis, tik jis ir sugebėdavo dirbti, galando žirkles. Pamatęs 
Brunetį išjungė aparatą ir padėjo žirkles ant darbastalio 
priešais. 

Brunetis prie žirklių pastatė savo portfelį ir atsargiai 
laikydamas tik už kampų ištraukė plastikinius maišelius. 
Padėjo šalia žirklių. 

— Galėtumėte pažiūrėti, ar čia yra amerikiečio atspaudų? 
— paprašė. Bočezė linktelėjo. - Aš nulipsiu, ir jūs galėsite 
man pasakyti, gerai? 

Technikas vėl linktelėjo. 

— Lyg ir tai, mm? 

— Taip. 

— Ar norėtumėte, kad nuėmęs atspaudus maišelius 
pamesčiau? — paklausė Bočezė. 

— Kokius maišelius? 

Bočezė pasiėmė žirkles 

— Kai tik šitą pabaigsiu, - pasakė. 

Spragtelėjo jungiklį ir mašinos ratas vėl atgijo. Brunetis 
sumurmėjo padėką, tačiau Bočezei vėl ėmus galąsti žirkles 
stiprus į metalą besitrinančio metalo džeržgimas ją užgožė. 

Nusprendęs, kad geriau nueiti ir pačiam pasikalbėti su 

Pata, užuot padaryti tai palieptam, Brunetis pasuko pagrin- 
dinių laiptų link ir stabtelėjo ties viršininko durimis. Pasi- 
beldė, išgirdo triukšmą ir atidarė duris. Kai tą padarė, 
suprato — per vėlai - kad garsai, kuriuos išgirdo, nebuvo 
kvietimas užeiti. 

Vaizdelis buvo karikatūrinės klišės ir biurokrato klai- 
kiausio košmaro mišinys: priešais langą stovėjo Anita iš 
Ufficio Stranieri su dviem atsegtomis viršutinėmis palaidi- 
nukės sagomis; vos per žingsnį atsitraukęs nuo jos, įraudęs 
stovėjo vicekvestorius Pata. Tik žvilgtelėjęs Brunetis išmetė 
savo portfelį, stengdamasis duoti Anitai laiko nusisukti nuo 
abiejų vyrų ir susisagstyti palaidinukę. Kol ji segiojosi, Bru- 
netis priklaupęs rankiojo iš portfelio pasklidusius popie- 
rius, o Pata atsisėdo už savo stalo. Anita užtruko segiodama 
savo palaidinukę tiek pat, kiek ir Brunetis rankiodamas į 
portfelį savo popierius. 

Kai viskas sugrįžo ten, kur ir turėjo būti, prabilo Pata, 
pasinaudodamas ceremoningu „lei“: 

— Ačiū, senjorina. Atiduosiu šiuos popierius iš karto kai 
tik pasirašysiu. 

Ji linktelėjo ir pasuko durų link. Praeidama pro Brunetį 
mirktelėjo jam ir plačiausiai nusišypsojo, šis ir viena, ir kita 
praleido pro akis. 

Jai išėjus Brunetis prisiartino prie Patos stalo. 

— Ką tik grįžau iš Vičencos, pone. Iš amerikiečių bazės. 

— Tikrai? Ką išsiaiškinai? — paklausė Pata, jo veidas tebe- 
plieskė raudoniu, ir Brunetis turėjo prisiversti to nepaisyti. 

— Ne kažin ką. Apžiūrėjau jo butą. 

— Ar ką radai? 

— Ne, pone. Nieko. Norėčiau ten grįžti rytoj. 

— Ko? 


109 


— Pasikalbėti su kai kuriais žmonėmis, kurie jį pažinojo. 

— O ką tai pakeis? Akivaizdu, kad tai paprastas apiplė- 
šimo atvejis, kuriuo per toli nueita. Kam rūpi, kas ten jį paži- 
nojo ar ką jie apie jį papasakos? 

Brunetis atpažino Patos augančio pasipiktinimo ženklus. 
Nepažabotas jis imsis darbo pats, neleisdamas Brunečiui 
tęsti tyrimo Vičencoje. Kadangi paprastas apiplėšimas buvo 
įprasčiausias paaiškinimas, tai į jį Pata nukreips savo lūkes- 
čius ir, žinoma, tyrimą. 

— Neabejoju, kad jūs teisus, pone. Tačiau manau, kol 
rasime žmogų, kuris tai padarė, nepakenks, jei galėsime 
sudaryti įspūdį, kad nusikaltimo ištakos slypi ne mieste. Jūs 
gi žinote, kokie tie turistai. Mažiausias mažmožis juos išgąs- 
dins ir jie laikysis atokiai. 

Ar skaistus Patos raudonis atslūgo bematant, ar jam tik 
pasivaideno? 

— Džiaugiuosi matydamas, kad sutinki su manimi, komi- 
sare, — po pauzės, kurią tik galima buvo pavadinti pra- 
sminga, Pata pridūrė: — Bent kartą, - ištiesė manikiūru 
išpuoselėtą ranką ir išlygino aplanką per stalo vidurį. - Ar 
manai, kad yra sąsajų su Vičenca? 

Prieš atsakydamas Brunetis patylėjo žavėdamasis, kaip 
lengvai Pata perkėlė atsakomybę nuspręsti jam. 

— Nežinau, pone. Tačiau nemanau, kad mums pakenks, 
jei sudarysime įspūdį, jog buvo. 

Tylėjimas, kuriuo viršininkas tam pritarė, buvo artistiš- 
kas, jo dvejones dėl bet kokio procedūros neteisėtumo tobulai 
atsvėrė noras ieškant tiesos nepajudinti jokio akmens. Iš kiše- 
nės ant krūtinės jis išsiėmė savo Mont Blanc Meisterstūck, 
atvertė aplanką ir pasirašė ten tris popierius, kaskart įsigud- 
rindamas pavardę parašyti vis mįslingiau ir vis ryžtingiau. 

— Gerai, Bruneti, jeigu manai, kad tai geriausias būdas 
viską sutvarkyti, važiuok į Vičencą. Mes negalime sau leisti, 
kad žmonės bijotų atvykti į Veneciją, ar ne? 

— Ne, pone, - atsiliepė Brunetis, balsas — gryniausias 
uolumo pavyzdys, - žinoma, negalime, - stengdamasis išlai- 
kyti tą patį balso toną paklausė: - Ar dar kas nors, pone? 

— Ne, viskas, Bruneti. Pateik man išsamią ataskaitą apie 
tai, ką išsiaiškinsi. 

— Žinoma, pone, - pasakė Brunetis ir pasisuko į duris spė- 
liodamas, kokiomis banalybėmis Pata užsipuls jį sugrįžusį. 

— Mes atvesime tą žmogų į teismą, - pasakė Pata. 

— Būtinai atvesime, pone, — pasakė Brunetis energingai 
kurstydamas viršininką tik ir kalbėti daugiskaita. 

Jis nuėjo į savo kabinetą, pavartė Panorama leidinį, buvusį 
portfelyje, ir davė Bočezei pusvalandį ištirti pirštų atspau- 
dus. Laikui pasibaigus nulipo į laboratoriją ir šįkart rado 
Bočezę prie mašinos disko galandantį duonriekio peilio 
ašmenis. Pamatęs Brunetį jis išjungė mašiną, tačiau peilį 
tebelaikė rankoje nykščiu išmėgindamas jo aštrumą. 

— Ar tai jūsų papildomas darbas? - pasiteiravo Brunetis. 

— Ne. Žmona kas keli mėnesiai prašo pagaląsti tuos daik- 
tus, ir čia geriausia tą padaryti. Jei jūsų žmona norėtų, kad 
ką nors jai pagaląsčiau, mielai padėsiu. 

Brunetis linktelėjo dėkodamas. 

— Ką nors išsiaiškinote? 

— Taip. Vienas maišelis nusėtas atspaudais. 

— Jo? 

— Taip. 

— Kieno nors dar yra? 

— Vienas ar du yra kitokie, greičiausiai moters. 

— O kitas maišelis? 

— Nieko. Švarus. Švariai nušluostytas arba imtas su pirš- 
tinėmis, - Bočezė paėmė popiergalį ir duonriekiu gabaliuką 
atpjovė. Patenkintas padėjo ant stalo ir atsisuko į Brunetį. — 
Manau, pirmasis maišelis buvo kažkam naudotas prieš... — 
Bočezė stabtelėjo, nebūdamas tikras, ką čia reikėtų pasakyti, 
— ...prieš supilant į jį kitą medžiagą. 

-— Kam naudotas pirmiau? 

— Negaliu būti tikras, bet galimas daiktas - sūriui. Viduje 
buvo kažkokios rūšies riebių liekanų pėdsakų. Ir tas maiše- 
lis akivaizdžiai daugiau čiupinėtas negu kitas, suglamžytas, 
taigi, sakyčiau, buvo naudotas kažkam kitam ir tik paskui, 
hm, į jį buvo suberti milteliai, - Brunečiui neatsiliepiant, 
Bočezė paklausė: - Jūs nesistebite? 

— Ne, nesistebiu. 

Iš popierinio maišelio kairėje mašinos pusėje Bočezė 
pasiėmė mėsinį peilį medine rankena ir nykščiu išmėgino 
ašmenis. 

— Na, jei daugiau kuo nors galiu padėti, tai tik praneškite. 
Ir pasakykite žmonai apie peilius. 

— Gerai, ačiū, Bočeze, - pasakė Brunetis. - O ką padarėte 
su maišeliais? 

Bočezė įjungė mašiną, pakėlė prie jos peilį ir pažiūrėjo į 
Brunetį: 

— Kokiais maišeliais? 


Priežasčių pasilikti kvestūroje jis nebeturėjo, nes galimybių 
gauti naujos informacijos buvo mažai, kol pats negrįš iš 
Vičencos, todėl vėl padėjo portfelį į spintą ant dugno ir 
išėjo iš kabineto. Išėjęs pro laukujes duris skubiai apsidairė 
į abi puses, ar nepamatys ko nors, atrodytų, ne savo vietoje. 
Pasuko į kairę ir nuėjo Campo Maria Formosa link, paskui 
siauromis atkampiomis gatvelėmis į Rialtą, kad išvengtų to, 
kuris norėtų jį sekti, ir batalionų susižavėjusių turistų, kurie 
nekintamai kreipdavo savo antpuolius aplink Šv. Morkų. 
Kiekvienais metais būdavo vis sunkiau juos pakęsti, pakelti 
jų stabčiojimus, atkaklų vaikštinėjimą gretomis po tris net 
siauriausiomis calle. Būdavo, kad jam kildavo noras juos 
aprėkti, išstumdyti į šalis, tačiau tenkindavosi išliedamas 
savo pyktį tiesiog nesiteikdamas sustoti ir jokiu būdu nelė- 
tindavo tempo, kad leistų jiems fotografuoti. Todėl buvo įsi- 
tikinęs, kad jo liemuo, nugara, veidas, alkūnė pakliuvo į 
šimtus nuotraukų ir vaizdajuosčių; kartais įsivaizduodavo 
nusivylusius vokiečius, žiūrinčius savo vasaros vaizdajuos- 
tes per patį Šiaurės jūros štormo aršumą ir matančius ryŽ- 

tingą italą tamsia eilute, einantį prieš tetulę Gerdą ar dėdulę 
Fricą, užstojantį, kad ir gabaliuką saulės nurudintų, odinė- 
mis kelnėmis aptemptų, tvirtų šlaunų vaizdo, jiems pozuo- 
jant ant Rialto tilto, priešais Šv. Morkaus bazilikos duris 
arba greta ypač žavingo katino. Jis gyveno čia, po galais, 
todėl tie su savo kvailomis nuotraukomis gali palaukti, kol 
jis pro juo praeis, arba tegul parsiveža namo tikro veneci- 
jiečio nuotrauką, galbūt su miestu visokiais būdais susijusią 
labiau, negu kokia kita jų padaryta. Na taip, Žinoma - argi 
jis ne laimingas vyras, grįžtantis namo pas Paolą. Ypač pir- 
mąją jos paskaitų savaitę. 

Kad to išvengtų jis stabtelėjo prie Do Mori, mėgstamiau- 
sio savo baro, vos už kelių žingsnių nuo Rialto, pasilabino 
su žilagalviu savininku Robertu. Jiedu persimetė keliais 
žodžiais ir Brunetis paprašė taurės Cabernet, vienintelio 
dalyko, kurį mėgo gerti. Kartu suvalgė keletą keptų kreve- 
čių, kurių visuomet bare būdavo, tada nutarė suvalgyti tra- 
mezzino, gausiai apkrautą kumpiu ir artišokais. Išgėrė dar 
taurę vyno ir tada pasijuto žmogumi - tądien pirmą kartą. 
Paola jam visada prikišdavo, jog ilgai nevalgęs tampa bjau- 
raus būdo, ir jis jau ėmė tikėti, kad ji galbūt teisi. Susimo- 
kėjo, išėjęs pasuko į Rugetą ir patraukė namų link. Priešais 
Bjankatos krautuvę stabtelėjo apžiūrėti vitrinoje gėlių. Sen- 
joras Bjankata, pamatęs jį pro didžiulio lango stiklą, nusi- 
šypsojo ir linktelėjo, todėl Brunetis užėjo vidun ir paprašė 
dešimties mėlynų vilkdagių. Bevyniodamas juos senjoras 
Bjankata šnekėjo apie Tailandą, iš kur ką tik grįžo po savai- 
tės trukmės orchidėjų veisėjų ir augintojų konferencijos. 
Brunečiui pasirodė keista skirti tam visą savaitę, bet paskui 
prisiminė, kad jis pats seniau vykdavo į policijos semina- 
rus ir Dalase, ir Los Andžele. Argi galėtų sakyti, jog praleisti 

savaitę kalbantis apie orchidėjas labiau keista, negu kalban- 
tis apie sodomijos paplitimą tarp žudikų maniakų arba apie 
įvairiausius Žžaginimui naudojamus dalykus. 

Laiptai į jo butą paprastai tarnaudavo kaip tikslus jo 
nuotaikų matuoklis. Kai jausdavosi gerai, jų tarsi ir nebū- 
davo; kai jausdavosi pavargęs, jo kojos skaičiuodavo kiek- 
vieną pakopą iš devyniasdešimt keturių. Šį vakarą kažkas 
aiškiai pridėjo dar vieną ar du laiptų maršus. 

Atidarė duris tikėdamasis užuosti namų, maisto kvapą, 
įvairiausius aromatus, kuriuos įprato sieti su šia vieta, kurioje 
gyveno. Tačiau įžengdamas užuodė tik šviežiai išvirtos kavos 
aromatą, vargu ar trokštamiausią dalyką vyrui, kuris kiaurą 
dieną praleido dirbdamas - taip taip - Amerikoje. 

— Paola? - pašaukė ir žvilgtelėjo iš koridoriaus į virtuvę. 

Jos balsas atsiliepė jam iš kitos pusės, iš vonios, ir dabar 
jis užuodė gaivų vonios druskų kvapą, sklindantį į jį per 
koridorių kartu su drėgno šilto oro bangomis. Beveik aštuo- 
nios vakaro, o ji maudosi vonioje? 

Jis nuėjo koridoriumi ir stabtelėjo prie pravirų durų. 

— Tu čia? - paklausė. 

Klausimas buvo toks kvailas, kad ji nė nesivargino atsa- 
kyti. Tačiau paklausė: 

— Ar tu rengsiesi pilką eilutę? 

— Pilką eilutę? — pakartojo jis žengdamas į pilną garų 
vonios kambarį. Pamatė rankšluosčiu apvyniotą jos galvą, 
bekūnę plaukiojančią ant putų debesies, tarsi ten ją būtų 
rūpestingai padėjęs tas, kas ją nukirsdino. - Pilką eilutę, — 
pakartojo galvodamas, kokia keista jie atrodytų pora - jis 
pilka eilute, ji putose. 

Jos akys atsimerkė, galva pasisuko į jį, ir ji pažvelgė 
tokiu Žvilgsniu, kuris visada priversdavo jį spėlioti, ar tik 

ji nežiūri pro jį kiaurai ten, kur palėpėje guli jo lagaminas, 
svarstydama, kiek užtruks jį susikraudamas. To pakako jam 
priminti, kad šį vakarą juodu kartu su jos tėvais senas šei- 
mos draugas pakvietė į kazino. Tai reiškė vėlią vakarienę, 
siaubingai brangią, arba gerą, arba blogą - niekaip negalėjo 
nuspręsti, nes šeimos draugas mokėdavo užją savo auksine, 
o gal platinine kredito kortele. O paskui visada - valanda ar 
panašiai lošimo ar dar blogiau — vėpsojimo, kaip kiti žmo- 
nės lošia. 

Du kartus nutvėrus kazino personalą įvairiais būdais 
savinantis pinigus, Brunetis buvo paskirtas tiriančiu parei- 
gūnu ir abu kartus atėjo sulaikyti, todėl nekentė salsvo man- 
dagumo, su kuriuo direktorius ir personalas jį pasitikdavo. 
Jei lošdavo ir laimėdavo, spėliodavo ar lošimas nebuvo 
nukreiptas jo naudai; jei pralaimėdavo, svarstydavo, ar tik 
nebuvo imtasi keršto. Nė vieno scenarijaus atveju Brunetis 
nepagalvodavo pasvarstyti apie sėkmės prigimtį. 

— Maniau, apsirengsiu tamsiai mėlyną, — pasakė ir pasi- 
lenkęs per vonią padavė gėles. - Parnešiau jas tau. 

Ir Žvilgsnis tapo Šypsena, kuri, nepaisant dvidešimties 
su ja pragyventų metų, vis dar galėjo jo kelius paversti dre- 
bučiais. Plaštaka, paskui ranka pakilo iš vandens. Ji palietė 
jo riešą, sudrėkindama ir sušildydama, paskui vėl pakišo 
savo ranką po putomis. 

— Baigsiu po penkių minučių, - jos akys pagavo jo akis 
ir nebepaleido. - Jei būtum grįžęs anksčiau, būtum irgi išsi- 
maudėęs. 

Jis nusijuokė ir nuotaika pabjuro. 

— Bet tada būtume pavėlavę vakarienės. 

Lyg ir taip. Lyg ir taip. Tačiau jis keiksnojo tą laiką, kurį 
prarado stabtelėjęs išgerti. Išėjo iš vonios kambario, ilgu 

koridoriumi nužengė į virtuvę, padėjo gėles į kriauklę ir 
užkimšęs prileido vandens tiek, kad apsemtų kotelius. 

Miegamajame pamatė skersai lovą patiestą ilgą raudoną 
jos suknelę. Neprisiminė drabužio, bet retai juos prisimin- 
davo ir manė, kad geriau apie juos neužsiminti. Jei pasiro- 
dytų, kad suknelė nauja, ir jis ją pastebėtų, būtų panašu, 
kad, jo manymu, ji perkasi per daug drabužių, o jei būtų jau 
dėvėta, būtų panašu, kad jis nekreipia į ją dėmesio ir nesi- 
teikė pastebėti anksčiau. Atsiduso dėl amžinos santuokinės 
nelygybės, atidarė drabužinę ir nusprendė, kad pilka eilutė 
bus geriau. Nusimovė kelnes ir nusivilko švarką, nusirišo 
kaklaraištį ir žiūrinėdamas marškinius veidrodyje svarstė, 
ar galėtų juos šį vakarą vilkėti. Nusprendęs, kad ne, užmetė 
juos ant kėdės atkaltės, ir ėmė rengtis šiek tiek dvejodamas, 
kam to reikia, bet kaip tikras italas nesvarstydamas galimy- 
bės to nedaryti. 

Po kelių minučių į miegamąjį įsisupusi į rankšluostį 
įžengė Paola palaidais auksiniais plaukais ir nuėjo prie spin- 
telės, kurioje laikė savo apatinius ir megztinius. Atsainiai 
nerūpestingai numetė rankšluostį ant lovos ir pasilenkė ati- 
daryti stalčiaus. Pakišęs po apykakle kitą kaklaraištį ir ėmęs 
ji rištis stebėjo, kaip ji įžengė į juodas kelnaites, paskui užsi- 
tempė ir užsisegė liemenėlę. Kad atitrauktų dėmesį, jis gal- 
vojo apie fiziką, kurią studijavo universitete. Abejojo, ar 
kada supras apatinių moters apdarų dinamikos ir tempimo 
jėgas: tiek daug dalykų suturėti, paremti, laikyti vietoje. Jis 
baigė rištis kaklaraištį ir išėmė iš drabužinės švarką. Kol 
ji apsivilko, ji užsisegė užtrauktuką suknelės šone ir apsi- 
avė juodus batelius. Jo draugai dažnai skųsdavosi ištisą 
amžinybę laukiantys, kol jų žmonos apsirengęs ar pasidarys 
makiažą; Paola prie durų visada jį pralenkia. 

Iš savo drabužinės pusės Paola pasiėmė ilgą iki grindų 
apsiaustą, kuris atrodė tarsi padarytas iš žuvies žvynų. Aki- 
mirką jis pagavo ją žiūrinčią į audinę, kabančią drabužių 
eilės gale, tačiau ji apsigalvojo ir uždarė duris. Audinės 
kailinius prieš kelerius metus per Kalėdas jai padovanojo 
tėvas, tačiau pastaruosius dvejus metus ji jų nevilkėjo. Bru- 
netis nežinojo, ar dėl to, kad išėjo iš mados - jis manė, kad 
kailiai išėjo iš mados; visa kita jo žmona ir dukra vilkėdavo, 
— ar dėl augančio nusiteikimo prieš kailinius, pasireiškian- 
čio ir spaudoje, ir prie jo pietų stalo. 

Prieš du mėnesius ramūs šeimos pietūs sprogo karštu 
ginču apie gyvūnų teises, jo vaikai primygtinai tvirtino, kad 
blogai vilkėti kailinius, kad gyvūnai turi tokias pačias tei- 
ses kaip žmonės ir tai neigti reiškia įsitraukti į „rūšiacent- 
riškumą“ — terminą, Brunečio įsitikinimu, jie pasidarė, kad 
pasinaudotų kaip argumentu prieš jį. Dešimt minučių jis 
klausėsi, kaip jie su Paola svaidėsi argumentais: jie — rei- 
kalaudami lygių teisių visoms rūšims planetoje, ji - steng- 
damasi atskirti gebančius ir negebančius protauti gyvūnus. 
Galop netekęs kantrybės, kai Paola mėgino racionaliai 
paprieštarauti argumentui, kuris ir jam atrodė idiotiškas, jis 
ištiesė ranką per stalą ir šakute bakstelėjo į vištos kaulus, 
gulėjusius ant dukros lėkštės krašto. „Mes negalime jų vil- 
kėti, bet valgyti juos galime, a?“ — paklausė jis, atsikėlė ir 
nuėjo paskaityti laikraščio ir išgerti grapos. 

Šiaip ar taip, kailiniai liko kaboti drabužinėje, o jie išvyko 
į kazino. 

Jie išlipo iš vaporeto San Markolos stotelėje ir nužings- 
niavo siauromis gatvelėmis ir per susikūprinusį tiltą, vedusį 
prie geležinių kazino vartų, jau atvertų ir parengusių savo 
svetingą glėbį visiems panorusiems užeiti. Ant išorinių 

sienų, tų, kurios matomos nuo Didžiojo kanalo, buvo iškalti 
žodžiai „Non Nobis“, Ne Mums, kuris Respublikos laikais 
galima buvo tik iš užsieniečių; venecijiečiai turėdavo inves- 
tuoti savo pinigus išmintingai ir nešvaistyti jų kauliukams 
ir lošimams. Kaip jis norėjo, vakarui Žžiovaujant jam į akis, 
kad Respublikos taisyklės tebegaliotų ir išvaduotų jį nuo 
kelių ateinančių valandų. 

Jie įžengė į marmuru išklotą vestibiulį ir smokinguotas 
vadovo pavaduotojas nedelsdamas priėjo nuo registracijos 
staliuko ir pasisveikino pavarde. 

— Pone Bruneti, senjora, - nusilenkdamas taip, kad jo 
raudonoje juostoje susimetė lygutėlė klostė. - Esame labai 
pagerbti, kad atvykote. Jūsų draugija restorane, - taip pat 
maloniai kaip ir nusilenkė mostelėjo į dešinę, į vienintelį 
ten atvirą ir laukiantį liftą. - Jei teiktumėtės eiti čia, paly- 
dėsiu jus. 

Paola, sugriebusi jo ranką savąja, stipriai suspaudė, 
neleisdama prasižioti, esą jie žino kelią. Taigi jie susibruko į 
mažą lifto dėžutę ir, jam velkantis į paskutinį pastato aukštą, 
šypsojosi vienas kitam maloniomis šypsenomis. 

Liftui triukšmingai sustojus, vadovo pavaduotojas ati- 
darė dvigubas duris, palaikė jas praleisdamas Brunetį su 
Paola ir tada nuvedė juos į skaisčiai apšviestą restoraną. 
Vos įžengęs Brunetis apsižvalgė ieškodamas artimiausio išė- 
jimo ir bet ko, kas, atrodytų, linkęs smurtauti: apsidairy- 
davo visiškai automatiškai, kad ir į kokią viešą patalpą įeitų. 
Kampe prie lango į Didįjį kanalą pamatė savo uošvius ir 
jų draugus Pastores, pagyvenusią porą iš Milano - Paolos 
krikštatėvius ir seniausius jos tėvų draugus ir todėl visiškai 
nepriekaištingus arba nekritikuotinus. 

Jiedviem su Paola prisiartinus prie apvalaus stalo abu 
pagyvenę vyriškiai, apsivilkę tamsiomis eilutėmis, identiš- 
komis savo kokybe, bet skirtingų spalvų, atsistojo. Tėvas 
pabučiavo Paolą į skruostą, tada paspaudė Brunečiui ranką, 
o daktaras Pastorė pasilenkė pabučiuoti Paolai ranką, o tada 
apkabino Brunetį ir pabučiavo į abu skruostus. Brunetis 
niekada nesijausdavo visiškai laisvai šito žmogaus draugi- 
joje, todėl nuo tokio artimumo demonstravimo jam visada 
būdavo nejauku. 

Vienas dalykas, gadindavęs šiuos pietus, - tai kasmetinis 
ritualas, kurį jis paveldėjo susituokdamas su Paola, atvy- 
kus sužinoti, jog pietus užsakė daktaras Pastorė. Daktaras, 
žinoma, būdavo labai rūpestingas, atkaklaudamas vylėsi, 
jog niekas neprieštaraus, jei jis leis sau užsakyti, tačiau 
būdavo sezonas to, sezonas ano, triufeliai, kai jie patys pui- 
kiausi, pirmieji grybai tik pradėję dygti. Ir jis visada būdavo 
teisus, 0 maistas — visada skanus, bet Brunečiui nepatik- 
davo, kad negali užsisakyti to, ką norėtų suvalgyti, net jei 
tai, ko norėtų, pasirodydavo ne taip skanu kaip tai, ką jie 
galop vis tiek valgydavo. Kiekvienais metais priekaištau- 
davo sau už kvailumą ir kietakaktiškumą, vis dėlto negalė- 
davo užgniaužti plūstelėjusio irzulio, kurį pajusdavo atvy- 
kęs ir sužinojęs, kad maistas jau suplanuotas ir užsakytas, o 
su juo niekas dėl užsakymo nepasitarė. Vyriškas ego prieš 
vyrišką ego? Ir, aišku, nieko daugiau. Skonio ir virtuvės 
dalykai su tuo visiškai neturi nieko bendra. 

Įprasti komplimentai, tada šnekos, kur sėstis. Galiausiai 
Brunetis atsisėdo nugara į langą, daktaras Pastorė jam iš 
kairės, o Paola tolėliau tiesiai priešais jį. 

— Kaip miela vėl tave matyti, Gvido, - pasakė daktaras 
Pastorė. - Mudu su Orazijum ką tik apie tave kalbėjome. 


— Tikiuosi, blogai, - pasakė Paola ir nusijuokė, bet tada 
nukreipė savo dėmesį į motiną, kuri čiupinėjo jos suknelės 
medžiagą - ženklas, kad ji turėtų būti nauja, ir į senjorą Pas- 
torė, kuri ir sėdėdama tebelaikė Paolos ranką savosiose. 

Jis mandagiai, klausiamai pažvelgė į daktarą. 

— Kalbėjomės apie tą amerikietį. Tu už jį atsakingas, ar ne? 

— Taip, dotore, aš. 

— Kodėl kažkas sumanė nužudyti amerikietį. Juk jis buvo 
kariškis, ar ne? Plėšė? Keršijo? Ar iš pavydo? — daktaras 
buvo italas, todėl nieko kita neatėjo jam į galvą. 

— Galbūt, - pasakė Brunetis, vienu žodžiu atsakydamas 
į visus penkis klausimus. Nutilo, nes prie stalo priėjo du 
padavėjai su dviem dideliais pusdubeniais jūros gėrybių 
užkandžių. Jie siūlė pusdubenius aptarnaudami kiekvieną 
asmenį iš eilės. Labiau domėdamasis žmogžudyste negu 
maistu daktaras ramiai laukė, kol visi bus aptarnauti, o 
maistas pagirtas, tada vėl grįžo prie pradinės temos. 

— Ar turite minčių? 

— Nieko tikslaus, - atsakė Brunetis ir suvalgė krevetę. 

— Narkotikai? —- paklausė Paolos tėvas, pademonstruoda- 
mas draugams žemiškąjį pranašumą. 

Brunetis pakartojo savo „galbūt“ ir suvalgė dar kelias 
krevetes, mėgaudamasis, kad jos šviežios ir gardžios. 

Išgirdusi žodį „narkotikai“ Paolos motina atsisuko ir 
paklausė, apie ką jie kalba. 

— Apie pastarąją Gvido žmogžudystę, - pasakė jos vyras 
ir kažkodėl nuskambėjo taip, tarsi šis būtų ją padaręs, o 
ne įpareigotas ištirti. - Neabejoju, jog pasirodys, kad tai 
paprastas gatvės nusikaltimas. Kaip jį ten Amerikoje vadina 
— „užpuolimas“ ? 

Jis buvo stebėtinai panašus į Patą. 


Kadangi senjora Pastorė nieko nebuvo girdėjusi apie 
žmogžudystę, jos vyras turėjo pakartoti visą istoriją, retkar- 
čiais atsisukdamas į Brunetį paklausti smulkmenų ar patvir- 
tinti faktų. Brunetis visiškai tam neprieštaravo, nes pietūs 
slinko kur kas greičiau negu paprastai. Ir šitaip, šnekėda- 
miesi apie žmogžudystę ir smurtavimą, jie valgydami sky- 
nėsi kelią per rizotą, ant grotelių keptas žuvis, keturių rūšių 
daržoves, salotas, tiramisu ir kavą. 

Kol vyrai siurbčiojo grapą, daktaras Pastorė kaip ir kiek- 
vienais metais paklausė damų, ar jos nenorėtų palaikyti jam 
draugijos kazino apačioje. Šioms sutikus, jis atsakė kaip ir 
kasmet apsidžiaugdamas, iš vidinės švarko kišenės išsiėmė 
tris mažus zomšinius krepšelius ir padėjo joms priešais. 

Kaip ir kasmet Paola užprotestavo: „Ak, dotore, nerei- 
kėjo“,- ir kaip paprastai tą sakė smalsiai atrišinėdama krep- 
šelį, kad rastų kazino žetonų, visada būnančių viduje. Bru- 
netis pastebėjo tą patį derinį kaip ir kasmet ir žinojo, kad iš 
viso turėtų būti du šimtai tūkstančių lirų kiekvienai mote- 
riai, pakankamai atitraukti jų dėmesiui, kol daktaras Pas- 
torė valandą ar dvi praleis žaisdamas dvidešimt vieną ir 
atsiloš kur kas daugiau, negu skyrė damoms pramogauti. 

Trejetas vyrų atsistojo iš už stalo, palaikė moterų kėdes 
ir visas Šešetas nugužėjo į kazino lošimo kambarius aukštu 
žemiau. 

Visi tilpti į liftą negalėjo, todėl moterys buvo suleistos 
vidun, o vyrai nutarė pasinaudoti pagrindiniais laiptais ir 
nulipti į didžiąją lošimų salę. Brunetis pamatė grafą Orazijų 
savo dešinėje ir mėgino sugalvoti, ką uošviui pasakyti. 

— Ar žinote, kad Richardas Vagneris mirė čia? - paklausė 
neprisimindamas, kaip čia nutiko, kad jis tai Žinojo, nes 
Vagneris anaiptol nebuvo mėgstamas jo kompozitorius. 

— Taip, - atsakė grafas. - Gana staigokai. 

O tada, laimei, jie jau atsidūrė pagrindinėje lošimų salėje, 
grafas Orazijus prisidėjo prie žmonos pažiūrėti, kaip ji lošia 
ruletę, ir paliko Brunetį draugiškai nusišypsojęs ir turbūt 
linktelėjęs. 

Pirmą kartą kazino Brunetis lankėsi ne savo gimtoje Vene- 
cijoje, kur į lošimo stalus niekas nekreipia dėmesio, išskyrus 
nepataisomus ir profesionalius lošikus, o Las Vege, kur apsi- 
stojo, keliaudamas per Ameriką prieš daugelį metų. Grei- 
čiausiai dėl tenykštės pirmosios lošimo patirties lošimas 
jam visada atrodė susijęs su skaisčiomis šviesomis, trankia 
muzika ir garsiais išlošusių ar pralošusių šūksniais. Atsi- 
minė pasirodymus ant pakylos, helio pripūstus balionus, 
šokčiojančius palubėje, sportinius marškinėlius, džinsus, šor- 
tus vilkinčius žmones. Todėl čia, nors ir kasmet apsilanky- 
davo kazino, visada nustebdavo radęs atmosferą, kažkuo 
primenančią lyg ir meno muziejų, lyg ir - dar blogiau - baž- 
nyčią. Keletas Žmonių šypsojosi, balsai niekada nesustip- 
rėdavo garsiau šnabždesio ir nė vienas niekada neparody- 
davo, kad smaginasi. Tarp viso to iškilmingumo jis pasiges- 
davo nuoširdžių pergalės ar pralaimėjimo šūksnių, laukinių 
džiaugsmo klyksmų, prasiveržiančių pakitus fortūnai. 

Čia viso to, žinoma, nėra. Vyrai ir moterys, visi puikiai 
apsirengę, pagarbiai nuščiuvę, ratu apstoję ruletės stalą, 
dėlioja žetonus ant fetru aptrauktos lentos. Tyla, pauzė, tada 
krupjė stipriai pasuka ratą, įmeta rutuliuką ir visų akys pri- 
kaustomos prie metalo ir spalvų sūkurio, įbestos, kol jis 
lėtėja, lėtėja, lėtėja ir sustoja. Krupjė grėbyklė tarsi gyvatė 
prašvysčioja per lentą susižerdama pralošusiųjų žetonus ir 
stumtelėdama keletą laimėtojui. O tada vėl tie patys jude- 
siai, subruzdimas, suktukas, ir tos akys, prilipusios, įsmeig- 

tos į besisukantį ratą. Kodėl, spėliojo jis, tiek daug tų žmo- 
nių mūvi žiedus ant mažųjų pirštų? 

Jis nuklaidžiojo į kitą kambarį, šiek tiek suvokdamas, 
kad smalsaudamas atsiskyrė nuo savo draugijos. Vidiniame 
kambaryje priėjo prie dvidešimt vieno stalų ir pamatė ten 
jau sėdintį daktarą Pastorę, chirurgiškai kruopščiai priešais 
save susidėliojusį pusėtiną krūvelę žetonų. Kol Brunetis ste- 
bėjo, jis paprašė kortos, ištraukė šešakę, padelsė, laukda- 
mas, kol ištrauks kiti lošėjai, tada atvertė savo kortas greta 
šešakės parodydamas septynakę ir aštuonakę. Jo žetonų 
krūvelė ūgtelėjo; Brunetis patraukė toliau. 

Rūkė, regis, visi. Priešais vieną lošiką už bakaros stalo 
peleninėje smilko dvi cigaretės, trečioji kabojo ant apatinės 
lūpos. Dūmų buvo visur: akyse, plaukuose, drabužiuose; jie 
tvyrojo debesiu, kurį galima buvo dalyti ir judinti ranka. Jis 
nuėjo prie baro ir nusipirko grapos ne todėl, kad iš tikrųjų 
būtų jos norėjęs, o todėl, kad nusibodo stebėti žaidimą. 

Atsisėdo ant ištaigingos aksomu trauktos sofos ir stebėjo 
lošėjus salėje kartkartėmis gurkštelėdamas iš rankoje laiko- 
mos taurės. Užsimerkė ir kelioms minutėms leido sau atsi- 
palaiduoti. Pajuto šalia sujudėjusią sofą ir nė neatsimerkda- 
mas ar nepajudindamas galvos iš ten, kurji ilsėjosi ant sofos 
atkaltės, žinojo, kad tai Paola. Ji paėmė jo taurę, gurkštelėjo 
ir vėl įdėjo jam į ranką. 

— Pavargai? —- paklausė. 

Linktelėjo ūmiai pernelyg pavargęs, kad galėtų kalbėti. 

— Gerai. Eime su manimi, apsuksime dar vieną ruletės 
ratą ir galėsime važiuoti namo. 

Jis pasuko galvą, atsimerkė ir nusišypsojo jai. 

— Myliu tave, Paola, - pasakė, užvertė galvą ir išlenkė 
grapą. 

Kiek metų praėjo nuo tada, kai jis jai tai pasakė? Žvilg- 
telėjo į ją Kone droviai. Ji šyptelėjo, pasilenkė ir pabučiavo 
ji į lūpas. 

— Nagi, — pasakė, atsistojo ir padavė jam ranką. - Išleis- 
kime šiuos pinigus, tada keliausim namo. 

Delne ji turėjo penkis žetonus, kiekvieną penkių tūkstan- 
čių lirų vertės, vadinasi, ji išlošinėjo. Padavė jam du, kitus 
pasiliko sau. 

Grįžę į pagrindinį lošimo kambarį turėjo kelias minutes 
luktelėti, kad galėtų prasisprausti prie ruletės stalo, ir jau 
būdamas šalia jis praleido du lošimus, kol, be jokios įvar- 
dijamos priežasties, jam pasirodė, jog metas tinkamas lošti. 
Rankoje sudėjęs vieną žetoną ant kito nesirinkdamas padėjo 
juos ant stalo, tada pažvelgė žemyn ir pamatė, kad jie guli 
ant 28, skaičius jam buvo visiškai nereikšmingas. Paola 
savuosius padėjo ant juodo lauko. 

Sukutis, stebėjimas, laukimas ir, kaip jis ir žinojo, kamuo- 
liukas įriedėjo į reikiamą vietą ties skaičiumi 28, jis laimėjo 
daugiau negu tris milijonus lirų. Kone mėnesio atlyginimas, 
visų jų atostogos šią vasarą, kompiuteris Chiarai. Jis stebėjo, 
kaip krupjė grėbyklė atslydo iki jo, stumdama tuos žetonus 
per fetrą, kol jie sustojo kaip tik priešais jį. Susižėrė juos, 
nusišypsojo Paolai ir metų metais kazino negirdėtu balsu 
angliškai sugriaudėjo: 

— Po perkūnais. 

Neprasminga buvo vargintis eiti į kvestūrą kitą rytą, ir jis 
pasiliko namie, kol atėjo metas į Vičencos traukinį. Vis dėlto 
paskambino majorui Ambrodžianiui ir paprašė atsiųsti į 
stotį vairuotoją jo pasiimti. 

Kai tik traukinys kirto pylimą ir išvažiavo iš miesto, jis 
pažvelgė į tolį ir pamatė šiomis dienomis retai įžiūrimus 
kalnus, dar neužklotus sniego, bet, vylėsi, netrukus pabal- 
siančius. Buvo treti sausros metai, mažai lijo pavasarį, visiš- 
kai nelijo vasarą, prastas derlius rudenį. Ūkininkai visas vil- 
tis dėjo į šiųmetės žiemos sniegą, ir jis prisiminė Friulės 
valstiečių, niūrių, darbščių žmonių, priežodį: „Sotto la neve, 
pane; sotto la pioggia, fame“ . Taip, žiemos sniegas atneša duo- 
nos pamažu leisdamas sukaustytą vandenį augimo laiko- 
tarpiu, o lietus, kuris greitai nubėga, atneša tiktai alkį. 

Portfelio šiandien nepasiėmė; neįtikėtina, kad antrą dieną 
iš eilės rastų kokaino maišelių, bet traukinių stotyje nusi- 
pirko laikraštį ir, kol traukinys vežė jį per plokščią lygumą 
į Vičencą, visą perskaitė. Šiandien apie žuvusį amerikietį 
nebuvo nė užuominos, jo vietą užėmė nusikaltimas iš aist- 

ros Modenoje — stomatologas pasmaugė atsisakiusią už jo 
tekėti moterį ir nusišovė pats. Likusią kelionės dalį praleido 
skaitydamas politikos naujienas ir atvykęs į Vičencą žinojo 
tiek pat, kiek ir išvykdamas iš Venecijos. 

Priešais stotį jo laukė tas pats vairuotojas, bet šįkart jis 
išlipo atidaryti Brunečiui durelių. Prie vartų sustojo neliep- 
tas ir palaukė, kol karabinierius išrašys Brunečiui leidimą. 

— Kur norėtumėte nuvažiuoti, pone? 

— Kur yra Viešosios sveikatos skyrius? — paklausė jis. 

— Ligoninėje. 

— Tada važiuokime ten. 

Vairuotojas nuvežė jį ilga pagrindine bazės gatve, o Bru- 
netis pasijuto tarsi užsienio šalyje. Gatvę iš abiejų pusių 
juosė pušys. Automobilis važiavo pro vyrus ir moteris su 
šortais, važiuojančius dviračiais ar stumiančius vežimė- 
liuose kūdikius. Pro šalį straksėjo bėgikai; jie pravažiavo net 
plaukimo baseiną, vis dar pilną vandens, tačiau plaukikų — 
tuščia. 

Vairuotojas sustojo priešais dar vieną niekuo nesiski- 
riantį mūrinį pastatą. „Vičencos lauko ligoninė“ - perskaitė 
Brunetis. 

— Čia, pone, — pasakė vairuotojas, važiuodamas į stovė- 
jimo aikštelę, skirtą neįgaliesiems, ir užgesino variklį. 

Užėjęs vidun jis atsimušė į žemą, išlenktą registravimo 
stalą. Jauna moteris pakėlė akis, nusišypsojo ir paklausė: 

— Klausau, sere, kuo galėčiau padėti? 

— Ieškau Viešosios sveikatos skyriaus. 

— Eikite tuo koridoriumi už manęs, pasukite į dešinę, tada 
trečios durys kairėje pusėje, - pasakė ir pasisuko į besilau- 
kiančią uniformuotą moterį, kuri užėjo vidun ir sustojo šalia 
jo. Brunetis nuėjo šalin nuo stalo nurodyta kryptimi ir neat- 


127 


sisuko — didžiuodamasis pagalvojo sau — neatsisuko pasi- 
žiūrėti į uniformuotą Moterį, besilaukiančią uniformuotą 
moterį. 

Stabtelėjo priešais trečias duris, aiškiai pažymėtas užrašu 
„Viešoji sveikata“, ir pasibeldė. Niekas neatsiliepė, todėl 
pasibeldė dar kartą. Vis tiek niekas neatsiliepė, todėl paju- 
dino rutulinę rankeną ir pastebėjęs, kad tai rutulinė, o ne 
paprasta rankena, atidarė duris ir įėjo. Mažam kambary 
buvo trys stalai, kiekvienas su pritraukta kėde, ir dvi doku- 
mentų spintos, nuo abiejų viršaus driekėsi nutįsę, vargani 
augalai, labai ištroškę vandens ir dulkintuvo. Ant sienos 
kabojo jau pažįstama skelbimų lenta, nusagstyta praneši- 
mais ir schemomis. Du stalai buvo užversti normaliomis 
biuro darbo liekanomis: popieriais, formomis, aplankais, 
rašikliais, pieštukais. Ant trečio stovėjo kompiuteris ir kla- 
viatūra, tačiau pagal kitus ant jo buvo įtartinai tuščia. Bru- 
netis atsisėdo ant kėdės, aiškiai numatytos lankytojams. Vie- 
nas telefonų - ant kiekvieno stalo buvo po vieną - suskambo 
ir skambėjo septynis kartus, tada liovėsi. Brunetis luktelėjo 
kelias minutes, tada žengė prie durų ir išėjo į koridorių. Pro 
šalį ėjo slaugytoja, ir Brunetis jos paklausė, ar ji nežinanti, 
kur yra žmonės iš kabineto. 

— Turėtų tuojau grįžti, sere, — atsakė šioji tarptautiniu 
mastu pripažintu kodu, kuriuo kolegos dangsto vienas kitą 
nuo prašalaičių, galbūt atsiųstų arba neatsiųstų išsiaiškinti, 
kas dirba, o kas ne. Jis grįžo vidun ir uždarė duris. 

Kaip ir kiekviename kabinete čia buvo piešinių, plakatų 
ir ranka rašytų pastabų pramaišiui su oficialiais raštais. Pie- 
šiniai, regis vaizdavo karius ar gydytojus, o dauguma pla- 
katų — arba minaretus, arba archeologinių kasinėjimų vie- 
tas. Jis nusegė vieną ir perskaitė, kad Bobas siunčia labų 

dienų iš Mėlynosios mečetės. Kitame — kad Bobui patinka 
Koliziejus. Tačiau trečias, kuris vaizdavo kupranugarį prie- 
šais piramides, atskleidė kur kas įdomesnių dalykų, jog M 
ir T baigė virtuvių tikrinimą ir grįš antradienį. Ši jis vėl pri- 
smeigė ir žingtelėjo nuo lentos. 

— Kuo galėčiau padėti? — paklausė balsas iš už nugaros. 

Jis pažino jos balsą, atsigręžė, ir ji pažino jį. 

— Misteri Bruneti, ką jūs čia veikiate? - jos nuostaba buvo 
nuoširdi ir didelė. 

— Labas rytas, daktare Peters. Aš jums sakiau, kad atva- 
žiuosiu pasižiūrėti, ar galėčiau dar ką nors sužinoti apie ser- 
žantą Fosterį. Man pasakė, kad čia Viešosios sveikatos biu- 
ras, taigi atėjau čia vildamasis susitikti ką nors, kas kartu su 
juo dirbo. Bet kaip matote, - pasakė mostelėdamas ranka po 
tuščią kabinetą ir žengdamas du žingsnius dar toliau nuo 
lentos, — čia nieko nėra. 

— Jie visi susirinkime, — paaiškino ji. - Mėgina perprasti, 
kaip pasidalyti darbą, kol gausime pamainą Maikui. 

— Ojūs ne susirinkime? — pasiteiravo jis. 

Atsakydama ji išsiėmė stetoskopą iš balto laboratorinio 
chalato viršutinės kišenės ir tarė: 

— Atsimenate - aš pediatrė. 

— Suprantu. 

— Jie turėtų greitai grįžti, - neklausiama kalbėjo ji. - Su 
kuo norėtumėte pasišnekėti? 

— Nežinau. Su bet kuo, kas daugiausiai su juo dirbo. 

— Sakiau jums, kad Maikas gana daug biuro darbų atlik- 
davo pats. 

— Argi nieko nepešiu su kuo nors pasišnekėjęs? 

— Negaliu jums to pasakyti, misteri Bruneti, nes nežinau, 
ką norite sužinoti. 


Brunetis nutarė, kad ji susierzino iš nervingumo, todėl 
metė tą temą ir paklausė: 

— Nežinote, ar seržantas Fosteris gėrė? 

— Gėrė? 

— Alkoholį. 

— Labai mažai. 

— O vaistus? 

— Kokius vaistus. 

— Neleistinus vaistus. 

— Ne, - pasakė tvirtai, visiškai įsitikinusi. 

— Atrodote labai tikra. 

— Aš esu tikra, nes pažinojau jį, ir esu tikra, nes buvau 
vadovaujanti jo karininkė ir mačiau jo medicinos įrašus. 

— Ar tokie dalykai įprasti medicinos pranešimuose? 

Ji linktelėjo. 

— Čia, kariuomenėje, mus, kiekvieną iš mūsų, gali bet 
kuriuo metu patikrinti, ar nevartojame narkotikų. Daugu- 
mai mūsų kartą per metus atlieka šlapimo tyrimą. 

— Net karininkams? 

— Net karininkams. 

— Net gydytojams? 

— Net gydytojams. 

- Ir jūs matėte jo rezultatus? 

— Taip. 

— Kada tas buvo paskutinį kartą? 

— Nepamenu. Manau, kažkada šią vasarą, - ji perėmė 
kelis aplankus iš vienos rankos į kitą. - Nežinau, kodėl to 
klausiate. Maikas niekada nevartojo narkotikų. Atvirkščiai. 
Jis buvo mirštamai prieš juos nusistatęs. Mes kivirčydavo- 
mės dėl to. 

— Kaip tai? Kodėl? 

— Nematau čia jokios problemos. Pati jais nesidomiu, bet 
jeigu Žmonės nori juos vartoti, reikėtų jiems leisti, - Brune- 
tis tylėjo ir ji tęsė. — Klausykite, iš manęs tikimasi, kad aš 
rūpinsiuosi mažais vaikais, tačiau mums čia trūksta perso- 
nalo, todėl aš prižiūriu ir daugybę jų motinų, ir dauguma jų 
prašo manęs perrašyti receptus Valiumui ir Libriumui. Jeigu 
atsisakau manydama, kad kai kurios išgeria jų per daug, 
jos tiesiog lukteli dieną kitą ir nueina į konsultaciją su kitu 
gydytoju, ir anksčiau ar vėliau kas nors joms duoda tai, ko 
jos nori. Daugumai jų būtų geriau, jei paprasčiausiai retkar- 
čiais galėtų surūkyti suktinę. 

Brunetis klausė savęs, kaip su tokia nuomone susitaiko 
medicinos ir karinė valdžia, bet pamanė, kad geriau klau- 
simą pasilaikyti sau. Pagaliau jis domėjosi ne daktarės Peters 
nuomone apie narkotikų vartojimą; jam rūpėjo, ar seržantas 
Fosteris juos vartojo. Ir visai neatsitiktinai — kodėl ji sume- 
lavo apie kelionę su juo. 

Už jos atsivėrė durys ir įėjo kresnas pusamžis vyras žalia 
uniforma. Jis, atrodo, nustebo pamatęs Brunetį, tačiau aki- 
vaizdžiai pažino daktarę. 

— Ar susirinkimas baigėsi, Ronai? — paklausė ji. 

— Taip, - pasakė jis, stabtelėjo, žvilgtelėjo į Brunetį ir 
nebūdamas tikras, kas jis toks, pridūrė, - mem. 

Daktarė Peters atsisuko į Brunetį. 

— Tai vyresnysis seržantas Volfas, - pasakė. - Seržante, čia 
komisaras Brunetis iš Venecijos policijos. Jis atvyko užduoti 
keletą klausimų apie Maiką. 

Kai abu vyrai paspaudė vienas kitam rankas ir pasikeitė 
mandagybėmis, daktarė Peters tarė: 

— Galbūt seržantas Volfas jums aiškiau pasakys, ką veikė 
seržantas Fosteris, misteri Bruneti. Jis atsakingas už visus 

ryšius, kuriuos ligoninė palaiko už bazės ribų, - pasisuko į 
duris. - Palieku jį su jumis ir grįžtu pas savo pacientus. 
kabineto. 

— Ką norėtumėte žinoti, komisare? — paklausė seržantas 
Volfas, paskui ne taip formaliai pridūrė: - Gal norėtumėte 
pereiti į mano kabinetą? 

— Arjūs dirbate ne čia? 

— Ne, aš iš ligoninės administracijos personalo. Mūsų 
kabinetai yra kitoje pastato pusėje. 

— Tuomet kas dar čia dirba? - paklausė jis rodydamas į 
tris stalus. 

— Šis stalas Maiko. Buvo Maiko, - pasitaisė. - Kitas ser- 
žanto Dosčio, dabar jis Varšuvoje. Jie dalijosi kompiuteriu. 

Kaip plačiai Amerikos erelis išskleidė sparnus. 

— Kadajis grįš? - paklausė Brunetis. 

— Manau, kada nors kitą savaitę, - atsakė Volfas. 

— Ar seniai jis išvykęs? —- Brunetis manė, kad tai mažiau 
tiesmuka, kaip paklausti, kada jis išvyko. 

— Dar prieš viskam atsitinkant, — atrėmė Volfas, tiesiai 
atsakydamas į Brunečio klausimą ir atmesdamas įtarimus 
seržantui Dosčiui. - Gal norėtumėte eiti į mano kabinetą? 

Brunetis nusekė jam įkandin iš kambario ir ligoninės 
koridoriumi, stengdamasis įsiminti kelią, kuriuo ėjo. Jiedu 
praėjo pro dvivėres stumdomas duris, švariu be dėmelės 
koridoriumi, pro kitas duris, o tada Volfas sustojo prie 
atvertų durų. 

— Nedidelis, bet vadinu jį namais, - pasakė jis su ste- 
bėtinu švelnumu. Žingtelėjo atgal praleisdamas į kabinetą 
Brunetį, tada įėjo pats ir uždarė duris. - Nenorėčiau, kad 
mums trukdytų, — pasakė ir nusišypsojo. 


Nuėjo už stalo ir atsisėdo ant odos imitacija trauktos 
kėdės. Daugiausia stalo paviršiaus dengė didžiulis stalo 
kalendorius, kitur gulėjo aplankai, gaunamų ir siunčiamų 
raštų dėžutės ir telefonas. Dešinėje žalvario rėmeliuose buvo 
įrėminta nuotrauka - rytietė moteris ir trys maži vaikai aki- 
vaizdžiai iš šios mišrios santuokos. 

— Jūsų žmona? - paklausė Brunetis, sėsdamasis priešais 
stalą. 

— Taip, graži, ar ne? 

— Labai, - atsakė Brunetis. 

— O čia trys mūsų vaikai, Jošua dešimties, Melisa šešerių, 
o Džesika tik vienerių. 

— Labai miela šeima, - atviravo Brunetis. 

— Iš tiesų. Nežinau, ką daryčiau, jei jų neturėčiau. Dažnai 
sakydavau Maikui, kad jam reikia vesti ir įsikurti. 

— Ar jam reikėjo įsikurti? - paklausė Brunetis, susidomė- 
jęs tuo, kad vedę, kelis vaikus turintys vyrai viengungiams 
visada linkėdavo vesti. 

— Na, nežinau, - tarė Volfas palinkdamas į priekį ir alkū- 
nėmis atsiremdamas į stalą. - Galų gale jis buvo dvidešimt 
penkerių. Metas kurti šeimą. 

— Ar jis turėjo merginą, kad galėtų kurti? — nuoširdžiai 
paklausė Brunetis. 

Volfas paskersavo į jį, paskui nuleido akis į stalą. 

— Bent jau aš nežinau. 

— Arjam patiko moterys? 

Jei Volfas ir suprato, kad nuo to priklauso, ar jam patiko 
vyrai, tai niekuo neišsidavė. 

— Manyčiau, taip. Iš tikrųjų taip gerai jo nepažinojau. Tik 
kiek čia dirbome. 

— Ar kas nors buvo jo artimiausias draugas? - kai Volfas 

pakratė galvą, Brunetis pridūrė: - Daktarė Peters labai nusi- 
minė pamačiusi jo kūną. 

— Na, jie drauge dirbo pusmetį ar panašiai. Ar nemanote, 
kad normalu nuliūsti jį pamačius? 

— Manau, - atsakė Brunetis nieko nepaaiškindamas. - O 
kiti? 

— Ne, niekas neateina į galvą. 

— Gal galėčiau paklausti misterio Dosčio, kai sugrįš. 

— Seržanto Dosčio, - automatiškai pataisė Volfas. 

— Arjis gerai pažinojo seržantą Fosterį? 

— Iš tikrųjų tai aš nežinau, komisare. 

Brunečiui pasirodė, kad šis vyras apskritai daug nežino, 
net apie vyrą, kuris dirbo jam... 

— Ar seniai seržantas Fosteris pas jus dirbo? - paklausė. 

Volfas atsilošė kėdėje, pažvelgė į nuotrauką ir, tarsi 
žmona jam būtų pasakiusi, tarė: 

— Trejus metus nuo tada, kai čia atvyko. 

— Supratau. O seržantas Dostis čia seniai? 

— Maždaug ketveri metai. 

— Koks jis buvo žmogus, seržante Volfai? - paklausė Bru- 
netis pokalbį pakreipdamas vėl prie žuvusiojo. 

Šįkart prieš atsakydamas Volfas pasitarė su vaikais. 

— Jis buvo puikus karys. Tą perskaitysite jo byloje. Labai 
linkęs į uždarumą, bet greičiausiai todėl, kad mokėsi ir buvo 
rimtai tam nusiteikęs, - Volfas patylėjo, tarsi ieškodamas, ką 
čia išmintingiau pasakius. - Jis buvo labai globėjiška asme- 
nybė. 

— Dovanokit? - paklausė Brunetis visiškai sutrikęs. - Glo- 
bėjiškas? Ką Fosteris globojo? Bijau, kad nesupratau. 

Volfas mielai paaiškino: 

— Na, žinote, ką jūs, italai vadinate „simpatico“. 

— A, - sumurmėjo Brunetis. Kokia keista kalba šie žmo- 
nės kalba. Ir tiesiau paklausė: - Ar jums jis patiko? 

Klausimas karį aiškiai nustebino. 

— Na, manyčiau taip. Noriu pasakyti, patiko, draugauti 
mes nedraugavome, bet jis buvo šaunus vaikinas. 

— Kokios buvo jo tikrosios pareigos? — paklausė Brunetis 
išsiimdamas iš kišenės užrašų knygelę. 

— Na, - pradėjo seržantas Volfas, sunerdamas rankas už 
galvos ir patogiau atsilošdamas kėdėje, - jis turėdavo rūpin- 
tis gyvenimo sąlygomis, kad šeimininkai laikytųsi stan- 
dartų. Žinote, kad pakaktų karšto vandens, žiemą šilumos. 
Ir jis turėdavo prižiūrėti, kad būdami nuomininkai neprida- 
rytume žalos butams ar namams. Jei šeimininkas paskambi- 
nęs pasakydavo, kad jo nuomininkai kelia pavojų sveikatai, 
vykdavome aiškintis. 

— Kokį pavojų sveikatai? —- paklausė Brunetis nuoširdžiai 
nustebęs. 

— O, įvairiausią. Neišsineša atliekų arba atliekas išmeta 
per arti namo. Arba netvarko, kai priteršia gyvūnai. Daug 
visko būna. 

— Ką darote? 

— Mums leidžiama, ne, mes turime teisę įeiti į jų namus. 

— Net jei jie prieštarauja? 

— Ypač jeigu jie prieštarauja, - pasakė Volfas susijuokęs. — 
Paprastai tai tikras ženklas, kad bus netvarkos. 

— O tada ką darote? 

— Patikriname namą, ar tikrai yra pavojus sveikatai. 

— Ir dažnai taip atsitinka? 

Volfas prasižiojo atsakyti, tada susiturėjo, ir Brunetis 
suprato, kad vyriškis svarsto, kiek gali papasakoti italui, 
kad atsakymas neprisidėtų prie pasakų apie amerikiečius. 

— Keletą kartų, - nešališkai atsakė jis. 

— O paskui? 

— Tada liepiam jiems susitvarkyti, pranešame jų vadams, 
o šie skiria jiems tvarkytis šiek tiek laiko. 

- Ir jeigu jie nesitvarko? 

— Jiems pritaikomas Penkioliktas straipsnis. 

Brunetis vėl šyptelėjo ta prėska seniokiška šypsena. 

— Penkioliktas straipsnis? 

— Tai toks oficialus papeikimas. Jis įrašomas į nuolatinę 
bylą ir kai kam gali pridaryti daugybę nemalonumų. 

— Pavyzdžiui? 

— Gali kainuoti atlyginimą arba pažeminimą, arba kai 
kada gali ir iš kariuomenės pašalinti. 

— Už nešvarius namus? —- paklausė Brunetis nepajėgda- 
mas sutvardyti nuostabos. 

— Misteri Bruneti, jeigu pamatytumėte kai kuriuos tų 
namų, jums kiltų noras išmesti juos iš šalies, - akimirką 
patylėjo ir vėl prabilo: - Jis turėdavo vykti tikrinti virtuves 
ambasadose, ypač jei kas nors susirgdavo ar dar blogiau 
— jei daug žmonių susirgdavo. Pernai Belgrade pratrūko 
hepatitas, jam teko važiuoti išsiaiškinti. 

— Dar kas nors nutikdavo? 

— Ne, nieko svarbaus. 

Brunetis šyptelėjo. 

— Dabar nesu tikras, kas čia svarbu, o kas nesvarbu, ser- 
žante Volfai, tačiau norėčiau susidaryti aiškesnę nuomonę 
apie jo pareigas. 

Seržantas Volfas atsakė irgi šypsena. 

- Žinoma. Suprantu. Dar jis turėjo prižiūrėti, kad vaikams 
mokykloje būtų atlikti reikiami skiepai. Suprantate nuo tokių 
dalykų kaip tymai ir vėjaraupiai. Ir jam tekdavo prižiūrėti, 

kad būtų sunaikintos spindulinės ir kai kurie kiti panašūs 
dalykai, kurių negalime naikinti įprastai. Ir dar buvo šiokios 
tokios informacijos apie viešąją sveikatą, jis buvo už ją atsa- 
kingas, —- pabaigęs pakėlė akis. - Manau, kad tiek. 

— Spindulinės? - perklausė Brunetis. 

— Taip, rentgeno spindulinės iš onakslosinės klinikos 
ir net keletas iš ligoninės. Jas reikia naikinti ypatingu būdu. 
Negalime tiesiog išmesti jų į šiukšlyną. 

— Kaip tai daroma? 

— A, turime sutartį su italų vežėju, kuris atvažiuoja kartą 
per mėnesį ir viską išsiveža. Maikas turėdavo tai prižiūrėti, 
patikrinti, ar konteineriai surinkti, - Volfas nusišypsojo. — Ir 
viskas. 

Brunetis nusišypsojo atsakydamas ir atsistojo. 

— Ačiū, seržante Volfai. Jūs man labai padėjote. 

— Na, tikiuosi, bus naudos. Mes visi čia mėgome Maiką ir 
tikrai norime pamatyti, kaip jūs nutversite žmogų, kuris tai 
padarė. 

— Taip. Žinoma, - pasakė Brunetis paduodamas ranką. — 
Nenoriu gaišinti jūsų darbo, seržante. 

Amerikietis atsistojo paspausti Brunečiui rankos. Jo 
gniaužtas buvo tvirtas, patikimas. 

— Džiaugiuosi padėjęs, sere. Jei dar turėsite klausimų, 
prašome ateiti ir klausti. 

— Ačiū, seržante. Taip ir padarysiu. 

Išėjęs į koridorių grįžo tuo pačiu keliu iki Viešosios svei- 
katos biuro ir vėl pasibeldė į duris. Palaukė kelias sekundes 
ir nieko neišgirdęs leido sau užeiti. Kaip ir tikėjosi Žydroji 
mečetė ir Koliziejus čia tebebuvo. Piramidės dingo. 

Išėjęs į koridorių pirmo praeinančio asmens, jaunos juodo- 
sios moters slaugytojos uniforma, paklausė, kur galėtų rasti 
daktarę Peters. Šioji atsakė, kad daktarė Peters išėjusi į sky- 
rių B, kur ir dirba, ir pasakė ten palydėsianti. Šiuokart jie 
pasuko į priešingą pusę, pro kitas dvivėres duris, bet dabar 
su juo prasilenkiantys žmonės vilkėjo baltas uniformas arba 
šviesiai žalius valytojų kostiumus, o ne tamsiai žalias kariš- 
kas uniformas. Jie praėjo patalpą su užrašu, sakančiu, kad tai 
pooperacinė palata, paskui dešinėje išgirdo kūdikių riksmą. 
Žvilgtelėjo į slaugytoją, ši šyptelėjo ir linktelėjo galva. 

— Trys, visi gimė šią savaitę. 

Brunečiui atrodė, kad kūdikiai neturėtų gimti čia, kari- 
niame statinyje, apsuptame ginklų, uniformų ir žudymo 
verslo. Tačiau tada jis prisiminė, kad tame pačiame kari- 
niame statinyje jau matė biblioteką, koplyčią, plaukimo 
baseiną ir Baskino Robinsono ledainę, taigi tikriausiai buvo 
prasminga ir kūdikiams čia gimti. Kaip mažai visa tai, ką jis 
čia matė, iš tikrųjų turėjo ką nors bendra su karo ar žudymo 
verslu ar kariuomenės buvimu. Ar amerikiečiai suvokia, 

spėliojo jis, kur keliauja jų pinigai? Ar jie suvokia, kaip jie 
švaistomi? Jis buvo italas, todėl manė, kad tik jo vyriausybė 
rimtai mėtė pinigus paprastai viena vyriausybėje sėdinčiųjų 
draugų kryptimi, tačiau jam niekada nešovė į galvą, kad 
Amerikos vyriausybė darė tą patį lygiai taip pat įnikusi. 

— Štai daktarės Peters kabinetas, sere. Manau, ji dabar su 
pacientu, tačiau turėtų greitai grįžti. 

Ji nusišypsojo ir paliko jį ten stovėti, nė nepasirūpinusi 
paklausti, kas jis toks arba ko jam reikia. 

Kabinetas atrodė kaip bet koks kada nors jo matytas 
gydytojo kabinetas. Viena siena buvo nukrauta didžiulė- 
mis knygomis dar didesniais pavadinimais; viename kampe 
buvo svarstyklės su metaliniu slankiojančiu strypeliu ūgiui 
matuoti. Jis užlipo ant svarstyklių ir ant horizontalaus rėme- 
lio pastumdė metalinį svarelį, kol šis spragtelėjo ties 193. 
Mintyse paskaičiavo dalydamas iš 2,2 ir atsiduso. Išsima- 
tavo savo ūgį —5 pėdos 10 colių, bet niekaip nebūtų įstengęs 
jų perskaičiuoti be pieštuko ir popieriaus. Be to, pamanė, 
kad vargu ar ūgis jį pavestų taip, kaip svoris. 

Ant sienų kabojo keli plakatai: viena garsių Fulvio Roi- 
terio karnavalo nuotraukų; Ravenos San Vitalio mozaikų 
reprodukcija; išdidinta kalnų, kurie atrodė kaip dantytieji 
Dolomitai, fotografija. Siena dešinėje kaip paprastai dau- 
gelio gydytojų kabinetų sienos buvo nusagstyta įrėmintais 
diplomais, tarsi daktarai bijotų, jog niekas jais nepatikės, 
jei visų akivaizdai nenuklijuos sienų apčiuopiamais savo 
mokymosi įrodymais. „Emerio universitetas“. Tai nieko jam 
nesakė. „Phi Beta Kappa“. Taip pat. „Summa Cum Laude“. O 
tai sakė daug. 

Antstalo užverstas gulėjo Šeimos praktikos žurnalas. Paėmė 
ji, pavartė ir stabtelėjo prie straipsnio su spalvotomis nuo- 

traukomis, jo manymu, žmogaus pėdos, tačiau neatpažįs- 
tamai iškraipytos pėdos, su kiekvienas sau augančiais pirš- 
tais, pirštais, užlenktais pėdos viršun ar dar blogiau - pirš- 
tais, palenktais po padu. Kurį laiką spoksojo į nuotraukas, 
tada vos pradėjęs skaityti straipsnį pajuto šalia judesį ir 
pažvelgęs pamatė daktarę Peters, stovinčią tarpduryje. Be 
jokios įžangos ji paėmė žurnalą jam iš rankų, triukšmingai 
užvertė ir padėjo ant kitos stalo pusės toliau nuo jo. 

— Ką jūs čia darote? — paklausė, neslėpdama nei nuosta- 
bos, nei pykčio. 

Jis atsistojo. 

— Atsiprašau, kad ėmiau jūsų daiktus, daktare. Atėjau su 
jumis pasikalbėti, jei turėtumėte laiko. Pamačiau čia žurnalą 
ir laukdamas pavarčiau. Tikiuosi jūs neprieštarausite. 

Ji akivaizdžiai suprato sureagavusi per stipriai. Jis ste- 
bėjo jos pastangą susivaldyti. Galop ji atsisėdo ant kėdės 
priešais stalą ir mėgindama šypsotis pasakė: 

— Na, vis geriau, negu mano laiškus, - tą pasakius jos šyp- 
sena, regis, tapo nuoširdi. Ji parodė dabar jau užverstą Žur- 
nalą. - Taip nutinka seniems žmonėms. Jie tampa pernelyg 
nelankstūs, kad galėtų pasilenkti ir nusikarpyti kojų nagus, 
o šie tebeauga ir, kaip matote, pėda siaubingai iškraipoma. 

— Pediatrija geriau, - pasakė jis. 

Ji vėl nusišypsojo. 

- Taip, kur kas geriau. Manau, geriau investuoti laiką 
vaikams, — padėjo savo stetoskopą ant žurnalo ir tęsė: — 
Nemanau, kad atėjote aptarinėti mano karjeros pasirinkimų, 
komisare. Ką norite sužinoti? 

— Noriu sužinoti, kodėl melavote man apie kelionę į 
Kairą su seržantu Fosteriu. 

Jis matė, kad ji nenustebo, tikriausiai to tikėjosi. Susikėlė 

koją ant kojos, keliai vos išryškėjo po uniforminio sijono, 
kurį segėjo po baltu chalatu, palanka. 

— Taigi skaitėte mano laiškus? — paklausė. Kai jis nieko 
neatsakė, tęsė: - Nenorėjau, kad kas nors čia žinotų, kas atsi- 
tiko. 

— Daktare, jūs atsiuntėte čia atviruką su judviejų vardais, 
na, inicialais. Vargu ar kam nors čia buvo paslaptis, kad į 
Kairą keliavote kartu. 

— Prašyčiau, jūs žinote, ką noriu pasakyti. Nenorėjau, kad 
kas nors čia sužinotų, kas atsitiko, - pakartojo. - Jūs buvote 
ten, kai pamačiau kūną. Todėl žinote. 

— Kodėl nenorėjote, kad kas sužinotų? Ar esate ištekėjusi 
už ko kito? 

— Ne, - pasakė ji, pavargusi purtydama galvą, kad jis 
niekaip nesupranta. — Vien tik dėl to nebūtų buvę taip 
blogai. Tačiau aš esu karininkė, o Maikas buvo eilinis, — 
pastebėjo jo sumišimą. — Tai artima draugystė ir vienas iš 
uždraustų mums dalykų, - ilgokai patylėjo. - Vienas iš dau- 
gelio dalykų. 

— Kas būtų jums nutikę, jei jie būtų išsiaiškinę? - paklausė 
jis, nemanydamas, jog būtina apibūdinti tą „jie“. 

Ji gūžtelėjo. 

— Neturiu supratimo. Vienas mūsų būtų papeiktas, tur- 
būt sudrausmintas. Galbūt netgi perkeltas į kokią kitą vietą. 
Bet dabar tai turbūt nesvarbu, ar ne? — paklausė tiesiai žiū- 
rėdama į jį. 

— Ne, bijau, kad ne. Ar tai vis dar galėtų pakenkti jūsų 
karjerai? - paklausė. 

— Po šešių mėnesių aš išstosiu iš kariuomenės, misteri 
Bruneti. Jiems daugiau tai nerūpi, 0 jei rūpi, tai nemanau, 
kad man tai svarbu. Man nereikia karjeros, tik ne kariuo- 

menėje, bet aš dar nenoriu, kad jie žinotų. Tiesiog noriu 
išstoti ir grįžti į savo gyvenimą, - ji stabtelėjo, mestelėjo į 
ji diagnozuojantį žvilgsnį ir tęsė: — Kariuomenė nusiuntė 
mane į medicinos mokyklą. Pati to niekad nebūčiau įsten- 
gusi, mano šeima taip pat. Taigi jie davė man šešerius 
metus mokslo, o dabar aš jiems atiduodu ketverius metus 
darbo. Tai dešimt metų, misteri Bruneti, dešimt metų. Todėl, 
manau, neturėčiau net sakyti, kad noriu grįžti prie savo 
gyvenimo. Noriu pradėti gyventi. 

— Ką ketinate daryti? Su tuo gyvenimu, noriu pasakyti. 

Ji papūtė lūpas ir kilstelėjo antakius. 

— Nežinau. Kreipiausi į keletą ligoninių. Visada galima 
privati praktika. Arba galėčiau grįžti į mokyklą. Daug apie 
tai negalvojau. 

— Ar tai dėl seržanto Fosterio mirties? 

Vienu pirštu ji pabaksnojo stetoskopą, pažvelgė i ji, pas- 
kui vėl į savo ranką. 

— Daktare Peters, — ėmėsi jis, kebliai jausdamasis dėl to, 
kaip ta prakalba turėjo nuskambėti angliškai. - Nesu tikras, 
kas vyksta čia, tačiau žinau, kad seržantą Fosterį užmušė ne 
koks plėšikas ir ne per kokį nevykusį apiplėšimą. Jis buvo 
nužudytas, ir kas jį nužudė, turėjo kažką bendra su ameri- 
kiečių kariuomene arba su italų policija. Ir aš manau, kad 
jūs kažką žinote apie tai, kodėl jis buvo nužudytas. Norė- 
čiau, kad papasakotumėte man, ką jūs žinote arba ką įta- 
riate. Arba ko bijote, - žodžiai jo ausiai nuskambėjo sunkiai 
ir dirbtinai. 

Kol jis kalbėjo ji žiūrėjo į jį, ir jos akyse jis pamatė atspindį 
to, ką matė tą vakarą San Michelės saloje. Ji prakalbo, stab- 
telėjo ir vėl įsižiūrėjo į stetoskopą. Po ilgos pauzės papurtė 
galvą ir tarė: 

— Manau, kad jūs perdėjote mano reakciją, misteri Bru- 
neti. Nesuprantu, apie ką kalbate sakydamas, kad kažko 
bijau, — o tada patikindama juodu abu: — Nežinau nieko 
apie tai, kodėl Maikas buvo nužudytas ar kas galėjo norėti jį 
nužudyti. 

Žvilgtelėjęs i jos ranką jis pamatė, kad ji lenkė juodos 
gumos vamzdelį, sujungtą su plokščiu disku instrumento 
gale, kol guma nuo tempimo papilkėjo. Ji pagavo jo žvilgsnį, 
pati pažvelgė į savo ranką ir lėtai atpalaidavo, kol vamzde- 
lis išsitiesino, o guma pajuodavo. 

— O dabar, jei leisite, turiu aplankyti kitą pacientę. 

— Žinoma, daktare, — pasakė jis, žinodamas, kad nieko 
nepešė. - Jei sugalvosite, kad norite man ką nors pasakyti, 
arba norėsite su manimi pasikalbėti, rasite mane Venecijos 
kvestūroje. 

— Ačiū, - pasakė ji, atsistojo ir nuėjo prie durų. - Ar norite 
pabaigti straipsnį? 

— Ne, - tarė jis stodamasis ir eidamas prie durų. Padavė 
ranką. - Jei ką nors sugalvosite, daktare. 

Ji paspaudė jo ranką, nusišypsojo, tačiau nieko nepasakė. 
Jis žiūrėjo, kaip ji nuėjo koridoriumi į kairę ir į kitą kambarį, 
iš kurio išgirdo balsą kitos moters, kalbančios tyliai prodai- 
niu tikriausiai sergančiam vaikui. 

Lauke įnikęs į žurnalą laukė vairuotojas. Brunečiui ati- 
darius užpakalines automobilio dureles, jis pažvelgė ir 
paklausė: 

— Kur, pone? 

— Ar ta valgykla šiandien atidaryta? - jis buvo labai alka- 
nas ir tik dabar suprato, kad jau po pirmos. 

— Taip, pone. Streikas baigėsi. 

— Kas streikavo? 

— CCL, - paaiškino šis, įvardydamas didžiausią komu- 
nistinę darbo sąjungą. 

— CGL? — nustebęs pakartojo Brunetis. - Amerikiečių 
karo bazėje? 

— Taip, pone, - pasakė vairuotojas ir nusijuokė. - Po karo 
jie samdėsi žmones, kurie kiek nors kalbėjo angliškai ir leido 
kurtis sąjungoms nekreipdami į jas jokio dėmesio. O kai 
suprato, kad CGL yra komunistinė, atsisakė samdyti visus, 
kurie buvo nariai. Tačiau tebesančių Žmonių jie atsikratyti 
negali. Valgykloje jų dirba daugybė. Maistas geras. 

— Gerai, vežkite mane ten. Ar toli? 

— O, maždaug dvi minutės, - pasakė jis atsitraukdamas 
nuo bordiūro ir apsuko automobilį dar vienu staigiu U posū- 
kiu įvažiuodamas, Brunečio manymu, į vienpusio eismo 
gatvę. Kairėje jie pravažiavo dvi didžiules skulptūras, kurių 
anksčiau Brunetis nepastebėjo. 

— O tuodvi kas? 

— Nežinau, kas tas angelas su kalaviju, o kita - tai šven- 
toji Barbora. 

- Šventoji Barbora? Ką ji čia veikia? 

— Ji šventoji artilerijos globėja, pone. Pamenate, jos tėvą 
nutrenkė žaibas, kai jis norėjo nukirsti jai galvą. 

Brunetis buvo auklėtas kaip katalikas, tačiau niekada 
per daug nesidomėjo religija ir jam buvo sudėtinga dorai 
sugyventi su skirtingais šventaisiais, kaip, jo manymu, ir 
pagonims turėjo būti sunku prisiminti, kuris dievas už 
ką atsakingas. Be to, jam visada atrodydavo, kad šventieji 
pernelyg daug laiko praleidžia kur nors nudėdami savo 
kūno dalis: akis, krūtis, rankas, o šįkart kaip šventoji Bar- 
bora - savo galvą. 

— Nežinau tos legendos. Kas ten buvo? 

Vairuotojas nelėtindamas suko pro STOP ženklą ir aplin- 
kui kampą, grįžtelėjo į Brunetį ir paaiškino: 

— Jos tėvas buvo pagonis, o ji krikščionė. Tėvas norėjo, 
kad ji ištekėtų už pagonio, 0 ji norėjo likti skaisti, - atsidu- 
tik laiku stipriai numynė stabdį, kad neįvažiuotų į sunkve- 
žimį. — Taigi tėvas nutarė nubausti ją nukirsdamas jai galvą. 
Pakėlė virš jos kalaviją, duodamas paskutinę galimybę jam 
paklusti, ir zacketay! - žaibas trenkė į kalaviją ir jį užmušė. 

— Kas nutiko jai? 

— A, niekas nepasakoja tos istorijos dalies. Šiaip ar taip, 
tai dėl žaibo trenksmo ji tapo šventąja artilerijos globėja, — 
sustojo prie kito žemo pastato. — Štai ir atvažiavome, pone, 
— tada suglumęs pridūrė: - Stebiuosi, kad to nežinote, pone. 
Apie šventą Barborą. 

— Tos bylos man nepaskyrė, - atsiliepė Brunetis. 

Papietavęs paprašė vairuotojo nuvežti prie Fosterio buto. 
Priešais butą savo džipe sėdėjo tie patys du kareiviai. Bru- 
nečiui pasirodžius abu išlipo ir laukė šio prieinant. 

— Laba diena, — pasakė jis maloniai šypsodamasis. — 
Norėčiau dar kartą apsižvalgyti bute, jei galima. 

— Ar kalbėjote apie tai su majoru Batervortu, sere? — 
paklausė tas su daugiau juostelių. 

— Ne, ne šiandien. Bet jis davė man leidimą vakar. 

— Ar galėtumėte man pasakyti, kodėl norite ten grįžti, 
sere? 

— Dėl savo užrašų knygelės. Vakar užsirašinėjau jo knygų 
pavadinimus ir tikriausiai pasidėjau ją ant knygų spintos 
lentynos. Kai sėdau į traukinį, jos nebeturėjau, 0 čia pas- 
kutinė vieta, kurioje buvau, - pamatęs, kad kareivis ketina 
neleisti, pridūrė: - Galite eiti drauge, jei norite. Tenoriu pasi- 

imti užrašų knygutę, jei ji ten. Nemanau, kad iš buto man 
būtų kokios naudos, tačiau turėjau užrašų apie kitus daly- 
kus ir jie man svarbūs, - jis suprato, kad kalba per daug. 

Abudu kareiviai susižvalgė, ir vienas jų akivaizdžiai 
nusprendė, kad viskas gerai. Tas, su kuriuo kalbėjosi, padavė 
savo ginklą partneriui ir pasakė: 

— Jei eisite drauge, sere, įleisiu jus į butą. 

Šypsena padėkojęs Brunetis nusekė pagrindinio įėjimo 
link, paskui į liftą. Nė vienas nepratarė nė žodžio, kol pakilo 
į trečią aukštą ir kol kareivis atrakino duris. Žingtelėjęs į šalį 
praleido Brunetį į butą ir įėjęs uždarė duris. 

Brunetis nuėjo į kambarį prie knygų spintos. Pavaizdavo 
ieškantis užrašų knygutės, kuri buvo jo švarko kišenėje, 
spintos. 

— Keista. Tikrai ją čia turėjau. 

Ištraukė kelias knygas ir pažiūrėjo už jų. Nieko. Pasto- 
vėjo svarstydamas, kur dar būtų galėjęs ją pasidėti. 

— Virtuvėje atsigėriau vandens, - pasakė kareiviui. —- Gal 
ten ją pasidėjau, — tada tarsi ką tik apie tai pagalvojęs: - Ar 
gali būti, kad kas nors buvo atėjęs ir ją rado? 

— Ne, sere. Po jūsų niekas čia nebuvo. 

— Gerai, — atsakė Brunetis su draugiškiausia šypsena, — 
tada ji turi būti čia. 

Pirma kareivio jis nuėjo į virtuvę ir nužygiavo prie spin- 
telės šalia kriauklės. Apsižvalgė, pasilenkė pasižiūrėti po 
virtuviniu stalu, atsitiesė. Taip atsidūrė tiesiai priešais van- 
dens šildytuvą. Priekinės panelės varžtai, kuriuos vakar jis 
susuko, kruopščiai palikdamas juos tiksliai vertikalius ir 
horizontalius, visi buvo pajudinti ir visi šiek tiek pakreipti. 
Taigi kažkas pasitikrino ir pamatė, kad maišelių nėra. 

— Neatrodo, kad ji čia būtų, sere. 

— Taip, neatrodo, - sutiko Brunetis balsu, į kurį sudėjo 
visą savo sutrikimą. — Labai keista. Aš tikrai ją turėjau čia 
būdamas. 

— Gal ji jums iškrito automobilyje, sere? — pakišo mintį 
kareivis. 

— Vairuotojas būtų man pasakęs, - tarė Brunetis, o paskui 
tarsi ką tik šovus minčiai, - jeigu būtų radęs. 

— Geriau patikrinkite savo mašiną, sere. 

Jiedu kartu išėjo iš buto, kareivis rūpestingai užrakino 
duris. Liftu leisdamasis žemyn Brunetis nusprendė, kad 
pernelyg didelis atsitiktinumas rasti užrašų knygelę, 
paslėptą už užpakalinės automobilio sėdynės. Todėl išėjus 
iš pastato, jis padėkojo kareiviui už pagalbą ir grįžo prie 
savo automobilio. 

Nebūdamas įsitikinęs, kad amerikietis negirdi per tokį 
atstumą, ir nebūdamas tikras, ar jis supranta itališkai, elgėsi 
garbingai ir paklausė vairuotojo, ar automobilyje nerado 
knygutės. Šis, žinoma, nerado. Brunetis atidarė užpakalines 
dureles, užkišo ranką už sėdynės ir apčiupinėjo tuščią tarpą. 
Visiškai nesistebėdamas, nieko nerado. Išlindo iš automo- 
bilio ir atsigręžė į džipą. Išskėtė tuščias rankas išraiškingu 
mostu, o tada įsiropštė ant užpakalinės sėdynės ir paprašė 
vairuotojo vežti į stotį. 

Vienintelis tą valandą iš Vičencos išvykstantis traukinys 
buvo priemiestinis, stojantis visose stotyse tarp Vičencos ir 
Venecijos, o tarpmiestinis iš Milano turėjo atvykti po ketu- 
riasdešimties minučių, todėl Brunetis pasirinko priemies- 
tinį, nors nemėgo kelionių su stabčiojimais, nuolatinio kelei- 
vių keitimosi ir didžiulių studentų antplūdžių, kurie Padu- 
voje nekintamai plūsdavo ir slūgdavo. 

Valgykloje pasiėmė anglišką laikraštį, gulėjusį numestą 
ant stalo, už kurio jis sėdėjo. Dabar ištraukė jį iš vidinės 
kišenės ir pradėjo skaityti. Žvaigždės ir juostos - skelbėsi rau- 
donomis raidėmis laikraštis, akivaizdžiai amerikiečių kariš- 
kių spausdintas Europoje. Pirmame puslapyje buvo straips- 
nis apie viską nušlavusį uraganą Biloksiu vadinamoje vieto- 
vėje, jo manymu, miestas turėjo būti Bangladeše. Ne, Ame- 
rikoje, tačiau kaip tokį pavadinimą galima būtų paaiškinti? 
Įdėta didelė nuverstų namų ir automobilių, vienas ant kito 
suverstų medžių nuotrauka. Pervertė puslapį ir perskaitė, 
kad Detroite pitbulis nukando ranką miegančiam vaikui, 
jis buvo įsitikinęs, kad tai Amerikos miestas. Nuotraukos 

nebuvo. Gynybos sekretorius užtikrino Kongresą, kad visi 
vyriausybę apgaudinėjantys sutarčių dalyviai bus patraukti 
baudžiamojon atsakomybėn visu įstatymų griežtumu. Nuo- 
stabus amerikiečių ir italų politikų retorikos panašumas. Jis 
neabejojo, kad abiejose šalyse iliuzinis to pažado pobūdis 
būtų toks pat. 

Trys puslapiai piešinių, kurių nė vienas jam neturėjo 
ne kruopelytės prasmės, ir šeši sporto naujienų, kur jos 
buvo dar mažiau. Viename piešinių urvinis žmogus siūbavo 
kuoką, o viename iš sporto puslapių vyras dryžuota uni- 
forma darė tą patį. Be šitų, visa kita Brunečiui buvo paslap- 
tinga. Paskutiniame puslapyje buvo reportažo apie uraganą 
tesinys, tačiau tada traukinys įvažiavo į Venecijos stotį ir jis 
metė straipsnį. Paliko laikraštį ant suolo, kur sėdėjo; galbūt 
kas nors kitas iš jo gaus daugiau naudos negu jis. 

Jiems atvykus buvo po septynių, tačiau dangus tebebuvo 
šviesus. Šį savaitgalį tai baigsis, pamanė jis, kai laikrodžiai 
valanda bus atsukti atgal ir tems anksčiau. O gal yra kitas 
būdas, ir šviesu būtų ilgiau? Jis vylėsi, kad dauguma žmo- 
nių, kaip ir jis, kiekvienais metais užtrukdavo tai suvokti. 
Perėjo Scalzio tiltą ir įžengė į gatvių labirintą, besiraizgantį 
jo namų link. Prasilenkė tik su keletu žmonių, nors ir tokią 
valandą, nes daugelis į stotį ar į autobuso stotelę Piazzale 
Romoje plaukė motorlaiviu. Paprastai eidamas siauromis 
gatvelėmis jis dairydavosi į pastatų fasadus, į jų langus, 
visuomet pasirengęs pamatyti tai, ko anksčiau nebuvo pas- 
tebėjęs. Per šitiek metų jis susigalvojo sistemą, kaip save 
apdovanoti už kiekvieną atradimą: naujas langas uždirb- 
davo jam kavos; nauja šventojo skulptūra, kad ir kokia 
mažytė, įpildavo taurę vyno; o kartą, prieš daug metų, ant 
sienos, pro kurią nuo pat vaikystės praeidavo penkis kartus 

per savaitę, pastebėjo gludintą paminklinį akmenį, minintį 
seniausią Italijoje, keturioliktame amžiuje įkurtą Aldino 
spaustuvę. Jis tiesiog už kampo pasuko į barą San Luko 
gatvėje ir užsisakė Alexander brendžio, nors buvo dešimt 
valandų ryto ir padavėjas, statydamas taurę priešais, labai 
keistai į Brunetį pasižiūrėjo. 

Vis dėlto šįvakar gatvėms nesisekė patraukti jo dėmesio; 
jis tebebuvo Vičencoje, Fosterio bute tebematė keturių prie- 
kinę vandens šildytuvo panelę laikančių varžtų griovelius, 
kiekvieną jų šiek tiek pajudintą iš rūpestingai taisyklingų 
linijų, kaip Brunetis paliko juos anądien, kiekvieną neigiantį 
kareivio tvirtinimą, kad bute po Brunečio nieko nebuvo. 
Dabar jie — kad ir kas tie „jie“ būtų —- žinojo, kad Brunetis 
paėmė narkotikus iš buto ir nieko apie tai nepasakė. 

Įėjo į pastatą ir ėmė rakinti pašto dėžutę, tačiau prisi- 
minė, kad Paola jau prieš kelias valandas buvo grįžusi namo 
ir patikrinusi paštą. Dėkingas žemam ir lengvam pirmajam 
maršui, originalių penkioliktojo amžiaus palazzo liekanai, 
ėmė kopti namo. Viršuje laiptai metėsi į kairę ir dviem sta- 
čiais maršais kilo į kitą aukštą. Cia laukė durys, kurias jis 
atsirakino ir uždarė paskui save. Dar vienas maršas, pavo- 
jingas ir status. Viršuje jie susilieja ir likusiomis dvidešimt 
penkiomis pakopomis parveda į butą. Jis atrakina duris ir 
įeina vidun - pagaliau namie. 

Čia ji pasveikina ruošiamo maisto kvapas, vienas aro- 
matas susilieja su kitu. Šįvakar jis įstengė suuosti silpną 
moliūgo dvelksmą, vadinasi, Paola gamino risotto con zucca, 
o tai galima tik šituo metų laiku, kai per lagūną iš Chioggia 
atplukdomi tamsiai žali dručkiai barucca moliūgai. O pas- 
kui? Veršienos kumpelis? Keptas su alyvuogėmis ir baltu 
vynu? 

Pakabino švarką į spintą ir koridoriumi nuėjo į virtuvę. 
Patalpoje buvo šilčiau negu paprastai, vadinasi, įjungta 
orkaitė. Kai atidarė dureles, orkaitėje pasirodė didelė kepimo 
skarda ir šviesiai oranžiniai zucca gabalėliai, pamažu čirš- 
kantys su maltais svogūnais. Jis pasiėmė stiklinę nuo sto- 
velio prie kriauklės ir iš šaldytuvo išėmė butelį Ribollos. 
Šliukštelėjo kiek mažiau nei gurkšnį, paragavo, išgėrė, tada 
prisipylė stiklinę ir pastatė butelį atgal. Virtuvės šiluma 
plūdo aplinkui. Atsilaisvino kaklaraištį ir grįžo į koridorių. 

— Paola? 

— Aš čia, gale, - išgirdo jos atsiliepiančios šūksnį. 

Neatsakė, bet nuėjo į ilgą kambarį, o paskui į balkoną. 
Brunečiui tai buvo geriausias dienos laikas, nes iš terasos 
vakaruose jis galėjo stebėti saulėlydį. Skaidriausiomis die- 
nomis pro mažą virtuvės langelį galėdavo matyti Dolomi- 
tus, bet šią dieną buvo taip vėlu, kad jie bus padūmavę 
ir nematomi. Jis pasiliko kur buvęs, alkūnėmis atsirėmęs į 
turėklus, dairydamasis po stogus ir bokštus, kurie niekada 
nesiliovė jo žavėję. Išgirdo, kaip Paola koridoriumi nuėjo į 
virtuvę, kilnojamų puodų žvangesį, tačiau nesijudino, klau- 
sėsi aštuntos valandos Šv. Povilo varpų skambesio, paskui 
po kelių sekundžių kaip visuomet per miestą atsklindančio 
atsakomojo Šv. Morkaus aido. Kai nutilo visi varpai, jis grįžo 
kambarin, uždarydamas duris kylančiai vakaro vėsai. 

Virtuvėje stovėdama prie viryklės Paola maišė ryžius, 
liovėsi ir dar pridėjo verdančio sultinio. 

— Taurę vyno? - paklausė jis. 

Tebemaišydama ji papurtė galvą. Jis praėjo pro ją, ilgam 
stabtelėjęs pabučiuoti į kaklą, ir įsipylė dar vyno. 

— Kaip sekėsi Vičencoje? - pasidomėjo ji. 

— Geriau paklausk, kaip sekėsi Amerikoje. 

— Taip, žinau, - pasakė ji. - Ji neįtikėtina, ar ne? 

— Ar tu ten buvai? 

— Prieš daug metų. Su Alvisu, - matydama suglumusį 
jo žvilgsnį paaiškino: — Su pulkininku, kai jis stovėjo Padu- 
voje. Karininkų klube vyko kažkoks italų ir amerikiečių 
karininkų vakarėlis. Maždaug prieš dešimt metų. 

— Neprisimenu. 

— Ne, tu nėjai. Tada buvai Neapolyje. Atrodo. Ar ji vis dar 
tokia pati? 

— Priklauso nuo to, kokia ji buvo tada, - pasakė jis šypso- 
damasis. 

— Negudrauk su manimi, Gvido. Kokia ji? 

— Labai švari, ir visi daug šypsosi. 

— Gerai, - vėl maišydama pasakė ji. - Tada nepasikeitė. 

— Man įdomu, kodėl jie tiek daug šypsosi, —- kiekvieną 
kartą lankydamasis Amerikoje jis matė tą patį. 

Ji nusisuko nuo ryžių ir pažvelgė į jį. 

— O ko jiems nesišypsoti, Gvido? Pagalvok. Jie turtin- 
giausi žmonės pasaulyje. Visi su jais turi taikytis dėl poli- 
tikos, ir jie kažkaip įtikino save, kad viskas, ką darė per 
visą savo trumputę istoriją, buvo daroma vieninteliu tikslų 
— tolesnei visos žmonijos gerovei. Kodėl jie neturėtų šypso- 
tis? - nusisuko į keptuvę, neaiškiai sumurmėjo pajutusi, kad 
ryžiai prikepė prie dugno. Dar įpylė sultinio ir minutę grei- 
tai pamaišė. 

— Ar prasideda kuopelės susirinkimas? - mandagiai 
paklausė jis. 

Nors apskritai jie sutarė dėl politikos, Brunetis visada bal- 
suodavo už socialistus, o Paola už komunistus. Tačiau dabar, 
žlungant sistemai ir nunykus partijai, jis ėmėsi žvalgomųjų 
išmėginimų. 

Ji nesiteikė pamaloninti jo atsakydama. 

Jis išėmė lėkštes padengti stalui. 

— Kur vaikai? 

— Abu su draugais, - ir dar prieš jam paklausiant pridūrė: 
— Taip, abudu paskambino ir paprašė leidimo. 

Užsuko ugnį po ryžiais, pridėjo geroką gabalą sviesto 
nuo lentelės ir supylė lėkštutę smulkiai sutarkuoto Parmi- 
giano Reggiano. Maišė, kol viena ir kita ištirpo tarp ryžių, 
suvertė į dubenį ir pastatė ant stalo. Prisitraukė kėdę, atsi- 
sėdo ir pasuko šaukštą į jį sakydama: 

— Mangia, ti fa bene, - ši komanda pralinksmindavo Bru- 
netį visada, kiek tik jis prisiminė. 

Jis prisikrovė lėkštę — gausiai. Sunkiai plušo, praleido 
dieną svečioje šalyje, tad kam rūpi kiek ryžių jis suvalgys? 
Pradėjęs nuo viduriuko darbavosi šakute taisyklingu ratuku, 
kol išstumdė ryžius iki lėkštės kraštų, kad greičiau atauštų. 
Pasėmė dvejas pilnas šakutes, atsiduso įvertindamas ir 
šveitė toliau. 

Pamačiusi, kad jis numalšino didumą alkio ir valgo 
mėgaudamasis pačiu valgymu, Paola tarė: 

— Taip ir nepapasakojai, kaip ten kelionė į Ameriką. 

Jis prabilo pilna ryžių burna: 

— Paini. Amerikiečiai labai mandagūs ir sako norį padėti, 
tačiau atrodo, niekas nežino nieko, kas man būtų naudinga. 

— O daktarė? 

— Gražuolė? - pasišaipė jis. 

— Taip, Gvido, gražuolė. 

Žinodamas, kad prisikasė iki esmės, jis atsakė paprastai: 

— Tebegalvoju, kad ji yra tas žmogus, kuris žino, ką 
noriu sužinoti. Bet nieko nesako. Po šešių mėnesių ji išeis iš 
kariuomenės, taigi grįš į Ameriką, ir visa tai jai baigsis. 

— O jis buvo jos mylimasis? — prunkštelėjusi paklausė 
Paola, aiškiai atsisakydama patikėti, kad daktarė galėdama 
padėti nepadėtų. 

— Atrodytų. 

— Tuomet nesu tokia tikra, kad ji tiesiog susikraus daiktus 
ir pamirš jį. 

— Matyt, yra kažkas, ko ji nenori Žinoti. 

— Kas? 

— Nieko. Na, negaliu paaiškinti. 

Jis nusprendė nepasakoti jai apie du plastikinius narko- 
tikų maišelius, kuriuos rado Fosterio bute; to niekas netu- 
rėjo žinoti. Išskyrus žmogų, kuris atidarė vandens šildy- 
tuvą, pamatė, kad maišelių nebėra ir vėl užsuko varžtus. Jis 
prisitraukė ryžių dubenį. 

— Ar galiu pabaigti? — paklausė, ir jam nereikėjo būti 
detektyvu, kad sužinotų atsakymą. 

— Į sveikatą. Man nepatinka, kai lieka, tau irgi. 

Jam pabaigus ryžius, ji nuėmė dubenį nuo stalo ir pas- 
tatė į kriauklę. Jis patiesė du pintus padėkliukus ant stalo 
darydamas vietą čirškančiai skardai, kurią Paola ištraukė iš 
orkaitės. 

— Ką ketini daryti? 

-— Nežinau. Žiūrėsiu, ką darys Pata, — atsakė jis pjauda- 
mas gabalą mėsos nuo kumpelio ir kraudamasis į lėkštę. 
Rankos mostu ji parodė, kad daugiau nebenori. Jis atsipjovė 
sau du gabalus, pasiėmė duonos ir vėl ėmėsi valgyti. 

— O koks skirtumas, ką darys Pata? - pasiteiravo ji. 

— A, mieloji mano naivuole, - atrėmė jis. - Jei jis mėgins 
nušalinti mane nuo bylos, tada neabejosiu, kad kažkas nori 
ją užgniaužti. O kadangi mūsų vicekvestorius reaguoja tik į 
du balsus iš aukštų vietų - juo aukštesnė vieta, juo greičiau 

jis sukasi, — tai aš žinosiu, kad norintis baigti šį reikalą turi 
šiek tiek galių. 

— Kas toks? 

Paėmęs dar vieną duonos riekelę, jis valė padažą iš savo 
lėkštės. 

— Tu spėji taip pat taikliai, kaip ir aš, tačiau man darosi 
labai nejauku, kai galvoju, kas jis galėtų būti. 

— Kas? 

— Nežinau, nelabai. Tačiau jei įsivėlė amerikiečių kariš- 
kiai, vadinasi, gali neabejoti, kad tai politika, taigi vyriau- 
sybė. Jie. O tai lygiai taip pat reiškia - mes. 

— Vadinasi, skambės Patos telefonas. 

— Taip. 

— Vadinasi, bėda. 

Brunetis nesirengė komentuoti savaime aiškių dalykų. 

— Ojei Pata nemėgins tavęs stabdyti? 

Brunetis gūžtelėjo. Pagyvens, pamatys. 

Paola nurinko lėkštes. 

— Deserto? 

Brunetis papurtė galvą. 

— Kada grįš vaikai? 

Vaikštinėdama po virtuvę ji atsakė: 

— Chiara grįš devintą. Rafaeliui pasakiau pareiti namo 
dešimtą. 

Viskas tapo aišku iš jos pasakymo skirtumų. 

— Kalbėjai su jo mokytojais? - paklausė jis 

— Ne. Per anksti šiais mokslo metais. 

— Kada pirmasis tėvų susirinkimas? 

— Nežinau. Kažkur čia gavome laišką iš mokyklos. 
Manau, spalį. 

— Kaip jis? - vos paklausęs tikėjosi, kad Paola tiesiog atsa- 

kys į klausimą nepasiteiravusi, ką jis turi galvoje, nes jis 
nežinojo, ką turi galvoje. 

— Nežinau, Gvido. Jis niekada man nepasakoja nei apie 
mokyklą, nei apie savo draugus, nei ką veikia. Ar nebuvai 
toks, kai buvai jo amžiaus? 

Jis pagalvojo, koks buvo būdamas šešiolikos. 

— Nežinau. Manau, buvau. Tačiau tada atradau mergai- 
tes ir pamiršau visus pykčius ar sumaištį ir visa kita. Tie- 
siog norėjau joms patikti. Jos buvo vienintelis man svarbus 
dalykas. 

— Ar daug jų buvo? - paklausė ji. 

Jis gūžtelėjo. 

- Ir tu joms patikdavai? 

Jis šyptelėjo. 

— Ak, eik sau, Gvido, ir susirask ką veikti. Pažiūrėk tele- 
vizorių. 

— Nekenčiu televizoriaus. 

— Tada padėk man sutvarkyti lėkštes. 

— Man patinka televizorius. 

— Gvido, - pakartojo ji dar nesuirzusi, bet jau beirztanti, 
— tiesiog kelkis ir eik nuo mano galvos. 

Abu išgirdo rakinamą spyną. Tai Chiara įeidama į butą 
trinktelėjo duris ir numetė vadovėlius. Koridoriumi atėjo į 
virtuvę, pabučiavo abu tėvus ir apsikabinusi atsistojo prie 
Brunečio. 

— Ar yra ko nors valgyti, mama? - paklausė. 

— O Luizos mama tavęs nepavaišino? 

— Taip, bet tai buvo prieš kelias valandas. Aš išbadėjau. 

Brunetis apsikabino ją ir pasisodino ant kelių. Blogo faro 
balsu griežtai tarė: 

— Gerai, nutvėriau tave. Prisipažink. Kur viską padėjai? 

— Ai, tėti, liaukis, - pasakė ji, spurdėdama iš malonumo. 
— Tiesiog suvalgiau. O paskui vėl išalkau. Nežinai? 

— Tavo tėtis paprastai bent jau valandą palaukia, - ir kiek 
švelniau Paola paklausė: - Vaisių? Sumuštinį? 

— Ir tą, ir tą, - paprašė ji. 

Kai Chiara sutaršė sumuštinį, didžiulį, su prosciutto, 
pomidorais ir majonezu, paskui sunaikino du obuolius, 
visiems buvo laikas gulti. Rafaelis negrįžo iki pusės dvylik- 
tos, bet Brunetis, būdravęs iki vidurnakčio, išgirdo atsida- 
rančias ir užsiveriančias duris ir sūnaus žingsnius korido- 
riuje. Paskui giliai įmigo. 

Paprastai Brunetis nesivargindavo šeštadieniais vaikščioti į 
kvestūrą, tačiau šįryt nuėjo labiau pažiūrėti, kas dar įvyko, 
negu dėl kokios kitos priežasties. Nesistengė nukakti ten 
laiku, palengva žingsniavo per Šv. Luko aikštę, išgėrė kapu- 
čino Rosa Salvoje, bare, kur, Paolos įsitikinimu, virė geriau- 
sią kavą mieste. 

Keliavo į kvestūrą lygiagrečiai Šv. Morkaus aikštei, veng- 
damas pačios aikštės. Atėjęs užlipo į antrą aukštą ir rado 
Rosį plepantį su Rivjere, karininku, kuris, jo manymu, 
turėjo nedarbingumo lapelį. Kai įėjo, Rosis pamojo prieiti 
prie jo stalo. 

— Džiaugiuosi, kad jūs čia, pone. Turime kai ką naujo. 

— Ką? 

- Įsilaužimą. Prie Didžiojo kanalo. Į tuos didelius palazzo, 
kurie ką tik restauruoti, kaip tik už San Stae. 

— Į tuos, kurie priklauso milaniečiui. 

— Taip, pone. Grįžęs praeitą vakarą aptiko ten du vyrus, 
o gal tris, jis nėra tikras. 

— Ir kas atsitiko? 

— Vianelo dabar kalbasi su juo ligoninėje. Tai, ką žinau, 
sužinojau iš vyrų, kurie atsiliepė į skambutį ir nuvežė jį į 
ligoninę. 

— Kąjjie sako? 

— Jis mėgino pasprukti, bet jie sučiupo ir privertė apsigal- 
voti. Nuvežė į ligoninę, bet nieko baisaus. Kelios žaizdos ir 
nubrozdinimai. 

— O tie trys vyrai? Du vyrai? 

— Jų nė ženklo. Atsiliepęs į skambutį vyras grįžo atgal 
nuvežęs jį į ligoninę. Regis, jie išsinešdino su keletu 
paveikslų ir jo žmonos papuošalais. 

— Ar yra koks tų vyrų aprašymas. 

— Jis jų aiškiai nematė, nedaug galėjo papasakoti, išsky- 
rus, kad vienas buvo labai aukštas, ir mano, kad vienas jų 
tikriausiai buvo barzdotas. Tačiau, - žvelgdamas su šyp- 
sena pridūrė Rosis, - ant kanalo krašto sėdėjo porelė turistų 
ir matė, kaip iš palazzo išėjo trejetas vyrų. Vienas jų nešėsi 
lagaminą. Tie vaikai tebebuvo ten, kai atvyko mūsų vyrai, ir 
pateikė mums apibūdinimą, - jis stabtelėjo ir šypsojosi, tarsi 
būdamas tikras, kad Brunetis apsidžiaugs išgirdęs kitą nau- 
jieną. - Vienas jų neva buvęs Rutolas. 

Brunetis reagavo nedelsdamas: 

— Maniau, jis kalėjime. 

— Buvo prieš dvi savaites. 

— Rodėte jiems nuotraukas? 

— Taip, pone. Ir jie manė, kad tai jis. Pastebėjo dideles 
ausis. 

— O savininkas. Jam nuotraukas rodėte? 

— Dar ne, pone. Aš ką tik grįžau pasikalbėjęs su tais bel- 
giukais. Man atrodo, tai Rufolas. 

— O kiti du vyrai? Ar belgiukai juos apibūdino kaip ir jį? 


159 


— Na, pone, buvo tamsu, ir jie nelabai kreipė dėmesio. 

— Bet? 

— Jie visiškai tikri, kad nė vienas jų nebuvo barzdotas. 

Brunetis akimirką susimąstė, paskui pasakė Rosiui: 

— Pasiimk nuotrauką į ligoninę ir pažiūrėk, ar jis atpa- 
žins. Ar jis gali kalbėti, tas milanietis? 

— Otaip, pone. Jam viskas gerai. Keletas įbrėžimų, mėlynė 
po akimi, bet viskas gerai. Pastatas visas apdraustas. 

Kodėl taip yra, kad nusikaltimas visada atrodo menkes- 
nis, jei pastatas apdraustas? 

— Jeigu jis tau patvirtins Rufolo tapatybę, pranešk man, 0 
aš nueisiu pas jo motiną į namus ir išsiaiškinsiu, ar ji nežino, 
kur jis. 

Rosis sušnarpštė. 

- Žinau, žinau. Ji meluotų Popiežiui, jei tik tai padėtų jos 
mažyliui Pepinui. Kas gi ją kaltina? Jis vienintelis jos sūnus. 
Be to, norėčiau dar kartą pamatyti tą seną žiežulą; manau, 
kad mačiau ją ne daugiau negu dukart, kai paskutinį kartą 
ji suėmiau. 

— Tada ji mėgino pulti jus su žirklėmis, ar ne, pone? — 
paklausė Rosis. 

— Na, širdyje ji tikrai to nenorėjo, ir Pepinas ją sulaikė, — 
jis atvirai nusišaipė prisiminęs vieną turbūt absurdiškiausią 
savo karjeros akimirką. - Be to, tos žirklės niekam tikusios. 

— Kietas riešutėlis, ta senjora Končeta. 

— Iš tiesų, - sutiko Brunetis. - Ir rask, kas stebėtų tą jo 
draugužę. Kuo ji vardu? 

— Ivana, Tokia ir Tokia. 

— Taip, ją. 

— Norite, kad su ja pasikalbėtume, pone? 

— Ne, ji tepasakys jo nemačiusi. Pasikalbėkite su žmonė- 

mis, kurie gyvena apačioje. Praeitą kartą jie įdavė Rutfolo. 
Gal jie įsileis į butą vieną mūsiškių, kol jis pasirodys. 
Paklausk. 

— Taip, pone. 

— Dar kas nors? 

— Ne, nieko. 

— Valandą ar panašiai būsiu kabinete. Pranešk man, kas 
nutiks ligoninėje, jei tai Rufolo. 

Jis apsisuko išeiti iš kabineto, bet Rosis pasišaukė atgal. 

— Vienas dalykas, pone, praeitą vakarą jums skambino 
telefonu. 

— Kas? 

— Nežinau, pone. Operatorius sakė, kad skambino apie 
vienuoliktą. Moteris. Ji prašė jūsų pavarde, bet nekalbėjo 
itališkai arba kalbėjo labai mažai. Jis dar kažką pasakė, bet 
neprisimenu ką. 

— Užsuksiu ir pašnekėsiu su juo lipdamas viršun, — 
pasakė Brunetis ir išėjo iš kabineto. Užuot pasukęs prie 
laiptų, koridoriaus gale sustojo ir užėjo į kabiną, kur sėdėjo 
operatorius. Tai buvo policijos naujokas, skaistaveidis ir 
tikriausiai vos sulaukęs aštuoniolikos. Brunetis neprisiminė 
jo vardo. 

Vos pamatęs Brunetį jis pašoko ant kojų drauge tempda- 
masis laidą, jungiantį ausines su komutatoriumi. 

— Labas rytas, pone. 

— Labas rytas. Prašau sėstis. 

Jaunuolis atsisėdo, susijaudinęs vos laikė pusiausvyrą 
ant kėdės kraštelio. 

— Rosis sako, kad praeitą vakarą man skambino. 

— Taip pone, - pasakė naujokas, įveikdamas norą šokti 
ant kojų kreipdamasis į viršininką. 

— Ar tu priėmei skambutį? 

— Taip, pone, - tada užbėgdamas už akių Brunečio klausi- 
mui, ką jis čia veikęs po dvyliktos valandos jaunuolis paaiš- 
kino: - Aš pakeičiau Monikų, pone. Jis serga. 

Nesusidomėjęs tokia smulkmena Brunetis paklausė: 

— Kąjji sakė? 

— Ji paprašė jūsų pavarde. Tačiau itališkai beveik nekal- 
bėjo. 

— Ar prisimeni tiksliai, ką ji sakė? 

— Taip, pone, - atsakė jis, graibydamasis po popierius ant 
stalo priešais komutatorių. —- Aš čia užsirašiau, - nustūmė 
popierius į šoną ir paėmė vieną skiautę, iš kurios perskaitė: 

— Ji pakvietė jus, bet savo vardo ar ko daugiau nepasakė. 
Paklausiau jos vardo, bet ji neatsakė arba nesuprato. Pasa- 
kiau, kad jūsų nėra, o tada ji vėl jūsų paprašė. 

— Ji kalbėjo angliškai? 

— Manau, taip, pone, bet pasakė tik kelis žodžius, ir aš jos 
nesupratau. Pasakiau jai, kad kalbėtų itališkai. 

— Ką ji dar pasakė? 

— Ji pasakė kažką, kas skambėjo kaip „basta“, o gal 
„pasta“ arba „posta“. 

— O dar? 

— Nieko, pone. Tik tiek. O tada padėjo ragelį. 

— Kaip ji kalbėjo? 

Vaikinas truputį pagalvojo ir galop atsakė: 

— Ji niekaip ypatingai nekalbėjo, pone. Tiesiog nusivylė, 
kad jūsų čia nėra, sakyčiau. 

— Gerai. Jei ji vėl paskambins, sujunk ją su manimi arba 
su Rosiu. Jis kalba angliškai. 

— Klausau, pone, - pasakė jaunuolis. 

Brunečiui pasisukus išeiti iš patalpos pagunda tapo nebe- 


nugalima, ir jaunuolis pašoko ant kojų atiduoti pagarbos 
beišeinančiam Brunečiui. 

Moteris, kuri labai mažai kalba itališkai. „Molto poco“ 
— prisiminė sakant daktarę. Ir dar prisiminė, ką kažkada, 
lagūnoje leidus meškerioti, jam apie žvejybą sakė tėvas, kad 
blogai judinti jauką, nes jis nubaidys žuvis. Taigi jis lauks. Ji, 
šiaip ar taip, bus ten dar šešis mėnesius, o jis niekur nesiren- 
gia. Jei ji nepaskambins dar kartą, jis pirmadienį paskam- 
bins į ligoninę ir paprašys su ja pasikalbėti. 

O dabar Rufolo buvo laisvas ir grįžęs prie savo darbo. 
Smulkus vagišius ir įsilaužėlis Rufolo pastaruosius dešimt 
metų tai sėsdavo į kalėjimą, tai išeidavo, dukart ten jį įkišo 
Brunetis. Jo tėvai prieš daug metų persikėlė iš Neapolio atsi- 
veždami su savimi tą nusikaltėlį vaiką. Tėvas mirtinai nusi- 
gėrė, bet prieš tai spėjo įskiepyti savo vieninteliam sūnui 
principą, kad Rufolams tokių dalykų kaip darbas, prekiavi- 
mas ar net mokymasis nereikia. Džiuzepė kaip tikras savo 
tėvo obels obuolys niekada nedirbo, jei ir prekiavo, tai tik 
vogtais daiktais, o viskas, ko kada mokėsi, tai kaip geriau 
atrakinti spynas ar įsilaužti į namą. Jei taip greitai grįžo 
prie savo darbo vos tik išėjęs į laisvę, dvejus metus kalėjime 
laiko akivaizdžiai nešvaistė. 

Vis dėlto Brunečiui niekaip negalėjo nepatikti tiek motina, 
tiek sūnus. Pepinas, atrodo, nemanė, kad Brunetis asme- 
niškai atsakingas už jo areštą, o senjora Končeta, kai buvo 
užmirštas nutikimas su avikirpėmis žirklėmis, buvo dėkinga 
už Brunečio liudijimą Rufolo teisme, kad šis vykdydamas 
savo nusikaltimus vengė naudoti jėgą ar grasinti smurtu. 
Greičiausiai šis liudijimas padėjo sutrumpinti nuosprendį 
už plėšimą iki dvejų metų. 

Jam nereikėjo ko nors siųsti į archyvą Rufolo bylos. Anks- 


163 


čiau ar vėliau jis užsuks į motinos arba Ivanos butą, o 
Džiuzepė greitai grįš atgal, kad taptų dar labiau prityrusiu 
nusikaltėliu, dar labiau sutvirtintų savo lemtį. 

Tik atėjęs į kabinetą ėmėsi ieškoti Ricardžio raporto apie 
jaunojo amerikiečio autopsiją. Jiems kalbantis patologas 
nieko neminėjo apie narkotikų pėdsakus kraujyje, o Brune- 
tis būtent autopsijos metu to ir neklausė. Rado raportą ant 
stalo, atsivertė ir ėmė sklaidyti. Kaip Ricardis ir grasino, jo 
kalba buvo ypač neperprantama. Antrame puslapyje rado 
kažką, kas, jo manymu, galėjo būti atsakymas, tačiau sunku 
buvo pasakyti dėl lotyniškų terminų tirštumos ir išprievar- 
tautos sintaksės. Perskaitė tris kartus ir tik tada pagrįstai įsi- 
tikino, kad visa tai reiškia, jog jokiame jo kraujyje narkotikų 
pėdsakų nebuvo. Būtų nustebęs, jei autopsija būtų atsklei- 
dusi ką nors kitaip. 

Sučirškė vietinio ryšio telefonas. Jis atsakė skubiu „Klau- 
sau, pone“. 

Pata nesiteikė jo paklausti, iš kur žinąs kas skambina, — 
aiškus ženklas, kad skambutis svarbus. 

— Norėčiau su tavim pasikalbėti, komisare. 

Kreipdamasis laipsniu, o ne pavarde pabrėžė skambučio 
svarbą. 

Brunetis atsakė, kad nedelsdamas nulips į vicekvesto- 
riaus kabinetą. Pata buvo keleto nuotaikų Žmogus, kiek- 
vieną jų buvo lengva įskaityti, o šią Brunečiui reikėjo 
perskaityti ypač kruopščiai. 

Įėjęs į Patos kabinetą Brunetis rado viršininką už tuščio 
stalo, sunėrusį priešais save rankas. Paprastai Pata stengda- 
vosi sukurti uolumo regimybę, net jei priešais jį tebūdavo 
tuščia byla. Šiandien ten nebuvo nieko, tik rimtas, galima 
sakyti, iškilmingas veidas ir pora sunertų rankų. Pikantiš- 

kas kažkokio moteriškai vyriško odekolono aromatas sklido 
nuo Patos, kurio veidas šį rytą, regis buvo išteptas aliejais, 
o ne nuskustas. Brunetis priėjo prie stalo ir sustojo priešais, 
spėliodamas, kiek ilgai Pata tylės - tokią techniką jis dažnai 
naudodavo norėdamas pabrėžti, kaip svarbu tai, ką jis turi 
pasakyti. 

Praslinko beveik visa minutė, kol Pata prabilo: 

— Sėskis, komisare. 

Iš pakartotinio kreipimosi laipsniu Brunetis suprato, kad 
tam tikra prasme tai, ką turėjo išgirsti, bus nemalonu, ir Pata 
tai Žino. 

— Norėčiau pasikalbėti su tavimi apie šį apiplėšimą, — 
pasakė Pata be jokių įžangų, kai tik Brunetis atsisėdo. 

Brunetis įtarė, kad jis kalba ne apie tą naujausią prie 
Didžiojo kanalo, net jei auka buvo pramonininkas iš Milano. 
Tokios svarbos asmens užpuolimo iš tikrųjų pakaktų paska- 
tinti Patą neribotai perlenkti uolumo regimybę. 

— Klausau, pone, - pasakė Brunetis. 

— Šiandien sužinojau apie antrą tavo kelionę į Vičencą. 

— Taip, pone. 

— Ar tai buvo būtina? Ar nepakankamai turi darbo čia, 
Venecijoje? 

Brunetis įveikė save žinodamas, kad nepaisant ankstes- 
nio pokalbio jam teks vėl viską aiškinti nuo pradžių. 

— Norėjau pasikalbėti su keliais žmonėmis, kurie jį paži- 
nojo, pone. 

— Ar nepadarei to būdamas ten pirmąją dieną? 

— Ne, pone, nebuvo laiko. 

— Grįžęs tą popietę nieko apie tai nesakei, - Brunečiui neat- 
sakius Pata paklausė: - Kodėl nepadarei to pirmą dieną? 

— Nebuvo laiko, pone. 

— Čia grįžai apie šešias. Buvo daugybė laiko pasilikti ten 
ir baigti reikalus po pietų. 

Labai sunkiai Brunetis susilaikė neparodęs nuostabos, 
kad Pata prisiminė tokią smulkmeną, kada Brunetis grįžo iš 
Vičencos. Galų gale juk tai žmogus, iš kurio negalima tikė- 
tis, kad išvardins du ar tris uniformuotus policininkus. 

— Nespėjau, pone. 

— Kas nutiko, kad ten grįžai? 

— Kalbėjausi su Fosterio vadovaujančia karininke ir su 
vienu kartu dirbusių vyrų. 

— Ir ką sužinojai? 

— Nieko ypatinga, pone. 

Pata per stalą rūsčiai į jį pažiūrėjo. 

— Ką tai turėtų reikšti? 

— Nieko nesužinojau apie tai, kodėl žmogus būtų norėjęs 
ji nužudyti. 

Pata iškėlė į orą rankas ir įtūžęs giliai atsiduso. 

— Tai kaip tik ir yra esmė, Bruneti. Nėra priežasties, kodėl 
kažkas būtų norėjęs jį nužudyti, todėl tu jos ir neradai. Ir 
galėčiau pridurti, todėl jos ir nerasi. Mat jos nėra. Jį nužudė 
dėl pinigų, o įrodymas yra faktas, kad nerado jo piniginės. 

Nerado ir vieno jo bato. Ar tai reiškia, kad jis buvo nužu- 
dytas dėl 11 dydžio Reebok? 

Pata ištraukė viršutinį stalčių ir išėmė keletą popieriaus 
lapų. 

— Manau iššvaistei daugiau negu pakankamai laiko laks- 
tydamas į Vičencą, Bruneti. Man nepatinka mintis, kad dėl 
to vargini amerikiečius. Nusikaltimas įvykdytas čia, ir žudi- 
kas bus rastas čia, - pastarąjį garsą Pata ištarė tvirtai užbaig- 
damas. Pasiėmęs vieną popieriaus lapą žvilgtelėjo į jį. — 
Norėčiau, kad nuo šiol laiką išnaudotum geriau. 

— Ir kaip galėčiau tai padaryti, pone? 

Pata įdėmiai pažiūrėjo į jį, tada vėl į popierių. 

— Skiriu tave tirti šį įsilaužimą prie Didžiojo kanalo. 

Brunetis buvo tikras, kad nusikaltimo vietos ir jos duo- 
damų užuominų apie aukos turtą daugiau negu pakako — 
Patai, — kad nusikaltimui būtų teikiama kur kas didesnė 
svarba tikrąja to žodžio prasme, negu paprasčiausiai žmog- 
žudystei, juolab kad auka buvo net ne karininkas. 

— O kaip su amerikiečiu, pone? 

— Imsimės įprastų procedūrų. Išsiaiškinsime, ką apie jį 
kalba mūsų blogiukai, arba staiga pasirodys, kad kažkas 
turi daugiau pinigų negu paprastai. 

— Ojeigu neturės? 

— Amerikiečiai taip pat tiria, - pasakė Pata tarsi padėda- 
mas tašką. 

— Prašyčiau atleisti, pone. Kaip amerikiečiai gali ką nors 
tirti čia, Venecijoje? 

Patos akys susiaurėjo. 

— Savais būdais, Bruneti. Savais būdais. 

Brunetis nė kiek dėl to neabejojo, tačiau šiek tiek abejojo, 
ar tie būdai neišvengiamai bus nukreipti rasti žudikui. 

— Norėčiau pats tęsti, pone. Netikiu, kad tai buvo apiplė- 
šimas. 

— Aš nusprendžiau, kad buvo, komisare, ir būtent taip 
ketiname jį tirti. 

— Ką tai reiškia, pone? 

Pata išmėgino nuostabą. 

— Tai reiškia, komisare, ir aš noriu, kad tu atkreiptum į tai 
savo dėmesį, tai reiškia būtent tai, ką aš sakau, kad mes keti- 
name tai vertinti kaip nužudymą, įvykdytą per apiplėšimą. 

— Oficialiai? 

— Oficialiai, - pakartojo Pata ir tada stipriai pabrėždamas 
pridūrė, - ir neoficialiai. 

Brunečiui nebereikėjo klausti, ką tai reiškia. 

Pergalės suminkštintas Pata pasakė: 

— Žinoma, tavo suinteresuotumą ir entuziazmą amerikie- 
čiai įvertins. 

Brunetis pamanė sau, kad jiems būtų prasmingiau įver- 
tinti sėkmę, bet tokios nuomonės dabar neįpirši, kai Pata 
pačioje donkichotiškumo viršūnėje ir su juo elgtis reikia kuo 
subtiliau. 

— Na, aš dar neįsitikinęs, pone, - pradėjo Brunetis, leis- 
damas savo balse grumtis abejonei ir susitaikymui. — Bet 
manau, kad tai įmanoma. Aš iš tikrųjų nieko apie jį nesuži- 
nojau, kas galėtų būti ko nors kito užuomina. 

Tai yra, jeigu jis nepaisytų maždaug keleto šimtų mili- 
jonų kokainu. 

— Džiaugiuosi, kad supranti, Bruneti. Manau, tai rodo, 
kad pradedi vis realiau žvelgti į policijos darbą, - Pata 
pažvelgė į popierius ant stalo. - Jie turėjo Gardį. 

Brunetis, toli atsilikęs nuo savo viršininko kalnų ožio 
šuolių nuo vienos temos prie kitos, tegalėjo paklausti: 

— Ką? 

— Gardį, komisare. Frančeską Gardį. Tikiuosi pagaliau 
tapytojų. 

— O, atsiprašau, pone. Maniau, tai kokia nors vokiečių 
televizija. 

Pata tvirtai ir nepritariamai pasakė „Ne“, ir pažvelgė į 
popierius ant stalo. 

— Teturiu senjoro Viskardžio sąrašą. Gardis, Monė ir 
Gogenas. 

— Ar jis vis dar ligoninėje, tas senjoras Viskardis?- 
paklausė Brunetis. 

— Manyčiau, taip. O ką? 

— Atrodytų, jis visiškai tikras dėl to, kokius paveikslus jie 
turėjo, nors nematė vyrų, kurie juos paėmė. 

— Ką nori pasakyti? 

— Nieko nenoriu pasakyti, pone, - atsakė Brunetis. - Gal 
jis teturėjo tris paveikslus. 

Tačiau jeigu jis būtų turėjęs tik tris paveikslus, byla 
nebūtų taip greitai pakilusi į Patos sąrašo viršų. 

— Gal galiu paklausti, ką senjoras Viskardis veikia 
Milane? 

— Jis keleto gamyklų direktorius. 

— Direktorius ar savininkas ir direktorius? 

Pata nė nemėgino slėpti savo susierzinimo. 

— Jis - svarbus pilietis ir išleido milžiniškas sumas pinigų 
restauruodamas tuos palazzo. Jis - miesto vertybė, ir manau, 
turime prižiūrėti, kad, be visa kita, žmogus būtų saugus 
būdamas čia. 

— Jis ir jo nuosavybė, - pridūrė Brunetis. 

— Taip, ir jo nuosavybė, - pakartojo Pata, bet ne tokiu 
sausu tonu. — Norėčiau, kad prižiūrėtum šį tyrimą, komi- 
sare, ir tikiuosi, su senjoru Viskardžiu bus elgiamasi itin 
pagarbiai. 

— Žinoma, pone, — Brunetis pakilo išeiti. — Nežinote, 
kokių jis gamyklų direktorius, pone? 

— Manau, kad jie gamina ginklus. 

— Ačiū, pone. 

— Ir norėčiau, kad daugiau nebevargintum amerikiečių, 
Bruneti. Aišku? 

— Taip, pone. 

Žinoma, aišku, tik neaišku kodėl. 

— Gerai, tuomet imkis. Norėčiau, kad būtų sutvarkyta 
kiek įmanoma greičiau. 

Brunetis nusišypsojo ir išėjo iš Patos kabineto spėlio- 
damas, kokios stygos buvo timptelėtos ir kas timptelėjo. 
Kai dėl Viskardžio, buvo visiškai paprasta perprasti: gink- 
lai, pakankamai pinigų nusipirkti ir restauruoti palazzo prie 
Didžiojo kanalo — sumišę pinigų ir galios aromatai sklido 
nuo kiekvienos Patos ištartos frazės. Kai dėl amerikiečio, 
pagal kvapus buvo ne taip lengva prisikasti prie jų šaltinio, 
tačiau kad ir sunku, jie buvo ne mažiau juntami negu kiti. 
Visiškai aišku, kad Patai buvo perduota: amerikiečio žūtį 
reikėjo vertinti kaip blogai pasibaigusį apiplėšimą, ir nie- 
kaip kitaip. Tačiau kas perdavė? 

Užuot nuėjęs į savo kabinetą, jis nulipo laiptais žemyn į 
pagrindinę salę. Vianelo, grįžęs iš ligoninės, atsilošęs kėdėje 
sėdėjo už savo stalo, prie ausies prispaudęs telefono ragelį. 
Pamatęs įėjusį Brunetį greitai baigė pokalbį ir padėjo ragelį. 

— Klausau, pone, - pasakė. 

Brunetis atsirėmė į Vianelo stalo šoną. 

— Tas Viskardis, kaip jis atrodė, kai su juo kalbėjaisi? 

— Nusiminęs. Visą naktį išbuvo bendroje palatoje, tik ką 
įsitaisė vienvietėje... 

Brunetis įsiterpė: 

— Kaip jis įsigudrino? 

Vianelo gūžtelėjo. Kazino buvo ne vienintelė mieste vieša 
įstaiga su užrašu „Non Nobis“ ant fasado. Užrašas ant ligo- 
ninės, nors matomas tik turtingiesiems, buvo nė kiek ne 
mažiau tikras. 

— Manau, jis ką nors tenai pažįsta arba žino, kam skam- 
binti. Tokie žmonės visada žino. 

Iš Vianelo tono neatrodė, kad Viskardžiui labai sekėsi. 

— Koks jis? 

Vianelo šyptelėjo, tada nusivaipė. 

— Na, žinote. Tipiškas milanietis. Neištartų „r“ net jei jų 
būtų pilna burna, - pasakė sakinyje praleisdamas visas „r“, 
tobulai pamėgdžiodamas milanietiškos kalbos dirbtinumą, 
tokį populiarų tarp arriviste politikų ir komikų, kurie links- 
mindavosi šaipydamiesi iš jų. - Pirmiausia man pasakė, 
kokie svarbūs paveikslai, o tai, manau, reiškia, koks svarbus 
jis pats. Tada pasiskundė, kad naktį turėjo praleisti bendroje 
palatoje. Manau, jis bijojo pasigauti žemesnės klasės ligą. 

— Arjis apibūdino tuos vyrus? 

— Jis sakė, kad vienas jų buvo labai aukštas, aukštesnis už 
mane, — Vianelo buvo vienas aukščiausių vyrų visose pajė- 
gose. - O kitas su barzda. 

— Kiek jų buvo - du ar trys? 

— Jis abejojo. Jie sučiupo jį vos įėjusį, ir jis taip nustebo, 
kad nematė arba neprisimena. 

— Ar labai stipriai sužeistas? 

— Ne taip stipriai, kad gulėtų vienvietėje palatoje, — 
pasakė Vianelo nė nemėgindamas slėpti savo nepritarimo. 

— Gal galėtum kiek tiksliau? - paklausė Brunetis šypso- 
damasis. 

Vianelo neužsigavo ir atsakė: 

- Po akimi mėlynė. Šiandien ji atrodys prasčiau. Kažkas 
tikrai gerai jam užvažiavo. Prakirsta lūpa ir keletas įbrė- 
žimų ant rankų. 

— Ir viskas? 

— Taip, pone. 

— Sutinku, vargu ar dėl to reikėjo vienvietės palatos. Ar 
apskritai ligoninės. 

Vianelo nedelsdamas reagavo į Brunečio toną: 

— Arjūs galvojate, ką aš manau, kad galvojate, pone? 

— Vicekvestorius Pata žino, kokie tie trys dingę paveiks- 
lai. Kuriuo metu buvo paskambinta? 

— Vos kiek po vidurnakčio, pone. 

Brunetis pažiūrėjo į laikrodį. 

— Dvylika valandų. Gardžio, Monė ir Gogeno paveikslai. 

— Atleiskite, pone, tų dalykų aš neišmanau. Tačiau ar 
pavardės reiškia pinigus? 

Brunetis labai pritariamai linktelėjo. 

— Rosis sakė, kad pastatas apdraustas. Kaip jis tą suži- 
nojo? 

— Apie dešimtą paskambino agentas ir paklausė, ar galėtų 
apžiūrėti palazzo, — Vianelo pasiėmė nuo stalo cigarečių 
pakelį ir vieną užsidegė. - Rosis man sakė, kad, anot tų bel- 
giukų, ten buvo Rutfolo, - Brunetis linktelėjo. - Rufolo tik 
neūžauga, ar ne, pone? Visai nedidelis, - išpūtė ploną dūmų 
srovelę, tada ją išblaškė. 

— Ir jis tikrai neužsiaugino barzdos būdamas kalėjime, — 
pratarė Brunetis. 

— Vadinasi, nė vienas vyrų, kuriuos Viskardis sakėsi 
matęs, negali būti Rutolo, ar ne, pone? 

— Regis, tai iš tikrųjų bus byla, - tarė Brunetis. - Papra- 
šiau Rosio nueiti į ligoninę ir paklausti Viskardžio, ar neat- 
pažins Rufolo iš nuotraukos. 

— Tikriausiai ne, - trumpai pareiškė Vianelo. 

Brunetis atsistūmė nuo stalo. 

— Manau, eisiu ir vienur kitur paskambinsiu. Jei leisite, 
pareigūne. 

— Žinoma, pone, - tarė Vianelo ir pridūrė: - Nulis du, — 
pasakydamas Brunečiui Milano kodo priedą. 

Kabinete Brunetis pasiėmė nuo stalo spirale įrištą bloknotą 
ir pradėjo versti. Metų metus sakė sau, paskui žadėjo sau, 
kad pavardes ir numerius į savo knygutę persirašys kokia 
nors tvarka. Iš naujo pasižadėdavo sau kiekvieną kartą, kaip 
kad dabar, kai tekdavo joje ieškoti numerio, kuriuo neskam- 
bindavo mėnesius ar net metus. Tam tikra prasme vartyti ją 
buvo tarsi klaidžioti po muziejų, kur matė daug pažįstamų 
paveikslų, kurių kiekvienas akimirkai atgaivindavo atmintį 
prieš keliaujant toliau ir ieškant to, kurio pamatyti čia atėjo. 
Galop rado jį, Rikardo Fosko, vieno savaitinio naujienų žur- 
nalo finansų skilties redaktoriaus, namų telefoną. 

Prieš keletą metų Foskas buvo skaisti naujienų Žiniask- 
laidos šviesa, nušviečianti finansinius skandalus pačiose 
netikėčiausiose vietose, ir vienas pirmųjų uždavusių klau- 
simų apie Ambrosiano banką. Jo biuras tapo informacijos 
apie tikrąją Italijos verslo prigimtį tinklo centru, jo skiltis 
— vieta ieškoti pirmųjų užuominų, kad kažkas galbūt nege- 
rai su bendrove, pirkimu ar perėmimu. Prieš porą metų, 
kai jis penktą valandą vakaro pasirodė prie to paties biuro 

eidamas susitikti su draugais išlenkti taurelės, iš vienos sto- 
vėjusių mašinų pliūptelėjo kulkosvaidžio salvė, kruopščiai 
nutaikyta į jo kelius, ir abu juos sutrupino, todėl dabar 
Fosko namai tapo jo biuru, o vaikščioti jis šiaip taip galėjo 
padedamas dviejų lazdų - vienas kelis nuolat stingo, o kitą 
galėjo sulenkti tik trisdešimčia laipsnių. Po šio nusikaltimo 
niekas niekada nebuvo suimtas. 

— Foskas, — kaip visada pasakė jis atsiliepdamas. 

— Ciao, Rikardai. Čia Gvido Brunetis. 

— Ciao, Gvido. Seniai tavęs negirdėjau. Ar vis dar sten- 
giesi ką nors išsiaiškinti apie pinigus, kurie neva išgelbės 
Veneciją? 

Juodu seniai taip šaipydavosi iš to, kaip lengvai mili- 
jonai dolerių — niekas tiksliai nė nežinojo kiek, - kuriuos 
UNESCO surinko „gelbėti“ Venecijai, prapuolė biuruose ir 
giliose „projektuotojų“, po niokojančio 1966 m. potvynio 
užplūdusių su savo planais ir programomis, kišenėse. Buvo 
sukurtas fondas su visu dirbančiuoju personalu, visas archy- 
vas projektų, surengtos netgi lėšų rinkimo šventės ir poky- 
liai, tačiau pinigų nebebuvo, o potvyniai nekliudomi darė 
su miestu ką norėjo. Ta istorija su į Jungtines Tautas, Ben- 
drąją Rinką ir į įvairias vyriausybes bei finansų institucijas 
vedančiomis gijomis pasirodė per sudėtinga net ir Foskui, 
kuris niekada apie ją nerašė, baimindamasis kad auditorija 
apkaltins jį nukrypus į beletristiką. Brunetis savo ruožtu lai- 
kėsi prielaidos, kad pinigai, nors ir ne taip, kaip iš pradžių 
buvo norėta, iš tiesų nukeliavo gelbėti miesto, nes dauguma 
į projektus įtrauktų Žmonių buvo venecijiečiai. 

— Ne, Rikardai, apie vieną iš taviškių, milanietį. Viskardį. 
Net nežinau jo vardo, bet jis užsiima ginklais ir ką tik baigė 
leisti turtus čia restauruodamas palazzo. 

— Augustas, — tuoj pat atsakė Foskas, paskui pakartojo 
visu gražumu: - Augustas Viskardis. 

— Tai greitas, — tarstelėjo Brunetis. 

— O, taip. Senjoras Viskardis — pavardė, kurią gana daž- 
nai girdžiu. 

— O kokius dalykus girdite? 

— Ginklų gamyklos Moncoje. Jų yra keturios. Kalbama, 
kad jis sudaręs milžiniškas sutartis su Iraku, iš tiesų su 
keletu Viduriniųjų Rytų valstybių. Kažkaip jis įsigudrina 
ginklus tiekti net ir per karą, manau, per Jemeną, - Foskas 
trumpam nutilo ir pridūrė: - Tačiau girdėjau, kad per karą 
turėjo bėdų. 

— Kokių bėdų? - paklausė Brunetis. 

— Na, ne tokių, kad pridarytų jam daug žalos, bent jau 
taip girdėjau. Nė viena tų gamyklų per karą neužsidarė, ir 
kalbu ne vien tik apie jo. Iš to, ką girdėjau, visoje zonoje 
gamyba vyko visu pajėgumu. Visada bus kam nupirkti tai, 
ką jie gamina. 

— Bet kokių gi bėdų jis turėjo? 

— Nesu tikras. Vienur kitur paskambinsiu. Tačiau sklido 
gandų, kad jis gavo gana stiprų smūgį. Dauguma jų prieš 
pradėdami tiekti užsitikrina, kad mokėjimai būtų atlikti sau- 
giose vietose, kaip Panama ar Lichtenšteinas, tačiau Viskar- 
dis su jais taip seniai varė biznį - manau, kelis kartus buvo 
ten nuvykęs ir kalbėjosi su bosais, - kad tuo nė nesirūpino 
būdamas tikras, kad jį įvertins kaip geriausią prekiautoją. 

— Bet taip neatsitiko? 

— Ne, taip neatsitiko. Daugybė prekių išgaravo dar prieš 
nugabenamos. Manau, visą krovinį pagrobė piratai. Aš 
paskambinėsiu, Gvido. Greitai tau paskambinsiu - maž- 
daug po valandos. 

— Yra kas asmeniško? 

— Nieko nesu girdėjęs, bet paklausinėsiu. 

— Ačiū, Rikardai. 

— Ar gali pasakyti, dėl ko čia viskas? 

Brunetis neturėjo priežasčių nesakyti. 

— Praeitą naktį plėšė jo namą ir tuo metu jis parėjo. Tų 
trijų vyrų atpažinti jis negalėjo, bet žino, kokius paveikslus 
jie paėmė. 

— Panašu į Viskardį, - pasakė Fosko. 

— Arjis toks kvailas? 

— Ne, jis nekvailas, visiškai. Tačiau jis pasipūtęs ir trokšta 
naudotis galimybėmis. Tai du dalykai, kurie sukrovė jam 
turtus, - Fosko balsas pasikeitė. - Atleisk, Gvido, man skam- 
bina kita linija. Paskambinsiu tau vėliau šįryt, gerai? 

— Ačiū, Rikardai, - pakartojo jis, tačiau linija nutilo dar 
prieš jam priduriant „Dėkingas už tavo pagalbą“. 

Brunetis žinojo, kad teisėtvarkos sėkmė slypi ne už talen- 
tingos dedukcijos ar psichologinio įtarimų apdorojimo, bet 
už labai paprastų dalykų, juk žmonės dažniausiai mano, 
kad jų pačių intelektas yra norma, standartas, ir dirba šitaip 
manydami. Todėl kvailiai greitai nutveriami, nes jų suprati- 
mas, kas yra sumanumas, apgailėtinai skurdus, tad, savaime 
suprantama, jie tampa auka. Deja, pagal tą pačią taisyklę jo 
darbas tapdavo kur kas sunkesnis, kai jam tekdavo turėti 
reikalų su nusikaltėliais, kurie turi ir intelekto, ir drąsos. 

Per kitą valandą Brunetis paskambino Vianelo ir gavo 
prašiusio apžiūrėti nusikaltimo vietą draudimo agento 
pavardę. Kai Brunetis galų gale rado tą vyrą savo biure, šis 
užtikrino, kad visi paveikslai buvo autentiški ir visi dingo 
per apiplėšimą. Autentiškumą patvirtinančių dokumentų 
kopijos gulį ant jo stalo net ir jiems kalbantis. Dabartinė 

visų trijų paveikslų vertė? Na, iš viso jie apdrausti penkiais 
bilijonais lirų, tačiau kylant kainoms už impresionistų dar- 
bus, dabar tikroji jų rinkos vertė per pastaruosius metus 
tikriausiai išaugo. Ne, anksčiau plėšimų nebuvę. Užpultos 
kelios juvelyrinės, tačiau pagal vertę tai niekis palyginti 
su paveikslais: keletas šimtų milijonų lirų. Ak, koks mielas 
pasaulis, kuriame keletas šimtų milijonų lirų yra niekis. 

Kai jis baigė kalbėtis su agentu, iš ligoninės grįžęs Rosis 
papasakojo, kad senjoras Viskardis labai nustebo pamatęs 
Rufolo nuotrauką. Vis dėlto greitai nuslopinęs nuostabą 
pasakė, kad fotografija neturi jokio panašumo nė į vieną jo 
matytų vyrų, dabar tvirtindamas, kitaip nei anksčiau, kad 
jie buvo tik dviese. 

— Ką manai? - paklausė Brunetis. 

Rosiui atsakant abejonių balse nebuvo. 

— Jis meluoja. Nežinau, ką jis dar meluoja, bet tikrai 
meluoja, kad nepažįsta Rufolo. Jis nebūtų labiau nustebęs, 
jei būčiau parodęs jo paties motinos nuotrauką. 

— Manau, tai reiškia, kad man teks eiti ir pasikalbėti su 
Rufolo motina, - tarstelėjo Brunetis. 

— Arnenorėtumėte, kad iš tiekimo skyriaus paimčiau jums 
neperšaunamą liemenę? - juokdamasis paklausė Rosis. 

— Ne, Rosi, mudu su našle Rufolo dabar gerai sutariame. 
Kai teisme apie jį pašnekėjau, ji nutarė atleisti ir pamiršti. 
Gatvėje pamačiusi man net nusišypso, - nepaminėjo, kad 
per pastaruosius dvejus metus keletą kartų ją aplankė - aki- 
vaizdžiai vienintelis visame mieste taip pasielgė. 

— Laimės kūdikis. Ar ji su jumis ir šnekasi? 

— Taip. 

— Sicilietiškai? 


— Nemanau, kad ji moka kaip kitaip kalbėti. 

— Daug suprantate? 

— Maždaug pusę, - atsakė Brunetis, o tada teisybės dėlei 
pridūrė, - jeigu tik ji kalba labai labai lėtai. 

Negalima sakyti, kad senjora Rufolo prisitaikė gyventi 
Venecijoje, tačiau ji kažkaip tapo miesto policijos legenda, 
moterimi, kuri gindama sūnų užpuolė policijos komisarą. 

Vos Rosis išėjo, paskambino Foskas. 

— Gvido, aš čia su keletu žmonių pasišnekėjau. Sako, kad 
turtus jis prarado per Įlankos kampaniją. Prekinis laivas, 
gabenęs visą krovinį — ir niekas nežino, koks tai buvo kro- 
vinys, - dingo, greičiausiai piratų perimtas. Vyko boikotas, 
todėl draudimo jis negavo. 

— Taigi jis prarado visas prekes? 

— Taip. 

— Ar žinoma kiek? 

— Niekas nėra tikras. Girdėjau skaičiavimus, kurie svy- 
ruoja nuo penkių iki penkiolikos bilijonų, bet niekas nega- 
lėjo man pasakyti tikslios sumos. Šiaip ar taip, sako, kad 
kurį laiką jis sugebėjo laikytis, bet dabar užgriuvo rimtos 
piniginės problemos. Vienas mano bičiulis iš Corriere sako, 
kad Viskardžiui iš tikrųjų nėra ko nerimauti, nes jis turi 
kažkokių vyriausybinių sutarčių. Ir turi valdų kitose šalyse. 
Mano kontaktinis žmogus nežino kur. Nori, kad sužinočiau 
daugiau? 

Senjoras Viskardis ėmė Brunečiui panėšėti į bet kurį kitą 
iš kylančios kartos verslininkų, kurie sunkų darbą pakeitė 
įžūlumu, o dorumą - ryšiais. 

— Ne, nemanau, Rikardai. Tiesiog norėjau susidaryti nuo- 
monę, ar jis neišmėgino ko nors panašaus. 

— Ir? 


— Na, panašu, kad jis gali būti pasirengęs išmėginti, ar ne? 

Foskas pateikė dar informacijos: 

— Sako, kad jo ryšiai labai geri, tačiau mano kalbintas 
asmuo nėra tikras kiek. Ar nori, kad dar paklausinėčiau? 

— Ar tai panašu į mafiją? - paklausė Brunetis. 

— Atrodo, panašu, — Foskas nesmagiai nusijuokė. - O 
kada nepanašu? Nors, regis, jis turi ryšių ir su vyriausybės 
žmonėmis. | 

Dabar Brunetis užgniaužė pagundą paklausti, ar tokiu 
atveju nepanašu, bet vietoje to paklausė: 

— Ojo asmeninis gyvenimas? 

— Turi čia žmoną ir porą vaikų. Ji - lyg ir Maltos riterių 
globėja - žinai, labdaros pokyliai ir vizitai į ligonines. Ir šei- 
mininkė Veronoje; manau, Veronoje. Tokios vietos, kur tu 
nevaikštai. 

— Sakei, kad jis pasipūtęs. 

— Taip. Keletas žmonių, su kuriais kalbėjausi, sakė, kad 
dar daugiau. 

— Ką tai reiškia? - paklausė Brunetis. 

— Du sakė, kad jis gali būti pavojingas. 

— Asmeniškai? 

— Nori pasakyti, kad jis išsitrauktų peilį? —- juokdamasis 
paklausė Foskas. 

— Panašiai. 

— Ne, man taip nepasirodė. Šiaip ar taip, ne jis pats. Tačiau 
jam patinka stverti galimybes; bent jau čia tokia jo reputa- 
cija. Ir, kaip sakiau, jis labai globojamas Žmogus ir nesvy- 
ruodamas prašo savo draugų pagalbos, - Foskas minutėlę 
patylėjo, paskui tęsė: - Vienas mano šnekintas asmuo buvo 
dar labiau tiesmukas, tačiau nieko tikslaus man nepapasa- 
kojo. Tiesiog pasakė, kad bet kas, turintis reikalų su Viskar- 
džiu, turi būti labai atsargus. 

Brunetis nusprendė įvertinti šitą įspėjimą lengvabūdiš- 
kai ir pasakė: 

— Aš nebijau peilių. 

Foskas atsakė nedelsdamas: 

— Aš nebijodavau kulkosvaidžių, Gvido, - sutrikęs nuo 
savo pastabos tęsė: — Noriu pasakyti, Gvido, būk su juo 
atsargus. 

— Gerai, būsiu. Ir ačiū, - pasakė jis, paskui dar pridūrė: — 
Aš vis dar nieko nenugirdau, bet jei išgirsiu, pranešiu. 

Dauguma policininkų, pažinojusių Foską, davė žodį, kad 
pasirūpins sužinoti, kas šaudė ir kas pasiuntė, tačiau kad 
ir kas jis būtų buvęs, buvo labai atsargus, žinodamas, kaip 
policininkai mėgo Foską, ir metai slinko tylomis. Brunetis 
tikėjo, kad tai beviltiška, bet vis dar retkarčiais užduodavo 
klausimus, šen bei ten mesdavo užuominą, kalbėdamasis su 
įtariamaisiais, neaiškiai užsimindavo apie susitarimo gali- 
mybę mainais už jam reikiamą informaciją. Tačiau per visus 
šiuos metus net nepriartėjo. 

— Suprantu, Gvido. Tačiau abejoju, ar tai dar svarbu. 

Arjis girdi išmintį, ar susitaikymą. 

— Kodėl? 

— Aš rengiuosi vesti. 

Meilė tokiu atveju geriau nei kas kita. 

— Sveikinu, Rikardai. Ką? 

— Nemanau, kad tują pažįsti, Gvido. Ji dirba žurnale, bet 
tik metus ar panašiai. 

— Kada? 

— Kitą mėnesį. 

Brunetis nevargo melagingai žadėdamas pamėginti 
atvykti, tačiau kalbėjo iš pačios širdies sakydamas: 

— Tikiuosi, judu abu būsite laimingi, Rikardai. 

— Ačiū, Gvido. Klausyk, jei ką dar išgirsiu apie tą vyruką, 
paskambinsiu, gerai? 

— Būsiu dėkingas. 

Dar palinkėjęs ateičiai Brunetis atsisveikino ir padėjo 
ragelį. Ar galėtų būti taip paprasta? Ar galėjo verslo nuosto- 
liai paskatinti Viskardį suorganizuoti kažką tokio skuboto, 
kaip apiplėšimas? Tik atvykėlis Venecijoje būtų galėjęs pasi- 
rinkti Rufolą, jaunuolį, kurį lengva pagauti ir kuris prastas 
nusikaltėlis. Tačiau galbūt faktas, kad jis neseniai paleistas 
iš kalėjimo, pasitarnavo kaip pakankama rekomendacija. 

Šiandien jam čia nebebuvo ką veikti, o Pata pirmasis imtų 
šaukti apie policijos brutalumą, jeigu milijonierių tą pačią 
dieną apklaustų trys skirtingi policininkai, ypač jei apklausa 
vyktų, kol tas vyras dar ligoninėje. Važiuoti į Vičencą tokią 
dieną, kai amerikiečių biurai uždaryti, beprasmiška, nors jei 
vyktų savo laisvalaikiu, būtų lengviau nepaisyti Patos įsa- 
kymo. Ne, tegul daktarė plaukia jauko link iki kitos savai- 
tės, kai jis galės švelniai truktelėti valą. Šiandien jis užmes 
meškerę į Venecijos vandenis ir pameškerios kitą laimikį. 

Senjora Končeta Rufolo gyveno dviejų kambarių bute, — 
dalydamasi juo su sūnumi tais trumpais laikotarpiais, kai 
tas nekalėdavo, - prie San Boldo aikštės, toje miesto dalyje, 
kuri apibūdinama atšiauraus bažnyčios bokšto kaimynyste 
ir kad nėra jokios tinkamo vaporeto stotelės, o jei kas norėtų 
praplėsti žodžio „kaimynystė“ apibrėžimą - prie San Sime- 
ono Pikolo bažnyčios, kur Sekmadienio mišios, atvirai prie- 
šinantis tokioms sampratoms kaip modernumas ar būtinu- 
mas, tebeaukojamos lotyniškai. Našlė gyveno bute, priklau- 
sančiame viešajam fondui, IRE, kuris daug savo butų nuo- 
moja žmonėms, laikomiems pakankamai vargingais, kad 
galėtų juos gauti. Paprastai juos duodavo venecijiečiams; 

kaip senjora Rufolo gavo butą, lieka paslaptis, nors jokios 
paslaptys nesupo jos vargingos tikrovės. 

Brunetis perėjo Rialto tiltą ir nuėjo pro San Casiano, tada 
pasuko į kairę, netrukus dešinėje pamatė žemą San Boldo 
bokštą. Pasuko į siaurą calle ir sustojo priešais mažą pastatą. 
Skambučio dešinėje ant lentelės dailiu šriftu buvo išraižyta 
pavardė „Rutolo“; nuo abiejų nuvarvėjusios rūdys išter- 
liojo tinką, pamažu byrantį nuo pastato fasadinės sienos. Jis 
paskambino, minutėlę palaukė, vėl paskambino, palaukė ir 
paskambino trečią kartą. 

Po gerų dviejų minučių viduje išgirdo balsą, klausiantį: 

— Si, chi ė? 

— Tai aš, senjora Končeta, Brunetis. 

Durys greitai atsidarė, ir žvelgiant į tamsų koridorių jį 
vėl apėmė tas pats pojūtis, tarsi žiūrėtų į statinę, o ne į 
moterį. Senjora Končeta, kaip pasakoja jos šeimos istorija, 
prieš keturiasdešimt metų buvo Kaltanisetos grožio kara- 
lienė. Sakoma, kad jauni vyrai valandų valandas ten ir atgal 
vaikštinėdavo palei Korso Vittorio Emanuelę, vildamiesi 
nors žvilgtelėti į pasakiškąją Končetą. Ji būtų galėjusi rinktis 
nuo majoro sūnaus iki daktaro jauniausio brolio, tačiau vie- 
toje jų pasirinko trečią sūnų iš šeimos, kuri kažkada geleži- 
niu kumščiu valdė visą provinciją. Ištekėjusi ji tapo Rufolo, 
o kai Anuciato skolos išvijo juos iš Sicilijos, šiame šaltame 
ir nesvetingame mieste ji tapo prašalaite. Visiškai netrukus 
tapo našle, gyvenančia iš valstybės mokamos pensijos ir iš 
savo vyro šeimos labdaros, o dar prieš Džiuzepei baigiant 
mokyklą tapo nusikaltėlio motina. 

Nuo pat savo vyro mirties dienos, įvykio, į kurį jaus- 
mais reagavo nepaaiškinamai netgi sūnui, tikriausiai ir sau 
pačiai, ji visa apsirengė juodai: suknelė, batai, kojinės, net 

šalis tada, kai išeidavo iš namų. Nors metams bėgant ji 
vis storėjo, veidas vis raukšlėjosi sielvartaujant dėl sūnaus 
gyvenimo, juodi drabužiai taip ir liko nepakeisti: ji dėvės 
juos iki kapo, turbūt ir paskui. 

— Buon giorno, senjora Končeta, - pasakė Brunetis duoda- 
mas jai ranką. 

Jis stebėjo jos veidą, skaitė išraiškas, kaip vaikas greitai 
versdamas juokingos knygutės puslapius. Ji iškart jį atpa- 
žino, instinktyviai atšalo bjaurėdamasi tuo, kam jis atsto- 
vavo, bet paskui jis pastebėjo, kad ji prisiminė, kokią 
malonę jis parodė jos sūnui, jos žvaigždei, jos saulei, o 
kartu jos veidas atlėgo, o lūpose atsirado tikro pasitenki- 
nimo šypsena. 

— A, dotore, jūs vėl atėjote manęs aplankyti. Kaip malonu, 
kaip malonu. Bet jums reikėjo paskambinti, kad geriau išva- 
lyčiau namus ir iškepčiau šviežių tešlainių. 

Jis suprato „paskambinti“, „namus“, „išvalyčiau ir „tešlai- 
nių“, todėl numanė, kad tai ji ir pasakė. 

— Senjora, puodelis geros jūsų kavos yra daugiau negu aš 
galėčiau tikėtis. 

— Užeikite, užeikite, — tarė ji paėmusi jo ranką ir trauk- 
dama į save. Atbula ėjo pro savo buto duris tebelaikydama 
jo ranką, tarsi bijotų, kad jis mėgins nuo jos pasprukti. 

Jau bute viena ranka uždarė duris, o kita vis dar traukė 
ji i priekį. Butukas buvo toks mažas, kad jame niekas nega- 
lėjo pasimesti, ir vis dėlto tebelaikė jį už rankos ir įvedė į 
mažą svetainę. 

— Štai kėdė, dotore, — pasakė lydėdama prie apkrauto 
krėslo, uždengto skaisčiai oranžiniu užtiesalu, ir galop 
paleido. Jam sudvejojus, primygtinai liepė: - Sėskit, sėskit. 
Išvirsiu mums kavos. 

Jis padarė kaip liepiamas, įsmukdamas tiek, kad keliai 
kone siekė smakrą. Ji įjungė prie krėslo stovėjusį šviestuvą; 
Rutolo gyveno nuolatinėje pirmojo aukšto prietemoje, tačiau 
net ir šviesa vidurdienį nieko negalėjo padaryti drėgmei. 

— Nesijudinkite, - paliepė ji ir nuėjo į kitą kambario galą, 
patraukė šonan gėlėtą užuolaidą, už kurios stovėjo kriauklė 
ir viryklė. Iš savo kambario pusės jis matė, kad čiaupai spin- 
dėjo, o viryklės paviršius kone spinduliavo baltumu. Ji ati- 
darė spintelę ir išėmė stačiašonį cilindrinį espreso kavinuką, 
kuris jam visada primindavo Pietus, nors jis nežinojo kodėl. 
Atsuko jį, kruopščiai praplovė, dar kartą praplovė, pripylė 
vandens, tada pasiėmė kavos pripiltą stiklinį indą. Dešimt- 
mečiais kartojamais ritmiškais judesiais pribėrė į kavinuką, 
užkūrė viryklę ir pastatė jį ant ugnies. 

Kambarys nepasikeitė nuo tada, kai paskutinįkart čia 
buvo. Geltonos plastikinės gėlės stovėjo priešais gipsinę 
Mergelės statulėlę; kiekvieną paviršių dengė siuvinėti, nėri- 
niuoti ovalai, kvadratai ir apskritimai; ant jų eilėmis rikia- 
vosi šeimos nuotraukos, ir visose puikavosi Pepinas: Pepi- 
nas, aprengtas kaip mažytis jūreivėlis, Pepinas su nepapras- 
tai baltais Pirmosios Komunijos drabužiais, Pepinas su ant 
sprando tupinčia beždžione, besivaipančia iš jo nuogąsta- 
vimų. Visose nuotraukose buvo matyti per didelės vaiko 
ausys, ir jis atrodė kone kaip karikatūrinis piešinukas. Vie- 
noje kertelėje buvo tai, ką galima apibūdinti kaip jos velio- 
nio vyro šventykla: jų vestuvių nuotrauka, kurioje Brunetis 
matė seniai išblėsusį jos grožį; į kampą įremta vyro lazdelė, 
dramblio kaulo bumbulas švietė net šioje blausioje šviesoje; 
jo Iupara baisiai trumpais vamzdžiais, išblizginta ir patepta 
alyva daugiau nei dešimtmečiui praėjus po jo Mirties, tarsi 
nė mirtis neišlaisvino jo iš prievolės gyventi pagal siciliečio 


184 


įpročius — visada būti pasirengusiam šautuvu ginti savo ar 
savo šeimos garbę nuo bet kokios užgaulės. 

Jis stebėjo toliau, kaip ji, regis, jo nepaisydama, išėmė 
padėklą, lėkštes ir iš kitos spintelės metalinę dėžutę, kurią 
atidarė peiliu. Iš jos vieną po kito ėmė tešlainius ir krovė 
ant vienos lėkštės. Ryškia spalvota folija suvyniotus saldai- 
nius iš kitos dėžutės dėliojo ant kitos lėkštės. Kava užvirė, 
ji mikliai čiupo kavinuką, skubiai nukėlė ir nunešė padėklą 
ant didelio stalo, užimančio kone pusę kambario. Tarsi kor- 
tuotoja dalijo lėkštes ir lėkštutes, šaukštelius ir puodelius, 
atsargiai statydama juos ant vaškytinės staltiesės, tada grįžo 
ir atnešė ant stalo kavą. Viską padariusi, atsisuko į jį ir mos- 
telėjo ranka į stalą. 

Brunečiui teko išsikepurnėti iš žemo krėslo abiem ran- 
komis stipriai įsirėmus į ranktūrius. Kai priėjo prie stalo, 
ji atitraukė jam kėdę, 0 jam atsisėdus, įsitaisė priešais. Abi 
Kapodimontės lėkštutės smulkiais įtrūkimais tinklijosi nuo 
pakraščių į vidurį kaip jo atmintyje mažytės raukšlelės ant 
močiutės skruostų. Šaukšteliai spindėjo, o šalia jo lėkštės 
gulėjo lininė servetėlė, sulankstyta ir sulyginta į stačia- 
kampį. 

Senjora Rufolo pripylė du puodelius kavos, vieną pastatė 
priešais Brunetį ir šalia jo lėkštės pastatė sidabrinę cukrinę. 
Sidabrinėmis žnyplelėmis padėjo šešis tešlainius, kiekvieną 
abrikoso dydžio, į jo lėkštę, paskui tomis pačiomis žnyplelė- 
mis šalia jų padėjo keturis į foliją suvyniotus saldainius. 

Jis įsibėrė sau į kavą cukraus ir gurkštelėjo. 

— Tai geriausia kava Venecijoje, senjora. Vis dar neišduo- 
site man savo paslapties? 

Ji šyptelėjo, ir jis pamatė, kad jai iškritęs dar vienas dan- 
tis, šį kartą dešinys priekinis. Krimstelėjo tešlainio ir pajuto 

burnoje tirpstantį cukrų. Migdolai, cukrus, puikiausia tešlai- 
nių tešla ir dar daugiau cukraus. Kitas buvo su pistacijo- 
mis. Trečias buvo šokoladinis, o ketvirtas kimštas tešlaini- 
niu kremu. Atsikando penktojo ir pusę pasidėjo ant lėkštės. 

— Valgykit. Jūs per liesas, dotore. Valgykit. Cukrus sutei- 
kia energijos. Ir labai gerai kraujui, - daiktavardžiai perteikė 
turinį. 

- Jie nuostabūs, senjora Končeta. Tačiau aš ką tik valgiau 
priešpiečius ir jei labai daug jų prisivalgysiu, negalėsiu val- 
gyti pietų, o tada mano žmona labai supyks. 

Ji linktelėjo. Suprato žmonų pyktį. 

Jis baigė kavą ir pastatė puodelį ant lėkštutės. Nepraėjo 
nė trys sekundės, kaip ji pakilo, perėjo kambarį ir grįžo su 
raižyto stiklo grafinu ir dviem stiklinaitėmis, ne didesnėmis 
už alyvuogę. 

— Marsala. Naminė, - tarė įpildama jam lašelį. 

Jis paėmė iš jos stiklinaitę, palaukė, kol sau įsipils ne ką 
daugiau kaip du lašus, susidaužė stiklinaite su ja ir išgėrė. 
Skonis priminė saulę, jūrą ir dainas, pasakojančias apie 
meilę ir mirtį. 

Pastatė stiklinaitę, per stalą pažvelgė į ją ir pasakė: 

— Senjora Končeta, manau, jūs žinote, ko aš atėjau. 

Ji linktelėjo. 

— Pepinas? 

— Taip, senjora. 

Ji pakėlė ranką delnu į jį tarsi apsisaugotų nuo jo žodžių 
ar galbūt pati apsisaugotų nuo malocchio. 

— Senjora, manau, kad Pepinas įsivėlė į kai ką labai 
blogo. 

— Bet dabar... - pradėjo ji, tačiau prisiminusi, kas yra Bru- 
netis, tepasakė, - jis nėra blogas vaikas. 

Brunetis luktelėjo, kol įsitikino, kad ji nieko daugiau 
neketina sakyti, tada tęsė: 

— Senjora, šiandien kalbėjausi su savo draugu. Jis man 
pasakė, kad vyras, su kuriuo, manau susidėjo Pepinas, yra 
labai blogas žmogus. Ar ką nors apie tai žinote? Apie tai, ką 
Pepinas veikia, apie žmones, su kuriais jis susitinka po to... 
— nelabai žinojo, kaip tą pasakyti. - Po to, kai grįžo namo? 

Prieš atsakydama ji ilgai svarstė. 

— Pepinas būdamas toje vietoje gyveno su labai blogais 
žmonėmis, - net dabar po visų tų metų ji negalėjo prisiversti 
įvardyti tos vietos. — Jis pasakojo apie juos. 

— Kąjis apie juos sakė, senjora? 

— Sakė, kad jie labai svarbūs, kad jo dalia pasikeis, - taip, 
Brunetis prisimena tai apie Pepiną: jo dalia visada rengiasi 
keistis. 

— Arjis dar ką nors papasakojo, senjora? 

Ji papurtė galvą. Tai buvo neigimas, bet jis nebuvo tikras, 
ką ji neigia. Anksčiau Brunetis niekada nebuvo tikras, kiek 
senjora Končeta žino, ką jos sūnus iš tikrųjų daro. Įsivaiz- 
davo, kad žino kur kas daugiau negu rodo, tačiau būgštavo, 
kad galbūt tą savo žinojimą slepia net nuo savęs. Tik tiek yra 
tiesos, kurią motina gali sau leisti. 

— Arjūs matėte kurį nors iš jų, senjora? 

Ji smarkiai pakratė galvą 

— Jis jų čia nesiveda, tik ne į mano namus. 

Tai, be jokių abejonių, buvo tiesa. 

— Senjora, mes dabar Pepino ieškome. 

Ji užsimerkė ir palenkė galvą. Jis išėjo iš tos vietos tik 
prieš dvi savaites, ir vėl jo ieško policija. 

— Ką jis padarė, dotore? 

— Nelabai žinome, senjora. Norime su juo pasikalbėti. 


187 


Keletas žmonių sako matę jį ten, kur įvykdytas nusikalti- 
mas. Bet jie tematė Pepino nuotrauką. 

Ji papurtė galvą, o Brunetis ir vėl nesuprato, ar ji neži- 
nojo, ar nenorėjo sakyti. 

— Senjora, jei kalbėsitės su Pepinu, ar pasakysite jam du 
dalykus nuo manęs? 

— Taip, dotore. 

— Prašau jam pasakyti, kad mes norime su juo pasikal- 
bėti. Ir pasakykite jam, kad tie vyrai —- blogi žmonės ir gali 
būti pavojingi. 

— Dotore, jūs esate mano namuose svečias, todėl aš netu- 
rėčiau jūsų to klausti. 

— Ko, senjora? 

— Ar tai tiesa, ar gudrybė? 

— Senjora, jei lieptumėte man kuo nors prisiekti, aš pri- 
siekčiau, kad tai tiesa. 

Nė nedvejodama ji pareikalavo: 

— Ar prisiektumėte man savo motinos širdimi? 

— Senjora, prisiekiu savo motinos širdimi, kad tai tiesa. 
Pepinas turėtų ateiti pas mus ir viską papasakoti. Ir jis 
turėtų būti labai atsargus su tais žmonėmis. 

Ji pastatė savo stiklinaitę neparagavusi. 

— Pamėginsiu su juo pasikalbėti, dotore. Bet gal šį kartą 
bus kitaip? - ji negalėjo sulaikyti vilties savo balse. 

Brunetis suprato, kad Pepinas tikriausiai ganėtinai papa- 
sakojo savo motinai apie tuos svarbius savo draugus, apie 
naujas savo galimybes, kai viskas bus kitaip, o jie pagaliau 
taps turtingi. 

- Atsiprašau, senjora, - pasakė jis turėdamas tai galvoje. 
Atsistojo. - Ačiū už kavą ir už tešlainius. Niekas Venecijoje 
nemoka taip jų iškepti, kaip jūs. 

Ji pakilo ant kojų, suėmė saują saldainių. Supylė juos jam 
į švarko kišenę. 

— Jūsų vaikams. Jie auga. Cukrus jiems gerai. 

— Jūs labai maloni, senjora, — pasakė jis skausmingai 
suvokdamas, kokia tai tiesa. 

Ji kartu nuėjo iki durų, vėlgi laikydama jį už parankės, 
tarsi jis būtų aklas ar galėtų pasiklysti. Prie durų į gatvę 
jiedu formaliai paspaudė vienas kitam rankas, ir ji pasiliko 
stovėti tarpduryje lydėdama jį nueinantį akimis. 

Kitą rytą, sekmadienį, buvo ta savaitės diena, kurios Paola 
labiausiai bijojo, nes tądien pabusdavo šalia nepažįstamojo. 
Per daugybę jų santuokos metų ji įprato pabusti šalia savo 
vyro, niūraus, netikusio sutvėrimo, kuris pabudęs nesu- 
geba nė valandos išbūti mandagus ir per kurio šiurkštumą 
ji laukė tik bambėjimo ir piktų žvilgsnių. Turbūt ne nuo- 
stabiausias lovos parneris, tačiau galop jis paliko ją ramy- 
bėje ir leido miegoti. Vis dėlto sekmadienį jo vietą užim- 
davo kažkas, kas — ji nemėgo paties žodžio — imdavo čiul- 
bėti. Laisvas nuo darbo ir atsakomybės atsirasdavo kitas 
vyras: draugiškas, žaismingas, visada įsimylėjęs. Ji negalėjo 
jo pakęsti. 

Ši sekmadienį jis pabudo septintą galvodamas, ką galėtų 
veikti su kazino išloštais pinigais. Galėtų prispausti uošvį 
gauti kompiuterį Chiarai. Galėtų sau įsigyti naują žieminį 
paltą. Jie visi galėtų sausį nuvažiuoti savaitei į kalnus. Pus- 
valandį gulėjo lovoje leisdamas ir perleisdamas pinigus, 
galop kavos noras išginė jį iš lovos. 

Nuniūniavo į virtuvę, pasiėmė didžiausią virtuvą, pri- 

pylė, pastatė ant viryklės, o greta užkaitė prikaistuvį pieno 
ir, kol jie šils, nuėjo į vonią. Kai išsivalęs dantis ir įraudusiu 
nuo šalto vandens veidu grįžo, savo aromatu užtvindžiusi 
visus namus kava jau kilo. Supylė ją į du didelius puo- 
delius, pridėjo cukraus ir pieno ir grįžo į miegamąjį. Pas- 
tatė puodelius ant staliuko šalia lovos, palindo po antklodė- 
mis ir tol rungėsi su savo pagalve, kol išmušė ją taip, kad 
galėtų gana patogiai sėdėdamas gerti kavą. Garsiai siurbte- 
lėjo, patogiau įsitaisydamas, ir švelniai tarė: 

— Paola. 

Iš ilgo gniužulo gretimai — jo pasakų karalienės - jokio 
atsakymo. 

— Paola, - pakartojo jis kiek garsiau. Tyla. - Mmm, kokia 
gera kava. Išgersiu dar gurkšnelį, — ir vėl siurbtelėjo — gar- 
siai. Iš gniužulo pasirodė ranka, susigniaužė į kumštį ir 
niuktelėjo jam petį. - Nuostabi, nuostabi kava. Turbūt dar 
gurkštelėsiu. 

Pasigirdo aiškiai grėsmingas garsas. Jis nekreipė dėme- 
sio ir vėl sriurbtelėjo kavos. Žinodamas, kas gali atsitikti, 
pastatė puodelį ant stalelio šalia lovos, kad neišpiltų. 

— Hmm, - tepasakė, kai gniužulas sujudėjo ir Paola apsi- 
vertė ant nugaros kaip didelė žuvis, ištiesė kairę ranką per jo 
krūtinę. Pasisukęs jis paėmė kitą puodelį ir įdavė jai į ranką, 
paskui vėl paėmė ir palaikė, kol ji užsirangė ant pagalvės. 

Toks veiksmas vyko antrąjį jų santuokos sekmadienį per 
jų medaus mėnesį, kai jis pasilenkė virš dar miegančios 
žmonos, nosimi prisiglausdamas prie ausies. Metalinis bal- 
sas, pasakęs: „Jeigu nesiliausi, išplėšiu tavo kepenis ir suval- 
gysiu“, - pranešė jam, kad medaus mėnuo baigėsi. 

Nors labai stengėsi, ir tai nebuvo sunku, niekada nesu- 
prato, kodėl jai taip trūko užuojautos tam, kas, jo atkaklia 

nuomone, buvo tikrasis jis. Sekmadienis buvo vienintelė 
diena, kurią jis turėjo per savaitę, vienintelė diena, kai jam 
pačiam nekėlė rūpesčių mirtis ir nelaimė, taigi nubudęs 
asmuo, tvirtino jis, buvo realus žmogus, tikrasis Brunetis, ir 
galėjo išmesti iš galvos tą kitą, stora žieve apaugusį sutvė- 
rimą, kaip nieku gyvu jo sielos neatspindinčią būtybę. Paola 
viso to nesuprato. 

Kol ji gurkšnojo kavą ir mėgino atsimerkti, jis įsijungęs 
radiją klausėsi ryto naujienų, nors ir žinojo, kad jos grei- 
čiausiai gadins jo nuotaiką, kol šioji taps panaši į jos. Dar 
trys žmogžudystės Kalabrijoje, visi mafijos nariai, vienas 
policijos ieškomas žudikas (taškas mums, pamanė jis); kal- 
bos apie neišvengiamą vyriausybės žlugimą (o kada buvo 
kitaip?); laivas su nuodingomis atliekomis Genujoje, grįžęs 
iš Afrikos (o kodėl gi ne?); ir kunigas, nužudytas savo sode 
aštuoniais šūviais į galvą (gal skyrė pernelyg griežtą atgailą 
po išpažinties?). Išjungė, kol dar galėjo išgelbėti savo dieną, 
ir atsigręžė į Paolą. 

— Pabudai? 

Ji linktelėjo vis dar nepajėgdama šnekėti. 

— Ką darysime su pinigais? 

Įkišusi nosį į kavos garus, ji pasukiojo galvą. 

— Gal ko norėtum? 

Ji išgėrė kavą, padavė jam puodelį nekomentuodama ir 
atsilošė ant pagalvės. Žvelgdamas į ją nežinojo, ar duoti jai 
dar kavos, ar daryti dirbtinį kvėpavimą. 

— Vaikams ko nors reikia? 

Vis dar užsimerkusi ji papurtė galvą. 

— Tikrai nieko nenorėtum? 

Jai kainavo milžiniškas pastangas, bet ji išlaužė kelis 
žodžius: 


192 


— Nešdinkis valandai, tada atnešk man sviestinę bandelę 
ir dar kavos. 

Pasakiusi apsivertė ant pilvo ir užmigo dar prieš jam 
išeinant iš kambario. 

Jis ilgai maudėsi duše, skutosi po karšto vandens srove 
patenkintas, kad nereikia bijoti įvairiausių ekologinių jaus- 
mingumo reakcijų iš kitų šeimynos narių, visuomet pasiren- 
gusių viešai pasmerkti tai, ką jie laiko švaistymu arba pikt- 
naudžiavimu aplinka. Brunetis manė esąs žmogus, kurio 
šeima visada renkasi tokius žavėjimosi dalykus ir priežas- 
tis, kurios jį tiesiogiai apsunkina. Jis buvo įsitikinęs, kad kiti 
žmonės sugeba turėti vaikų, kurie tenkinasi rūpindamiesi 
gana tolimais dalykais - atogrąžų miškais, branduoliniais 
bandymais, kurdų padėtimi. O štai jam, miesto pareigūnui, 
žmogui, kurį kartą net liaupsino laikraščiai, jam uždrausta 
— jo paties šeimos narių — pirkti mineralinį vandenį, kurį 
pardavinėja plastikiniuose buteliuose. Vietoje jų jis turi 
pirkti vandenį stikliniuose buteliuose, tada tampyti tuos 
butelius viršun ir žemyn per devyniasdešimt keturias pako- 
pas. O jeigu po dušu užsibūna kiek ilgiau, negu vidutiniš- 
kai žmogui reikia nusimazgoti rankas, turi išklausyti nepa- 
baigiamus skundus apie nerūpestingą vakarietišką pasaulio 
išteklių naikinimą. Kai buvo vaikas, švaistymą smerkė, nes 
jie buvo neturtingi; dabar jį smerkia, nes yra turtingi. Čia jis 
suprato, kaip sunku skustis vaipantis, todėl liovėsi vardyti 
savo bėdas ir baigė maudytis. 

Po dvidešimties minučių išėjęs iš namų pasijuto apimtas 
bekraščio neįvardijamo džiaugsmo. Nors rytas buvo vėsus, 
diena turėjo būti šilta —- viena tų puikių saulėtų dienų, kurios 
rudenį lepina miestą. Oras toks sausas, kad neįmanoma 
patikėti, jog miestas pastatytas ant vandens, nors žvilgsnis 

į dešinę, einant pro vieną iš šoninių gatvelių pakeliui Rialto 
link, aiškiausias to įrodymas. 

Atėjęs prie pagrindinės sankryžos pasuko kairėn ir 
nužingsniavo tiesiog į žuvies turgų, sekmadienį uždarytą, 
tačiau vis dar skleidžiantį slopų šimtmečius čia pardavi- 
nėjamos žuvies kvapą. Perėjęs tiltą pasuko kairėn ir įėjo į 
pasticceria. Užsisakė tuziną bandelių. Jei jie per pusryčius 
jų ir nesuvalgys, dieną Chiara tikrai sušveis. Greičiausiai 
rytą. Laikydamas keturkampį paketą ant ištiesto delno grįžo 
Rialto link, paskui pasuko į dešinę atgal prie Šv. Povilo. Ties 
Sant Aponalu stabtelėjo prie spaudos kiosko ir nusipirko du 
laikraščius, Corriere ir II Manifesto, kurį, jo manymu, šian- 
dien norės paskaityti Paola. Kai grįžo namo, laiptų, kuriais 
užlipo į butą, regis, nė nebuvo. 

Paolą rado virtuvėje, kava jau lipo iš kavinuko. Išgirdo, 
kaip koridoriuje Rafaelis šaukia Chiarai per vonios duris: 

— Nagi, pasiskubink. Tu ten jau visą rytą. 

A, vandens policija vėl savo poste. 

Jis pastatė paketą ant stalo, perplėšė baltą popierių. 
Krūvelė bandelių sublizgo išsilydžiusiu cukrumi, o keletas 
smulkių cukraus grūdelių pabiro ant tamsaus stalo medžio. 
Jis pasiėmė obuolių vyniotinio ir atsikando. 

— Iš kur juos parnešei? — paklausė Paola pildama kavą. 

- Iš tos kepyklėlės prie Karampanės. 

— Nuėjai ten pėsčias? 

— Šiandien nuostabi diena, Paola. Pavalgę eime pasi- 
vaikščioti. Galime nukakti į Buraną priešpiečių. Nagi, eime. 
Puiki diena išvykai. 

Vien mintis apie tai, apie ilgą kelionę laivu į salą, saulei 
švysčiojant ant keistuoliško spalvingai nudažytų, vis artė- 
jančių namų skiautinio, jo širdį kilstelėjo dar aukščiau. 

— Gera mintis, - pritarė ji. - O vaikai? 

— Paklausk jų. Chiara norės eiti. 

— Gerai. Gal ir Rafis? 

Gal. 

Paola pastūmė jam Manifesto ir pasiėmė Corriere. Nieko 
nebus padaryta, nė žingsnelio pasitikti šios nuostabios die- 
nos, kolji neišgers dar dviejų puodelių kavos ir neperskaitys 
laikraščių. Jis pasiėmė laikraštį į vieną ranką, puodelį į kitą 
ir per svetainę nuėjo į terasą. Pasidėjo tuos daiktus balkone, 
grįžo į svetainę kėdės stačia atkalte ir atrėmė ją tiesiai prie- 
šais turėklus. Atsisėdo pakreipdamas kėdę ir užkėlė kojas 
ant turėklų. Pasiėmęs laikraštį atsivertė ir ėmė skaityti. 

Suskambo bažnyčių varpai, saulė dosniai liejosi jam ant 
veido, ir Brunetis pajuto visiškos ramybės metą. 

Iš tarpdurio į terasą prabilo Paola. 

— Gvido, koks tos daktarės vardas? 

— Gražuolės? - paklausė jis nepakeldamas akių nuo savo 
laikraščio, iš tikrųjų nė nekreipdamas dėmesio į jos balsą. 

— Gvido, kuo ji vardu? 

Jis nuleido laikraštį ir nukreipė žvilgsnį į ją. Pamatęs jos 
veidą, nukėlė kojas nuo turėklų ir nuleido kėdę. 

- Peters. 

Ji trumpam užsimerkė, paskui padavė jam Corriere atvers- 
dama puslapį iš vidurio. 

„Amerikietė gydytoja mirė perdozavusi“, - perskaitė jis. 
Straipsnelis buvo mažas, lengvai perskaitomas, ne daugiau 
kaip šešios ar septynios eilutės. JV kariuomenės kapitonės 
pediatrės Terės Peters kūnas rastas šeštadienio popietę jos 
bute Dju Vilėje, Vičencos priemiestyje. Daktarę Peters, kuri 
dirbo Kariuomenės ligoninėje Kaserme Ederle, rado jos 
draugas nuėjęs pasižiūrėti, kodėl tą rytą gydytoja nepa- 

sirodė darbe. Panaudotas švirkštas rastas prie gydytojos 
kūno, ant jo buvo kitų narkotikų vartojimo žymių ir įro- 
dymų, kad gydytoja gėrė. Karabinieriai ir amerikiečių karo 
policija pradėjo tyrimą. 

Perskaitė straipsnį dar kartą, paskui dar. Peržiūrėjo savo 
skaitytą laikraštį, bet I! Manifesto nebuvo nė užuominos. 

— Ar tai įmanoma, Gvido? 

Jis papurtė galvą. Ne, perdozavimas neįmanomas, tačiau 
ji buvo mirusi; laikraštis tą patvirtino. 

— Ką darysi? 

Jis žvelgė į artimiausios Šv. Povilo bažnyčios varpinę. 
Neturėjo supratimo. Pata vertins tai kaip nesusijusį įvykį 
arba, jeigu susies, kaip nelemtą atsitiktinumą arba, blogiau- 
siu atveju, kaip savižudybę. Kadangi tik Brunetis žinojo, 
kad ji sunaikino atvirlaiškį iš Kairo, ir tik jis matė jos reak- 
ciją į savo mylimojo kūną, daugiau nebuvo nieko, kas juos 
susietų vieną su kitu ne tik kaip kolegas ir patvirtintų, kad 
tikrai nebuvo priežasties žudytis. Narkotikai, alkoholis ir 
viena gyvenanti moteris; to pakako, kad žinotum, kaip įver- 
tins spauda - nebent, nebent lygiai taip pat bus paskam- 
binta, kaip Brunetis manė, kad buvo paskambinta Patai, į 
redaktorių kabinetus. Tokiu atveju istorija mirs greita mir- 
timi, kaip ir dauguma istorijų. Kaip ir daktarė Peters. 

— Nežinau, - galop atsakė jis į Paolos klausimą. — Pata 
įspėjo mane, liepė nevažiuoti į Vičencą. 

— Bet tai tikrai viską keičia. 

— Tik ne Patai. Tai perdozavimas. Karabinieriai ir ame- 
rikiečių karo policija susitvarkys. Atliks autopsiją, paskui 
išsiųs jos kūną į Ameriką. 

— Kaip ir aną, - pratarė Paola įgarsindama jo mintis. — 
Kodėl juos abu nužudė? 

Brunetis pakratė galvą. 

— Nežinau. 

Tačiau jis žinojo. Ją nutildė. Atsaini jos pastaba, kad nesi- 
domi narkotikais, nebuvo melas: mintis apie perdozavimą 
absurdiška. Ją nužudė dėl to, ką ji žinojo apie Fosterį, dėl to, 
kas privertė ją nusvirduliuoti per morgą nuo savo mylimojo 
kūno. Nužudė dėl narkotikų. Jis spėliojo, ar tai negalėtų 
būti pranešimas jam, bet atmetė tą mintį kaip tuščiagarbę. 
Kad ir kas ją nužudė, neturėjo pakankamai laiko suplanuoti 
nelaimingą atsitikimą, ir antroji žmogžudystė tapo pernelyg 
akivaizdžia, nepaaiškinama savižudybe, todėl įtartina. Vis 
dėlto atsitiktinis perdozavimas buvo tobulas sprendimas: ji 
pati taip padarė, nebėra kur ieškoti, dar vienas akligatvis. 
O Brunetis net nežinojo, ar tai ji skambino, kad pasakytų 
„Basta“. 

Paola prisiartino prie jo ir padėjo ranką ant peties. 

— Apgailestauju, Gvido. Apgailestauju dėl jos. 

— Jai dar nebuvo nė trisdešimties, — pratarė jis. — Visi tie 
metai mokykloje, tame darbe, - jam atrodė, kad jos mirtis 
būtų mažiau neteisinga, jei ji būtų turėjusi daugiau laiko 
linksmybėms. - Tikiuosi, jos šeima tuo netiki. 

Paola išsakė jo mintis. 

— Jei policija ir kariuomenė ką nors sako, tikriausiai tuo 
patiki. O visa tai atrodo labai tikra, labai įtikinama. 

— Vargšai žmonės, - pasakė jis. 

— Galėtum... - ji nutilo prisiminusi, kad Pata jam liepė 
likti nuošaly. 

— Jei galėčiau. Gana blogai, kad ji mirė. Jie neturėtų tuo 
patikėti. 

— O kad ji buvo nužudyta - nė kiek ne geriau, - pasakė 
Paola. 

— Bent jau ji to nepadarė. 

Abu pasiliko vėlaus rudens saulėkaitoje mąstydami apie 
tėvus ir buvimą tėvais ir apie tai, ką tėvai nori ar turi 
žinoti apie savo vaikus. Jis neturėjo supratimo, kas gali būti 
geriau, kas blogiau. Pagaliau, sužinojus, kad nužudė tavo 
vaiką, gyvenime lieka niūri viltis vieną dieną nudėti asmenį, 
kuris tą padarė, tačiau vargu ar tai tampa nors menkute 
paguoda. 

— Turėjau jai paskambinti. 

— Gvido, — pasakė ji, balsas sutvirtėjo. - Nepradėk. Nes 
visa tai reiškia, kad turėjai būti minčių skaitytojas. O tu nesi. 
Taigi nė nepradėk apie tai galvoti. 

Ji nustebino tikras pyktis jos balse. Apsikabino ranka ją 
per liemenį, prisitraukė arčiau savęs. Rymojo taip nebesikal- 
bėdami, kol Šv. Morkaus varpai išmušė dešimtą valandą. 

— Ką ketini daryti? Važiuosi į Vičencą? 

— Ne, ne dabar. Ketinu laukti. 

— Ką nori tuo pasakyti? 

— Kad ir ką jie žino, žino todėl, kad ten dirba. Tai saitas, 
kurį jie turi. Turi būti kiti žmonės, kurie žino arba numano, 
arba gali prieiti prie to, ką anie sužinojo. Todėl ketinu 
palaukti. 

— Gvido, dabar nori, kad kiti žmonės būtų minčių skaity- 
tojai. Iš kur jie sužinos, jog reikia ateiti pas tave? 

— Nuvažiuosiu ten, bet po savaitės, ir pats tapsiu paste- 
bimas. Pasikalbėsiu su tuo majoru, drauge su jais dirbusiu 
seržantu, su kitais gydytojais. Ten mažas pasaulėlis. Žmo- 
nės kalbėsis vieni su kitais; jie žinos ką nors. 

Ir velniop tą Patą. 

— Pamirškime Buraną, gerai, Gvido? 

Jis linktelėjo ir atsistojo. 

— Manau, eisiu pasivaikščioti. Priešpiečiams sugrįšiu, — 
suspaudė jai ranką. — Tiesiog man reikia pasivaikščioti. 

Apžvelgė miesto stogus. Kaip keista; dienos puikumas 
nublanko. Žvirbliai laidė ir žaidė vienas su kitu gaudynės 
kone pasiekiami ranka, čirškaudami nuo skraidžiojimo sma- 
gybės. O tolumoje ant Šv. Morkaus varpinės smailės saulėje 
savo sparnų auksu švytėjo angelas, visą miestą nuliedamas 
savo mirgančiu palaiminimu. 

Pirmadienio rytą atėjo į savo kabinetą įprastu metu ir dau- 
giau kaip valandą stovėjo žiūrėdamas į San Lorenco baž- 
nyčios fasadą. Per visą tą laiką nepamatė nė ženklo, kad 
kas sujudėtų ar ką veiktų nei ant pastolių, nei ant stogo, 
nukrauto lygiomis terakotos čerpių eilėmis. Dukart girdėjo, 
kaip į kabinetą įėjo žmonių, bet jų neprakalbino, net nesi- 
teikė atsisukti, ir jie išėjo, matyt, padėję daiktus ant jo stalo. 

Pusę vienuoliktos suskambo jo telefonas ir jis nusisuko 
nuo lango atsiliepti. 

- Labas rytas, komisare. Čia majoras Ambrodžianis. 

— Labas rytas, majore. Džiaugiuosi, kad paskambinote. Iš 
tiesų pats ketinau jums paskambinti po pietų. 

- Jie šįryt tą padarė, - pasakė Ambrodžianis be įžangų. 

— Ir? —- paklausė Brunetis, žinodamas, ką tas turi galvoje. 

— Heroino perdozavimas, pakankamas nužudyti ką nors 
dvigubai už ją didesnį. 

— Kas atliko autopsiją? 

— Daktaras Frančeskas Urbanis. Vienas mūsiškių. 

— Kur? 

— Čia, Vičencos ligoninėje. 

— Ar kas nors iš amerikiečių buvo? 

— Atsiuntė vieną savo gydytoją. Atsiuntė iš Vokietijos. 
Pulkininkas tas gydytojas. 

— Jis asistavo ar tik stebėjo? 

— Jis tik stebėjo autopsiją. 

— Kas tas Urbanis? 

— Mūsų patologas. 

— Patikimas? 

— Visiškai. 

Suvokęs galimą pastarojo klausimo dviprasmiškumą 
Brunetis perklausė: 

— Išbandytas? 

— Taip. 

— Vadinasi, tai tikrai perdozavimas? 

— Taip, bijau, kad tikrai. 

— Kąjis dar rado? 

— Urbanis? 

— Taip. 

— Smurto ženklų bute nebuvo. Anksčiau ji narkotikų 
nevartojo, bet ant jos dešinės rankos žasto buvo mėlynė ir 
dar viena ant kairio riešo. Daktarui Urbaniui buvo užsi- 
minta, kad mėlynės atsirado nukritus. 

— Kas užsiminė? 

Pauzės ilgumas prieš Ambrodžianiui atsakant tikriausiai 
reiškė lyg ir priekaištą, kad Brunečiui nė nereikėjo klausti. 

— Amerikietis gydytojas. Pulkininkas. 

— O ką mano daktaras Urbanis? 

— Kad žymės atsirado ne nuo kritimo. 

— Ar yra kitų adatų žymių? 

— Ne, nėra. 

— Taigi ji perdozavo patį pirmą kartą tą padariusi? 

— Keistas sutapimas, ar ne? - paklausė Ambrodžianis. 

— Arjūs ją pažinojote? 

— Ne. Bet vienas mano vyrų dirbo su amerikiečiu polici- 
ninku, kurio sūnus buvo jos pacientas. Jis sakė, kad berniu- 
kui ji buvo labai gera. Jis susilaužė ranką ir iš pradžių buvo 
prastai gydytas. Gydytojai ir slaugytojos skubėjo pernelyg 
užsiėmę, kad pasakytų jam, ką ketina daryti; na, žinote, taigi 
jis bijojo gydytojų, bijojo, kad jam vėl skaudės. Ji buvo jam 
labai maloni, praleido drauge daug laiko. Atrodo, ji visada 
berniukui būtinai paskirdavo dvigubai ilgesnį susitikimą, 
kad nereikėtų jo skubinti. 

— Tai nereiškia, kad ji nevartojo narkotikų, majore, — 
pasakė Brunetis, stengdamasis, kad tai nuskambėtų taip, 
tarsi jis tuo tiki. 

— Ne, nereiškia, ar ne? - pritarė Ambrodžianis. 

— Kas dar sakoma pranešime? 

— Nežinau. Nemačiau jo kopijos. 

— Tai iš kur žinote tai, ką pasakėte? 

— Paskambinau Urbaniui. 

— Kodėl? 

— Ponas Bruneti, Amerikiečių karys nužudytas Venecijoje. 
Mažiau nei po savaitės mįslingomis aplinkybėmis miršta jo 
vadovaujanti karininkė. Būčiau kvailys, jei neįtarčiau kokių 
nors šių dviejų įvykių sąsajų. 

— Kada turėsite autopsijos pranešimo kopiją? 

— Tikriausiai šiandien dieną. Norėtumėte, kad paskam- 
binčiau? 

— Taip. Būčiau dėkingas, majore. 

— Ar yra kas nors, ką, jūsų manymu, turėčiau žinoti? 

Ambrodžianis buvo ten, kasdien bendravo su amerikie- 

čiais. Jei Brunetis jam ką pasakytų, tai tikrai būtų sąžiningi 
mainai. 

— Jie buvo meilužiai, ir ji labai išsigando pamačiusi jo 
kūną. 

— Pamačiusi kūną? 

— Taip, ją atsiuntė jo atpažinti. 

Ambrodžianio tylėjimas pasakė, kad ir jis įvertino tai 
kaip ypač subtilią smulkmeną 

— Kalbėjotės su ja paskui? - galop paklausė jis. 

— Taip ir ne. Į miestą motorlaiviu grįžau kartu, tačiau 
ji nenorėjo apie tai kalbėtis. Kartais man atrodydavo, kad 
kažko bijo. Ji lygiai taip pat reagavo, kai susitikome tenai. 

— Tada, kai atvykote čia? - paklausė Ambrodžianis. 

— Taip. Penktadienį. 

— Ar numanote, ko ji bijojo? 

— Ne, nenumanau. Gali būti, kad ji mėgino paskambinti 
man penktadienio vakarą. Buvo telefono žinutė čia, kvestū- 
roje, nuo moters, kuri nekalbėjo itališkai. Operatorius, kuris 
atsiliepė, nekalba angliškai ir suprato tik tiek, kad ji pasakė 
„Basta“. 

— Manote, kad tai buvo ji? 

— Galėjo būti. Nežinau. Bet žinutė nieko nereiškia, - Bru- 
netis pagalvojo apie Patos įsakymą ir paklausė: — Kas ten 
vyksta? 

— Karo policija mėgina išsiaiškinti, kur ji gavo heroino. 
Prie jos rado kitų narkotikų, marihuanos cigarečių nuorūkų, 
hašišo. Autopsija parodė, kad ji gėrė. 

- Jie iš tiesų nė kiek neabejoja, ar ne? - paklausė Brunetis. 

— Nėra jokių požymių, kad ji buvo priversta susišvirkšti. 

— O tos mėlynės? - paklausė Brunetis. 

— Ji nukrito. 

— Vadinasi, atrodo, kad nukrito? 

— Taip, - abu kurį laiką tylėjo, tada Ambrodžianis 
paklausė: — Ar ketinate atvažiuoti čia? 

— Man liepė nevarginti amerikiečių. 

— Kas liepė? 

— Vicekvestorius čia, Venecijoje. 

— Ką ketinate daryti? 

— Palauksiu kelias dienas, savaitę, tada norėčiau nuva- 
žiuoti ten ir pasikalbėti su jumis. Ar jūsų vyrai bendrauja su 
amerikiečiais? 

— Nedaug. Visi laikomės saviškių. Tačiau pasižiūrėsiu, ką 
apie ją galiu sužinoti. 

— Ar italai dirba su jais? 

— Nemanau. O ką? 

— Nesu tikras. Tačiau jie abu, ypač Fosteris, turėjo keliauti 
darbo reikalais, važinėdami ten ir atgal į tokias vietas kaip 
Egiptas. 

— Narkotikai? — paklausė Ambrodžianis. 

— Galbūt. Arba galbūt ir kitkas. 

— Kas? 

— Nežinau. Kažkaip į narkotikus nepanašu. 

— O į ką panašu? 

— Nežinau, - jis pakėlė akis ir pamatė Vianelo prie kabi- 
neto durų. - Klausykite, majore, čia pas mane kai kas atėjo. 
Paskambinsiu jums po kelių dienų. Tada nuspręsime, kada 
galėčiau atvažiuoti. 

— Gerai. Pažiūrėsiu, ką pavyks čia išsiaiškinti. 

Brunetis padėjo ragelį ir mostu pakvietė Vianelo į vidų. 

— Kas nors apie Rutolą? - paklausė. 

— Taip, pone. Tie žmonės, kurie gyvena aukštu žemiau 
negu jo mergina, sakė, kad jis buvo atėjęs praeitą savaitę. 

Matė jį kelis kartus ant laiptų, tačiau jau tris ar keturias die- 
nas nebesutinka. Norite, kad su ja pasikalbėčiau, pone? 

— Taip, gal geriau tu. Pasakyk jai, kad dabar kitaip nei 
anais kartais. Viskardį užpuolė, todėl viskas keičiasi, ypač 
jai, jei slepia jį arba žino, kur jis. 

— Manote, suveiks? 

— Su Ivana? - sarkastiškai paklausė Brunetis. 

— Na, ne, manau, kad ne, - pritarė Vianelo. - Bet vis tiek 
pamėginsiu. Šiaip ar taip, geriau jau su ja nei su jo motina. 
Pagaliau bent galiu suprasti, ką ji sako, net jei ir kiekvienas 
žodis - melas. 

Kai Vianelo išėjo pamėginti apklausti Ivanos, Brunetis 
grįžo prie lango, bet po kelių minučių suprato, kad tai nepa- 
deda, ir atsisėdo už stalo. Nepaisydamas bylų, kurių čia pri- 
krovė rytą, sėdėjo ir svarstė įvairiausias galimybes. Vieną jų 
— perdozavimą — atmetė nesvarstydamas. Savižudybė irgi 
neįmanoma. Anksčiau buvo matęs pamišusių įsimylėjėlių, 
kuriems būsimas gyvenimas be antrojo asmens atrodė nejį- 
manomas, bet ji buvo ne tokia. Atmetus tas dvi galimybes, 
liko vienintelė - žmogžudystė. 

Vis dėlto jai atlikti reikėjo kokio nors plano, nes tokiuose 
reikaluose jis neikėjo sėkme. Tos mėlynės — nė sekundei 
nepatikėjo, kad ji nukrito — kažkas galėjo ją laikyti, kol 
sušvirkštė narkotikų. Autopsija parodė, kad ji gėrė; kiek turi 
žmogus išgerti, kad taip kietai miegotų ir nejustų adatos, 
arba tiek apsvaigtų, kad negalėtų pasipriešinti? Dar svar- 
biau, su kuo ji gėrė, su kuo jautėsi tokia saugi? Ne su myli- 
muoju; jis neseniai nužudytas. Tada su draugu, o kas yra 
amerikiečių draugai užsienyje? Kuo jie pasitiki, jei ne ameri- 
kiečiais? Visa tai pirštu baksteli vėl į bazę ir jos pačios darbą, 
ir Brunetis neabejojo — atsakymas, kad ir koks jis būtų, slypi 

tenai. 

Praėjo trys dienos, per kurias Brunetis beveik nieko nenu- 
veikė. Kvestūroje darbavosi be emocijų: peržiūrinėjo popie- 
rius, pasirašinėjo juos, rašė kadrų komplektavimo projektus 
nė nesusimąstydamas, kad tą turėjo daryti Pata. Namuose 
kalbėjosi su Paola ir vaikais, šie visi buvo pernelyg užsiėmę 
naujų mokslo metų pradžia, kad suvoktų, koks jis nedėme- 
singas. Jo visai nedomino net Rufolo paieška, nes šis buvo 
toks kvailas ir neapdairus, kad neabejotinai turėjo suklysti 
ir vėl pakliūti policijai į rankas. 

Nepaskambino Ambrodžianiui, o per pasitarimus su Pata 
neužsimindavo apie žmogžudystes, apie tą, kurią taip grei- 
tai pamiršo spauda, ir tą, kuri taip ir nebuvo įvardyta kaip 
žmogžudystė, ir apie bazę Vičencoje. Dažnai tarsi apsėstas 
atmintyje atgamindavo scenas su jauna gydytoja, pagau- 
davo jos šmėkštelėjimą: lipančią iš motorlaivio ir paduo- 
dančią jam ranką; rankomis apsikabinusią kriauklę morge, 
sukrėtimo sukeltų traukulių išvargintu kūnu; su šypsena 
sakančią jam, kad po šešių mėnesių pradės gyventi. 

Toks buvo policijos darbo bruožas — niekada nepažinti 
aukų, kurių mirtis tiriama. Daugiausia, ką jis sužinodavo 
apie juos asmeniškesnio, tai kokie jie buvo darbe, lovoje ir 
gyvenimo pabaigoje; jis nieko apie juos nežinojo, kokie jie 
buvo gyvenime, todėl jautė ypatingą ryšį su daktare Peters, 
o dėl šio ryšio ypatingą atsakomybę surasti jos žudiką. 

Antradienio rytą atėjęs į kvestūrą pasiklausinėjo Vianelo 
ir Rosio, tačiau Rufolo vis dar nebuvo nė kvapo. Viskardis 
išvyko į Milaną, ir draudimo bendrovei, ir policijai palikęs 
rašytinius dviejų vyrų — vieno labai aukšto ir kito barzdoto 
— apibūdinimus. Paaiškėjo, kad jie į palazzo įsibrovė išlaužę 
šoninių durų spynas ir nudildę metalines grotas laikančią 
pakabinamą spyną. Brunetis su Viskardžiu nesišnekėjo, 
tačiau jam pakako pokalbių su Vianelo ir Fosku, kad įsiti- 
kintų, jog nebuvo jokio plėšimo, na, jokio plėšimo, išskyrus 
draudimo bendrovės pinigus. 

Kiek po dešimtos viena sekretorių iš apačios, nešiodama 
po kabinetus paštą ant jo stalo padėjo keletą laiškų ir vieną 
žurnalo didumo rudo popieriaus voką. 

Laiškai buvo įprasti: kvietimai į konferencijas, pasiūly- 
mas parduoti jam ypatingą gyvybės draudimą, atsakymai 
į klausimus, kuriuos jis siuntė įvairiems policijos skyriams 
kitose šalies dalyse. Perskaitęs juos ėmė apžiūrinėti voką. 
Voko viršų juosė siaura pašto ženklų juostelė; tikriausiai 
kokie dvidešimt. Visi vienodi su mažyte Amerikos vėliava 
ir visi pažymėti dvidešimt devynių centų verte. Vokas adre- 
suotas jam, jo vardu, ir užrašyta tik: „Kvestūra, Venecija, 
Italija“. Neprisiminė Amerikoje nieko, kas būtų galėjęs jam 
rašyti. Atgalinio adreso nebuvo. 

Atplėšė voką, įkišo ranką ir ištraukė žurnalą. Pažvelgė 
į viršelį ir atpažino medicinos apžvalgas, kurias daktarė 

Peters ištraukė jam iš rankų, radusi jį skaitantį savo kabi- 
nete. Ėmė ji versti, akimirką stabtelėjo ties tomis grotes- 
kiškomis nuotraukomis ir vertė toliau. Pabaigoje rado tris 
popieriaus lapus, akivaizdžiai kseroksines originalių išrašų 
kopijas, įdėtas tarp žurnalo puslapių. Išėmė juos ir pasidėjo 
ant stalo. 

Viršuje perskaitė „Medicininis pranešimas“ tada žemiau 
pamatė langelius, skirtus informacijai apie paciento vardą, 
amžių ir laipsnį. Čia buvo parašyta Danieliaus Keimano 
pavardė, pateikti jo gimimo metai — 1984. Toliau trys pus- 
lapiai iš jo medicininės istorijos, pradedant tymais 1989 
metais, keletu kraujavimų iš nosies 1990 metų žiemą, sulau- 
žytu pirštu 1991 metais ir baigiant - dviem tolesniais pusla- 
piais - daugybe vizitų prieš porą mėnesių dėl bėrimo ant jo 
kairiosios rankos. Skaitydamas Brunetis pamatė, kad bėri- 
mas plėtėsi, gilėjo ir tapo vis sudėtingesnis trims gydyto- 
jams, kurie stengėsi su juo susidoroti. 

Birželio 8 dieną berniuką pirmą kartą apžiūrėjo daktarė 
Peters. Dailus pasviręs jos raštas sakė, kad bėrimas „neži- 
nomos kilmės“, tačiau atsirado berniukui su tėvais grįžus 
po iškylos. Bėrimas apėmė vidinę rankos dalį nuo riešo iki 
alkūnės, buvo tamsiai raudonas, tačiau neniežėjo. Paskirtas 
gydymas medicininiu odos kremu. 

Po trijų dienų berniuką vėl atvedė, bėrimas pablogėjo. 
Dabar šlapiavo geltonu skysčiu, berniukui pradėjo skau- 
dėti, jis smarkiai karščiavo. Daktarė Peters pasiūlė dermato- 
logo konsultaciją vietinėje Vičencos ligoninėje, tačiau tėvai 
atsisakė leisti berniuką apžiūrėti gydytojui italui. Ji išrašė 
naujo tepalo, šį kartą su kortizonu, ir antibiotikų numušti 
karščiui. 

Vos po kelių dienų berniuką atvežė į ligoninę apžiūrėti 

kitam gydytojui Žirardui, kuris įrašė, kad berniukui labai 
skauda. Dabar bėrimas atrodė kaip nudegimas ir plito ranka 
į viršų peties link. Ranka ištino ir buvo skausminga. Karštis 
nenukrito. 

Berniuką apžiūrėjo daktaras Grančekas, aiškiai dermato- 
logas, ir pasiūlė nedelsiant perkelti į kariuomenės ligoninę 
Landštule, Vokietijoje. 

Kitą dieną po šio vizito berniuką medicinos evakuaciniu 
reisu išskraidino į Vokietiją. Pranešime daugiau nieko 
nebuvo parašyta, tačiau dailia daktarės Peters rašysena 
paraštėje prie frazės, kad bėrimas atrodė kaip nudegimas, 
pieštuku įrašyta vienintelė pastaba. Jis perskaitė „PCB“ ir 
greta „ŠPŽ, kovas“. 

Jis patikrino datą, tačiau jau žinojo ją dar prieš pažvelg- 
damas. Šeimos praktikos žurnalas, kovo numeris. Atsivertė 
žurnalą ir ėmė skaityti. Pastebėjo, kad redakcijoje buvo 
beveik vieni vyrai, kad vyrai parašė beveik visus straipsnius 
ir kad turinyje išvardyti straipsniai nagrinėja viską, prade- 
dant straipsniu apie pėdas, kurios taip jį išgąsdino, ir bai- 
giant straipsniu, kuriame nagrinėjamas tuberkuliozės pliti- 
mas kaip AIDS epidemijos padarinys. Buvo netgi straipsnis 
apie tai, kaip vaikai nuo naminių gyvūnų užsikrečia para- 
zitais. 

Nerasdamas pagalbos turinyje ėmėsi skaityti nuo pir- 
mojo puslapio, nepraleisdamas jokių skelbimų ir laiškų lei- 
dėjams. 62 puslapyje trumpai paminėta, kad Niuarke, Niu 
Džersyje, paskelbta apie mažą vaiką, mergaitę, kuri žaidė 
tuščioje mašinų stovėjimo aikštelėje ir įlipo į, jos manymu, 
tepalų balutę, susitvenkusią nuo apleisto automobilio. Batu- 
kas prisisėmė to skysčio, permirko kojinė. Kitą dieną ant 
pėdutės atsirado bėrimas, greitai tapo nudegimu ir plito 

aukštyn kelio link. Vaikas labai karščiavo. Visoks gydymas 
pasirodė bergždžias, kol sveikatos priežiūros pareigūnas 
nenuvyko į stovėjimo aikštelę ir nepaėmė skysčio pavyzdžio, 
kuriame pasirodė gausu PCB, besisunkiančio iš ten suverstų 
nuodingų atliekų statinių. Nudegimą greitai išgydė, tačiau 
gydytojai baiminosi dėl jos ateities, nes atliekant PCB turin- 
čių medžiagų bandymus su gyvūnais dažnai atsiranda neu- 
rologinių ir genetinių pažeidimų. 

Padėjo žurnalą šalin ir grįžęs prie medicininių įrašų 
perskaitė juos antrąkart. Simptomai buvo tokie patys, tačiau 
nė neužsiminta, kur ar kaip vaikas galėjo prisiliesti prie 
medžiagos, kuri tikriausiai sukėlė bėrimą. „Per iškylą su 
tėvais“ — vienintelis išraše minimas dalykas. Išrašuose nėra 
ir jokio pranešimo apie Vokietijoje vaikui skirtą gydymą. 

Paėmęs apžiūrėjo voką. Pašto ženklai suantspauduoti 
apvaliu spaudu, kurio viduje parašyta „Kariuomenės pašto 
sistema“ ir šeštadienio data. Taigi kažkuriuo metu penk- 
tadienį ar šeštadienį ji visa tai išsiuntė jam paštu, paskui 
mėgino prisiskambinti. Ji negalėjo sakyti „Basta“ ar „Pasta“, 
ji sakė „Posta“, kad įspėtų apie atkeliaujantį laišką. Kas atsi- 
tiko, kad ji sunerimo? Kas privertė ją siųsti jam šiuos lapus? 

Prisiminė, ką Batervortas sakė apie Fosterį; jo darbas 
buvo prižiūrėti, kad panaudotos rentgeno kasetės būtų 
išvežtos iš ligoninės. Jis kažką kalbėjo ir apie kitus objektus ir 
medžiagas, tačiau nieko nesakė, kas tai yra ar kur sukrauta. 
Aišku, amerikiečiai turėtų žinoti. 

Tai turėtų būti siejančioji abiejų Mirčių grandis, arba 
kitaip ji nebūtų siuntusi jam voko, o paskui mėginusi 
paskambinti. Vaikas buvo jos pacientas, paskui atimtas ir 
nusiųstas į Vokietiją, ir čia medicinos įrašai baigiasi. Jis 
turėjo vaiko pavardę, o Ambrodžianis tikrai turės prieigą 

prie visų bazėje gyvenančių amerikiečių sąrašo, taigi bus 
pakankamai lengva sužinoti, ar berniuko šeima vis dar ten. 
Ojeigu ne? 

Pakėlė ragelį ir paprašė operatoriaus sujungti su majoru 
Ambrodžianiu Vičencoje. Laukdamas, kol sujungs, mėgino 
apmąstyti, kaip viską galima būtų susieti, vildamasis, kad 
tai atves prie to, kas įbedė adatą į gydytojos ranką. 

Ambrodžianis atsiliepė pasisakydamas pavardę. Nepa- 
rodė nustebęs Brunečiui prisistačius, tiesiog tylėjo ir nieko 
nesakė. 

— Ar yra ten kokia pažanga? - paklausė Brunetis. 

— Atrodo, jie pradėjo tirti ištisą virtinę narkotikų mėgi- 
nių. Kiekvienas turi išsitirti, net vyriausias ligoninės gydy- 
tojas. Sklinda gandai, kad jam teko eiti į vyrų tualetą šla- 
pimo analizei, o kiti gydytojai laukė už durų. Šią savaitę jie 
tikriausiai atliko daugiau nei šimtą. 

— Ir kokie rezultatai? 

— O, dar jokių. Visi mėginiai nusiųsti į Vokietiją, į ligoni- 
nes, kad ten ištirtų. Tada maždaug po mėnesio ar panašiai 
grįš rezultatai. 

- Ir jie tikslūs? — paklausė Brunetis, stebėdamasis, kokia 
organizacija galėtų pasikliauti arba pasikliautų rezultatais, 
perėjusiais per tiek rankų ir po šitiek laiko. 

— Atrodo, jie taip mano. Jei mėginys teigiamas, jie papras- 
čiausiai išmeta žmogų lauk. 

— Kam atliekami mėginiai. 

— Nėra sistemos. Jie tik tuos palieka ramybėje, kurie nese- 
niai sugrįžo iš Viduriniųjų Rytų. 

— Nes jie didvyriai? - paklausė Brunetis. 

— Ne, nes bijoma, kad pernelyg daugelio jų mėginiai bus 
teigiami. Tame pasaulio pakraštyje taip lengva gauti nar- 

kotikų, kaip ir Vietname, ir jie akivaizdžiai bijo pernelyg, 
išsiviešinti, jei visi jų didvyriai grįžo su dovanėlėmis krau- 
jotakoje. 

— Vis dar sakoma, kad tai perdozavimas? 

— Ir tiktai. Vienas mano vyrų sakė, kad šeima nė neat- 
vyko lydėti jos kūno į Ameriką. 

— "Tai kas atsitiko? 

- Jie išsiuntė jį. Tačiau jis keliavo vienas. 

Brunetis tarė sau, kad tai nesvarbu. Numirėliams tokie 
dalykai nerūpi; jiems nėra skirtumo, kaip juos vertina arba 
ką gyvieji apie juos galvoja. Tačiau pats tuo netikėjo. 

— Norėčiau, kad jūs, majore, pamėgintumėte gauti man 
informacijos. 

- Jei galiu. Mielai. 

— Norėčiau žinoti, ar yra ten toks karys pavarde Keima- 
nas, — paraidžiui pasakė pavardę Ambrodžianiui. - Jis turi 
devynerių metų sūnų, kuris buvo daktarės Peters pacientas. 
Berniuką siuntė į ligoninę Vokietijoje, Landštule. Norėčiau 
žinoti, ar tėvai vis dar ten, o jei ten, norėčiau gauti galimybę 
su jais pasikalbėti. 

— Visa tai neoficialiai? 

— Visiškai. 

— Galite pasakyti apie ką? 

— Nesu tikras. Ji atsiuntė man berniuko medicininės bylos 
kopiją ir straipsnį apie PCB. 

— Apie ką? 

— Nuodingus chemikalus. Nežinau, iš ko jie pagaminti ar 
kas nuo jų nutinka, bet žinau, kad atsikratyti jų sunku. Ir jie 
agresyvūs. Berniukui buvo išberta ranka - tikriausiai nuo jų 
poveikio. 

— Kuo čia dėti amerikiečiai? 

— Nežinau. Todėl noriu pasikalbėti su berniuko tėvais. 

— Gerai. Dabar tuo užsiimsiu ir paskambinsiu jums šian- 
dien po pietų. 

— Galite surasti jį be amerikiečių Žinios? 

— Manau, kad taip, - atsakė Ambrodžianis. — Turime 
automobilių registravimo kopijas, o jie kone visi turi auto- 
mobilius, taigi jeigu jis dar čia, galėsiu sužinoti neužduoda- 
mas jiems jokių klausimų. 

— Gerai, - pasakė Brunetis. - Manau, bus geriau, jei Žžino- 
sime tik mes. 

— Norite pasakyti, ne amerikiečiai? 

— Kol kas taip. 

— Puiku. Paskambinsiu jums patikrinęs įrašus. 

— Ačiū, majore. 

— Džiankarlo, - pasakė karabinierius. - Sakyčiau, galime 
vadinti vienas kitą vardais, jeigu ketiname daryti tokius 
dalykus. 

— Sutinku, — pasakė Brunetis, patenkintas suradęs sąjun- 
gininką. - Gvido. 

Padėjęs ragelį Brunetis pasijuto norįs į Ameriką. Vienas 
didžiausių atradimų jam ten beviešint buvo viešųjų bib- 
liotekų sistema: žmogus galėjo paprasčiausiai vaikštinėti ir 
klausinėti, skaityti bet kurią norimą knygą, lengvai rasti 
žurnalų katalogą. Čia, Italijoje, arba turi pirkti knygą, arba 
susirasti universiteto bibliotekoje, bet net ir joje sunku prie 
jos prieiti be tinkamų kortelių, leidimų, asmens dokumentų. 
Kaip šitaip sužinoti apie PCB, kas tai yra, iš kur atsirado ir 
ką daro žmogaus organizmui, kuris prie jų prisilietė? 

Žvilgtelėjo į laikrodį. Buvo kaip tik metas nueiti į kny- 
gyną prie San Luko, jei pasiskubins; jie tikriausiai turės 
tokią knygą, kuri jam galėtų praversti. 

Nuėjo į jį penkiolika minučių prieš uždarant ir paaiškino 
pardavėjui, ko jam reikia. Tas pasakė, kad yra dvi pagrin- 
dinės knygos apie nuodingas medžiagas ir teršalus, tačiau 
viena daugiau apie garinimą tiesiai į atmosferą. Buvo tre- 
čia knyga, kažkoks bendras chemijos vadovas nespecialis- 
tui. Pervertęs jas Brunetis nusipirko pirmąją ir trečiąją, tada 
pridėjo ir gana rėksmingai atrodantį žaliųjų partijos išleistą 
tekstą, pavadintą Visuotine savižudybe. Vylėsi, kad dalykas 
bus nagrinėjamas rimčiau, negu kad viršelis ir pavadini- 
mas žadėjo. 

Jis stabtelėjo restorane ir tinkamai papriešpiečiavo, tada 
grįžo į kabinetą ir atsivertė pirmąją knygą. Po trijų valandų 
vis labiau sukrėstas ir šiurpdamas pradėjo suprasti apimtis 
tos problemos, kurią sukūrė pramonės žmogus sau ir - dar 
blogiau - tiems, kurie po jo liks pasaulyje. 

Tie chemikalai, atrodė, buvo svarbiausi daugeliui pro- 
cesų, būtinų šiuolaikiniam žmogui - iš jų šaldymui, nes tar- 
navo kaip buitinių šaldytuvų ir oro kondicionierių šaldo- 
masis skystis. Jie buvo vartojami transformatorių tepalams, 
visoje mirtinoje puokštėje, kurią pramonė padovanojo žmo- 
nijai, PCB buvo tik vienas žiedelis. Jis sunkiai skaitė chemi- 
kalų pavadinimus, o formules - nesuvokdamas. Kas liko, 
buvo aptariamų medžiagų gyvavimo pusperiodžių skaičiai. 
Jo manymu, tai buvo laikas, kurio reikėjo, kad medžiaga 
taptų per pusę tiek mirštama, negu tada, kai buvo įver- 
tinta. Kai kuriais atvejais tie skaičiai buvo šimtmečiai; kai 
kuriais - tūkstantmečiai. Ir būtent šias medžiagas strimgal- 
viais lėkdamas į ateitį milžiniškais kiekiais gamino pramo- 
ninis pasaulis. 

Dešimtmečiais Trečiasis Pasaulis buvo atliekų sąvarty- 
nas pramoninėms tautoms, laivais gabenančioms čia nuo- 

dingas medžiagas, skirstomas po jo pampas, savanas ir ply- 
naukštes, kraunamas čia mainais už esamą gerovę, nė nesu- 
simąstant apie ateities kainą, kurią teks sumokėti būsimoms 
kartoms. O dabar, kai kelios Trečiojo Pasaulio šalys atsisakė 
toliau tarnauti Pirmojo sąvartynais, pramoninės šalys pri- 
verstos sugalvoti atsikratymo sistemas, kurių daugelis pra- 
gaištingai brangios. Kaip pasekmė flotilės sunkvežimių vai- 
duoklių su suklastotais krovinio dokumentais keliavo ten 
ir atgal po Italijos pusiasalį, ieškodami ir atrasdami, kur 
iškrauti savo mirtinus krovinius. Arba iš Genujos ir Tarano 
plaukė laivai statinių su tirpikliais, chemikalais, vienas Die- 
vas težino kuo prikrautais triumais, o kai atplaukdavo į 
savo galutinį uostą, tų statinių nebebūdavo, tarsi Dievulis, 
žinojęs apie jų turinį, būtų nusprendęs pasiimti jį savo glo- 
bon. Retkarčiais jas išplaudavo į Šiaurės Afrikos arba Kalab- 
rijos krantus, tačiau niekas, žinoma, neturėdavo jokio supra- 
timo, iš kur jos galėjo atkeliauti, ir niekas nė nepastebėdavo, 
kaip būdavo sugrąžinamos bangoms, kurios išplaudavo jas 
į paplūdimius. 

Žaliųjų išleistos knygos tonas jį suerzino; faktai sukėlė 
siaubą. Jie vardijo siuntėjus, vardijo bendroves, kurios jiems 
mokėjo, ir blogiausia — publikavo vietų, kuriose atrastos 
nelegalios sankrovos, nuotraukas. Intonacija buvo kaltina- 
moji, o prasižengėlis, anot autorių, - visa vyriausybė, ranka 
rankon einanti su bendrovėmis, kurios gamino tokius pro- 
duktus ir nebuvo įstatymų suvaržytos atsiskaityti už jų 
panaudojimą. Paskutinis knygos skyrius buvo apie Viet- 
namą ir padarinius, kurie tik dabar pradedami suvokti 
kaip genetinė kaina už tonas dioksino, sukrautas toje šalyje 
per karą su Jungtinėmis Valstijomis. Apsigimimų aprašy- 
mai, padažnėję neišnešiojimo atvejai ir žuvyse, vandenyje ir 

pačioje žemėje susikaupę dioksino likučiai buvo akivaizdūs 
ir, net turint omenyje neišvengiamą autorių polinkį išpūsti, 
sukrečiami. Šitie patys chemikalai, autorių manymu, kas- 
dien įprasta tvarka verčiami visoje Italijoje. 

Baigęs skaityti Brunetis įsivaizdavo, kad juo manipu- 
liuoja, kad baisi visų šitų knygų yda yra jų samprotavimas, 
kad jose išgalvojami saitai ten, kur jų būti negali, kaltė 
įžvelgiama ten, kur nėra įrodymų. Tačiau jis suvokė ir tai, 
kad viena pagrindinių prielaidų, pateikiamų visose trijose 
knygose, tikriausiai teisinga: plačiai paplitęs ir nebaudžia- 
mas įstatymų pažeidinėjimas - ir valdžios atsisakymas pri- 
imti griežtesnius įstatymus - liudijo apie stiprią sąsają tarp 
pažeidėjų ir valdžios, kurios darbas buvo juos stabdyti ir 
persekioti. Ar tai į tokį sūkurį, vedami vaiko su išberta 
ranka, įžengė tie du naivūs žmonės iš bazės? 

Ambrodžianis paskambino jam apie penktą pasakyti, kad 
berniuko tėvas, seržantas, dirbęs sutarčių skyriuje, vis dar 
gyvena Vičencoje; bent jau jo automobilis vis dar ten ir iš 
naujo perregistruotas vos prieš dvi savaites, o procedūrai 
reikėjo automobilio savininko parašo, todėl galima užtikrin- 
tai manyti, kad jis vis dar Vičencoje. 

— Kurjis gyvena? 

— Nežinau, - atsakė Ambrodžianis. - Dokumentuose yra 
tik jo pašto adresas — pašto dėžutė čia, bazėje, bet ne namų 
adresas. 

— Galite jį gauti? 

— Negaliu jiems nesužinojus, kad juo domiuosi. 

— Ne. Nenoriu to, - pasakė Brunetis. - Tačiau norėčiau 
gauti galimybę su juo pasišnekėti, kur nors ne ten. 

— Duokite man dieną. Turiu nusiųsti savo žmogų į tą 
skyrių, kur jis dirba, kad sužinotų, kas jis per vienas. Lai- 
mei, jie visi nešioja tas pavardžių korteles ant uniformų. 
Tada pažiūrėsiu, kaip jį pasekti. Neturėtų būti sudėtinga. 
Paskambinsiu jums rytoj, ir galėsite pagalvoti, kada paskirti 

susitikimą su juo. Dauguma jų gyvena ne bazėje. Juo labiau 
kad jis turi vaikų. Paskambinsiu rytoj ir pranešiu, ką nuvei- 
kiau, gerai? 

Nieko geresnio Brunetis sugalvoti negalėjo. Jis suprato, 
kaip smarkiai norėjo nedelsdamas sėsti į Vičencos traukinį, 
pasikalbėti su berniuko tėvu ir imtis rinkti dėlionę: kaip 
iškyla — bėrimas, — ta pieštuku brūkštelėta pastaba medici- 
ninio išrašo paraštėje atvedė tuodu jaunus žmones į mirtį. 
Keletą dėlionės dalių turėjo; berniuko tėvas turėjo būti dar 
viena; anksčiau ar vėliau, dėdamas jas vieną prie kitos ir 
nagrinėdamas, perkeldamas į kitą vietą, jis tikrai pamatys 
vaizdą, kuris dabar dar paslėptas. 

Nematydamas kito sprendimo jis sutiko su Ambrodžia- 
nio pasiūlymu laukti rytdienos skambučio. Vėl atsivertė 
trečią Knygą, iš stalčiaus pasiėmė popieriaus lapą ir ėmėsi 
sudarinėti visų įtariamų, kad be tinkamų įgaliojimų veža 
arba siunčia nuodingas atliekas, bendrovių sąrašą ir kitą 
sąrašą bendrovių, jau oficialiai apkaltintų dėl nelegalių 
sąvartynų. Dauguma jų buvo įsikūrusios Šiaurėje, o dau- 
guma iš pastarųjų - Lombardijoje, šalies gamybos širdyje. 

Jis patikrino knygos autorines teises ir pamatė, kad ji 
išleista tik prieš metus, taigi sąrašas buvo naujas. Atvertė 
pabaigą ir pamatė regioninį vietų, kur aptikti nelegalūs 
sąvartynai, žemėlapį. Vičencos ir Veronos apylinkės buvo 
smarkiai nutaškuotos, ypač šiaurinis abiejų Miestų regionas 
iki pat Alpių papėdės kalvynų. 

Užvertė knygą su kruopščiai sulankstytu sąrašu viduje. 
Daugiau nieko nebegalėjo padaryti, kol nepasikalbės su ber- 
niuko tėvu, tačiau degė nekantrumu keliauti ten dabar, kad 
ir koks bergždžias, jo supratimu, tas noras būtų. 

Suskambo vidaus telefonas. 

— Brunetis, - atsiliepė jis pakėlęs ragelį. 

— Komisare, - pasakė Patos balsas, - norėčiau, kad tuojau 
pat ateitumėte į mano kabinetą. 

Trumpą akimirką Brunetis paspėliojo, ar Pata prisijungė 
prie jo telefono, ar turi jo pokalbių įrašus ir kažkaip žino 
apie tai, kad jis vis dar bendrauja su amerikiečių baze. 
Brunetis žinojo — net ši nauja informacija apie nuodus 
neatitrauks to žmogaus nuo mėginimų viską patyliukais 
užglostyti. O tą akimirką, sužinojęs apie Brunečio įtari- 
mus, kad gali būti įsivėlusi tokia didinga institucija, kurią 
buvo galima apdovanoti pavadinimu „bendrovė“, Pata tik- 
rai pagrasins pareikšti jam oficialų papeikimą, jei ir toliau 
atkakliai mėgins išsiaiškinti, kas atsitiko. Jei įstatymo jėgos 
nedera su verslo troškimais, tuomet iš tikrųjų Respublikai 
gresia pavojus. 

Nedelsdamas nuėjo į Patos kabinetą, pasibeldė, pakvies- 
tas įėjo. Už savo stalo įsitaisęs Pata atrodė tarsi ką tik grį- 
žęs iš filmavimų atrankos. Iš sėkmingos. Brunečiui įėjus 
Pata įnikęs taikė vieną savo rusiškų cigarečių į onikso 
kandiklį, abu rūpestingai laikydamas atokiau nuo stalo, 
kad nukritusi tabako kruopelytė kaip nors nepažeistų žvil- 
gančios renesansinio stalo, už kurio jis sėdėjo, tobulybės. 
Cigaretė pasirodė užsispyrusi, Pata privertė Brunetį laukti 
priešais, kol pavyko kruopščiai įtaikyti cigaretę į auksinį 
kandiklio žiedą. 

— Bruneti, — tarė jis, degdamasis cigaretę. Atsargiai du 
kartus išmėgindamas užtraukė gal stengdamasis paragauti 
aukso skonio. - Sulaukiau labai liūdinančio skambučio. 

— Tikiuosi ne žmonos, pone, — atsiliepė Brunetis, jo 
manymu, paslaugiu balsu. 

Pata padėjo cigaretę ant malachito peleninės krašto, pas- 

kui greitai čiupo vėl, nes kandiklio svoris nusvėrė ją ant 
stalo. Vėl padėjo, šiuokart lygiai, žarija ir kandiklio galiukas 
kyšojo priešingose apvalios peleninės pusėse. Vos tik nukėlė 
nuo jos ranką, kandiklio galvutės svoris nusvėrė jį žemyn. 
Cigaretės galiukas išslydo, pati cigaretė ir kandiklis nukrito, 
kandiklis garsiai taukštelėjęs - ant peleninės dugno. 

Brunetis susidėjo rankas už nugaros ir spyruokliuoda- 
mas ant padų žiūrėjo pro langą. Kai vėl atsisuko, cigaretė 
buvo užgesinta, o kandiklis dingęs. 

— Sėskis, Bruneti. 

— Ačiū, pone, —- pasakė jis kaip visada mandagiai, užim- 
damas įprastą savo vietą ant kėdės prie stalo. 

— Sulaukiau, - vėl prabilo Pata, - skambučio, - nutilo 
pakankamai ilgam, kad paskatintų Brunetį pakartoti jo 
užuominą, paskui tęsė: — Senjoro Viskardžio iš Milano, 
— Brunečiui nieko neklausiant, pridūrė: - Jis paskambino 
man pasakyti, kad jūs suabejojote geru jo vardu, - Brune- 
tis nepuolė gintis, todėl Pata buvo priverstas paaiškinti. 
— Jis pasakė, kad skambinta jo draudimo agentui — tavo, 
turėčiau pridurti - ir klausta, kaip jis taip greitai sužinojęs, 
kokie konkrečiai daiktai dingo iš palazzo, - jei Pata būtų 
įsimylėjęs geidžiamiausią pasaulio moterį, nešnabždėtų 
jos vardo labiau dievindamas, kaip šį pastarąjį Žodį. — 
Toliau, senjoras Viskardis sužinojo, kad Rikardas Foskas, 
žinomas kairysis, - Brunetis spėliojo, ką tai galėtų reikšti 
šalyje, kurioje Deputatų rūmų prezidentas komunistas? — 
su užuominomis klausinėjo apie senjoro Viskardžio finan- 
sinę padėtį. 

Čia Pata nutilo suteikdamas Brunečiui galimybę imti gin- 
tis, tačiau šis neprasižiojo. 

— Senjoras Viskardis, — tęsė Pata su augančiu susirūpi- 


220 


nimu balse, — neatviravo dėl šios informacijos; aš turėjau 
labai ypatingai klausinėti, kaip su juo čia elgtasi. Tačiau jis 
pasakė, kad jį apklausęs policininkas - tas antrasis, nors jis 
nematė priežasčių siųsti du, - kad tas policininkas, atrodė, 
nepatikėjo kai kuriais jo atsakymais. Suprantama, senjorą 
Viskardį, gerbtiną verslininką ir Rotary International drau- 
gijos narį, — čia nereikėjo tikslinti, kas buvo tos draugijos 
nariai, - toks elgesys nuliūdino, juo labiau kad tai vyko 
netrukus po brutalaus vyrų, įsilaužusių į jo rūmus ir pagro- 
busių tokios didelės vertės paveikslus ir papuošalus, elge- 
sio. Ar tu klausaisi, Bruneti? — ūmiai paklausė Pata. 

— O taip, pone. 

— Tai kodėl nieko nesakai? 

— Laukiu, kol išgirsiu apie liūdinantį skambutį, pone. 

— Po galais, - užriko Pata delnais pliaukštelėdamas per 
stalą. - Tai ir buvo liūdinantis skambutis. Senjoras Viskardis 
— svarbus žmogus ir čia, ir Milane. Jis turi didelės politinės 
įtakos, ir aš nenoriu, kad jis galvotų, jog šio miesto policija 
su juo elgėsi negerai. 

— Nesuprantu, kaip blogai su juo buvo pasielgta, pone? 

— Tu nieko nesupranti, Bruneti, - piktai išspaudė Pata pro 
sučiauptas lūpas. - Paskambinai žmogaus draudimo agen- 
tui tą pačią dieną, kai buvo pateiktas ieškinys, tarsi įtaręs 
jame kažką keisto. Ir du policininkai atskirai nuvyko į ligo- 
ninę jo apklausti ir rodyti nuotraukas žmonių, kurie nieko 
bendra su nusikaltimu neturi. 

— Arjis jums taip pasakė? 

— Taip, po trumpo pokalbio ir kai įtikinau jį, kad visiškai 
juo pasitikiu. 

— Kąjis tiksliai sakė apie nuotrauką? 

— Kad antras policininkas parodė jam jauno nusikaltėlio 

nuotrauką ir, regis, nepatikėjo, kai jis atsakė nepažįstantis 
to Žmogaus. 

— Iš kur jis žinojo, kad žmogus nuotraukoje - nusikaltėlis? 

— Ką? 

Brunetis pakartojo: 

— Iš kur jis žinojo, kad jam parodyta žmogaus nuotrauka 
yra nusikaltėlio nuotrauka? Ta nuotrauka galėjo būti bet 
kurio Žmogaus nuotrauka, policininko sūnaus - bet kurio. 

— Komisare, kieno dar nuotrauką jie galėjo rodyti, jeigu 
ne nusikaltėlio? - Brunečiui neatsiliepus Pata dar kartą suir- 
zęs atsiduso. — Tu juokingas, Bruneti, - Brunečiui beprasi- 
žiojant Pata jį nutraukė: — Ir liaukis užstoti savo vyrus, jei 
žinai, kad jie neteisūs. 

Patai tvirtinant, kad prasižengia „jo“ policininkai, Bru- 
netis įsivaizdavo, tarsi Pata su Žmona mėgintų pasidalyti 
atsakomybe už savo dviejų sūnų nesėkmes ir laimėjimus. 
„Mano“ sūnus laimės apdovanojimą mokykloje, o „taviš- 
kio“ mokytojai nemėgs arba jis susikirs per egzaminą. 

— Turi ką pasakyti? - pagaliau paklausė Pata. 

— Jis negalėjo apibūdinti užpuolusių vyrų, tačiau žinojo, 
kokius paveikslus jie išsinešė. 

Ir vėl Brunečio tvirtinimas Patai teatskleidė aplinkos, iš 
kurios jis atėjo, skurdumą. 

— Tu akivaizdžiai nepratęs gyventi su vertingais daiktais, 
Bruneti. Jei žmogus metų metais gyvena tarp labai ver- 
tingų daiktų, ir čia aš kalbu apie estetinę vertę, o ne tik 
materialią kainą, - jo balsas ragino Brunetį praplėsti vaiz- 
duotę, kad suprastų sąvoką, - tai jie taip pažįsta juos, tarsi 
jie būtų jų šeimos nariai. Taigi net per trumpą mirksnį, net 
po tokio streso, kokį patyrė senjoras Viskardis, jis pažintų 
tuos paveikslus, kaip pažintų žmoną. 

Po Fosko pasakojimų Brunetis įtarė, kad atpažindamas 
paveikslus Viskardis vargtų mažiau. 

Pata palinko į priekį ir tėviškai paklausė: 

— Ar tu pajėgus tai suprasti? 

— Kur kas daugiau suprantu, kai kalbamės apie Rutfolą. 

— Rufolą? Kas jis toks? 

— Jaunas nusikaltėlis iš nuotraukos. 

Pata tepasakė tik Brunečio pavardę, bet taip švelniai, kad 
prašyte prašėsi paaiškinimo. 

— Ant tilto sėdėjo porelė turistų ir matė iš namo su laga- 
minu išeinančius tris vyrus. Abudu iš nuotraukos atpažino 
Rufolą. 

Nepasivarginęs perskaityti pranešimo apie bylą, Pata 
nepaklausė ir kodėl jame nėra šios informacijos. 

- Jis galėjo slapstytis lauke, - pasiūlė jis. 

— Tai visiškai įmanoma, - pritarė Brunetis, nors jam kur 
kas įtikinamiau atrodė, kad Rufolas buvo viduje ir nesi- 
slapstė. 

— O kas per vienas tas Foskas? Kaip dėl jo skambučių? 

— Kiek žinau, Foskas yra vieno svarbiausių šalies žur- 
nalų finansų skilties redaktorius. Skambinau jam norėda- 
mas sužinoti, koks svarbus yra senjoras Viskardis. Kad žino- 
tume, kaip su juo elgtis, — tai taip tiksliai atspindėjo Patos 
mąstymą, kad jis nė nepajėgė suabejoti Brunečio nuošir- 
dumu. Brunetis nė nemanė, kad reikia atsiprašyti už rim- 
tumą, su kuriuo policininkai atliko Viskardžio apklausą. 
Vietoje to pasakė: - Viskas, ką turime padaryti - tai nutverti 
Rufolą, ir viskas susitvarkys. Senjoras Viskardis atgaus savo 
paveikslus, draudimo bendrovė mums padėkos, ir aš įsi- 
vaizduoju, Gazzettino išspausdins straipsnį pirmame antro- 
sios dalies puslapyje. Pagaliau juk senjoras Viskardis yra 

labai svarbus žmogus, ir kuo greičiau viskas baigsis, tuo 
geriau bus visiems mums. 

Staiga Brunetis dėl viso to, dėl šių kvailų šaradų kiek- 
vieno jų pokalbio metu pajuto užplūdusią pasibjaurėjimo 
bangą. Nukreipė akis šalin, paskui vėl į Patą. 

Patos šypsena buvo kiek plati, tiek ir nuoširdi. Ar gali 
būti, kad Brunetis pagaliau pradeda galvoti taip pat, bent 
kiek paisyti politinių realijų? Jei taip, tuomet Pata tiki, kad 
garbė už tai teisėtai bus padėta prie jo kojų. Jie užsispyrę, tie 
venecijiečiai, įsikibę laikosi savų — pasenusių - būdų. Jų lai- 
mei, jis, paskirtas kaip vicekvestorius, parodė jiems didesnį, 
šiuolaikiškesnį pasaulį, rytdienos pasaulį. Brunetis teisus. 
Jiems tereikia rasti tą tipą Rufolą, atgauti paveikslus, ir Vis- 
kardis tvirtai stovės jam už nugaros. 

— Gerai, - pasakė glaustai kaip amerikietiškų filmų poli- 
cininkas, - pranešk man tuojau pat pasodinęs Rufolą į areš- 
tinę. Ar tau tam reikia daugiau paskirti vyrų? 

— Ne, pone, - atsakė Brunetis po minutėlės apmąstymų. 
— Manau, mums kaip tik užtenka. Tai tiesiog laukimo, kol 
jis žengs klaidingą žingsnį, dalykas. O tai turėtų nutikti 
netrukus. 

Patai buvo visiškai neįdomu, koks tai buvo ar nebuvo 
dalykas. Jam reikėjo arešto, paveikslų grąžinimo ir Viskar- 
džio paramos, jei apsispręstų tapti miesto municipaliteto 
nariu. 

— Puiku, pranešk, kai ką nors turėsi, - pasakė žeminda- 
mas Brunetį intonacija, jei ne žodžiais. 

Siekė kitos cigaretės, ir Brunetis, netrokšdamas laukti ir 
stebėti ceremonijos, atsiprašęs nulipo žemyn pasikalbėti su 
Vianelo. 

— Yra Žinių apie Rutolą? - paklausė įėjęs į kabinetą. 

— Ir taip, ir ne, — atsakė Vianelo, vos kilstelėjęs iš savo 
kėdės gerbdamas viršininką, ir vėl nusileisdamas. 

— Tai reiškia? 

— Tai reiškia, yra Žinių, kad jis nori pasikalbėti. 

— Iš kur tos žinios? 

— Iš to, kas pažįsta tą, kuris pažįsta jį. 

— O kas kalbėjo su šituo tuo? 

— Aš. Tai vienas tų vaikių iš Burano. Žinote, tų, kurie 
pernai apvogė žvejų katerį. Nuo tada kai juos paleidom, 
supratau, kad jis skolingas man paslaugą, tai vakar nuėjau 
ir pasikalbėjau. Prisiminiau, kad kartu su Rufolo mokėsi 
mokykloje. Ir prieš valandą jis man paskambino. Nieko 
neklausė. Tiesiog pasakė, kad tas kitas asmuo kalbėjosi su 
kažkuo, kas matė Rufolą, ir jis nori su mumis kalbėtis. 

— Su kuo nors konkrečiai? 

— Kiek suprantu, ne su jumis, pone. Galų gale jūs supaka- 
vote jį du kartus. 

— Tu nori tą padaryti, Vianelo? 

Tasai gūžtelėjo. 

— Kodėl gi ne? Tik nenoriu daug rūpesčių. Dvejus metus 
jis nieko neveikė, tik sėdėjo kalėjime ir žiūrėjo amerikie- 
tiškus filmus apie policininkus, taigi tikriausiai mano, kad 
susitiksime vidurnaktį laive lagūnoje. 

— Arba kapinėse dienai brėkštant, kaip tik kai vampyrai 
parskrenda į migį. 

— Kodėl jis nenori paprasčiausiai bare, kad galėtume 
išgerti po taurę vyno? 

— Na, kad ir kur tai būtų, eik ir susitik su juo. 

— Ar man jį suimti, kai tik pasirodys? 

— Ne, nė nemėgink. Tiesiog paklausk, ką jis nori mums 
pasakyti, pasižiūrėk, kokį reikalą nori su mumis prasukti. 

— Ar norėtumėte, kad pasiųsčiau ką nors jį sekti? 

— Ne. Tikriausiai jis to tikėsis. Ir supanikuos, jei jam pasi- 
rodys, kad yra sekamas. Tiesiog sužinok, ko jis nori. Jei ne 
per daug - susitark. 

— Manote, jis ketina papasakoti mums apie Viskardį? 

— Jam nėra dėl ko norėti su mumis kalbėtis, tiesa? 

— Taip, manau, nėra. 

Brunečiui apsigręžus eiti, Vianelo paklausė: 

— O kaip dėl susitarimo su juo. Ar laikysimės? 

Čia Brunetis atsisuko ir ilgai žvelgė į Vianelo. 

- Žinoma. Jei nusikaltėliai negalėtų pasikliauti nelegaliu 
susitarimu su policija, tai kuo dar jie galėtų pasikliauti? 

Iš Ambrodžianio tą popietę nieko nebuvo girdėti, ir Via- 
nelo nepasisekė susitikti su vaikinu iš Burano. Kitą rytą, kol 
jis grįžo po priešpiečių, niekas nepaskambino ir nieko nejį- 
vyko. Vianelo atėjo maždaug penktą pasakyti, kad vaikinas 
skambino ir susitikimas sutartas šeštadienio popietei Pia- 
zzale Romoje. Vianelo, kuris turėjo būti be uniformos, pasi- 
tikti atvažiuos mašina ir nuveš ten, kur Rufolas su juo kalbė- 
sis. Išdėstęs visa tai Brunečiui Vianelo nusiviepė ir pridūrė: 

— Holivudas. 

— Tai tikriausiai reiškia, kad jiems dėl visa to dar teks 
pavogti mašiną. 

— Ir dar, manau, jokios galimybės išgerti, — susitaikyda- 
mas pratarė Vianelo. 

— Gaila, kad nugriovė Pulmano barą; bent jau ten išeida- 
mas galėtum vieną išlenkti. 

— Nesiseka. Turėsiu stovėti penkto autobuso stotelėje. Jie 
privažiuos, ir aš turėsiu įlipti. 

— Kaip jie tave atpažins? 

Ar Vianelo nuraudo? 

— Turiu atsinešti puokštę raudonų gvazdikų. 

Čia Brunetis nebesusivaldė ir prapliupo juoku. 

— Raudonų gvazdikų? Tu? Dieve mano, tikiuosi, niekas 
iš tavo pažįstamų nepamatys tavęs stovinčio autobuso 
stotelėje ir išvažiuojančio iš miesto su raudonų gvazdikų 
puokšte. 

— Papasakojau žmonai. Jai tas nepatiko, nė truputėlio, 
juolab kad man teks paaukoti savo šeštadienio popietę. Mes 
buvome numatę eiti pietų, ir aš be pabaigos mėnesiais to 
klausysiuosi. 

— Vianelo, sudarykime sandėrį. Padaryk tai, mes net 
sumokėsime už gvazdikus, tik turi paimti čekį, tačiau pada- 
ryk tai, ir aš suderinsiu budėjimo sąrašus taip, kad kitą 
penktadienį ir šeštadienį gausi laisvus, gerai? 

Atrodė, kad tai mažiausia, ką jis gali padaryti tam žmo- 
gui, kuris buvo pasirengęs rizikuoti lįsdamas į nagus žino- 
miems nusikaltėliams ir kuris dar narsiau rizikavo supyk- 
dyti savo žmoną. 

— Gerai, pone, bet man tai nepatinka. 

— Klausyk, tu neprivalai to daryti, Vianelo. Anksčiau ar 
vėliau jis būtinai paklius mums į rankas. 

— Viskas gerai, pone. Jis niekada nebuvo tiek kvailas, 
kad ką nors padarytų kam iš mūsiškių. Ir aš ji pažįstu nuo 
ano karto. 

Brunetis prisiminė, kad Vianelo turėjo du vaikus, o trečio 
laukėsi. 

— Jei tai suveiks, būsi įvertintas. Pasiūlysiu paaukštinti. 

— O, puiku, o jam kaip tai patiks? — Vianelo nuleido akis 
Patos kabineto kryptimi. - Kaip jam patiks, kai jūs suimsite 
jo bičiulį Senjorą Politiškai Svarbų Viskardį? 

— A, liaukis, Vianelo, žinai, ką jis darys. Kai Viskardis atsi- 


durs už grotų ir byla atrodys pakankamai solidi, Pata pra- 
šneks, kad nuo pat pradžios įtarė, bet liko draugiškas su Vis- 
kardžiu, geriau palydėti jį į pinkles, kurias pats paspendė. 

Iš patirties jie abu žinojo, kad tai tiesa. 

Tolesnius viršininko elgesio svarstymus nutraukė Via- 
nelo telefonas. Jis atsiliepė pasakydamas savo pavardę, 
minutę klausėsi, paskui padavė ragelį Brunečiui. 

— Jums, pone. 

— Klausau, — pasakė jis ir pažinęs Ambrodžianio balsą 
gerokai nustebo. 

— Jis vis dar čia. Vienas mano vyrų pasekė jį iki namų; jie 
Grisignane, maždaug dvidešimt minučių kelio nuo bazės. 

— Traukinys ten stoja, ar ne? - paklausė Brunetis jau pla- 
nuodamas. 

— Tik priemiestinis. Kada norite jį pamatyti? 

— Rytoj ryte. 

— Palaukite minutę; turiu čia tvarkaraštį, —- laukdamas 
Brunetis išgirdo padedamą ragelį, o paskui Ambrodžianio 
balsą. — Vienas iš Venecijos išvyksta aštuntą, atvyksta į Gri- 
signaną aštuonios keturiasdešimt trys. 

— O anksčiau? 

— Šešios dvidešimt keturios. 

— Galite ką nors atsiųsti manęs pasitikti? 

— Gvido, tas atvyksta pusę aštuonių, - pratarė Ambro- 
džianis kone maldaujamu balsu. 

— Noriu su juo pasikalbėti jo namuose ir nenoriu, kad jis 
išeitų prieš man pamėginus su juo pakalbėti. 

— Gvido, negalima brautis pas žmones į namus pusę 
aštuonių ryto net jei jie ir amerikiečiai. 

— Jei pasakysite man jo adresą, gal aš čia gausiu auto- 
mobilį, - nors taip ir pasakė, žinojo, kad tai neįmanoma; 

žinios apie prašymą būtinai pateks Patai, todėl būtinai pri- 
darys bėdų. 

- Jūs atkaklus vyrukas, ar ne? - paklausė Ambrodžianis, 
bet balse nuskambėjo daugiau pagarbos negu pykčio. — 
Gerai, aš pasitiksiu prie traukinio. Atvažiuosiu su savo 
mašina; taip galėsime sustoti prie jo namų, ir nesukelsim 
visų kaimynų susidomėjimo, ką mes ten veikiame. 

Brunetis, kuriam automobiliai buvo svetimi, keisti daly- 
kai, nesiliovė svarstęs, kaip gali aiškiai arba karabinieriui, 
arba policininkui priklausantis automobilis sukelti suju- 
dimą kokioje nors nedidelėje kaimynijoje. 

— Ačiū, Džiankarlo. Esu dėkingas. 

— Tikrai to tikėčiausi. Pusę aštuonių šeštadienio rytą, — 
nepasitikėdamas pasakė Ambrodžianis ir padėjo ragelį Bru- 
nečiui nespėjus nė prasižioti. Na, jam bent jau nereiks neštis 
tuzino raudonų gvazdikų. 

Kitą rytą jam pavyko ateiti į stotį laiku, kad išgertų 
puodelį kavos prieš traukiniui išvykstant, tad jis pagrįstai 
mandagiai elgėsi su Ambrodžianiu, kai šis pasitiko jį mažy- 
tėje Grisignano stotyje. Majoras atrodė stebėtinai žvalus ir 
guvus tarsi atsikėlęs prieš kelias valandas, tai Brunetį pagal 
jo tuometinę nuotaiką šiek tiek erzino. Priešais stotį jie stab- 
telėjo bare ir abu išgėrė kavos užsikąsdami bandele, majo- 
ras smakru parodė barmenui, kad į kavą norėtų šlakelio 
grapos. 

— Čia netoli, — tarstelėjo Ambrodžianis. — Keli kilo- 
metrai. Jie gyvena pusiau atskirame name. Kitoje pusėje 
gyvena šeimininkas su šeima, — matydamas klausiamą 
Brunečio žvilgsnį paaiškino: —- Kai kas išėjo ir paklausė 
keleto dalykų. Nėra ką pasakoti. Trys vaikai. Gyvena čia 
daugiau kaip trejus metus, visada laiku sumoka nuomą, 

gerai sutaria su šeimininkais. Jo žmona italė, todėl su kai- 
mynais lengviau. 

— O berniukas? 

— Jis čia, grįžo iš Vokietijos ligoninės. 

— Ir kaip jis? 

— Rugsėjį pradėjo eiti į mokyklą. Atrodo, su juo nieko 
bloga, bet vienas kaimynas sako, kad ant rankos jis turi 
bjaurų randą. Tarsi būtų nudegęs. 

Brunetis baigė kavą, pastatė puodelį ant baro ir pasakė: 

— Keliaujam pas juos į namus, ir aš papasakosiu, ką 
žinau. 

Jiems važiuojant mieguistais skersgatviais ir medžiais 
apsodintomis gatvėmis Brunetis paaiškino Ambrodžianiui, 
ką sužinojo iš perskaitytų knygų, papasakojo apie Keimano 
sūnaus medicininės kortelės kserokso kopiją ir apie straipsnį 
iš medicinos žurnalo. 

— Panašu, kad ji arba Fosteris viską suvedė. Tačiau vis 
tiek neaišku, kodėl nužudė juos abu. 

- Jūs irgi manote, kad juos nužudė? 

Ambrodžianis atitraukė dėmesį nuo kelio ir pažvelgė į 
Brunetį. 

— Niekada nepatikėjau, kad Fosterį nužudė per apiplė- 
šimą, ir netikiu perdozavimu. Nesvarbu, kaip įtikinamai 
visa tai atrodė. 

Ambrodžianis pasuko į dar mažesnį keliuką ir pava- 
žiavo kokį šimtą metrų iki balto mūrinio namo, aptverto 
metaline tvora, stovėjusio atokiau nuo kelio. Dvigubos 
laukujės durys į namą buvo priebutyje virš dviejų garažų 
vartų. Ant įvažiavimo keliuko voliojosi du dviračiai, vie- 
nas šalia kito, taip visiškai nerūpestingai galima elgtis tik 
su dviračiais. 

— Papasakokite man daugiau apie šiuos chemikalus, — 
paprašė Ambrodžianis užgesinęs variklį. - Praeitą vakarą 
mėginau ką nors apie juos sužinoti, tačiau kad ir ko būčiau 
klausęs, niekas, regis, nieko tikslaus apie juos nežino, išsky- 
rus kad jie pavojingi. 

— Nežinau, ar daugiau sužinojau iš to, ką perskaičiau, — 
pritarė jam Brunetis. - Jų yra daugybė, tikra mirties puokštė. 
Juos lengva gaminti, o daugeliui gamyklų, atrodo, jų rei- 
kia, arba jie ten susidaro gaminant tai, ką jos gamina, tačiau 
bėdos prasideda tada, kai reikia jais atsikratyti. Paprastai 
būdavo įmanoma sukrauti juos bet kur, tačiau dabar tai sun- 
kiau. Per daug žmonių ėmė skųstis jais savo kiemuose. 

— Ar nerašyta apie tai laikraščiuose prieš keletą metų — 
apie laivą Karen B ar panašiai, kuris nuplaukė net į Afriką, 
bet apsisukęs grįžo ir prisišvartavo Genujoje? 

Ambrodžianiui užsiminus Brunetis prisiminė jį ir prisi- 
minė antraštes apie krovininį „Nuodų laivą“, kuris mėgino 
savo krovinį iškrauti kažkuriame Afrikos uoste, tačiau 
negavo leidimo įplaukti į dokus. Taigi laivas, atrodo, po 
kelių savaičių grįžo į Viduržemį, spaudai jis parūpo tiek 
pat, kaip ir tie pakvaišę delfinai, kas porą metų mėginantys 
įplaukti į Tiberį. Galop Karen B įplaukė į Genujos dokus ir 
tuo viskas baigėsi. Taip veiksmingai, tarsi įplaukęs į Vidur- 
žemio vandenis Karen B būtų dingęs iš laikraščių puslapių 
ir Italijos televizijos ekranų. O nuodai, kuriuos jis plukdė, 
ištisi triumai mirtinų medžiagų, tiesiog visiškai prapuolė, 
niekam nežinant ir nepaklausus kaip. Ar kur. 

— Taip. Bet neprisimenu, koks buvo jo krovinys, - atsi- 
liepė Brunetis. 

— Mes čia niekada neturėjome tokios bylos, - pasakė Amb- 
rodžianis, nejausdamas būtinybės paaiškinti, kad „mes“ — 

tai karabinieriai, o „tokios“ — nelegalus sąvartynas. — Net 
nežinau, ar mūsų darbas jo ieškoti arba už jį suimti. 

Nė vienas nenorėjo pirmas nutraukti stojusios tylos. 
Galop Brunetis pratarė: 

— Įdomu, ar ne? 

— Atrodo, niekas nėra atsakingas priversti laikytis įsta- 
tymų? Jei yra tokių įstatymų? —- paklausė Ambrodžianis. 

— Taip. 

Prieš pratęsiant pokalbį atsivėrė laukujės kairės jų ste- 
laipteliais, atidarė garažo duris, tada pasilenkė patraukti 
dviračius nuo įvažiavimo keliuko ant žolės. Jam dingus 
garaže, Brunetis ir Ambrodžianis išlipo iš automobilio ir 
nužingsniavo namo link. 

Kai tik jie priėjo prie tvoros vartelių, iš garažo atbulas 
lėtai išriedėjo automobilis. Privažiavo iki vartelių, vyriškis 
išlipo palikęs veikiantį variklį ir patraukė atsidaryti vartų. 
Arba jis nematė dviejų vyriškių, arba nusprendė jų nepai- 
syti. Atrakino vartus, atidarė ir patraukė prie atvirų maši- 
nos durelių. 

— Seržantas Keimanas? - šūktelėjo Brunetis per automo- 
bilio ūžesį. 

Išgirdęs savo pavardę vyras atsgręžė ir pažvelgė į juos. 
Abu policininkai žingtelėjo į priekį, tačiau prie vartų stab- 
telėjo, stengdamiesi neįžengti į valdą nepakviesti. Tai maty- 
damas vyras mostelėjo padrąsindamas ir pasilenkė į mašiną 
užgesinti variklio. 

Jis buvo aukštas šviesiaplaukis, šiek tiek gunktelėjęs, 
matyt, todėl, kad kažkada stengėsi slėpti savo ūgį, o dabar 
tai tapo įpročiu. Vaikščiojo lanksčiai ir lengvai kaip visi ame- 
rikiečiai, todėl jie taip gerai atrodo apsirengę kasdieniais 

drabužiais, ir siaubingai - dėvėdami oficialią aprangą. Jis 
priėjo atviru klausiamu veidu, nesišypsodamas, bet ir tikrai 
neįtarinėdamas. 

— Klausau? — pasakė angliškai. — Jūs, vyručiai, ieškote 
manęs? 

— Seržantas Edvardas Keimanas? - tarė Ambrodžianis. 

— Taip. Kuo galėčiau padėti? Truputį anksti, ar ne? 

Brunetis žingtelėjo į priekį ir padavė ranką. 

— Labas rytas, seržante. Aš esu Gvido Brunetis iš Veneci- 
jos policijos. 

Amerikietis paspaudė Brunečiui ranką tvirtai ir stipriai. 

— Tolokai nuo namų, ką, misteri Bruneti? - paklausė pas- 
kutinį priebalsį paversdamas „d“. 

Tai turėjo būti šmaikštu, todėl Brunetis jam nusišypsojo. 

— Tikriausiai. Tačiau yra keletas dalykų, kurių norėčiau 
jūsų paklausti, seržante. 

Ambrodžianis šyptelėjo ir linktelėjo, tačiau įsiterpti neke- 
tino, palikdamas pokalbį Brunečiui. 

— Nagi, klauskite, — pasakė amerikietis ir pridūrė, — 
atsiprašau, negaliu jūsų, džentelmenai, pakviesti puodeliui 
kavos, nes žmona tebemiega ir nudės mane, jei prikelsiu vai- 
kus. Šeštadienis — vienintelis rytas, kai ji gali pamiegoti. 

— Suprantu, — tarstelėjo Brunetis. - Mano namuose tas 
pat. Ši rytą turėjau išsėlinti kaip vagis. 

Jie visi nusišypsojo iš nesuprantamos miegančių moterų 
tironijos, ir Brunetis pradėjo: 

— Norėjau pasiteirauti apie jūsų sūnų. 

— Danielį? - paklausė amerikietis. 

— Taip. 

— Taip ir maniau. 

— Neatrodote nustebęs, - pastebėjo Brunetis. 

Prieš atsakydamas karys atsitraukė, atsirėmė į automo- 
bilį, užkraudamas jam savo svorį. Brunetis pasinaudojo 
proga atsisukęs paklausti Ambrodžianio itališkai: 

— Ar suprantate, ką mes kalbame? 

Karabinierius linktelėjo. 

Amerikietis per kulkšnis sukryžiavo kojas, iš marškinių 
kišenės išsiėmė cigarečių pakelį. Pasiūlė pakelį abiem ita- 
lams, tačiau tie papurtė galvas. Cigaretę prisidegė žiebtuvė- 
liu, rūpestingai apgaubdamas jį abiem delnais nuo nesamo 
vėjelio, tada pakelį ir žiebtuvėlį vėl įsikišo į kišenę. 

— Čia dėl tos daktarės, tiesa? — paklausė užversdamas 
galvą ir į orą išpūsdamas srovelę dūmų. 

— Kodėl taip sakote, seržante? 

— Tam nereikia daug skaičiuoti, ar ne? Ji buvo Danio 
gydytoja ir tikrai, po galais, nusiminė, kai jo ranka taip 
pablogėjo. Vis klausinėjo jo, kas atsitiko, o tada tas jos vai- 
kinas, tas, kurį nužudė Venecijoje, tada jis pradėjo mane 
sekioti su klausimais. 

— Jūs žinote, kad jis buvo jos vaikinas? — nuoširdžiai 
nustebęs paklausė Brunetis. 

— Na, nežinojau, kol jį nužudė, nes niekas nieko nesakė, 
tačiau įtariu, kad gana daug Žmonių turėjo žinoti ir anks- 
čiau. Nežinojau, nes šiaip jau su jais nedirbau. Po galais, juk 
mūsų čia keli tūkstančiai gyvena ir dirba šonas prie šono. 
Niekas neturi jokių paslapčių, bent jau neilgam. 

— Ko jisai jūsų klausinėjo? 

— Kur tądien Danis vaikštinėjo. Ir ką dar mes ten matėme. 
Panašių dalykų. 

—- Ką jūs jam sakėte? 

— Sakiau, kad nežinau. 

— Nežinote? 

— Na, nelabai. Tądien buvome prie Aviano, prie Barcio 
ežero, tačiau apsistojome kitoje vietoje pakeliui namo iš 
kalnų; tenai iškylavome. Danis trumpam vienas nuėjo į 
mišką, tačiau negalėjo prisiminti, kur parkrito, kokioje vie- 
toje. Pasakiau Fosteriui, stengiausi papasakoti, kur tai buvo, 
bet visiškai tiksliai negalėjau prisiminti, kur tą dieną pasi- 
statėme mašiną. Kai reikia ganyti tris vaikus ir šunį, į tokius 
dalykus nelabai kreipi dėmesio. 

— Ką jis darė jums pasakius, kad nepamenate? 

— Po galais, užsimanė, kad kartu važiuočiau tenai, kokį 
šeštadienį kartu važiuočiau visą kelią ir ieškočiau tos vietos, 
gal prisiminčiau, kur buvome pastatę mašiną. 

— Ir jūs važiavote su juo. 

— Niekada gyvenime. Turiu tris vaikus, žmoną, ir jei pasi- 
seka, vieną dieną per savaitę. Neketinu vienos jų praleisti 
lakstydamas po kalnus ir ieškodamas vietos, kurioje kaž- 
kada iškylavau. Be to, tada kaip tik Danis buvo ligoninėje, 
ir nė negalvojau palikti žmonos vienos tiktai dėl kažkokios 
kvailos užmačios. 

— Kaipjis elgėsi, kai atsisakėte? 

— Na, supratau, kad jis pyktelėjo, bet pasakiau, kad tie- 
siog negaliu to padaryti, ir jis, atrodo, nusiramino. Liovėsi 
prašęs važiuoti kartu, bet manau, kad nuvažiavo ieškoti vie- 
nas arba su daktare Peters. 

— Kodėl taip sakote? 

— Na, jis nuėjo pasikalbėti su mano draugu, kuris dirba 
stomatologinėje klinikoje. Jis rentgeno technikas ir man 
papasakojo, kad vieną penktadienį popiet į laboratoriją atėjo 
Fosteris ir paprašė paskolinti savaitgaliui savo lentelę. 

— Savo ką? 

— Savo lentelę. Bent jau jie taip vadina. Žinote, tokia nedi- 

delė kortelė, kurią jie turi nešiotis, tie žmonės, kurie dirba su 
rentgeno spinduliais. Jeigu per daug apsišvitina, ji pakeičia 
spalvą. Nežinau, kaip jūs ją vadinate, - Brunetis linktelėjo 
galvą žinantis, apie ką kalbama. - Na, tas vaikinas pasko- 
lino ją savaitgaliui, ir anas grąžino ją pirmadienio rytą kaip 
tik prieš darbo pradžią. Ištesėjo pažadą. 

— Ojjutiklis? 

— Visiškai nebuvo pasikeitęs. Tos pačios spalvos, kaip ir 
paduotas. 

— Kodėl manote, kas skolinosi kaip tik dėl to? 

— Jūs nepažinojote jo, ar ne? — paklausė jis Brunečio, ir 
šis papurtė galvą. - Jis buvo keistas vyrukas. Labai rimtas. 
Labai rimtai vertino savo darbą, ne, beveik viską. Manau, 
buvo ir religingas, bet ne tiek, kaip tie pakvaišę persiver- 
tėliai. Jei jau nuspręs, kas teisinga, niekas negalėdavo jo 
sustabdyti. Ir jam šovė į galvą, kad... - jis stabtelėjo. - Neži- 
nau, kas jam šovė į galvą, bet jis norėjo išsiaiškinti, prie kokio 
šlamšto Danis prisilietė, kad taip smarkiai jį alergizavo. 

— Ar taip ir buvo? Alergija? 

— Taip man jie pasakė, kai Danis grįžo iš Vokietijos. Jo 
ranka siaubinga, bet ten tie daktarai sakė, kad sugis gana 
gerai. Gal per metus ar panašiai prapuls randas ar bent jau 
jo beveik neliks. 

Pirmąkart prabilo ir Ambrodžianis: 

— Ar jie jums pasakė, kam jis buvo alergiškas? 

— Ne, jie negalėjo išsiaiškinti. Sakė, kad gal tai tam tikros 
rūšies medžių, kurie auga tuose kalnuose, sakai. Jie padarė 
berniukui visokiausių mėginių, — jo veidas sušvelnėjo, o 
akys užsidegė tikru pasididžiavimu. — Niekada nepasi- 
skundė, nė kartelio, tas berniukas. Žmonija sulauks tikro 
vyro. Negaliu juo nesididžiuoti. 

— Bet jie jums nepasakė, kam jis buvo alergiškas? - pakar- 
tojo karabinierius. 

— Ne-a. O tada begalviai ėmė ir pametė Danio medicinos 
išrašus, bent jau tuos iš Vokietijos. 

Čia Brunetis ir Ambrodžianis susižvalgė, ir Brunetis 
paklausė: 

— Nežinote, ar Fosteris rado tą vietą? 

— Negaliu pasakyti. Po dviejų savaičių, kai jis pasiskolino 
tą jutiklį, jį nužudė, o aš taip ir neturėjau progos dar kartą su 
juo pasišnekėti. Taigi nežinau. Man gaila, kad šitaip su juo 
atsitiko. Buvo šaunus vaikinas, ir apgailestauju, kad jo mer- 
gina daktarė taip sunkiai išgyveno. Nežinojau, kad jie taip... 
— nerado tinkamo žodžio, todėl nutilo. 

— Ar iš tiesų, kaip žmonės čia galvoja, daktarė Peters 
perdozavo dėl Fosterio? 

Dabar nustebo karys. 

— Visa kita neturi jokios prasmės, ar ne? Juk ji buvo gydy- 
toja, tiesa? Jei kas ir žino, kiek to mėšlo prisitraukti į adatą, 
tai jau tikriausiai ji. 

— Taip, tikriausiai, - pasakė Brunetis, jausdamas neprita- 
rimą net ir jo kalbėsenoje. 

— Vis dėlto keisti dalykai, — vėl pratarė amerikietis. — 
Nebūčiau taip užsiėmęs visais tais rūpesčiais dėl Danio, gal 
ir būčiau šį tą pasakęs Fosteriui. Gal jam būtų buvę lengviau 
rasti tą vietą, kurios ieškojo. 

— Ką tokio? —- paklausė Brunetis, pasistengęs, kad klausi- 
mas būtų nerūpestingas. 

— Tą dieną ten mačiau, kaip atvažiavo du sunkvežimiai, 
mačiau, kaip pasuko į žvyruotą keliuką žemyn nuo kalvos 
netoli tos vietos, kur mes buvome. Nė nepagalvojau apie 
tai, kai Fosteris manęs klausinėjo. Geriau būčiau pasakęs. 

Būčiau išgelbėjęs jį nuo daugybės bėdų. Jam tebūtų reikėję 
nueiti pas misterį Gamberetą ir paklausti, kur tą dieną buvo 
du jo sunkvežimiai, ir būtų radęs tą vietą. 

— Misterį Gamberetą? - mandagiai paklausė Brunetis. 

— Taip, jis tas vyrukas, kuris su įgula sudarė gabenimo 
sutartį. Jo sunkvežimiai atvažiuoja čia dukart per savaitę ir 
išveža riboto naudojimo šlamštą. Žinote, medicinines atlie- 
kas iš ligoninės ir stomatologinės klinikos. Manau, pasiima 
atliekas ir iš garažų. Tepalus, kuriuos ten išpila iš transfor- 
matorių, arba tuos tepalus, kurie lieka, kai keičia naujais. 
Ant sunkvežimių nėra užrašų su jo pavarde ar kokių kitų, 
bet ant jų per visą šoną yra tokia raudona juosta, ir tokius 
sunkvežimius mačiau tą dieną prie Barcio ežero, - jis nutilo 
ir susimąstė. - Nežinau, kodėl apie tai nepagalvojau tądien, 
kai Fosteris manęs klausinėjo. Tačiau Danis buvo ką tik 
išvežtas į Vokietiją, ir spėju, kad aš blaiviai tiesiog visiškai 
nemąsčiau. 

— Jūs dirbate sutarčių skyriuje, ar ne, seržante? - paklausė 
Ambrodžianis. 

Gal amerikiečiui ir pasirodė keista, kad Ambrodžianis 
žino tokius dalykus, bet jis neišsidavė nė ženklu. 

— Taip. 

— Ar jums nepasitaikė proga pasikalbėti su tuo misteriu 
Gamberetu? 

— Ne-a. Nė akyse to žmogaus neregėjau. Tiesiog žinau jo 
pavardę, nes biure mačiau sutartį. 

— Argi jis neatėjo pasirašyti sutarties? - paklausė Ambro- 
džianis. 

— Ne, vienas karininkas nuvažiavo į jo biurą. Įsivaiz- 
duoju, gavo iš jo nemokamus priešpiečius, tada grįžo su 
pasirašyta sutartimi, ir mes ją įforminome. 

Brunečiui nereikėjo pasižiūrėti į Ambrodžianį, kad 
suprastų jo mintis, jog kai kas iš misterio Gambereto galėjo 
gauti kur kas daugiau negu nemokamus priešpiečius. 

— Ar tai vienintelė sutartis su misteriu Gamberetu? 

— Ne, pone. Jis sudaręs naujos ligoninės statybos sutartį. 
Jau senokai buvo ketinta ją statyti, tačiau tada prasidėjo 
Įlankos karas ir visi statybų projektai buvo atidėti. Tačiau, 
atrodo, kad reikalai pradeda judėti, ir įšivaizduoju, staty- 
bos prasidės pavasarį iš karto, kai bus galima pradėti žemės 
darbus. 

— Ar tai didelė sutartis? —- paklausė Brunetis. - Supran- 
tama, kad didelė, juk ligoninė. 

— Neprisimenu tikslių skaičių, seniai tvarkėme tą sutartį, 
bet manau, jog kažkas apie dešimt milijonų dolerių. Tačiau 
juk sutartis pasirašyta prieš trejus metus. Įsivaizduoju, kad 
nuo tada suma gerokai paaugo. 

— Taip, manyčiau tikrai, - pasakė Brunetis, 

Staiga visi atsisuko name išgirdę siaubingą lojimą. Bežiū- 
rint pokštelėjusios atsidarė laukujės durys, pro jas laiptais 
žemyn išpuolė didžiulė juoda kalė. Pasiutusiai lodama 
atlėkė tiesiai prie Keimano ir šoktelėjusi palaižė jam veidą. 
Pasisuko į du vyrus, abu apuostė, tada kelis metrus pabė- 
gėjo tūptelėti ant žolės ir nusilengvinti. Tą atlikusi ir vėl grį- 
žusi prie Keimano strakaliojo aplinkui nosimi taikydamasi 
prisiliesti prie jo. 

— Tūpk, Katyte, - pasakė jis visiškai neįsakmiu balsu. Ta 
vėl stryktelėjo ir prisilietė. - Dabar tūpk, mergyt. Liaukis, 
— ji neklausė, pabėgėjo šonan, kad geriau nusitaikytų kitam 
šuoliui, apsisuko ir pasileido atgal. - Blogas šuo, — pasakė 
Keimanas priešinga reiškiančiu tonu, prispaudė šunį prie 
žemės abiem rankomis įsitverdamas sprando kailio ir gero- 

kai pataršė. - Atsiprašau. Norėjau išvažiuoti be jos. Kai tik 
pamato, kad sėdu į mašiną, ima kraustytis iš proto, jei negali 
važiuoti kartu. Patinka mašinos. 

— Nenoriu jūsų suturėti, seržante. Jūs labai padėjote, — 
pasakė Brunetis paduodamas ranką. 

Šuo akimis stebėjo jo ranką kairėn pusėn iš nasrų iškoręs 
liežuvį. Keimanas pakėlė vieną ranką ir padavė Brunečiui, 
tačiau tą padaryti vis dhr pasilenkus prie šuns jam buvo 
kebloka. Tada paspaudė Ambrodžianiui, o kai jie pasisuko 
išeiti ir nuėjo prie vartelių atidarė mašinos dureles ir leido 
šuniui įšokti pirma savęs. 

Automobiliui pravažiavus pro šalį Brunetis sustojo prie 
metalinių vartelių. Jis pamojo seržantui Keimanui rodyda- 
mas, kad pasirūpins uždaryti vartus ir taip ir padarė. Ame- 
rikietis luktelėjo, kad įsitikintų, jog vartai uždaryti, ir lėtai 
nuvažiavo. Jie tik pamatė, kaip šuo pro šoninį langą iškišo 
galvą, nosį atsukęs į vėją. 

Šuns galvai pradingus siaurame kelyje Ambrodžianis atsi- 
gręžė į Brunetį ir paklausė: 

— Na? 

Brunetis nužingsniavo prie automobilio. Įlipęs ir uždaręs 
dureles Ambrodžianis sėdėjo už vairo nejungdamas variklio. 

— Didelis darbas pastatyti ligoninę, - galop prabilo Bru- 
netis. - Didelis darbas senjorui Gamberetui. 

— Labai, - pritarė anas. 

— Ar pavardė jums ką nors sako? —- paklausė Brunetis. 

— O, taip, - atsiliepė Ambrodžianis ir pridūrė: - kaip tik 
prie jo mums liepta nesiartinti. 

Sumišusiu žvilgsniu pažvelgusiam Brunečiui paaiškino: 

— Na, specialaus įsakymo niekas nedavė - nieko pana- 
šaus, bet prasisunkė kalbos, kad senjoras Gamberetas ir jo 
darbai pernelyg atidžiai netirtini. 

— Arba? - paklausė Brunetis. 

— A, - tarė Ambrodžianis karčiai nusijuokęs, - ne taip 
paprasta. Tiesiog tokia užuomina, ir kiekvienas turintis 
supratimą žino, ką tai reiškia. 

— Ir atstoja nuo senjoro Gambereto? 

— Būtent. 

— Įdomu, - tarstelėjo Brunetis. 

— Labai. 

— Taigi jūs vertinate jį kaip paprasčiausią verslininką, 
kuris srityje užsiima verslu? 

Ambrodžianis linktelėjo. 

— Ir, atrodo, prie Barcio ežero. 

— Taip, tikriausiai užsiima. 

— Manote, galėsite apie jį ką nors išsiaiškinti? 

— Na, manau, galėsiu pamėginti. 

— Tai yra? 

— Tai yra, jei jis - vidutinio dydžio žuvis, tada galėsiu ką 
nors sužinoti. Bet jeigu jis - didelė žuvis, tada nebus ką išsi- 
aiškinti. Arba tai, ką sužinosiu, tebus žinia, kad jis gerbia- 
mas vietos verslininkas, turintis puikius politinius ryšius. Ir 
tai tik patvirtins, ką mes jau žinome, kad jis - žmogus, turi- 
nis Aukštos Padėties Draugų. 

— Mafija? 

Atsakydamas Ambrodžianis truktelėjo vienu petimi. 

— Net ir čia? 

— Kodėl gi ne? Jiems gi reikėjo kažkur pasitraukti. Viskas, 
ką jie daro Pietuose, tai žudo vienas kitą. Kiek ten šiemet 
jau buvo žmogžudysčių? Du šimtai penkiasdešimt? Taigi jie 
ėmė keltis čionai. 

— Vyriausybė? 

Ambodžianis pasipiktinęs prunkštelėjo kaip tik taip, kaip 
paprastai kalbėdami apie savo vyriausybę prunkšteli visi 
italai. 

— Kas juos dabar begali atskirti - mafiją ir vyriausybę? 

Toks supratimas buvo dar griežtesnis ir už Brunečio, bet 

visos šalies karabinierių tinklas turėjo prieigą prie gauses- 
nės informacijos negu jis. 

— Ojūs? - paklausė Ambrodžianis. 

— Galiu grįžęs kai kur paskambinti. Paprašyti paslaugos. 

Jis nepasakė Ambrodžianiui apie vieną skambutį, kuris, 
jo manymu, turėjo būti sėkmingiausias ir kuris neturėjo 
nieko bendra su paslaugos prašymu, visai priešingai. 

Ilgokai ten sėdėjo. Pagaliau Ambrodžianis pasilenkė, ati- 
darė dėtuvę. Ėmė naršyti po šūsnį žemėlapių, gulėjusių 
viduje, ir galop vieną ištraukė. 

— Laiko turite? - paklausė. 

— Taip. Kiek užtruksime ten nuvažiuoti? 

Užuot atsakęs Ambrodžianis išlankstė žemėlapį pasidė- 
jęs priešais save ant vairo. Buku pirštu keliavo per žemėlapį, 
kol rado tai, ko ieškojo. 

— Štai. Barcio ežeras, — jo pirštas nuslinko į dešinę ežero 
pusę ir bakstelėjo į tiesią liniją, vedančią į Pordenoną. — 
Pusantros valandos. Gal dvi. Daugiausia autostrada. Ką pasa- 
kysite? 

Atsakydamas Brunetis pasiėmė iš už savęs saugos diržą, 
persijuosė ir spragtelėjo sagtį tarp sėdynių. 

Po dviejų valandų jie važiavo kaip gyvatė besirangan- 
čiu keliu, vedančiu prie Barcio ežero, gal tarp dvidešimties 
automobilių paskui milžinišką žvyro pakrautą sunkvežimį, 
kuris šliaužė maždaug dešimties kilometrų per valandą 
greičiu, versdamas Ambrodžianį nuolatos junginėti pavaras 
tai antrą, tai pirmą sulėtinus ties vingiais, kai sunkvežimiui 
reikėdavo per juos išmanevruoti. Kartkartėmis pro juos kai- 
rėje praslysdavo automobilis ir įsibraudavo tarp dviejų už 
sunkvežimio susispietusių mašinų, priekiu ir garso signalu 
reikalaudamas padidinti tarpą. Retkarčiais automobilis stai- 

giai pasukdavo į dešinę ieškodamas vietos sustoti ant 
pernelyg siauros šalikelės. Vairuotojas iššokdavo, pakel- 
davo gaubtą ir kartais per klaidą atidarydavo radiatorių. 

Brunetis norėjo pasiūlyti sustoti, nes jie neskubėjo, netu- 
rėjo galutinio tikslo, tačiau net ir ne tikram vairuotojui jam 
pakako supratimo, nesiūlyti, ką daryti. Maždaug po dvi- 
dešimties tokios kelionės minučių sunkvežimis nuvažiavo 
nuo kelio į ilgą stovėjimo aikštelę, be abejonės, tam ir supro- 
jektuotą, ir automobiliai šovė pro šalį, kai kas mojavo dėko- 
dami, dauguma nekvaršino sau galvos. Dar po dešimties 
minučių jie įvažiavo į mažą Barcio miestelį, ir Ambrodžianis 
pasuko į kairę stataus nuolydžio keliuku artyn prie ežero. 

Akivaizdžiai užsuptas važiavimo Ambrodžianis išsi- 
rangė iš mašinos. 

— Išgerkime ko nors, — pasiūlė eidamas į kavinę, kuri 
užėmė didžiulę vieno prie ežero stovėjusių namų verandą. 
Ištraukė kėdę iš po vieno skėčio pavėsyje stovėjusio stalo 
ir sudribo į ją. Prieš juos plytėjo neįtikėtinai mėlyni ežero 
vandenys, už jų stiebėsi kalnai. Priėjo padavėjas ir priėmęs 
jų užsakymą grįžo po kelių minučių su dviem puodeliais 
kavos ir dviem stiklinėmis mineralinio vandens. 

Išgėręs kavą ir gurkšnelį vandens Brunetis paklausė: 

— Ir ką? 

Ambrodžianis šyptelėjo. 

— Mielas ežeras, ar ne? 

— Taip, gražus. Mes kas, turistai? 

— Manyčiau. Ar ne gaila, kad negalime čia likti ir visą 
dieną žiūrėti į ežerą. 

Brunetis sutriko nežinodamas, ar tas Žmogus rimtai, ar 
ne. Tačiau iš tikrųjų tai būtų puiku. Pajuto viltį, kad du jauni 
amerikiečiai galėjo praleisti čia savaitgalį, nepaisydami savo 


245 


kelionės priežasties. Jei jie buvo įsimylėję, čia puiki vieta 
pabūti. Pats sau pabuvo redaktoriumi ir pasitaisė perinterp- 
retuodamas, jei jie buvo įsimylėję, visur būtų buvę gražu. 

Brunetis pakvietė padavėją ir sumokėjo. Pakeliui jie buvo 
nusprendę neatkreipti į save dėmesio klausinėdami apie 
sunkvežimius su raudonomis juostomis, kurie pasuka į 
šoninius kelius. Jie buvo turistai, net jei ir su kaklaraiščiais 
ir švarkais, o turistai, žinoma, turi teisę įvažiuoti į iškylų 
aikšteles ir žiūrėti į kalnus, pro šalį judant eismui. Jis neži- 
nojo, kiek ilgai jie užtruks, todėl stabtelėjo prie baro viduje 
ir paklausė, ar barmenas nepadarytų kelių sumuštinių pasi- 
imti su savimi. Geriausia, ką tas galėjo padaryti, tai sumuš- 
tinių su vytintu kumpiu ir sūriu. Ambrodžianis linktelėjo, 
paprašė padaryti keturis ir įdėti butelį raudono vyno su 
dviem plastikiniais puodeliais. 

Viską pasiėmę į rankas jie grįžo prie Ambrodžianio auto- 
mobilio ir nuvažiavo kalva žemyn, atgal Pordenono kryp- 
timi. Už dviejų kilometrų nuo Barcio dešinėje pusėje pamatę 
plačią stovėjimo aikštelę įsuko į ją. Ambrodžianis apsuko 
mašiną taip, kad jie galėtų matyti kelią, o ne kalnus, užge- 
sino variklį ir pasakė: 

- Štai ir atvažiavome. 

— Ne aš sugalvojau, kaip praleisiu savo šeštadienį, - pri- 
sipažino Brunetis. 

— Aš esu praleidęs ir blogiau, — tarė Ambrodžianis ir 
papasakojo apie laikus, kai gavo užduotį rasti pagrobtą 
vaiką Aspromontėje ir tris dienas praleido kalvose tysoda- 
mas ant žemės ir per žiūronus stebėdamas, kaip į aviganio 
trobelę įeina, o paskui išeina žmonės. 

- Ir kas nutiko? - paklausė Brunetis. 

— A, mes juos nutvėrėm, - o tada susijuokė. - Bet tai buvo 

kažkas kitas, ne tas, kurio ieškojome. Tos mergaitės šeima 
mūsų nekvietė, niekada nepranešė apie tai. Jie norėjo sumo- 
kėti išpirką, tik mes ten atsiradome dar prieš jiems sumo- 
kant bent lirą. 

— Kas atsitiko tam kitam? Tam, kurio ieškojote? 

— Jie jį nužudė. Aptikome jį po savaitės atradę mergaitę. 
Perpjovė jam gerklę. Kvapas atvedė prie jo. Ir paukščiai. 

— Kodėl jie taip padarė? 

— Turbūt todėl, kad mes radome mergaitę. Grąžindami 
ją įispėjome jos šeimą nieko niekam nesakyti. Bet kažkas 
paskambino laikraščiams, ir viskas atsidūrė pirmuosiuose 
puslapiuose. Žinote, „Džiaugsmingas išlaisvinimas“, iškai- 
šytas jos su motina nuotraukomis, kaip ji valgo pirmają per 
du mėnesius lėkštę makaronų. Jie tikriausiai perskaitė ir 
susivokė, kad mes jų ieškome ir artėjame. Todėl ir nužudė. 

— Kodėl paprasčiausiai nepaleido? — paskui, kadangi 
nebuvo atsakyta, Brunetis paklausė: — Kokio jis buvo 
amžiaus? 

— Dvylikametis, — stojo ilga tyla, paskui Ambrodžianis 
atsakė į pirmąjį klausimą: — Paleisti jį būtų prasti popieriai. 
Kiti žmonės žinotų, kad mums pakankamai priartėjus jie 
turėtų galimybę. Nužudę jį jie labai aiškiai pasakė: mes 
darome verslą, ir jei tu neužmoki, nužudome. 

Ambrodžianis atkimšo vyno butelį ir truputį įpylė į plas- 
tikinius puodelius. Jiedu suvalgė po sumuštinį ir, nes dau- 
giau nebuvo ką veikti, po antrą. Visą tą laiką Brunetis lai- 
kėsi nedirsčioti į laikrodį, žinodamas, kad juo ilgiau laukia, 
juo yra vėliau. Nepajėgdamas atsispirti pasižiūrėjo. Vidur- 
dienis. Valandos slinko toliau. Jis nuleido langą, ilgai žvelgė 
į kalnus. Kai atsigręžė, Ambrodžianis miegojo galvą palen- 
kęs į kairę, atsirėmęs lango. Brunetis stebėjo stačiu nuoly- 

džiu važiuojantį žemyn ir kylantį į*viršų transportą. Visi 
automobiliai atrodė ganėtinai panašūs į jų, skyrėsi tik spalva 
ir, jei važiavo pakankamai lėtai, numerių lentelės. 

Po valandos eismas ėmė silpti, visi stojo pavalgyti. Vos 
tik tai pastebėjo, išgirdo, kaip aštriai sušvokštė sunkvežimio 
stabdžių oras, ir atsisukęs pamatė pravažiuojantį žemyn 
didžiulį sunkvežimį su raudona juosta ant šono. 

Kumštelėjo Ambrodžianiui ranką. Karabinierius aki- 
mirksniu prabudo, ranka pasuko raktelį. Išvažiavo į kelią 
įkandin sunkvežimio. Maždaug už dviejų kilometrų nuo 
tos vietos, kur jiedu stovėjo, sunkvežimis sumirksėjęs 
išsuko į dešinę ir prapuolė siaurame žvyrkelyje. Jiedu 
nuvažiavo toliau žemyn kalva, tačiau Brunetis pamatė, 
kaip Ambrodžianis ištiesė ranką prie skydelio ir nuspaudė 
mygtuką, kuris mylių matuoklį perjungė ties nuliu. Pava- 
žiavęs dar gerą kilometrą, išriedėjo į šalikelę ir užgesino 
variklį. 

— Koks numeris? 

— Vičencos, — pasakė Brunetis ir išsiėmė užrašų knygelę 
užsirašyti skaičiams, kol dar atsiminė. - Ką manote? 

— Pasiliksime čia, kol sunkvežimis pravažiuos pro mus 
kelių žemyn arba palauksime pusvalandį ir grįšime. 

Po pusvalandžio sunkvežimis pro jų stovėjimo vietą 
dar nepravažiavo, taigi Ambrodžianis nuvairavo atgal prie 
kelio, į kurį tas įsuko. Pravažiavęs pro jį kiek tolėliau išsuko 
dešinėn, kampu įkišdamas mašiną tarp dviejų cementinių 
kelią Žyminčių stulpelių. 

Ambrodžianis išlipo ir nužingsniavo prie bagažinės. Ati- 
darė ir pasilenkė. Įspaustas šalia padangos kyšojo didelio 
kalibro pistoletas, jis įspraudė jį už kelnių diržo. 

- Turite? — paklausė. 

Brunetis papurtė galvą. 

— Šiandien nepasiėmiaų, 

— Turiu čia ir kitą. Norite? 

Brunetis vėl pakratė galvą. 

„ Ambrodžianis užtrenkė bagažinę, ir jiedu per kelią 
nužingsniavo į kalnus vedančio keliuko link. 

Sunkvežimis į keliuko žvyrą įspaudė dvigubas provėžas; 
pirmas smarkesnis lietus žemę pavers purvu ir kelias taps 
neišvažiuojamas tokio dydžio mašinai, kaip tas sunkveži- 
mis, kurį jie matė įsukant. Po kelių šimtų metrų keliukas 
kiek praplatėjo ir pasisuko palei upeliūkštį, regis, ištekantį 
iš ežero. Netrukus keliukas išsišakojo į kairę toldamas nuo 
upelio ir driekdamasis pagal ilgą medžių eilę. Priekyje vėl 
staiga sukosi į kairę ir stačia įkalne į viršų, kur, atrodė, bai- 
gėsi. Nė neįspėjęs Ambrodžianis žengė už vieno medžio 
ir nusitempė su savimi Brunetį. Vienu judesiu karabinie- 
rius kyštelėjo ranką į švarką ir išsitraukė ginklą, kita grubiai 
stūmė Brunetį per patį vidurį nugaros, ir šis visiškai neteko 
pusiausvyros. 

Brunečiui nepavyko išsilaikyti mostaguojant rankomis, 
stengiantis nevirsti į priekį. Akimirką jis pakibo ore, tačiau 
tada žemė išslydo jam iš po kojų, ir jis suprato, kad griūva. 
Griūdamas pasuko galvą ir pamatė tiesiai už savęs su ginklu 
rankoje artėjantį Ambrodžianį. Širdis susitraukė nuo ūmaus 
siaubo. Jis pasitikėjo šituo žmogumi, jam nė nedingtelėjo, 
kad asmuo iš Amerikos bazės, sužinojęs apie Fosterio smal- 
sumą ir išsiaiškinęs daktarės Peters ryšius su juo, taip pat 
paprastai galėjo būti amerikietis, kaip ir italas. Ir jis net 
pasiūlė Brunečiui ginklą. 

Jis trenkėsi į žemę priblokštas, jam užėmė kvapą. Mėgino 
atsiklaupti, pagalvojo apie Paolą, suvokė aplink save saulės 

atšvaitus. Ambrodžianis griuvo ant žemės šalia, užmetė jam 
ant nugaros ranką ir prispaudė prie žemės. 

— Nejudėk. Nuleisk galvą, — gulėdamas šalia ir ranka 
apkabinęs per nugarą pasakė Brunečiui į ausį. 

Brunetis gulėjo ant žemės rankomis po savimi įsitvėręs 
žolės, užsimerkęs, suvokdamas tik Ambrodžianio rankos 
svorį ir visą kūną išpylusį prakaitą. Pro pašėlusiai trankų 
pulsą išgirdo prie jų artėjantį sunkvežimį iš ten, kur, atrodė, 
baigiasi keliukas. Beklausant variklis pragaudė pro juos, 
paskui pamažu silpo toldamas pagrindinio kelio link. Jam 
nutilus Ambrodžianis sunkiai atsistūmė nuo žemės ant kelių 
ir ėmė purtytis drabužius. 

— Atsiprašau, — tarė šypsodamasis Brunečiui ir paduoda- 
mas jam ranką. — Tiesiog padariau taip neturėdamas laiko 
pagalvoti. Viskas gerai? 

Brunetis paėmė už rankos, atsikėlė ir atsistojo šalimais 
nesuvaldomai drebančiais keliais. 

— Aišku, gerai, — atsakė ir pasilenkė nubraukti didumą 
žemių nuo savo kelnių, prilipusiais prie kūno apatiniais, 
kuriuos priklijavo staiga užplūdusi gyvuliškos baimės 
banga. 

Ambrodžianis nusisuko ir nuėjo prie keliuko arba visiš- 
kai nepaisydamas Brunečio išgąsčio, arba rafinuotai dėda- 
masis nepaisantis. Brunetis baigė purtytis žemes, kelis kar- 
tus giliai įkvėpė ir nusekė Ambrodžianiui įkandin prie 
keliuko, kur šis kilo aukštyn. Jis nesibaigė, O vietoje to stai- 
giai metėsi į dešinę ir netikėtai nutrūko ties nedidelės uolos 
kraštu. Abudu vyrai atėjo prie krašto ir pažvelgė žemyn. Po 
jais plytėjo maždaug pusės futbolo aikštės dydžio plotas, 
didesnė dalis apžėlusi vijokliais, lengvai galėjusiais užaugti 
dar tą pačią vasarą. Artimesniame pakraštyje, plytinčiame 

prie aukštumėlės, ant kurios jiedu stovėjo, buvo koks šim- 
tas metalinių statinių, kuriose kadaise turbūt laikytas žiba- 
las. Pramaišiui tarp jų mėtėsi dideli juodi plastikiniai mai- 
šai — pramoninio atsparumo, ties vienu galu užklijuoti. 
Keliose vietose, matyt, darbuotasi buldozerio, nes statinės 
tolesniame pakraštyje nyko po krūvomis ant jų suverstos, 
vijokliais apžėlusios žemės. Sunku pasakyti, kiek toli tęsėsi 
užkastos statinės, ir beviltiška jas suskaičiuoti. 

— Na, regis, radome tai, ko ieškojo amerikietis, - pasakė 
Ambrodžianis. 

— Spėju, rado ir jis. 

Ambrodžianis linktelėjo. 

— Nebūtų reikalo žudyti, jei būtų neradęs. Kaip manote, 
ką jis darė, stojo tiesiog prieš Gamberetą? 

— Nežinau, - atsakė Brunetis. 

Nebuvo prasmės griežtai reaguoti. Kas blogiausia galėjo 
nutikti Gamberetui? Bauda? Jis žinoma, apkaltintų vairuo- 
tojus, net sumokėtų vienam jų, kad prisipažintų. Vargu ar 
jis prarastų sutartį statyti ligoninę, jei kas nors panašaus 
išaiškėtų; italų teisėsauga tai traktuotų gal kiek griežčiau 
nei prasižengimą. Jam grėstų kur kas didesnis pavojus, 
jei nustvertų jį vairuojantį neregistruotą automobilį. Tai 
galiausiai iš vyriausybės atimtų tiesiogines pajamas; šitai 
paprasčiausiai nuodija žemę. 

— Manote, galime ten nusigauti? - paklausė. 

Ambrodžianis dėbtelėjo į jį. 

— Norite eiti ir apžiūrėti tą mėšlą? 

— Noriu pažiūrėti, kas parašyta ant statinių. 

— Galbūt, jei nusileisime kairėje, štai ten, - pasakė Amb- 
rodžianis, rodydamas ta kryptimi į siaurą takelį, vedusį 
žemyn prie užverstos žemės. 

Jiedu stačiu šlaitu nulipo žemyn, kartkartėmis slyste- 
lėdami ant smėlio, griebdamiesi vienas kitos kad nenu- 
šliuožtų. Galop nulipę pasijuto vos už kelių metrų nuo pir- 
mųjų statinių. 

Brunetis pažvelgė į žemę. Smėlis čia, sąvartyno prieigose, 
buvo sausas ir birus; toliau jis atrodė riebesnis ir sušokęs 
į lipnią masę. Nuėjo prie statinių kruopščiai žiūrėdamas, 
kur stato pėdas. Ant viršaus ir šonų jokių užrašų; nei eti- 
kečių, nei lipdukų, visiškai jokių atpažinimo ženklų. Eida- 
mas palei sąvartyno pakraštį, saugodamasis žengti perne- 
lyg, arti, apžiūrinėjo čia stovinčių statinių dangčius ir mato- 
mas šonų puses. Jos buvo kone jam iki klubų, kiekviena su 
metaliniu kietai įkaltu kaiščiu viršutiniame dangtyje. Kad ir 
kas būtų jas čia sukrovęs, bent jau tiek buvo atsargus, kad 
sustatė stačias. 

Kai priėjo eilių pabaigą taip ir neaptikęs jokių skiriamųjų 
ženklų, pažvelgė atgal pagal visą praeitą eilę ieškodamas 
vietos, kur liko pakankamai erdvės tarp statinių, kad galėtų 
pasidairyti tarp jų. Dabar po jo kojomis buvo ne lipni masė; 
ji virto plonu tepaluoto purvo sluoksniu, kuris sėmė batų 
padus. Jis įžengė giliau tarp stovinčių statinių, retkarčiais 
pasilenkdavo ieškodamas kokių nors skiriamųjų ženklų. 
Pėda įsirėmė į vieną juodą plastikinį maišą. Ant statinės, į 
kurią jis buvo atremtas, prikibęs plazdėjo popieriaus lapelis. 
Pasiėmęs nosinę Brunetis ištiesė ranką ir apvertė popierėlį. 
„JV Oro pajėgos, Ramšt...“ Trūko dalies pastarojo žodžio, 
tačiau net jei Italijos oro pajėgų skrajojančios eskadros 
paleisti lėktuvai beprotiškai susidurtų, sėdami po savimi 
mirtį ant šimtų vokiečių ir amerikiečių civilių, Italijoje kiek- 
vienas žino, kad didžiausia amerikiečių karinė oro pajėgų 
bazė yra Ramštaine. 

Jis paspyrė maišą. Tas parvirto ant šono, ir iš į plastiką 
įsispaudusių formų atrodė, kad jis prikrautas skardinių. Iš 
kišenės išsiėmęs raktus įpjovė maišą, šis perplyšo per visą 
šoną. Pasipylė skardinės ir kartoninės dėžutės. Skardinei 
pasiritus artyn nevalingai žingtelėjo atgal. 

Iš už nugaros Ambrodžianis šūktelėjo: 

— Kas ten? 

Brunetis mostelėjo virš galvos ranka, kad jam viskas 
gerai, ir pasilenkė perskaityti užrašus ant skardinių ir dėžu- 
čių. „Valstybės išduota. Neperparduoti, privačiai nenau- 
doti“, - angliškai buvo parašyta ant kelių. Kelios dėžutės 
buvo su vokiškomis etiketėmis. Ant daugumos nupieštos 
kaukolės ir sukryžiuoti kaulai, įspėjantys apie nuodus ar 
kitokį pavojų. Pakėlė koją ir pėda paspyrė skardinę. Etiketė 
irgi angliškai sakė: „Radus susisiekti su BBC karininku. 
Neliesti “. 

Brunetis apsisuko ir atsargiai išėjo į sąvartyno pakraštį 
dar atidžiau žiūrėdamas, kur stato kojas. Už kelių metrų 
nuo pakraščio numetė savo nosinę ant žemės ir paliko. Kai 
išlindo iš už statinių, Ambrodžianis ėjo prie jo. 

— Na? - paklausė karabinierius. 

— Etiketės angliškos ir vokiškos. Kai kas atvežta iš jų oro 
pajėgų bazių Vokietijoje. Neturiu supratimo, iš kur atkeliavo 
visa kita, - jie ėmė tolintis nuo sąvartyno. — Kas per BBC 
karininkas? — paklausė Brunetis tikėdamasis, kad Ambro- 
džianis žinos. 

— Branduolinis, biologinis ir cheminis. 

— Švenčiausia Dievo Motina, - sušnabždėjo Brunetis. 

Fosteriui nereikėjo eiti pas Gamberetą, kad lįstų pavojui 
į nasrus. Jis buvo jaunuolis, kuris lentynoje turėjo tokių 
knygų, kaip Krikščioniškas gyvenimas abejonių amžiuje. Jis tik- 

riausiai padarė taip, kaip būtų padaręs bet kuris naivus jau- 
nas kareivis - pranešė vyresniajam karininkui. Amerikiečių 
atliekos. Amerikiečių karinės atliekos. Atgabentos į Italiją 
palaidoti. Slapta. 

Jie grįžo atgal taku pakeliui nesutikdami nė vieno sunk- 
vežimio. Kai atėjo prie automobilio, Brunetis atsisėdo ant 
sėdynės kojų vidun neįkeldamas. Dviem greitais judesiais 
nusispyrė batus toliau ant šalikelės žolės. Kruopščiai suėmęs 
už paties viršaus nusimovė kojines ir numetė paskui batus. 
Atsisukęs į Ambrodžianį pasakė: 

— Kaip manote, ar pakeliui į stotį negalėtume stabtelėti 
prie batų parduotuvės? 

Pakeliui atgal į Mestrės geležinkelio stotį Ambrodžianis 
Brunečiui pakišo mintį, kaip galėjo atsirasti sąvartynas. Italų 
muitininkai turėjo teisę patikrinti kiekvieną sunkvežimį, 
važiuojantį iš Vokietijos į amerikiečių bazę, tačiau kai kurie 
daugumos nepatikrindavo, o jei ir patikrindavo, tai geriau- 
siu atveju tik paviršutiniškai. O apie lėktuvus nėra ko ir kal- 
bėti; jie skraido ten ir atgal iš karinių Vilafrankos ir Aviano 
oro uostų kaip patinka, kyla ir leidžiasi kada nori. Bru- 
nečiui paklausus, kodėl toks didelis tiekimas, Ambrodžia- 
nis paaiškino apimtis, pagal kurias Amerika supranta savo 
kariškių ir lakūnų, jų žmonų ir vaikų laimę. Ledai, šaldytos 
picos, spagečių padažas, traškučiai, spiritiniai gėrimai, Kali- 
fornijos vynai, alus — visa tai ir dar daugiau skraidinama 
nukrauti prekybos centro lentynoms, ir čia neminimos 
parduotuvės, kuriose pardavinėjama stereoaparatūra, tele- 
vizoriai, lenktyniniai dviračiai, žemė vazonams, apatiniai 
drabužiai. O tada dar transportas, kuris veždavo sunkiąją 
amuniciją, tankus, džipus. Jis priminė jūrų pajėgų bazę 
Neapolyje ir Livorno bazę; laivais galima atplukdyti bet ką. 

— Atrodytų, kad jiems tą daryti nėra jokių problemų, — 
pasakė Brunetis. 

— Bet kam jie čia tai suvežė? — paklausė Ambrodžianis. 

Brunečiui atrodė visiškai paprasta. 

— Vokiečiai labiau rūpinasi tokiais dalykais. Aplinkosau- 
gininkai ten tikra galia. Jei tik Vokietijoje kas nors nugirsta 
apie panašius dalykus, kyla skandalas. Dabar, kai jie susivie- 
nijo, kas nors pradės kalbėti, kad amerikiečius reikia išvyti 
lauk, o ne laukti, kol jie patys išsikraustys. O čia, Italijoje, 
šiaip ar taip, niekam nerūpi, kas kur ką verčia, taigi jiems 
tereikia pašalinti atpažinimo ženklus. "Tuomet, jei sąvarty- 
nus aptinka, jų niekam neprikabinsi, visi gali neigti ką nors 
žinoję ir niekam nė į galvą nešaus jų ieškoti. Ir čia niekas nė 
neketina kalbėti, kaip išvyti amerikiečius lauk. 

— Bet jie nesunaikino visų atpažinimo ženklų, - pataisė 
Ambrodžianis. 

— Matyt, manė, kad spės palaidoti dar prieš kam nors 
atrandant. Gana paprasta atvaryti buldozerį ir baigti ant 
viršaus versti žemę. Šiaip ar taip, panašu, kad jiems ten pri- 
trūko vietos. 

— Kodėl neišplukdžius jų atgal į Ameriką? 

Brunetis įdėmiai į jį pasižiūrėjo. Iš tiesų jis negali būti 
toks naivus. 

— Mes saviškes mėginame iškrauti Afrikoje, Džiankarlo. 
Gal amerikiečiams mes esame Trečiojo Pasaulio šalis. Gal 
jiems visos šalys yra Trečiasis Pasaulis, jei jos ne Amerika. 

Ambrodžianis sumurmėjo sau kažką po nosimi. 

Priešais prie autostrada pabaigos mokesčio būdelių eis- 
mas lėtėjo. Brunetis išsiėmė piniginę ir padavė Ambro- 
džianiui dešimt tūkstančių lirų, pasiėmė grąžą, o piniginę 
vėl įsidėjo į kišenę. Prie trečio išvažiavimo Ambrodžianis 

pasuko į kairę ir įsiliejo į chaotišką šeštadienio popietės 
eismą. Jie brovėsi Mestrės geležinkelio stoties link, grumda- 
miesi su įvairių automobilių įžūlumu. Prasibrovęs Ambro- 
džianis sustojo, nepaisydamas draudžiančio sustoti ženklo 
ir piktai pyptelėjusio automobilio, kuris pirmas norėjo čia 
sustoti. 

— Na? - paklausė žvelgdamas į Brunetį. 

— Pažiūrėkite, ką galėsite sužinoti apie Gamberetą, o aš 
čia pasišnekėsiu su keletu Žmonių. 

— Paskambinti? 

— Ne iš bazės, - ant popieriaus lakštelio Brunetis brūkšte- 
lėjo savo namų telefono numerį ir padavė jam. - Čia mano 
numeris. Rasite mane anksti ryte ir vakare. Manau, skam- 
binkite iš taksofono. 

— Gerai, —- pritarė Ambrodžianis niūriai, tarsi ši maža 
užuomina būtų perspėjusi apie dydį to, į ką jie įsivėlė. 

Brunetis atidarė dureles ir išlipo iš mašinos. Apėjo aplin- 
kui ir pasilenkė prie atviro lango. 

— Ačiū, Džiankarlo. 

Nieko daugiau nesakydami jie paspaudė rankas per 
langą, Brunetis perėjo per kelią į stotį, o Ambrodžianis nuva- 
žiavo. 

Kol parsirado namo, nauji batai, Ambrodžianio nupirkti 
parduotuvėje prie greitkelio, nuspaudė kojas. Šimtas šeši 
tūkstančiai lirų ir dar spaudžia kojas! Vos įėjęs vidun 
paspyrė duris ir nuėjo vonion pakeliui lukštendamasis iš 
drabužių ir atsainiai mesdamas už savęs. Ilgai stovėjo po 
dušu, vis muilindamas kūną, plaušine trindamas pėdas ir 
tarpupirščius, nuskalaudamas ir vėl mazgodamas. Nusi- 
šluostė ir atsisėdo ant vonios krašto atidžiau apžiūrėti pėdų. 
Nors jos buvo įraudusios nuo karšto vandens ir trynimo, 

bėrimo ar nudegimų ant jų nepastebėjo nė pėdsako, pėdos 
kaip pėdos, nors jis visiškai nebebuvo tikras, kokios tos 
pėdos turėtų būti. 

Apsivyniojo kitu rankšluosčiu ir nuėjo į miegamąjį. Beei- 
damas iš virtuvės išgirdo šūktelint Paolą: 

— Į šiuos namus patarnavimo tarnyba neateina, Gvido, — 
balsas pakeltas, kad perrėktų į skalbyklę plūstantį vandenį. 

Jis nesiklausė, nuėjo į drabužinę ir ėmė rengtis, sėdėda- 
mas ant lovos apsimovė naują porą kojinių vėl apžiūrinė- 
damas savo pėdas. Vis dar pėdos kaip pėdos. Iš drabužinės 
apačios išsiėmė porą rudų batų, susiraišiojo ir nuėjo virtu- 
vėn. Vos išgirdusi jį įėjus ji tęsė: 

— Kaip gali tikėtis, kad priversiu vaikus susirankioti po 
savęs savo daiktus, jei pats mėtai juos kur papuola? 

Įžengęs į virtuvę rado ją klūpinčią priešais skalbyklę, pri- 
spaudusią nykštį prie mygtuko, kuriuo mašina įjungiama ir 
išjungiama. Pro skaidrų mechanizmo langą matė krūvą iš 
pradžių į vieną, paskui į kitą pusę sukamų šlapių drabužių. 

— Kas nutiko tam daiktui? —- paklausė. 

Įbedusi akis į sukamus drabužius ji nė nežvilgtelėjo į jį: 

— Kažkaip išsiderino. Kai sudedu rankšluosčius, ką nors, 
kas sugeria daug vandens, pirmas apsisukimas viską išde- 
rina, ir ji išmuša visus kamščius bute. Todėl turiu laukti, 
kol pradeda suktis, ir žiūrėti, kad ko neatsitiktų. Jei ima 
strigti, turiu ją išjungti, kol visiškai neišsiderino, ir išgręžti 
drabužius. 

— Ar turi tą daryti kiekvieną kartą skalbdama? 

— Ne. Tik kai skalbiu rankšluosčius ar tas flanelines 
Chiaros lovos paklodes, - čia ji nutilo, mašinai persijungus 
pakėlė nykštį prie mygtuko. Šioji staiga krestelėjo, ir drabu- 
žiai viduje, prispausti prie vieno besisukančio būgno šono, 

ėmė suktis ratu. Paola atsistojo, nusišypsojo ir pasakė: — Na, 
šiuokart jokių bėdų. 

— Seniai šitaip? 

— O, nežinau. Pora metų. 

— Ir tu turi tą daryti kas kartą skalbdama? 

— Jei skalbiu rankšluosčius, sakau tau, — nusišypsojo, 
pamiršusi susierzinimą. - Kur buvai nuo pat aušros? Ar ką 
nors valgei? 

— Prie Barcio ežero. 

— Ką veikei, žaidei kareivėlius? Tavo drabužiai buvo mur- 
zini. Tarsi būtum voliojęsis ant žemės. 

— Aš voliojausi ant žemės, - pradėjo jis ir papasakojo, 
kaip praleido dieną su Ambrodžianiu. Užtruko ilgai, nes 
reikėjo grįžti atgal ir papasakoti apie Keimaną, jo sūnų, kaip 
buvo „pamesti“ medicininiai berniuko įrašai, apie medici- 
nos žurnalą, kurį gavo paštu. Pagaliau papasakojo apie nar- 
kotikus, kurie buvo paslėpti Fosterio bute. 

Kai baigė, Paola paklausė: 

— Ir jie tiems Žmonėms pasakė, kad jų sūnus alergiškas 
kažkam nuo medžių? Ir viskas gerai? — jis linktelėjo ir ji pra- 
trūko. — Gyvuliai! O kas nutiks, kai berniukui atsiras kitų 
simptomų? Ką jie tada pasakys jo tėvams? 

— Gal jam neatsiras kitų simptomų. 

— O jeigu atsiras, Gvido. Kas bus tada? Ką jie tada jam 
pasakys - kad jam kažkas, ko jie nenutuokia? Ar vėl pames 
medicininius įrašus? 

Brunetis norėjo jai pasakyti, kad visa tai - ne jo kaltė, bet 
toks protestas atrodė pernelyg silpnas, ir jis tylėjo. 

Pratrūkusi Paola suvokė, kaip visa tai beprasmiška, ir 
grįžo prie praktiškesnių dalykų. 

— Ką ketini daryti? - paklausė. 

— Nežinau, -jis patylėjo, paskui tarė: - Noriu pasikalbėti 
su tavo tėvu. 

— Su tėčiu? Kam? 

Jos nuostaba buvo tikra. 

Brunetis suprato, koks kurstantis bus jo atsakymas, vis 
dėlto atsakė, žinodamas, kad tai tiesa: 

— Nes jis Žinos apie tai. 

Ji puolė nepagalvojusi: 

— Ką nori pasakyti — žinos apie tai? Iš kur? Manai, mano 
tėvas kažkoks tarptautinis nusikaltėlis? 

Brunečiui neatsiliepiant ji nutilo. Už jų liovusis suktis 
skalbyklė pati išsijungė. Kambarys nutilo išsaugodamas jos 
klausimo aidą. Ji nusisukusi pasilenkė iškrauti ir prisirinko 
į rankas drėgnų drabužių. Nieko nesakydama pro pat jį 
nuėjo į terasą, sudėjo skalbinius ant kėdės ir vieną po kito 
ėmė džiauti ant virvutės. Grįžusi atgal tepasakė: 

— Gerai, galimas daiktas, kad jis ką nors apie tai žino. Ar 
pats paskambinsi, ar nori, kad paskambinčiau aš? 

— Manau, geriau aš pats. 

— Geriau skambink dabar, Gvido. Mama sakė, jie savaitei 
rengiasi į Kaprį, išvažiuoja rytoj. 

— Gerai, - tarstelėjo Brunetis ir nuėjo į svetainę, kur sto- 
vėjo telefonas. 

Surinko numerį iš atminties, neturėdamas supratimo, 
kodėl šis numeris, nors skambindavo porą kartų per metus, 
buvo vienas tų, kurių niekada nepamiršdavo. Atsiliepė 
uošvė ir galbūt nustebo išgirdusi Brunečio balsą, bet niekuo 
neišsidavė. Pasakė, kad grafas Orazijus namuose, ir nieko 
neklaususi pratarė pakviesianti savo vyrą prie telefono. 

— Klausau, Gvido, - tarė grafas pakėlęs ragelį. 

— Norėčiau sužinoti, ar turite truputį laisvo laiko šią 

popietę, —- pasakė Brunetis. - Norėčiau pasikalbėti su jumis 
apie tai, kas nutiko. 

— Apie Viskardį? — paklausė grafas nustebindamas Bru- 
netį, kad žino apie šią bylą. 

— Ne, ne apie tai, — atsiliepė Brunetis, tik dabar pagal- 
vodamas, kad kur kas paprasčiau būtų buvę apie Viskardį 
paklausinėti savo uošvį, užuot klausinėjus Foską, ir galbūt 
kur kas tiksliau. - Apie kai ką kitką, su kuo dirbu. 

Grafas buvo pernelyg mandagus klausinėti apie ką, 
tačiau atsakė: 

— Mes pakviesti pietų, bet jei gali ateiti dabar, turėsime 
laisvą valandą ar panašiai. Ar tiek užteks, Gvido? 

— Taip. Ateinu tiesiog dabar. Ir ačiū. 

— Na? - paklausė Paola jam grįžus į virtuvę, kur kita skal- 
binių dalis sunkiai plaukiojo pamuilių jūroje. 

— Einu ten dabar. Ar norėtum eiti drauge pasimatyti su 
motina? 

Atsakydama ji smakru parodė į skalbyklę. 

— Gerai. Einu. Jie turės eiti pietų, taigi, manau, grįšiu 
prieš aštuonias. Ar norėtum šį vakarą eiti papietauti? 

Ji linktelėdama šyptelėjo jam. 

— Gerai. Pasirink vietą ir paskambink užsakyti staliuko. 
Kur norėsi. | 

— Al Covo? 

Jis vyriškai nesusiraukė, žinodamas, kiek tai kainuos. 
Pirmiau batai, dabar vakaras Al Covo. Maistas nuostabus; 
velniop, kiek kainuos. Nusišypsojo. 

— Užsakyk pusei devynių. Ir paklausk vaikų, ar nori eiti. 

Galų gale jis buvo žmogus, kuris tą popietę atgavo gyve- 
nimą. Kodėl nešvęsti? 

Atėjusiam prie Faljerių palazzo Brunečiui, kaip ir visuo- 

met šioje vietoje, teko apsispręsti, ar pasinaudoti didžiuliu 
ant medinių durų kabojusiu geležiniu žiedu, bilstelint juo 
metalinę plokštę, kad Žinia apie jo atvykimą gausdama 
pasklistų po atvirą kiemą, ar pasinaudoti labiau prozišku 
skambučiu. Jis pasirinko skambutį, ir po minutėlės per 
interkomą prakalbo balsas, klausdamas, kas čia. Kai jis 
pasakė pavardę, durys krestelėjusios atsidarė. Pastūmė jas 
ir užtrenkęs už savęs nuėjo per kiemą prie fasadu į Didįjį 
kanalą stovėjusio palazzo sparno. Pro langelį virš laiptų 
pažvelgė uniforma apsivilkusi kambarinė pasitikrindama, 
kas atėjo. Akivaizdžiai patenkinta, kad Brunetis — tai ne 
piktadarys, patraukė galvą nuo lango ir pranyko. Grafas 
lūkuriavo viršuje vidinių laiptų, vedusių į tą palazzo dalį, 
kur gyveno su žmona. 

Nors Brunetis žinojo, kad grafui netrukus sueis septy- 
niasdešimt, jį matydamas sunkiai galėjo patikėti, kad jis 
Paolos tėvas. Galbūt vyresnis brolis arba jauniausias dėdė, 
bet tikrai ne trisdešimčia metų vyresnis už ją vyriškis. Retė- 
jantys, trumpai nukirpti aplink šviečiantį viršugalvio ovalą 
plaukai lyg ir rodė jo amžių, tačiau tokį įspūdį dildė glotni 
veido oda ir tikru intelektualumu šviečiančios akys. 

— Kaip miela tave matyti, Gvido. Tu gerai atrodai. Gal 
eisime į kabinetą, ką? - pasakė grafas, apsisuko ir nusivedė 
Brunetį į pastato priešakį. Jie perėjo keletą kambarių, kol 
galop atkako į kabinetą, langais žvelgiantį į Didįjį kanalą, 
kur šis išlinksta Akademijos tilto link. 

— Norėtum išgerti? - paklausė grafas eidamas prie bufeto, 
kur sidabriniame kubilėlyje su ledu stovėjo jau atkimštas 
Dom Perignon butelis. 

Brunetis pakankamai gerai pažinojo grafą, kad žinotų, 
jog čia nebuvo jokio dirbtinumo. Jei grafas labiau mėgtų 

Coca-Colą, tame pačiame ledo kubilėlyje laikytų pusantro 
litro plastikinį butelį ir lygiai taip pat pasiūlytų savo sve- 
čiams. Negimė dar toks Žmogus, kurį grafui prireiktų 
nustebinti. 

- Taip, ačiū, — atsiliepė Brunetis. Šitaip galės pasitaisyti 
nuotaiką vakarui Al Covo. Jei grafas nusisuks, gal jis galės 
išeiti su ledo kubilėliu ir susimokėti juo už tuos pietus. 

Grafas Brunečiui įpylė šampano į naują taurę, šiek tiek 
šliukštelėjo ir į savąją, pirmąją padavė Brunečiui. 

— Gal atsisėsime, Gvido? — paklausė vesdamasis jį prie 
dviejų lengvų krėslų, atsuktų į vandenis. 

Kai jiedu atsisėdo ir Brunetis paragavo vyno, grafas 
paklausė: 

— Kokiu būdu galėčiau pasitarnauti? 

— Norėčiau paprašyti jūsų šiek tiek informacijos, bet nela- 
bai žinau, kokių klausimų klausti — pradėjo Brunetis apsi- 
spręsdamas sakyti tiesą. Negalėjo prašyti grafo nekartoti 
to, ką išgirs; tokį įžeidimą grafas vargu ar atleistų net vie- 
nintelių savo vaikaičių tėvui. - Norėčiau sužinoti viską, ką 
jūs galite man pasakyti apie senjorą Gamberetą iš Vičencos, 
kuris turi ir vežėjų bendrovę, ir, atrodo, statybos bendrovę. 
Nieko daugiau apie jį nežinau, išskyrus jo pavardę. Ir kad jis 
gali būti įsivėlęs į kažką nelegalaus. 

Grafas linktelėjo rodydamas, kad pavardė jam pažįs- 
tama, bet prieš ką nors sakydamas buvo linkęs luktelėti, kol 
sužinos, ką dar jo žentas nori išgirsti. 

— Ir dar noriu sužinoti, kiek čia susiję Amerikos kariškiai, 
pirma, su senjoru Gamberetu, ir antra, su neteisėtu nuo- 
dingų medžiagų laidojimu, kuris, regis, vyksta šioje šalyje, 
—jis gurkštelėjo vyno. - Už viską, ką galėtumėte papasakoti, 
būčiau dėkingas. 

Grafas išgėrė savo vyną ir pastatė taurę ant inkrustuoto 
staliuko prie savo krėslo. Sukryžiavo ilgas kojas, atidengda- 
mas plotelį juodų šilkinių kojinių, ir piramide sudėtais pirš- 
tais parėmė smakrą. 

— Senjoras Gamberetas yra ypač bjaurus ir labai gerus 
ryšius turintis verslininkas. Jis ne tik turi dvi bendroves, 
kurias minėjai, Gvido, jis — didžiulio viešbučių, kelionių 
agentūrų ir poilsinių tinklo savininkas, daug jų ne šioje 
šalyje. Manoma, kad neseniai ėmėsi ginklų ir amunicijos 
Lombardijoje įsigijęs vienos svarbiausių ginklų gamintojos 
pagrindinį akcijų paketą. Daugumos šių bendrovių savi- 
ninkė — jo Žmona; taigi jo pavardė yra ne visuose tų įmonių 
dokumentuose, ir neatsiranda jų sudaromose sutartyse. 
Man atrodo, statybos verslas sukasi jo dėdės pavarde, bet 
galiu klysti. 

Kaip ir daug naujųjų mūsų verslininkų, — tęsė grafas, 
— jis stebėtinai neįžvelgiamas. Vis dėlto, pasirodo, jo ryšiai 
kur kas galingesni, negu daugelio. Jis turi įtakingų draugų 
ir socialistų, ir krikščionių demokratų partijose, neminint 
apsukrumo, taigi jis labai gerai proteguojamas. 

Grafas atsistojo ir nužingsniavo prie bufeto, grįžo ir pri- 
pylė abi taures, tada nuėjęs įstatė butelį į kubilėlį. Vėl įsitai- 
sęs krėsle tęsė: 

— Senjoras Gamberetas iš Pietų, o jo tėvas, jei atmintis 
neklysta, sargavo mokykloje. Taigi socialinių galimybių ne 
tiek daug, kaip galėtume tikėtis. Apie jo asmeninį gyvenimą 
nežinau nieko. 

Gurkštelėjo. 

— Kai dėl antro klausimo apie amerikiečius, norėčiau 
sužinoti, kas sužadino tavo smalsumą, - Brunečiui neatsa- 
kius, grafas pridūrė: — Šnekų sklando įvairiausių. 

Brunetis tegalėjo paspėlioti apie svaiginamas aukštumas, 
kur šnekama apie tokius dalykus, bet vis tiek nieko nepa- 
sakė. Grafas plonais pirštais pasukiojo taurės kojelę. Kai 
tapo akivaizdu, kad Brunetis neketina nieko sakyti, tęsė 
toliau: 

- Žinau, kad tam tikros išskirtinės jų teisės buvo praplės- 
tos, teisės, nenustatytos sutartimi, kurią po karo su jais pasi- 
rašėme. Įvairios trumpalaikės ir skirtingai nekompetentin- 
gos mūsų vyriausybės laikė tinkama teikti joms vienokių ar 
kitokių vertinimo lengvatų. Tai, įsivaizduok sau, išsiplėtė 
ne tik iki tokių dalykų, kaip leidimas išrausinėti mūsų kal- 
vas raketų šachtomis, tą galima sužinoti iš kiekvieno Vičen- 
cos provincijos gyventojo, jiems leista į šią šalį gabenti kone 
viską, ką pageidauja. 

— Ir nuodingas medžiagas? - tiesiai paklausė Brunetis. 

Grafas palenkė galvą. 

— Taip šnekama. 

— Betgi kodėl? Turėjome būti psichiškai nesveiki, kad 
sutikome. 

— Gvido, ne vyriausybės reikalas būti sveika; jos reika- 
las būti sėkminga, — matyt, suvokęs pedantišką toną, gra- 
fas metė jį ir tapo tiesmukiškesnis ir konkretesnis. — Šne- 
kama, kad anksčiau krovinius tik gabendavo per Italiją. 
Kad jie atkeliaudavo iš Vokietijos bazių, čia juos iškrau- 
davo ir tuojau pat perkraudavo į Italijos laivus, kurie pluk- 
dydavo juos į Afriką ar Pietų Ameriką, kur niekas neužda- 
vinėdavo jokių klausimų, kas išmetama viduryje džiunglių 
ar miškų, ar į ežerus. Tačiau kadangi pastaraisiais metais 
daugelis tų šalių išgyveno radikalius vyriausybių pasikei- 
timus, tokiems išsikrovimams padarytas galas, ir jos atsi- 
sakė priimti mirtinas mūsų šiukšles. Arba jos nori jas pri- 

imti, tačiau dabar tokiems darbams uždėjo lupikiškas kai- 
nas. Šiaip ar taip, tie, kurie priima atvykstančius krovinius 
šiame gale, nenori liautis to darę - ir liautis gavę iš to pelną 
— tiktai dėl to, kad nebegali jais atsikratyti kitose vietose, 
kituose žemynuose. Taigi kroviniai vis dar atvyksta, o vieta 
jiems atsiranda čia. 

— Jūs visa tai žinote? —- paklausė Brunetis, nė nesistengda- 
mas nuslėpti savo nuostabos, o gal dar daugiau. 

— Gvido, tiek daug - arba tiek mažai - bendras žinojimas, 
bent jau šnekų lygmeniu. Paprasčiausiai per kelias valandas 
gali tą sužinoti telefonu. Tačiau to nežino niekas, išskyrus 
tiesiogiai susijusius Žmones, o jie — ne tokie žmonės, kurie 
kalbėtų apie šiuos dalykus. Ir, turėčiau pridurti, jie ne tokie 
žmonės, su kuriais kas nors kalbasi. 

— Vargu ar užtektų ignoruoti juos per kokteilių vakarė- 
lius, kad jie liautųsi, —- grybštelėjo Brunetis. — Ir tie daiktai, 
kuriuos jie jau palaidojo, staiga neišnyks. 

— Suprantu tavo sarkazmą, Gvido, tačiau bijau, kad tokio- 
mis aplinkybėmis jis bejėgis. 

— Kas tie „kas nors“? 

— Tie, kurie išmano apie vyriausybę ir jos darbus, tačiau 
nėrajos dalis jokios veiklos prasme. Ir dar yra vienas nemen- 
kas dalykas, kad įsivėlusi ne tik mūsų vyriausybė, bet ir 
Amerikos. 

— Nė nekalbant apie džentelmenus iš Pietų. 

— O, taip, mafija, - pasakė grafas su nuovargio atodūsiu. 
— Atrodytų, kad štai šis tinklas nuregztas viso jų trejeto, 
todėl trigubai stipresnis ir, jei man būtų leista pridurti kaip 
įspėjimą, trigubai pavojingesnis, - jis pažvelgė į Brunetį ir 
paklausė: - Kiek giliai į jį įsipainiojai, Gvido? 

Jo susirūpinimas buvo girdimas. 

— Prisimenate tą amerikietį, kurį čia nužudė prieš 
savaitę? 

— A, taip, per apiplėšimą. Nelaimėlis, — tada pavargęs 
nuo pozos grafas rimtai pratęsė: - Manyčiau, aptikai kaž- 
kokį ryšį tarp jo ir to senjoro Gambereto. 

— Taip. 

— Buvo dar viena keista mirtis tarp amerikiečių - gydyto- 
jos iš Vičencos ligoninės. Teisybė? 

— Taip. Ji buvo jo mylimoji. 

— Perdozavimas, kiek prisimenu. 

— Žmogžudystė, - pataisė Brunetis, bet nepaaiškino. 

Grafui to ir nereikėjo, jis ilgokai tylėjo sėdėdamas ir 
žvelgdamas į laivus, plaukiojančius po kanalą ten ir atgal. 
Galop jis paklausė: 

— Ką ketini daryti? 

— Nežinau, - atsiliepė Brunetis ir savo ruožtu paklausė 
artėdamas prie priežasties, dėl kurios atėjo: - Ar turite tam 
kokios nors įtakos? 

Grafas ilgokai svarstė šį klausimą. 

— Nelabai suprantu, ką nori tuo pasakyti, Gvido, - paga- 
liau pasakė. 

Brunetis, kuriam klausimas buvo pakankamai aiškus, 
nepaisė grafo pastabos ir pateikė jam daugiau informacijos: 

— Netoli Barcio ežero yra sąvartynas. Statinės ir skardinės 
iš Ramštaino amerikiečių bazės Vokietijoje; etiketės angliš- 
kos ir vokiškos. 

— Ar tiedu amerikiečiai jį rado? 

— Aš taip manau. 

— Ir mirė jį atradę? 

— Taip. 

— Ar dar kas nors apie jį žino? 

— Karabinierius karininkas, kuris dirba amerikiečių 
bazėje, - nebuvo reikalo pasakyti Ambrodžianio pavardės, 
ir Brunetis nemanė, kad derėtų pasakyti grafui, jog vienin- 
telis kitas asmuo, kai ką žinantis apie tai, buvo jo vienintelė 
dukra. 

— Ar juo galima pasitikėti? 

— Dėl ko? 

— Neapsimetinėk tyčia, Gvido, - pasakė grafas. - Aš čia 
stengiuosi tau padėti, - jam sunkokai pavyko susitvardyti 
ir jis vėl paklausė: — Ar galima juo pasitikėti, kad nepravers 
burnos? 

— Kol? 

— Kol kas nors bus daroma? 

— Ką tai reiškia? 

— Tai reiškia, kad šį vakarą paskambinsiu keliems žmo- 
nėms ir pažiūrėsiu, ką galima padaryti. 

— Padaryti dėl ko? 

— Pasirūpinti, kad sąvartynas būtų išvalytas ir tie daiktai 
išgabenti. 

— O išgabenti kur? - kietai paklausė Brunetis. 

— Išgabenti ten, iš kur jie yra, Gvido. 

— Kur nors į kitą Italijos vietą? 

Brunetis žiūrėjo, kaip grafas svarsto meluoti jam ar ne. 
Galop nusprendęs neigiamai - Brunetis niekada to nesupras 
— grafas tarė: 

— Galbūt. Tačiau labiau tikėtina iš šalies, - beprasižiojantį 
dar klausti Bruneti grafas sustabdė pakėlęs ranką. - Gvido, 
prašau pasistengti suprasti. Negaliu pažadėti tau daugiau 
negu pažadėjau. Manau, kad tą sąvartyną galima iškeldinti, 
bet dar toliau aš bijočiau judintis. 

— Norite pasakyti - tiesiogine prasme bijote? 

Grafo balsas buvo ledinis. 

— Tiesiogine. Bijau. 

— Kodėl? 

— Nenorėčiau to aiškinti, Gvido. 

Brunetis pamanė išmėginti dar vieną kelią. 

— Apie sąvartyną jie sužinojo per mažą berniuką, pargriu- 
vusį ir nusideginusį ranką medžiagomis, kurios sunkėsi 
iš tų statinių. Ten galėjo būti bet koks vaikas. Galėjo būti 
Chiara. 

Grafo žvilgsnis buvo šaltas. 

— Prašyčiau, Gvido, dabar tu esi kvailai sentimentalus. 

Tikra tiesa, Brunetis tą žinojo. 

— Arjums visa tai kiek nors rūpi? — paklausė nepajėgda- 
mas suvaldyti balse aistros. 

Grafas sudrėkino pirštą į vyno lašelį ant savo taurės 
ir ėmė piršto galiuku sukti aplink taurės briauną. Pirštui 
sukantis vis greičiau nuo krištolo pasklido aukštas cypia- 
mas švilpesys ir pasklido po kambarį. Ūmiai pakėlė pirštą 
nuo taurės, tačiau garsas tebesitęsė kybodamas kambaryje 
kaip ir jų pokalbis. Nuo taurės jis pažvelgė į Brunetį. 

— Taip, rūpi, Gvido, bet ne taip kaip tau. Tu įsigudrinai 
išsaugoti optimizmo likučius net dirbdamas savo darbą. O 
aš ne. Nei dėl savęs, nei dėl savo ateities, nei dėl šios šalies 
arjos ateities. 

Vėl pažvelgė į savo taurę. 

— Man rūpi, kad tokie dalykai atsitinka, kad mes nuodi- 
jame patys save ir savo palikuonis, kad sąmoningai griau- 
name savo ateitį, bet aš netikiu, kad ką nors - kartoju - ką 
nors dar galima padaryti, norint užkirsti tam kelią. Mes — 
egoistų tauta. Tai mūsų puikybė, bet ji mus sunaikins, nes 
niekas neprivers mūsų rūpintis tokiu abstrakčių dalyku 

kaip „bendra gerovė“. Geriausi iš mūsų gali pakilti iki 
rūpinimosi savo šeima, vis dėlto daugiau mes, kaip tauta, 
nepajėgūs. 

— Atsisakau tuo patikėti, - tarstelėjo Brunetis. 

— Tavo atsisakymas patikėti, - pasakė grafas kone šiltai 
šypsodamasis, - tos tiesos nesumenkina, Gvido. 

— Jūsų dukra tuo netiki, - pridūrė Brunetis. 

— Ir už tą malonę aš kasdien dėkoju, — švelniai pasakė 
grafas. — Tai tikriausiai nuostabiausias dalykas, kurio aš 
savo gyvenime pasiekiau, kad mano dukros įsitikinimai 
kitokie. 

Brunetis grafo balse ieškojo ironijos ar sarkazmo, tačiau 
rado tik skausmingą tiesą. 

— Sakėte, kad padarysite tai, pasirūpinsite, kad sąvarty- 
nas būtų sutvarkytas, išgabentas. Kodėl negalite padaryti 
daugiau? 

Grafas vėl apdovanojo žentą ta pačia šypsena. 

— Manau, kad tai pirmas kartas per visus tuos metus, kai 
mudu pasikalbėjome, Gvido, - ir pakeitęs balsą pridūrė: — 
Nes yra pernelyg daug sąvartynų ir pernelyg daug tokių 
žmonių kaip Gamberetas. 

— Ar negalite su juo nieko padaryti? 

— O, čia negaliu nieko. 

— Negalite, ar nedarysite? 

- Iš tam tikros padėties, Gvido, negalėti ir nedaryti yra 
tas pats. 

— Tai sofistika, - atšovė Brunetis. 

Grafas atvirai nusijuokė. 

- Taip, iš tikrųjų, ką? Tada leisk man pasakyti taip: neno- 
rėčiau dėl šitų dalykų nieko daugiau daryti, išskyrus tai, ką 
tau pasakiau, kad padarysiu. 

— O kodėl? - paklausė Brunetis. 

— Nes, - atsakė grafas, - negaliu prisiversti rūpintis nie- 
kuo daugiau, išskyrus savo šeimą. 

Balso intonacija buvo baigtinė, kitokio paaiškinimo Bru- 
netis nebūtų išgavęs. 

— Ar galiu dar kai ko paklausti? - pasiteiravo Brunetis. 

— Taip. 

— Kai paskambinau ir paklausiau, ar galėčiau su jumis 
pasišnekėti, paklausėte, ar noriu kalbėtis apie Viskardį. 
Kodėl? 

Grafas žvilgtelėjo į jį nejučia nustebęs, paskui vėl nukreipė 
dėmesį į laivus kanale. Kai keletas jų praplaukė, atsakė: 

— Su senjoru Viskardžiu turime bendrų verslo interesų. 

— Ką tai turėtų reikšti? 

— Būtent tai, ką sakau, kad mudu turime bendrų verslo 
interesų. 

— O galėčiau paklausti, kas tai per interesai? 

Prieš atsakydamas grafas atsisuko į jį. 

— Gvido, mano verslo interesai yra dalykas, kurio aš 
neaptarinėju, juo labiau su tais, kurie tiesiogiai su jais nesu- 
siję, - Brunečiui nė nespėjus užprotestuoti, pratęsė: — Po 
savo mirties domėjimosi tais dalykais kontroliuoti nebega- 
lėsiu. Dauguma pereis tavo žmonai, — čia stabtelėjo, tada 
pridūrė, - ir tau. Bet iki to laiko aptarinėsiu juos tik su tais 
žmonėmis, kurie su jais susiję. 

Brunetis norėjo paklausti grafo, ar jo reikalai su senjoru 
Viskardžiu yra teisėti reikalai, bet nežinojo, kaip to paklausti 
jo neužgavus. Dar blogiau - Brunetis pats jau nebežinojo, ką 
žodis „teisėtas“ reiškia. 

— Ar galite man ką nors papasakoti apie senjorą Vis- 
kardį? 


Grafo atsakymo teko ilgokai palaukti. 

— Jis turi bendrų verslo interesų su daug kitų Žmonių. 
Daugelis jų yra labai galingi žmonės. 

Grafo balse Brunetis išgirdo įspėjimą, bet įžvelgė ir ten 
slypintį saitą. 

— Ar mes ką tik apie vieną jų kalbėjomės? 

Grafas nieko nepasakė. 

— Ar mes ką tik apie vieną jų kalbėjomės? — pakartojo 

Grafas linktelėjo. 

— Ar papasakosite apie jų bendrus interesus? 

— Galiu papasakoti — papasakosiu — ne daugiau, negu 
galėtum ką nors išpešti nors iš vieno jų. 

— Ojei aš nuspręsiu išpešti? 

— Norėčiau, kad to nedarytum. 

Brunetis negalėjo atsispirti nepasakęs: 

— O aš norėčiau, kad jūs papasakotumėte man apie jų 
verslo interesus. 

— Tuomet, regis, mes pakliuvome į aklavietę, ar ne? — 
paklausė grafas dirbtinai lengvabūdišku balsu. 

Brunečiui nespėjus atsakyti jiedu už savęs išgirdo 
triukšmą ir atsigręžę pamatė į kambarį ateinančią grafienę. 
Ji tuoj pat suskubo prie Brunečio, aukštais kulniukais kauk- 
šėdama į parketą linksmą naujieną. Abu vyrai atsistojo. 

— Gvido, kaip miela tave matyti, - tarė ji siekdama pabu- 
čiuoti jį į abu skruostus. 

— O, brangioji, - pasakė grafas palinkdamas virš jos ran- 
kos. 

Susituokę keturiasdešimt metų, pamanė Brunetis, o jis 
vis dar bučiuoja jai ranką, kai ji įeina į kambarį. 

— Mes ką tik kalbėjomės apie Chiarą, - pasakė grafas 
švelniai šypsodamasis žmonai. 

— Taip, — pritarė Brunetis, - sakėme, kad mudviem su 
Paola labai pasisekė, kad abudu vaikai tokie sveiki. 

Grafas virš žmonos galvos šovė į jį akimis, tačiau ši nusi- 
šypsojo jiems abiem sakydama: 

— Taip, ačiū Dievui už tai. Mums labai pasisekė, kad 
gyvename tokioje sveikoje šalyje kaip Italija. 

— Iš tiesų, — pritarė grafas. 

— Ką galėčiau jai parvežti iš Kaprio? — pasiteiravo gra- 
fienė. 

— Tik saugų sugrįžimą, — galantiškai pasakė Brunetis. — 
Juk žinote, kas ten, Pietuose, dedasi. 

Ji jam nusišypsojo. 

— Ak, Gvido, visos tos kalbos apie mafiją negali būti tiesa. 
Tai tik pasakojimai. Visos mano bičiulės taip sako, - ji atsi- 
gręžė į vyrą patvirtinimo. 

— Jei tavo bičiulės taip sako, mieloji, tai, be abejonės, taip 
ir yra, — pasakė grafas. Ir Brunečiui: - Aš pasirūpinsiu tais 
dalykais dėl tavęs, Gvido. Paskambinsiu šį vakarą. Ir prašy- 
čiau pasikalbėti su savo draugu iš Vičencos. Nė vienam jud- 
viejų nėra reikalo šito imtis. 

Žmona klausiamai pažvelgė į jį. 

— Nieko, mieloji, - pasakė. - Tiesiog Gvido manęs paprašė 
patikrinti jam kelis dalykus. Nieko svarbaus. Tik nuobodus 
darbelis, kurį aš gal galėsiu padaryti greičiau, negu jis. 

— Koks tu malonus, Orazijau. Ir, Gvido, - pasakė ji spin- 
dėdama, kad regi tokią laimingą šeimą, — aš tokia paten- 
kinta, kad sumanei paprašyti. 

Grafas paėmė ją už parankės ir tarė: 

— Mums reikėtų pagalvoti, brangioji, apie kelionę. Ar 
kateris jau čia? 

— O, taip, tą ir atėjau tau pasakyti. Tačiau pamiršau 

per visas tas kalbas apie reikalus, — pasisuko į Brunetį. — 
Perduok Paolai, kad myliu ją, ir pabučiuok už mane vai- 
kus. Paskambinsiu, kai nuvyksime į Kaprį. Ar į Iskiją? Ora- 
zijau, kur? 

— Į Kaprį, brangioji. 

— Tada paskambinsiu. Viso gero, Gvido, - pasakė ji pasi- 
stiebdama vėl jo pabučiuoti. 

Grafas ir Brunetis paspaudė rankas. Visi trys drauge 
nuėjo į kiemą. Grafas ir grafienė apsisukę nužingsniavo prie 
vandens vartų ir įlipo į katerį, laukusį jų prie palazzo įlaipi- 
nimo pakopos. Brunetis pats išėjo pro pagrindines duris ir 
rūpestingai jas uždarė paskui save. 

Pirmadienis kvestūroje buvo įprasta diena: atvesdino tris 
šiaurės afrikiečius, nes gatvėje be leidimo prekiavo pinigi- 
nėmis ir akiniais nuo saulės; pranešė apie tris įsilaužimus 
skirtingose miesto vietose; įteikti keturi kvietimai motorlai- 
vių šeimininkams, nutvertiems be tinkamos saugos įrangos; 
ir atvesdinti du žinomi narkomanai, nes grasino atsisakiu- 
siam išrašyti receptą gydytojui. Pata pasirodė apie vienuo- 
liktą, paskambino Brunečiui sužinoti, ar bent kiek pasistū- 
mėta Viskardžio byloje, nė nemėgino slėpti susierzinimo, 
kad nė kiek, po pusvalandžio išėjo priešpiečių ir grįžo gero- 
kai po trijų. 

Vianelo atėjo pranešti Brunečiui, kad mašina šeštadienį 
neatvažiavo ir jam teko Piazale Romoje laukti valandą 
penkto autobuso stotelėje su raudonų gvazdikų puokšte 
rankoje. Galiausiai jis pasidavė, grįžo namo ir padovanojo 
žmonai gėles. Laikydamasis savo susitarimo dalies, net jei 
nusikaltėliais ir negalima buvo pasikliauti, jis pakeitė Via- 
nelo budėjimų tvarkaraštį, paliko kitą penktadienį ir šeš- 
tadienį laisvus, paprašydamas jo susisiekti su vaikinu iš 

Burano ir išsiaiškinti, kas atsitiko ir kodėl Rufolo draugeliai 
neatvyko susitikti. 

Pakeliui nusipirkęs visus didžiuosius laikraščius atsinešė 
į savo kabinetą ir didesnę ryto dalį praleido juos skaity- 
damas ir ieškodamas kokios nors nuorodos apie sąvartyną 
prie Barcio ežero, apie Gamberetą ar ką nors, ką galima būtų 
susieti su abiejų amerikiečių mirtimis. Vis dėlto straipsniai 
neturėjo nieko bendra su šiomis temomis, taigi jis baigė 
skaitydamas futbolo naujienas ir vadindamas tai darbu. 

Kitą rytą vėl nusipirko laikraščių ir ėmėsi atidžiai juos 
skaityti. Riaušės Albanijoje, kurdai, ugnikalnis, vienas kitą 
žudantys indai, šįkart dėl politikos, ne dėl religijos, bet 
jokios užuominos apie prie Barcio ežero rastas nuodingas 
atliekas. 

Žinodamas, kad tai kvaila, bet neįstengdamas sustoti, 
nuėjo į komutatorinę ir operatoriaus paprašė Amerikos 
bazės numerio. Jei Ambrodžianis sugebėjo ką nors sužinoti 
apie Gamberetą, Brunetis norėjo žinoti ką ir pasijuto nebe- 
galįs laukti, kol anas paskambins. Operatorius jam davė ir 
pagrindinį numerį, ir karabinierių būstinės numerį. Brune- 
čiui teko nueiti iki Riva degli Schiavoni, kol rado taksofoną, 
kuris priėmė magnetinę kortelę. Surinko karabinierių sky- 
riaus telefono numerį ir paprašė pakviesti majorą Ambro- 
džianį. Majoro šiuo metu nėra prie stalo. Prašom pasakyti, 
kas kalba? 

— Senjoras Rosis iš Generali draudimo bendrovės. Aš 
perskambinsiu dar šią popietę. 

Kad Ambrodžianio nebuvo, galėjo nereikšti nieko. Arba 
bet ką. 

Kaip visuomet darydavo susinervinęs, Brunetis nuėjo 
pasivaikščioti. Pasuko į kairę ir nužingsniavo palei vandenį, 

kol priėjo tiltą, vedantį į Šv. Eleną, perėjo ir vaikštinėjo šia 
tolimiausia miesto dalimi, kuri nepasirodė įdomesnė negu 
anksčiau. Pasuko atgal per Kastelo, palei Arsenalo sieną, 
Šv. Jono ir Povilo link, kur visa tai prasidėjo. Sąmoningai 
vengė campo, nenorėdamas nė pažvelgti į tą vietą, kur iš 
vandens iškeltas Fosterio kūnas. Patraukė tiesiai į Funda- 
menta Nuovą palei vandenį, kol turėjo pasukti šonan ir 
grįžti į miestą. Praėjo Madona dell Orto, pastebėdamas, 
kad darbai prie viešbučio tebevyksta, ir ūmiai pasijuto Geto 
aikštėje. Atsisėdo ant suoliuko ir stebėjo, kaip pro šalį eina 
žmonės. Jie nieko nenuvokia, visiškai. Nepasitiki vyriau- 
sybe, baiminasi mafijos, piktinasi amerikiečiais, bet visa tai 
tebuvo plačios, neapibrėžtos sąvokos. Jie jautė suokalbį, 
kaip visada jaučia italai, tačiau jiems trūko detalių, įro- 
dymų. Iš ilgų šimtmečių patirties jie pakankamai išmoko, 
kad žinotų, jog įrodymų yra, gausių, tačiau tie patys Žiau- 
rūs šimtmečiai taip pat išmokė Žmones, kad jei jau vyriau- 
sybei nuskilo būti valdžioje, jai visuomet nuo savo piliečių 
pavyks nuslėpti bet kokius ir visus įrodymus apie savo 
piktadarybes. 

Užsimerkė, mėgaudamasis saule atsilošė ant suolo. Atsi- 
merkęs pamatė per campo einančias dvi seseris Mariani. 
Abi tikriausiai jau įkopusios į septintą dešimtį, plaukais 
iki pečių, su aukštakulniais ir ryškiai raudonomis lūpomis. 
Niekas jau nebeprisiminė faktų, bet visi prisiminė istoriją. 
Karo metais vienos vyras krikščionis įskundė jas policijai ir 
abidvi buvo išvežtos į vieną koncentracijos stovyklą. Niekas 
nebežino į kurią - Aušvicą, Bergeną-Belseną, Dachau; vargu 
ar pavadinimas ką nors reiškia. Po karo jos grįžo į miestą 
išgyvenusios dievai žino kokius siaubus, čia gyvena ir kone 
po penkiasdešimties metų vaikštinėja po Geto aikštę susi- 

kabinusios rankomis, abi su geltonais kaspinais plaukuose. 
Prieš seseris Mariani buvo surengtas suokalbis, ir jos — tik- 
ras žmogiškosios piktadarystės įrodymas, ir vis dėlto štai 
jos vaikštinėja dosnioje ramaus Venecijos ryto saulėkaitoje, 
saulei marginant gėlėtas jų sukneles. 

Brunetis žinojo esąs pernelyg sentimentalus. Suėmė 
pagunda eiti tiesiai namo, tačiau jis grįžo į kvestūrą, lėtai, 
visiškai neskubėdamas ten patekti. 

Grįžęs ant stalo rado žinutę: „Ateikite pas mane dėl 
Rufolo. V.“, ir nedelsdamas nulipo pas Vianelo. 

Pareigūnas už savo stalo kalbėjosi su jaunuoliu, kuris 
sėdėjo kėdėje atsisukęs į jį. Brunečiui prisiartinus Vianelo 
jaunuoliui pasakė: 

— Tai komisaras Brunetis. Jis į tavo klausimus atsakys 
geriau už mane. 

Jaunuolis atsistojo, tačiau rankos nepadavė. 

— Laba diena, dotore, - pasakė. — Atėjau, nes jis mane 
kvietė, - paliko Brunečiui susivokti, kas tas „jis“. 

Vaikinas buvo žemas, kresnas, o rankos - dviem dydžiais 
per didelės jo kūnui, jau paraudusios ir išbrinkusios, nors 
jam negalėjo būti daugiau negu septyniolika. Jei rankų nepa- 
kaktų įrodyti, kad jis yra žvejys, tai tikrai pakaktų akcento — 
grubaus Burano uolėtumo. Burane arba Žvejoji, arba mezgi; 
pagal vaikio rankas pastarąją galimybę teko atmesti. 

— Prašom sėstis, - pasakė Brunetis sau prisitraukdamas 
kitą kėdę. 

Vaikio motina akivaizdžiai gerai jį išauklėjo, nes jis sto- 
vėjo, kol atsisėdo abu vyrai, ir tik tada atsisėdo pats, sėdėjo 
tiesiai rankomis suėmęs savo kėdės kraštus. 

Prašneko šiurkščia išorinių salų tarme, ne Venecijoje 
gimęs ir ne italas nebūtų jo supratęs. Brunetis spėliojo, ar 

vaikis iš viso galėtų kalbėti itališkai. Tačiau tarmės keisteny- 
bės netrukus prapuolė vaikiui kalbant toliau. 

— Rufolas vėl paskambino mano draugui, o mano drau- 
gas paskambino man, o kadangi aš pasakiau šitam seržan- 
tui, kad pasakysiu vėl ką išgirdęs iš savo draugo, tai atėjau 
pasakyti. 

— Ką pasakė tavo draugas? 

— Rufolas nori su kuo nors pasikalbėti. Jis išsigandęs, — 
čia jis stabtelėjo ir metė greitą žvilgsnį į abu policininkus, ar 
tie nepastebėjo jo apsirikimo. Regis, ne, ir jis tesė. - Noriu 
pasakyti, mano draugas sakė, kad jis atrodė išsigandęs, bet 
viskas, ką jis, tas mano draugas, pasakė, tai kad Pepinas 
nori su kuo nors kalbėtis, bet sakė, kad seržanto negana. Jis 
nori kalbėtis su kuo nors aukštesniu. 

— Ar tavo draugas nesakė, kodėl Rufolas to nori? 

— Ne, pone, nesakė. Bet aš manau, jam liepė motina. 

— Ar tu pažįsti Rufolą. 

Vaikis gūžtelėjo. 

— Kas galėjo jį išgąsdinti? 

Šį kartą gūžtelėjimas tikriausiai turėjo reikšti, kad vaikis 
nežino. 

— Jis mano, kad yra gudrus. Jis visada giriasi, pasakoja 
apie žmones, kuriuos susitiko uždarytas, ir apie savo svar- 
bius draugus. Kai paskambino, pasakė, — prasitarė vaikis 
pamiršęs egzistuojant įsivaizduojamą draugą, tariamą visa 
to tarpininką, - kad nori viską mesti, bet kad mainais turi 
kelis daiktus. Sakė, kad jūs būsite patenkinti juos gavę, kad 
tai geri Mainai. 

— Ar sakė, kas per daiktai? 

— Ne, tik sakė, kad jų yra trys ir kad jūs suprasite. 

Brunetis suprato. Gardis, Monė ir Gogenas. 

- Ir kur jis norėtų su tuo asmeniu susitikti? 

Tarsi staiga suvokęs, kad daugiau nebėra įsivaizduojamo 
draugo, kuris pasitarnautų kaip amortizatorius tarp jo ir 
valdžios jėgų, vaikis apsižvalgė po kambarį, bet draugo 
nebuvo; nė pėdsako neliko. 

— Žinote lieptą priešais Arsenalą? - paklausė vaikis. 

Brunetis su Vianelo linktelėjo. Bent jau puskilometrio 
ilgio viršžeminis betoninis pėsčiųjų takas, vedantis iš laivų 
statyklų Arsenale į Celestės vaporeto stotelę, nutiestas vos 
per du metrus virš lagūnos vandenų. 

— Jis sakė, kad bus ten, toje dalyje, kur yra mažasis paplū- 
dimys, tas prie tilto nuo Arsenalo pusės. Vidurnaktį, ryt 
naktį. 

Brunetis su Vianelo susižvalgė virš nuleistos vaikio gal- 
vos, ir Vianelo be garso pasakė: „Holivudas“. 

- Ir su kuojis ten nori susitikti? 

— Su kuo nors svarbiu. Jis pasakė, kad todėl ir nepasirodė 
šeštadienį, o ne tik dėl seržanto. 

Vianelo, regis, priėmė tai kaip didelę malonę. 

Brunetis leido sau akimirką pafantazuoti, įsivaizduoda- 
mas Patą drauge su onikso cigarečių kandikliu, lazdele ir, 
kadangi tokios vėlios naktys buvo ūkanotos, su lietpalčiu 
gudriai pastatyta apykakle, laukiantį ties Arsenalo lieptu 
Šv. Morkaus varpams mušant vidurnaktį. Kadangi tai buvo 
Brunečio fantazija, Pata susitiko ne su Rutolu, kuris kalbėjo 
itališkai, o su šiuo prasčioku vaikiu iš Burano, ir fantazijos 
išseko, nes nuo lūpų pagriebę vaikio stipraus dialekto iškrai- 
pytus garsus ir neaiškią sicilietišką Patos tartį nusinešė lagū- 
nos vidurnakčio vėjai. 

— Ar komisaras bus pakankamai svarbus? 

— Taip, pone, - tarė nusprendęs įvertinti rimtai. 

— Rytojaus nakties vidurnaktį? 

— Taip, pone. 

— Ar Rufolas sakė, ar jis pasakė tavo draugui, kad atsineš 
tuos daiktus su savimi? 

— Ne, pone, nesakė. Tik pasakė, kad bus vidurnaktį ant 
liepto prie tilto. Prie mažojo paplūdimio. 

Iš tiesų tai net ne paplūdimys, prisiminė Brunetis, veikiau 
vieta, kur potvyniai priešais vieną Arsenalo sieną pakanka- 
mai prinešė smėlio ir žvirgždo, suplūkdami vietą, kurion 
išplaudavo gličiais dumbliais apkibusius plastikinius bute- 
lius ir senus batus. 

— Jei tavo draugas vėl kalbėsis su Rufolu, pasakyk jam, 
kad aš ten būsiu. 

Patenkintas, kad atliko tai, dėl ko čia atėjo, vaikis atsi- 
stojo, nerangiai linktelėjo galva abiem vyrams ir išėjo iš 
kabineto. 

— Tikriausiai ketina eiti ieškoti telefono, kad paskambintų 
Rufolui ir pasakytų, jog susitarė, - tarė Vianelo. 

— Tikiuosi. Nenoriu praleisti valandą stovėdamas ir lauk- 
damas jo, jei nepasirodys. 

— Ar norite, kad eičiau kartu, pone? - pasisiūlė Vianelo. 

— Taip, manau, norėčiau, - pasakė Brunetis suvokdamas, 
kad nesublizgo herojiškumu. Bet tada dalykiškiau pridūrė: 
— Bet tai tikriausiai netikusi mintis. Jis pritupdys draugų 
abiejuose liepto galuose, ir ties abiem galais nėra vietos, kur 
galėtum būti nepamatytas. Be to, Rufolas nėra nedoras. Nie- 
kada nebuvo smurtautojas. 

— Galėčiau nueiti ir pasiteirauti, ar negalėčiau pasilikti 
kuriame nors namų. 

— Ne. Nemanau, kad tai geras sumanymas. Jis pagalvos 

apie tai, ir jo draugai greičiausiai slampinės aplinkui kaip 
tik to laukdami. 

Brunetis akimirką mėgino įsivaizduoti rajoną aplink 
Celestės stotelę, bet tegalėjo atsiminti beveidžius visuome- 
ninių namų blokus, rajone kone visai nebuvo parduotuvių 
ar barų. Iš tikrųjų, jei ne lagūna, nebūtų kaip pasakyti, kad 
jis Venecijoje, visi gyvenamieji namai tokie nauji, visiškai 
neturintys išskirtinių bruožų ar individualumo. Tokie kaip 
Mestrėje ar Margeroje. 

— O kiti du? - paklausė Vianelo, turėdamas galvoje kitus 
du plėšikus. 

— Manau, jie nori dalies iš Rufolo sandėrio. Arba kitaip jis 
dabar kur kas apsukresnis nei prieš dvejus metus ir įsigud- 
rino pasiimti iš jų paveikslus. 

— Gal jiems atiteko brangenybės, - užsiminė Vianelo. 

— Galbūt. Bet panašiau, kad Rufolas kalba už visus tris. 

— Ar yra kokios prasmės? - paklausė Vianelo. - Noriu 
pasakyti, jie paspruko su viskuo, turi paveikslus ir brange- 
nybes. Kokia jiems iš to nauda, jei paprasčiausiai atiduos, 
viską gražins? 

— Gal paveikslus per sunku parduoti. 

— Liaukitės, pone. Pažįstate rinką tiek pat, kiek ir aš. Jei 
stropiai ieškai, pirkėją gali rasti bet kokiam daiktui, kad ir 
koks karštas būtų. Parduočiau net Pietą, jei galėčiau pasi- 
imti iš Šv. Petro. 

Vianelo teisus. Nėra jokios prasmės. Vargu ar Rufolas 
galėjo pasitaisyti, o paveikslus galima parduoti bet kada, 
kad ir iš kur jie būtų. Prisiminė, ką tik prasidėjo pilnatis, ir 
pamanė, koks aiškus jis būtų taikinys tamsiu švarku išryš- 
kėdamas prie balkšvos Arsenalo sienos. Nusikratė tokios 
kvailos minties. 

— Gerai, nueisiu ir pažiūrėsiu, ką Rufolas nori mums 
pasiūlyti, — tarė jis, ir pats sau pasirodė kaip vienas tų mul- 
kių britų filmų veikėjų. 

— Jei apsigalvosite, pone, rytoj man pasakykite. Rytoj 
vakare aš būsiu namie. Jums tereikės paskambinti. 

— Ačiū, Vianelo. Tačiau manau, viskas bus gerai. Dėkin- 
gas tau, tikrai. 

Vianelo mostelėjo ir palinko prie savo popierių ant stalo. 

Kadangi teko tapti vidurnakčio didvyriu, kad ir kitą 
dieną, Brunetis nematė priežasčių užsibūti savo kabinete. 

Kai grįžo namo, Paola papasakojo tądien kalbėjusi su 
tėvais. Jiems viskas gerai, mėgaujasi tuo, kas, motinos 
manymu, buvo Iskija. Vienintelė tėvo žinutė Brunečiui buvo 
apie tai, kad pradėjo dėl jo rūpintis tuo dalyku ir turėtų 
visiškai jį išspręsti iki savaitės pabaigos. Nors ir įsitikinęs, 
kad tas dalykas niekada nebus visiškai išspręstas, Brunetis 
padėkojo Paolai už informaciją ir paprašė kitąkart skambi- 
nant savo tėvams perduoti linkėjimus. 

Pietūs buvo keistai tykūs labiausiai dėl Rafaelio elgesio. Jis 
atrodė - Brunetis pats nustebo suvokęs, kokį sugalvojo žodį 
— jis atrodė švaresnis, nors Brunečiui niekada nedingtelėjo, 
kad jis murzinas. Plaukai neseniai kirpti, o mūvimi džinsai 
— su pastebimu kantu abiejų klešnių priekyje. Tėvų kalbų 
klausėsi neprieštaraudamas ir, labai keista, nesipešė su 
Chiara dėl paskutinio pastos šaukšto. Brunetis nusiramino, 
kai visiems pavalgius ir pasakius, kad jo eilė plauti indus, 
užprotestavo, bet paskui juos išplovė nedūsaudamas ir 
nebambėdamas, ir ta tyla Brunetį privertė paklausti Paolos: 

— Ar Rafiui kas negerai? 

Jiedu sėdėjo ant sofos svetainėje ir iš virtuvės sklindanti 
tyla užtvindė visą kambarį. 

Ji šyptelėjo. 

— Keista, ar ne. Jaučiuosi tarsi tai būtų tyla prieš audrą. 

— Kaip manai, gal užrakinti nakčiai duris? - paklausė jis. 

Abu susijuokė, bet nė vienas nebuvo tikras — ar iš pas- 
tabos, ar iš tokios galimybės. Jiems, kaip visų paauglių 
tėvams, to „tai“ aiškinti nereikėjo: tai siaubingas kybantis 
niūrumos ir tikro pasipiktinimo debesis, įslinkęs į jų gyve- 
nimus drauge su tam tikrais hormonų lygiais ir stūksantis 
juose, kol tie lygiai pakinta. 

— Jis paklausė manęs, ar neperskaityčiau jo rašinio, kurį 
parašė anglų kalbos pratyboms, - pasakė Paola. Matydama 
jo nuostabą pridūrė: - Laikykis. Dar paklausė, ar negalėtų 
gauti naujo rudeninio švarko. 

— Naujo kaip iš parduotuvės? - paklausė Brunetis stebė- 
damasis. 

Ir tai vaikinukas, kuris prieš dvi savaites skambiai 
pasmerkė kapitalistinę sistemą ir jos sukurtus netikusius 
vartotojiškus poreikius, kuriems išrasta mada, kurianti 
nepabaigiamą naujų drabužių paklausą. 

Paola linktelėjo. 

— Naujo. Iš parduotuvės. 

— Nežinau, ar esu tam pasirengęs, - tarė Brunetis. - Regis 
mes prarandame grubių manierų anarchistą. 

— Manyčiau, Gvido. Švarkas, kurio sakė nori, kabo Duca 
d' Aosta vitrinoje ir kainuoja keturis šimtus tūkstančių lirų. 

— Na, pasakyk jam, kad Karlas Marksas niekada nevaikš- 
čiojo pirkti į Duca d' Aosta. Tegul eina į Bennetoną su visu 
proletariatu. 

Keturi šimtai tūkstančių lirų; kazino jis laimėjo kone 
dešimt kartų tiek. Ketverto šeimoje Rafio dalis stamboka. 
Ne, tik ne švarkui. Tai tikriausiai pirmasis ledo įtrūkimas, 

paauglystės pabaigos pradžia. Vadinasi, paauglystei pasi- 
baigus kitą žingsnį jo sūnus žengs į vyrus. Vyrus. 

— Ar turi kokių minčių, kodėl taip atsitinka? — paklausė. 

Gal Paola ir sugalvojo atsakyti, kad jis tinkamesnis asmuo 
suprasti vyriškosios paauglystės fenomeną, bet nutylėjo, o 
vietoje to atsakė: 

- Šiandien laiptinėje kalbėjausi su senjora Pizuti. 

Jis suglumęs užsispoksojo į ją, paskui suvedė: 

— Saros motina? 

Paola linktelėjo. 

— Saros motina. 

— Dieve mano! Ne! 

— Taip, Gvido, ir ji miela mergaitė. 

— Jam tik šešiolika, Paola. 

Girdėjo dejonę savo balse, bet negalėjo jos numaldyti. 

Paola ranka palietė jo plaštaką, tada pakėlė prie burnos 
ir prapliupo kvatotis. 

— Oi, Gvido, tau reikėtų save išgirsti. „Jam tik šešiolika“. 
Ne, negaliu patikėti. 

Ji tebesijuokė, turėjo atsiremti sofos ranktūrio, tokia 
bejėgė nuo viso to linksmumo. 

Ką jam dabar reikėjo daryti, spėliojo jis, šaipytis ar 
nešvankiai juokauti? Rafaelis - jo vienintelis sūnus ir nieko 
nežino apie tai, kas būna toliau: AIDS, prostitutės, mergi- 
nos, kurios pastoja ir priverčia jas vesti. Tada staiga visa tai 
pamatė Paolos akimis ir ėmė juoktis, kol apsipylė ašaromis. 

Įėjo Rafaelis paprašyti motinos padėti atlikti graikų kal- 
bos namų darbus ir radęs juos tokius stebėjosi, kas čia per 
suaugusiųjų kalbos. 

Ambrodžianis nepaskambino nei tą vakarą, nei kitą dieną, 
ir Brunečiui teko kovoti su nuolatine pagunda paskambinti 
į amerikiečių bazę ir pamėginti su juo susisiekti. Paskam- 
bino į Milaną Foskui, bet pakalbėjo tik su jo atsakikliu. Jaus- 
damasis pakankamai kvailai tiek sumenkintas, jog kalba su 
automatu, papasakojo Rikardui, ką Ambrodžianis sakė apie 
Gamberetą, paprašė paieškoti, ką dar galima apie jį suži- 
noti, ir paprašė paskambinti. Be visa to, negalėjo sugalvoti, 
ką dar padaryti, taigi perskaitė ir pakomentavo pranešimus, 
paskaitė laikraščius ir pasijuto nuolat blaškomas minties 
apie naktinį susitikimą su Rufolu. 

Vos tik pasirengė išeiti namo priešpiečių, suskambo vidi- 
nio ryšio telefonas. 

— Klausau, vicekvestoriau, — atsiliepė jis automatiškai, 
pernelyg susirūpinęs, kad pasimėgautų neišvengiama Patos 
nepasitenkinimo akimirka, jog jį atpažino anksčiau nei jis 
prisistatė. 

— Bruneti, — tarė jis. — Norėčiau, kad minutėlei ateitum į 
mano kabinetą. 

— Tuojau, pone, — atsakė Brunetis prisitraukdamas dar 
vieną pranešimą, atsiversdamas ir pradėdamas skaityti. 

— Norėčiau, kad ateitum dabar, o ne „tuojau“, komisare, — 
pasakė Pata taip griežtai, kad Brunetis suprato, jog tikriau- 
siai kas nors sėdi jo kabinete, kas nors svarbus. 

— Taip, pone. Šią akimirką, - atsakė jis ir apvertė skai- 
tomą puslapį tekstu žemyn, kad geriau apibendrintų šią 
vietą kai grįš. Po priešpiečių, pamanė, ir priėjo prie lango 
pažiūrėti, ar negrasina lyti. Dangus virš San Lorenco buvo 
pilkas ir grėsmingas, o mažos campo medžių lapai blaškėsi 
nuo aplinkui sūkuriuojančio vėjo. Nuėjo prie spintos paieš- 
koti skėčio, šį rytą nepasirūpino jo pasiimti. Atidarė duris 
ir pažvelgė vidun. Įprastas užmirštų daiktų kratinys: vie- 
nintelis geltonas batas, senų laikraščių prikrautas parduotu- 
vės krepšys, du dideli minkšti vokai ir rožinis skėtis. Roži- 
nis. Chiara paliko jį čia prieš kelis mėnesius. Jei jis teisingai 
prisimena, ant jo nupiešti dideli linksmi drambliai, tačiau 
nenorėjo išskleisti, kad tuo įsitikintų. Rožinis buvo gana 
prastai. Pažiūrėjo giliau atsargiai bato nosimi stumdydamas 
į šonus daiktus, bet kito skėčio nebuvo. 

Pasiėmė skėtį iš spintos ir grįžo prie stalo. Jei išskleistų La 
Repubblica išilgai, galėtų apvynioti didesnę skėčio dalį palik- 
damas atvirą tik rankeną, rankena su rankos ilgumo roži- 
niu muturu. Jis padarė tai pasimėgaudamas, išėjo iš kabi- 
neto ir nulipo laiptais pas Patą. Pasibeldė, palaukė, kol tik- 
rai išgirdo savo viršininko kvietimą „Avanti“, ir užėjo. 

Įėjes kaip paprastai rado Patą už savo stalo - „kaip soste“ 
pirmiausia dingtelėjo į galvą - bet šiandien jis sėdėjo ant 
vienos mažesnių priešais stalą stovėjusių kėdžių dešinėje 
juodaplaukio vyriškio, kuris sėdėjo visiškai laisvai, užsime- 
tęs koją ant kojos, nukoręs nuo kėdės ranktūrio ranką su 

cigarete tarp dviejų pirštų. Nė vienas vyrų nesiteikė atsistoti 
Brunečiui įėjus, tačiau lankytojas nukėlė koją nuo kojos ir 
pasilenkė užgesinti cigaretės į malachito peleninę. 

— Ą, Brunetis, - tarė Pata. Ar jis laukė ko nors kito? Mos- 
telėjo į vyriškį greta. — Tai senjoras Viskardis. Jis į Veneciją 
atvyko tik dienai ir užsuko atnešti man kvietimą į iškilmin- 
gus pietus Pisani Moretta rūmuose kitai savaitei, ir aš papra- 
šiau jo pabūti. Maniau, norėtų pasakyti tau kelis žodžius. 

Tada Viskardis atsistojo ir atkišęs ranką prisiartino prie 
Brunečio. 

— Norėčiau jums, komisare, padėkoti už dėmesį šiai 
bylai. 

Kaip minėjo Rosis, vyriškis kalbėjo milanietiškai praleis- 
damas „r“, priebalsis nuslysdavo nuo liežuvio neištariamas. 
Tai buvo aukštas vyras tamsiai rudomis akimis, ir romiomis 
akimis, ir lengvute, atlaidžia šypsena. Oda po kairiąja akimi 
kiek pablyškusi, atrodė, kažkuo patepta, gal grimu. 

Brunetis paspaudė jo ranką ir atsakydamas nusišypsojo. 

Čia įsiterpė Pata. 

— Bijau, kad čia mažai pažangos, Augustai, tačiau mes 
tikimės netrukus gauti apie paties paveikslus šiek tiek infor- 
macijos, - kalbėdamas su Viskardžiu jis vartojo familiarų 
„tu“, Brunečio manymu, norėdamas išreikšti artimumą. Ir 
pagarbą. 

— Iš tiesų to tikiuosi. Mano žmona labai prisirišusi prie tų 
paveikslų, ypač Monė, - pasakė tarsi kalbėdamas apie vai- 
kišką susižavėjimą žaislu. Ir nukreipė savo dėmesį, ir savo 
žavesį, į Brunetį. - Tikriausiai galėtumėte man pasakyti, jei 
turite už ko, kaip jie vadina, mano galva, „užkibti“, komi- 
sare. Būtų gerai, jei galėčiau žmonai lauktuvių parvežti gerų 
naujienų. 

— Nelaimei, turime labai maža ką pranešti, senjore Vis- 
kardi. Perdavėme jūsų matytų vyrų aprašymus savo parei- 
gūnams ir nusiuntėme jūsų paveikslų nuotraukų kopijas 
meno vagysčių policijai. Tačiau, be visa šita, - nieko. 

Išgirdęs tai senjoras Viskardis šyptelėjo, ir Brunetis 
suprato nenorįs leisti jam sužinoti apie Rufolo pastangas 
pasikalbėti su policija. 

— Bet argi jūs, — įsikišo Pata, — neturite įtariamojo? 
Pamenu, skaičiau kažką jūsų pranešime, kad Vianelo pra- 
eitą savaitgalį rengėsi su juo pasikalbėti. Kas atsitiko? 

- Įtariamąjį? — paklausė Viskardis sublizgusiomis iš susi- 
domėjimo akimis. 

— Visa tai baigėsi niekuo, pone, — pasakė Brunetis kreip- 
damasis į Patą. - Netikras saitas. 

— Maniau, tai tas vyras iš fotografijos, - neatlyžo Pata. — 
Skaičiau jo pavardę pranešime, bet dabar neprisimenu. 

— Ar tai tas pats vyras, kurio nuotrauką man rodė jūsų 
seržantas? — paklausė Viskardis. 

— Atrodo, tai buvo klaidingas saitas, — atsakė Brunetis 
apgailestaujamai šypsodamasis. — Pasirodė, kad jis su tuo 
negalėjo turėti nieko bendra. Galop mes įsitikinome, kad 
negalėjo. 

— Regis, buvote teisus, Augustai, - tarė Pata, atkakliai kar- 
todamas jo vardą. Atsigręžęs į Brunetį nutaisė tvirtą balsą. — 
Ką sužinojai apie kitus du vyrus, kurių aprašymus turi? 

— Deja, nieko, pone. 

— Ar patikrinai... - pradėjo Pata, ir Brunetis sutelkė visą 
dėmesį, laukdamas, kokie bus konkretūs pasiūlymai. - Ar 
patikrinai įprastus šaltinius? 

Pavaldinys žinos smulkmenas. 

— O, taip, pone. Tą padarėme pirmiausiai. 

Viskardis atitraukė krakmolytą rankogalį, dirstelėjo į 
blykstelėjusią aukso dėmę ir atsisukęs į Patą tarė: 

— Nenoriu gaišinti jūsų priešpiečių susitikimo laiko, 
Pipo. 

Vos išgirdęs šį vardą Brunetis pajuto jį besisukantį gal- 
voje lyg mantrą: Pipo Pata, Pipo Pata, Pipo Pata. 

— Gal prisidėsite prie mūsų, Augustai, — paklausė šis 
nepaisydamas Brunečio. 

— Ne ne, man reikia nusigauti iki aerouosto. Žmona lau- 
kia manęs kokteiliui, o paskui, kaip jau sakiau, laukiame 
svečių pietums. 

Jis tikriausiai minėjo Patai ir tų svečių vardus, nes men- 
kiausios užuominos apie jų magišką galią pakako sukelti 
plačią Patos šypseną ir sugniaužti rankas iš džiaugsmo, tarsi 
jie būtų čia, jo kabinete. 

Pata žvilgtelėjo į savo laikrodį, ir Brunetis tapo liudi- 
ninku jo agonijos, kad turi palikti turtingą ir galingą žmogų, 
einantį pietauti su kitais. 

— Taip, man iš tiesų reikia eiti. Negaliu versti ministro 
laukti. 

Jis nesiteikė švaistytis ministro pavarde Brunečio aki- 
vaizdoje, ir šiam parūpo, ar Patai atrodė, kad nepadarys jam 
įspūdžio, ar manė, kad Brunetis jo nepažįsta. Menka bėda, 
vis tiek nesužinos. 

Pata nuėjo prie penkiolikto amžiaus Tuskanos armadio, 
stovėjusios prie durų, ir nusikabino lietpaltį. Įsispraudė, 
tada padėjo Viskardžiui apsivilkti paltą. 

— Arjūs išeinate dabar? - paklausė Brunečio Viskardis, ir 
šis atsakė, kad taip. - Vicekvestorius priešpiečių eina į Corte 
Sconta, o aš link Šv. Morkaus, kur galėsiu pasigauti motor- 
laivį į aerouostą. Gal atsitiktinai einate į tą pusę? 

— Na, taip, einu, senjore Viskardi, - sumelavo Brunetis. 

Kol priėjo prie laukujų kvestūros durų, Pata su Viskar- 
džiu žingsniavo priešaky. Čia abudu paspaudė vienas kitam 
rankas, ir Pata Brunečiui kažką sumurmėjo apie susitikimą 
po priešpiečių. Lauke Pata pasistatė lietpalčio apykaklę ir 
nuskubėjo į kairę. Viskardis pasuko į dešinę, minutėlę luk- 
telėjo, kol Brunetis prisigretins, ir nužingsniavo prie Graikų 
tilto, o paskui Šv. Morkaus link. 

— Aš tikrai tikiuosi, kad ši byla greitai baigsis, — tarstelėjo 
Viskardis vietoje įžangos. 

— Ir aš taip pat, - pritarė Brunetis. 

— Vyliausi čia rasti už Milaną saugesnį miestą. 

— Tai iš tikrųjų neįprastas nusikaltimas, - gynė Brunetis. 

Eidamas toliau Viskardis pašnairavo į Brunetį ir minu- 
tėlę patylėjo. 

— Prieš persikeldamas čia tikėjau, kad Venecijoje visokie 
nusikaltimai neįprasti. 

— Jų tikrai čia mažiau negu kituose miestuose, tačiau 
nusikalstamumo yra, - paaiškino Brunetis ir pridūrė, - nusi- 
kaltėlių taip pat. 

— Ar galėčiau pasiūlyti jums išgerti, komisare. Kaip jūs, 
venecijiečiai, vadinate „un'ombra'? 

— Taip, „un“ ombra“ , ir taip, norėčiau. 

Jiedu užsuko į barą, pro kurį kaip tik ėjo, ir Viskardis 
užsakė dvi taures balto vyno. Kai jas atnešė, vieną padavė 
Brunečiui ir kilstelėjo savąją Pakreipė savo taurę ir pasakė: 

— Cin, cin. 

Brunetis atsakė linktelėdamas. 

Vynas buvo aitrus, visiškai netikęs. Būdamas vienas Bru- 
netis jo negertų. Tačiau jis gurkštelėjo dar kartą, sutiko Vis- 
kardžio žvilgsnį ir šyptelėjo. 

— Praeitą savaitę kalbėjausi su jūsų uošviu, - pratarė Vis- 
kardis. 

Brunetis spėliojo, kiek ilgai jis užtruks tūpčiodamas 
aplinkui. Gurkštelėjo dar. 

— Taip? 

— Mums teko aptarti daug dalykų. 

— Taip? 

— Kai baigėme aptarinėti savo verslą, grafas užsiminė 
apie savo ryšį su jumis. Prisipažįstu, kad iš pradžių nuste- 
bau, — Viskardžio tonas sakė, kad nuostaba kilo paaiškėjus, 
jog grafas leido savo dukrai ištekėti už policininko, o ypač 
šito. - Dėl sutapimo, žinote, - pridūrė kiek uždelsdamas ir 
nusišypsojo. 

— Žinoma. 

— Naujiena, kad turite giminystės ryšių su grafu, mane — 
visai nuoširdžiai - padrąsino, - Brunetis klausiamai į jį pasi- 
žiūrėjo. - Noriu pasakyti, suteikė man galimybę atvirai su 
jumis pasikalbėti. Tai yra, jei galėčiau. 

— Prašom, senjore. 

— Tuomet turiu pripažinti, kad daugelis šio tyrimo dalykų 
mane liūdina. 

— Kodėl, senjore Viskardi? 

— Ne menkiausi, - pradėjo jis atsigręždamas į Brunetį su 
atviriausio draugiškumo šypsena, - yra mano jausmai dėl 
to, kaip su manimi elgėsi jūsų policininkai, - jis stabtelėjo, 
gurkštelėjo vyno, išmėgino kitą šypseną, šįkart sąmoningai 
nedrąsią. - Tikiuosi, galiu kalbėti atvirai, komisare. 

- Žinome, senjore Viskardi. Nieko kito ir netrokštu. 

— Tuomet leiskite man pasakyti, kad tuo metu jaučiausi 
taip, tarsi jūsų policininkai elgiasi su manimi labiau kaip su 
įtariamuoju, negu kaip su auka, - Brunečiui nieko neatsa- 

kius Viskardis pridūrė: — Tai yra du jų atėjo į ligoninę ir abu 
klausinėjo su byla mažai susijusių dalykų. 

— Ir ko jie jūsų klausinėjo? — pasiteiravo Brunetis. 

— Vienas klausė, iš kur žinau, kokie buvo paveikslai. Tarsi 
aš jų nepažinčiau. O kitas klausė, ar pažįstu tą jaunuolį iš 
nuotraukos, ir atrodė skeptiškas, kai atsakiau, jog ne. 

— Na, tai jau sutvarkyta, — pasakė Brunetis. — Jis nieko 
bendra su tuo neturi. 

— Tačiau kitų įtariamųjų jūs neturite? 

— Deja, ne, - atsakė Brunetis stebėdamasis, kodėl Viskar- 
dis nori taip greitai atsisakyti domėjimosi jaunuoliu iš nuo- 
traukos. — Sakėte, kad daug dalykų jus neramina, senjore 
Viskardi. Čia tik vienas. Ar galėčiau paklausti, kokie kiti? 

Viskardis pakėlė taurę prie lūpų, bet nė neparagavęs 
nuleido ją žemyn ir pasakė: 

— Sužinojau, kad tam tikrų dalykų klausta apie mane ir 
mano reikalus. 

Brunetis išplėtė akis apsimestine nuostaba: 

— Tikiuosi, neįtariate, kad kišuosi į jūsų privatų gyve- 
nimą, senjore Viskardi. 

Viskardis staiga pastatė savo vis dar kone sklidiną taurę 
ant baro ir gana aiškiai drėbtelėjo: 

— Pamazgos, — pamatęs Brunečio nuostabą pridūrė: — 
Vynas, žinoma. Baiminuosi, kad išsirinkome netikusią vietą 
išgerti. 

— Taip, nelabai tikusią, ar ne? — pritarė Brunetis ant baro 
šalia Viskardžio taurės pastatydamas tuščią savąją. 

— Kartoju, komisare, tie klausimai užduoti apie mano 
verslo reikalus. Klausinėjant tokių dalykų nieko gero išeiti 
negali. Bijau, kad tolesnis brovimasis į mano privatumą gali 
priversti mane ieškoti kai kurių savo draugų pagalbos. 

— O kas tai per draugai, senjore Viskardi? 

— Būčiau pernelyg įžūlus minėdamas jų pavardes. Tačiau 
jų padėties pakaks pasirūpinti, kad netapčiau biurokratinio 
persekiojimo auka. Jei taip nutiktų, neabejoju, jie pasirū- 
pins, kad viskas liautųsi. 

— Tai labai panašu į grasinimą, senjore Viskardi. 

— Nebūkite melodramatiškas, dotore Bruneti. Būtų geriau 
laikyti tai įspėjimu. Negana to, tai įspėjimas, prie kurio pri- 
sideda ir jūsų uošvis. Žinau, nes kalbėdamasis su juo pasa- 
kiau, kad būtų išmintingiau neklausinėti tokių klausimų. 
Kartoju, niekam, kas to klausinėja, nieko gera iš to neišeina. 

— Abejoju, ar galiu daug gero tikėtis iš visko, kas išeina iš 
to, kas turi ką nors bendra su jūsų verslo dalykais, senjore 
Viskardi. 

UŪmiai Viskardis išsiėmė iš kišenės kelias kupiūras, 
numetė ant baro nė nesiteikęs paklausti, kiek kainavo vynas. 
Nieko nesakęs Brunečiui nusisuko ir nudrožė prie baro 
durų. Brunetis nusekė įkandin. Lauke pliaupė, vėjas blaškė 
rudens liūtį. Viskardis stabtelėjo tarpdury, bet tik pasistatyti 
apsiausto apykaklės. Nieko nesakęs, nė nesiteikęs žvilgte- 
lėti į Brunetį žengė į lietų ir mikliai dingo už kampo. 

Brunetis minutėlę pastovėjo tarpduryje. Galop, neturė- 
damas kito pasirinkimo, ėmė ir nuvyniojo La Repubblica 
nuo skėčio atidengdamas jį visu ilgiu. Sulankstė laikraštį, 
kad būtų patogiau neštis rankoje, ir žengė į lietų. Paspaudė 
mygtuką, išskleidė skėtį, pažvelgė viršun ir pamatė, kaip 
jis ištempia plastikinę apsaugą. Drambliai, laimingi, šokan- 
tys, rožiniai drambliai. Jausdamas burnoje gižų vyno skonį 
nuskubėjo namų ir priešpiečių link. 

Į kvestūrą Brunetis grįžo popiečiais pirmiau iš Paolos parei- 
kalavęs savo juodo skėčio. Valandą ar panašiai atsakinėjo į 
laiškus, tačiau išėjo anksti pasakęs einantis į susitikimą, nors 
susitikti turėjo tik su Rufolu ir net po šešių valandų. Grįžęs 
namo papasakojo Paolai apie vidurnakčio susitikimą, ir ji, 
prisimindama ankstesnius pokalbius apie Rufolą, pritarė 
Brunečiui vertindama tai kaip kvailystę, melodramatišką 
priepuolį, nes per pastarąjį įkalinimą Rufolas pernelyg daug 
spoksojo televizorių. Jis nematė Rufolo nuo to karto, kai 
liudijo prieš jį, ir įsivaizdavo pamatysiąs jį tokį patį: gera- 
būdį, atlėpausį, nerūpestingą, pernelyg skubantį tvarkyti 
savo gyvenimo reikalų. 

Vienuoliktą išėjo į balkoną, pažvelgė į dangų ir pamatė 
žvaigždes. Po pusvalandžio išėjo iš namų, užtikrinęs Paolą, 
kad pirmą tikriausiai bus namie, ir pasakęs nevargti jo lau- 
kiant. Jei Rufolas nuspręs viską mesti, jiems teks nueiti 
į kvestūrą, ten parašyti pareiškimą ir duoti Rufolui pasi- 
rašyti, o tai gali užtrukti kelias valandas. Pasakė pamė- 
ginsiąs jai paskambinti, jei taip nutiktų, tačiau žinąs, kad 

ji taip pripratusi prie jo nebuvimo keisčiausiomis valan- 
domis, jog tikriausiai skambant skambučiui miegos, o jis 
nenorįs žadinti vaikų. 

Penktasis motorlaivis liaujasi kursavęs devintą, taigi jis 
neturėjo kito pasirinkimo, tik eiti pėstute. Neatsisakė, ypač 
tokią nuostabią mėnesėtą naktį. Kaip dažniausiai neturėjo 
jokios sąmoningos minties, kur jam eiti, tiesiog leido savo 
kojoms, įgijusioms išminties per dešimtmečius vaikščiojimo, 
vesti trumpiausiu keliu. Jis kirto Rialtą, praėjo pro Santa 
Mariną, nužingsniavo prie San Frančesko della Vigna baž- 
nyčios. Kaip visuomet tokią valandą miestas buvo kone tuš- 
čias; praėjo pro naktinį sargą, klijuojantį ant grotelių prie- 
šais parduotuves mažyčius oranžinio popieriaus kvadratė- 
lius - įrodymas, kad šiąnakt pro čia ėjo. Praėjo pro restoraną 
ir žvilgtelėjęs vidun pamatė baltašvarkį personalą susispie- 
tusį aplink stalą, gurkšnojantį paskutinę taurę prieš kelionę 
namo. O kačių. Tupinčių, gulinčių, besisukinėjančių aplink 
fontanus, tipenančių. Nėra toms katėms grobio, nors žiur- 
kių ten gausu. Ignoruoja jas tiksliai žinodamos valandas, 
kai žmonės ateina jų pašerti, įsitikinusios, kad šis prašalaitis 
nėra vienas jų. 

Praėjo pro dešinį San Frančesko della Vigna bažnyčios 
šoną, pasuko kairėn į Celestės vaporeto stotelę. Priešais save 
išvydo aiškius liepto metaliniais turėklais kontūrus ir ant jo 
vedančius laiptus. Užlipo jais ir nužingsniavęs į liepto pra- 
džią pažvelgė į priekį, į tiltą, išsiriečiantį kaip kupranuga- 
rio kupra virš Arsenalo sienos atvaros, pro kurią praplaukęs 
penktasis kateris kirsdavo salą kiaurai ir išlįisdavo į Šv. Mor- 
kaus bacino. 

Tilto viršūnė, jis aiškiai matė, buvo tuščia. Net Rufolas 
ne toks kvailas, kad leistųsi matomas praplaukiantiems lai- 

vams, tik ne tada, kai jo ieško policija. Jis tikriausiai nušoko į 
mažąjį paplūdimį kitoje tilto pusėje. Brunetis nužingsniavo 
prie tilto, leido sau šiek tiek suirzti, kad vaikštinėja čia vėsią 
naktį, kai bet koks sveikos nuovokos žmogus turėtų būti 
namuose, savo lovoje. 

Praėjo pirmąjį paplūdimį, ne ilgesnį kaip penkių metrų, 
ir apžvelgė jį ieškodamas Rufolo. Sidabruojančioje mėnulio 
šviesoje galėjo matyti, kad čia tuščia, tačiau dar galėjo įžiū- 
rėti, kad paviršius nusėtas išmestų plytų duženomis, sudau- 
žytų butelių šukėmis ir apneštas gleivėtų žalių dumblių 
sluoksniu. Ponaitis Rufolas turėjo gerai pagalvoti, jei manė, 
kad Brunetis ketina nušokti ant to visokiu šlamštu apnešto 
paplūdimio, kad su juo pasiplepėtų. Šią savaitę jau neteko 
poros batų ir nesirengia prarasti kitos. Jei Rufolas norėjo 
pasišnekėti, gali ropštis ant liepto arba gali pasilikti apa- 
čioje ir įsitikinti, kad teks gana garsiai šaukti, kad Brunetis 
išgirstų. 

Užlipo laiptais ant betoninio tilto iš savo pusės, minutę 
pastovėjo viršūnėje ir nulipo laiptais kiton pusėn. Priešais 
matė mažą paplūdimį, kurio tolesnę pusę slėpė išlinkusi 
masyvių plytų Arsenalo siena, iš dešinės kylanti dešimt 
metrų Brunečiui virš galvos. 

Stabtelėjo už kelių metrų nuo salos ir tyliai šūktelėjo: 

— Rufolai. Čia Brunetis, — atsakymo nesulaukė. - Pepinai, 
čia Brunetis. 

Ir vėl jokio atsakymo. Mėnesiena buvo tokia stipri, kad 
iš tiesų metė stiprų šešėlį slėpdama po lieptu plytintį mažu- 
tės salos plotą. Tačiau pėda buvo matyti, viena pėda, apauta 
rudos odos batu, ir koja. Brunetis pasilenkė virš turėklo, bet 
tematė pėdą ir dalį kojos, toliau dingstančios liepto šešėlyje. 
Perlipo per turėklą, nušoko ant akmenų apačioje, nusilei- 

dęs slystelėjo ant dumblių, bet sumosavęs abiem rankomis 
išsilaikė nenukritęs. Atsitieseęs kūną pamatė aiškiau, nors 
galva ir pečiai slypėjo šešėlyje. Tačiau tai visiškai nesvarbu; 
jis žinojo, kas čia. Viena ranka atmesta į šoną, plaštaka prie 
pat vandens, švelniai laižoma mažyčių vilnių. Kita ranka 
sulenkta po kūnu. Brunetis pasilenkęs palietė riešą, tačiau 
pulso neapčiuopė. Kūnas atšalęs, prisigėręs nuo lagūnos 
dvelkiančios drėgmės. Žingtelėjo žingsnį arčiau ir padėjo 
ranką ant vaikino kaklo. Pulso nebuvo. Vėl išėjęs į mėne- 
sieną ant savo pirštų Brunetis pamatė kraują. Pasilenkė 
prie vandens, greitai nusiskalavo ranką lagūnos vandenyje, 
tokiame nešvariame, jog pamanė, kad visada kels jam pasi- 
bjaurėjimą. 

Atsitieses nusišluostė ranką nosine, iš kišenės išsiėmė 
mažytį pieštuko dydžio žibintuvėlį ir vėl palindo po lieptu. 
Kraujas sruvo iš didelės atviros žaizdos kairėje Rufolo gal- 
vos pusėje. Netoli gulėjo patogiai padėtas akmuo. Tik pama- 
nyk; kuo įtikinamiausiai atrodė, kad jis nušoko nuo liepto, 
paslydo ant gličių akmenų ir aukštielninkas trenkėsi galva. 
Brunetis šiek tiek abejojo, ar ant akmens bus kraujo, Rufolo 
kraujo. 

Virš savęs išgirdo minkštus žingsnius ir instinktyviai 
niro po lieptu. Net ir tada po kojomis pasipainioję akmenys 
ir plytgaliai sukėlė kurtinantį triukšmą. Susigūžė nugara 
prisispausdamas prie dumbliais aplipusios Arsenalo jūrsie- 
nės. Ir vėl išgirdo žingsnius, dabar tiesiai sau virš galvos. 
Išsitraukė pistoletą. 

— Komisare Bruneti? 

Panika atslūgo, numalšinta to pažįstamo balso. 

— Vianelo, - pasakė Brunetis, lįsdamas iš po liepto, - ką 
tu čia, po velnių, darai? 


298 


Virš jo Vianelo kyštelėjo galvą pasilenkęs virš turėklų ir 
spoksodamas į apačioje ant nuolaužomis nukloto paplūdi- 
mio stovintį Brunetį. 

— Aš ėjau paskui jus, pone, nuo tada, kai maždaug prieš 
penkiolika minučių praėjote bažnyčią. 

Brunetis nieko nei girdėjo, nei matė, nors manė, kad jo 
jutimai kuo budriausi. 

— Ar matei ką nors? 

— Ne, pone. Aš buvau ten ir skaičiau stotelės tvarkaraštį 
mėgindamas atrodyti taip, tarsi būčiau praleidęs paskutinį 
motorlaivį ir niekaip negalintis suprasti, kada atplauks kitas. 
Noriu pasakyti, turėjau turėti kokį nors pasiteisinimą, kad 
esu čia tokiu nakties metu, - Vianelo staiga liovėsi kalbėti, ir 
Brunetis suprato, kad jis pamatė iš po liepto kyšančią koją. 
— Ten Rufolas? — paklausė nustebęs. Tai jau buvo pernelyg 
panašu į tuos holivudinius filmus. 

— Taip, - Brunetis pasitraukė nuo kūno ir atsistojo tiesiai 
po Vianelo. 

— Kas atsitiko, pone? 

— Jis negyvas. Atrodo tarsi nukritęs, - Brunetis nusišaipė 
iš savo žodžių tikslumo. Taip iš tikrųjų atrodė. 

Policininkas priklaupė ir ištiesė Brunečiui ranką. 

— Paduoti ranką, pone? 

Brunetis žvilgtelėjo į ji, paskui į Rufolo koją. 

— Ne, Vianelo, aš liksiu čia su juo. Ten prie Celestės stote- 
lės yra taksofonas. Eik ir iškviesk motorlaivį. 

Vianelo mikliai nukūrė, stebindamas Brunetį savo kojų 
keliamu triukšmu, kuris nuaidėjo per visą erdvę po lieptu. 
Kaip tyliai jis turėjo atitykinti, jei Brunetis jį teišgirdo tik tie- 
siai sau virš galvos. 

Likęs vienas Brunetis vėl išsiėmė žibintuvėlį iš kišenės ir 

palinko ties Rufolo kūnu. Jis vilkėjo storą megztinį, buvo be 
švarko, taigi vienintelės kišenės buvo džinsų kišenės. Užpa- 
kalinėje kišenėje turėjo piniginę. Joje - įprasti daiktai: tapa- 
tybės kortelė (Rufolui tebuvo dvidešimt šešeri), vairuotojo 
pažymėjimas (ne venecijietiškas kaip jo) dvidešimt tūkstan- 
čių lirų ir įprastas rinkinys plastikinių kortelių ir popie- 
riaus skiautelių su užrašytais telefonų numeriais. Peržiūrės 
juos vėliau. Turėjo laikrodį, tačiau kišenėse nebuvo monetų. 
Brunetis įkišo piniginę atgal į Rufolo kišenę ir nusisuko 
nuo kūno. Žiūrėjo virš mirguliuojančio vandens į tolumoje 
šviečiančius Murano ir Burano žiburius. Mėnesiena švel- 
niai gulė ant lagūnos vandenų ir joks laivas nedrumstė jų 
ramybės. Vientisas mirguliuojantis sidabro lakštas, jungian- 
tis žemyną su išorinėmis salomis. Jis priminė, ką kažkada 
jam skaitė Paola, tą vakarą ji pasakė besilaukianti Rafaelio, 
kažką apie tobulai plonai iškaltą auksą. Ne, ne tobulai 
plonai, peršviečiamai; taip jiedu vienas kitą mylėjo. Tada 
iš tikrųjų to nesuprato, naujiena pernelyg sujaudino, kad 
mėgintų suprasti angliškai. Tačiau įvaizdis sukrėtė jį dabar, 
kai mėnesiena lagūnoje tviskėjo kaip iki peršviečiamo plo- 
numo iškaltas sidabras. O Rufolas, vargšas kvailelis Rufolas 
negyvas tysojo prie jo kojų. 

Motorlaivį išgirdo dar gerokai iš toli, tada tas išnėrė iš Rio 
di Santa Giustina, žybsėdamas mėlynu besisukančiu švy- 
turu ant priešakinės kabinos. Įjungė savo žibintą ir nukreipė 
į juos, mirksėdamas, kad artinasi prie kranto. Priplaukė kiek 
galėdamas arčiau, du policininkai apsiavė ilgaaulius batus 
ir sekliu vandeniu perbrido į salą. Jiedu atnešė Brunečiui 
trečią porą, šis užsitempė juos ant batų ir kelnių. Palaukė 
ant kranto, kol atbrido kiti, privilioti čia Rufolo, mirties 
buvimo ir pūvančių dumblių kvapo. 

Kol jie nufotografavo kūną, paėmė jį ir grįžo į kvestūrą 
parašyti išsamaus pranešimo, atėjo trečia valanda ryto. Bru- 
netis rengėsi eiti namo, kai įėjo Vianelo ir jam ant stalo 
padėjo tvarkingai mašinraščiu prirašytą popieriaus lapą. 

— Jei malonėsite jį pasirašyti, pone, - pasakė jis, - pasirū- 
pinsiu, kad pakliūtų ten, kur turėtų. 

Brunetis pažvelgė į popierių ir pamatė, kad čia išsamus 
pranešimas apie jo planą susitikti su Rufolu, tačiau parašy- 
tas būsimuoju laiku. Pasižiūrėjęs į lapo viršų pamatė, kad 
jis pažymėtas vakar dienos data ir adresuotas vicekvesto- 
riui Patai. 

Viena taisyklių, kurias prieš kelerius metus perimdamas 
vadovavimą įvedė Pata, ta, kad trys komisarai prieš pusę 
aštuonių vakaro turėdavo ant jo stalo padėti išsamius pra- 
nešimus apie tai, ką jie atliko tądien, ir apie planuojamus 
dalykus, ką darys kitą dieną. Patos taip vėlai kvestūroje nie- 
kada niekas nematydavo ir tikrai nematydavo ryte prieš 
dešimtą, todėl turėtų būti lengva tą daiktą pakišti ant jo 
stalo, jei ne faktas, kad nuo Patos kabineto tebuvo du rak- 
tai. Vieną jis laikė pasikabinęs ant auksinės raktų grandi- 
nėlės, prisegtos prie apatinės trijų dalių angliškos eilutės, 
kuria labai žavėjosi, liemenės kilpos. Už kitą buvo atsa- 
kingas leitenantas Skarpa, bejausmio veido sicilietis, kurį 
Pata drauge atsivežė iš Palermo ir kuris buvo šuniškai atsi- 
davęs savo viršininkui. Tai Skarpa užrakindavo kabinetą 
pusę aštuonių ir kiekvieną rytą atrakindavo pusę devynių. 
Ir dar atrakinęs kabinetą patikrindavo, kas guli ant jo virši- 
ninko stalo. 

— Vertinu tai, Vianelo, — tarė Brunetis perskaitęs pirmas 
dvi pranešimo pastraipas, kuriose smulkiai aiškinama, ką 
jis ketins daryti susitikęs su Rufolu ir kodėl, jo manymu, 

svarbu informuoti Patą. Pavargęs nusišypsojo ir padavė 
ji nesivargindamas skaityti toliau. - Bet manau, kad nėra 
būdo, kad jis nesužinotų, jog aš pats tą padariau ir nė neke- 
tinau jam sakyti. 

Vianelo nepasijudino. 

— Jei tik jūs pasirašytumėte pranešimą, pone, aš viskuo 
pasirūpinsiųu. 

— Vianelo, ką ketini su juo daryti? 

Nekreipdamas dėmesio į klausimą Vianelo pasakė: 

— Jis dveji metai laiko mane plėšimų skyriuje, ar taip, 
pone? Net po to, kai paprašiau, kad perkeltų, - paplekšnojo 
per popierius. — Jei jūs tik pasirašysite, pone, rytoj ryte jis 
bus ant jo stalo. 

Brunetis pasirašė popierių ir atidavė Vianelo. 

— Ačiū, seržante. Pasakysiu žmonai pakviesti tave, jei 
kada užsitrenks buto durys. 

— Nieko nėra lengviau, pone. Labanakt, pone. 

Net ir nuėjęs miegoti po keturių, Brunetis vis tiek įstengė 
atvykti į kvestūrą dešimtą. Ant stalo rado raštelių, pra- 
nešančių, kad Rufolo autopsija paskirta po pietų, kad moti- 
nai pranešta apie sūnaus mirtį ir kad vicekvestorius norėtų 
pamatyti jį savo kabinete, kai tik jis ateis. 

Pata čia prieš dešimt. Teskelbia angelai palaimą! 
netis suvertė viską miego trūkumui - regis, nusišypsojo. 

— Labas rytas, Bruneti. Prašau sėstis. Tau tikrai nereikėjo 
taip anksti ateiti, juo labiau po praeitos nakties žygdarbių. 

Žygdarbių? 

— Ačiū, pone. Malonu jus matyti taip anksti. 

Pata nepaisė užuominos ir vis tebesišypsojo. 

— Labai gerai susitvarkei su tuo tipu Rufolu. Džiaugiuosi, 
kad pagaliau ėmei suprasti lygiai taip pat, kaip ir aš. 

Brunetis niekaip negalėjo suprasti, apie ką jis čia kalba, 
taigi pasirinko teisingausią išminties kursą: 

— Ačiū, pone. 

— Taip beveik viskas ir išaiškėja, ar ne? Noriu pasakyti, 

kad neturime prisipažinimo, tačiau, manau, prokuroras 
pažvelgs į šią bylą taip kaip ir mes, ir patikės, kad Rufolas 
kaip tik mėgino sudaryti sandėrį. Jis toks kvailas, kad atsi- 
nešė su savimi ir įkaltį, tačiau aš esu tikras, kad, jo manymu, 
tu teketinai su juo pasišnekėti. 

Ant mažojo paplūdimio nebuvo jokio paveikslo; Brune- 
tis tuo buvo tikras. Bet jis galėjo turėti prie savęs pasislėpęs 
senjoros Viskardi papuošalų. Galimas daiktas, nes Brunetis 
patikrino tik jo kišenes. 

— Kurjis buvo? - paklausė. 

— Jo piniginėje, Bruneti. Nesakyk man, kad jos neapžiū- 
rėjai. Jis yra sąraše daiktų, kuriuos jis turėjo su savimi, kai 
mes radome jo kūną. Ar tu nepasilikai sudaryti sąrašo? 

— Seržantas Vianelo tuo pasirūpino, pone. 

— Suprantu, - sulig pirmuoju Brunečio neapsižiūrėjimu 
Patos nuotaika dar labiau praskaidrėjo. - Tai tu jo nematei? 

— Ne, pone. Apgailestauju, tačiau tikriausiai pražiūrėjau. 
Praeitą naktį ten buvo menkai apšviesta, — tai buvo bepras- 
miška. Rufolo piniginėje nebuvo jokio papuošalo, nebent jis 
pardavė jį už dvidešimt tūkstančių lirų. 

— Amerikiečiai šiandien atsiunčia kažką pasižiūrėti, bet 
nemanau, kad yra kokių abejonių. Ten Fosterio pavardė, o 
Rosis sako, kad nuotraukoje jis labai panašus. 

— Jo pasas? 

Patos šypsena buvo plati. 

— Jo tapatybės kortelė. 

Na, žinoma. Plastikinės kortelės iš Rufolo piniginės, 
kurias jis sukišo atgal nepasivarginęs apžiūrėti. Pata tęsė. 

— Tai tikras įrodymas, kad Rufolas buvo vienas jo žudikų. 
Amerikietis tikriausiai kažką padarė ne taip. Kvailas poel- 
gis, kai žmogus turi peilį. O Rufolas tikriausiai supanikavo 

tik ką paleistas iš kalėjimo, — Pata papurtė galvą, kad nusi- 
kaltėliai tokie neapdairūs. 

— Atsitiktinai senjoras Viskardis vakar man paskambino 
pasakyti, kad jaunuolis iš nuotraukos greičiausiai tąnakt 
galėjo ten būti. Sakė, buvo pernelyg staiga užkluptas ir 
negalėjęs tuo metu blaiviai mąstyti, — Pata nepritariamai 
sudėjo lūpas. — O aš įsitikinęs, kad elgesys, kurį jis patyrė 
iš tavo pareigūnų, nepadėjo jam prisiminti, — išraiška pasi- 
keitė, šypsena vėl pražydo. — Bet visa tai jau praėjo, o jis, 
regis, tikrai pykčio nelaiko. Taigi, atrodo, tie belgai buvo tei- 
sūs ir Rufolas ten buvo. Manau, iš amerikiečio daug pinigų 
nepaėmė ir sugalvojo surengti pelningesnį apiplėšimą. 

Pata buvo šnekus. 

— Jau kalbėjausi apie tai su Žiniasklaida, paaiškinau, kad 
nuo pat pradžių neabejojome. Amerikietis nužudytas atsi- 
tiktinai. Ir dabar, ačiū Dievui, tai įrodyta. 

Klausydamas, kaip abejingai Pata suverčia Rufolui Fos- 
terio nužudymą, Brunetis suprato, kad daktarės Peters mir- 
tis niekada nebus įvertinta kitaip, kaip tik netyčinis perdo- 
zavimas. 

Jis neturėjo kito pasirinkimo, tik pasipriešinti triuškina- 
mam Patos įsitikinimui. 

— Bet kodėl jis rizikavo nešiodamasis amerikiečio kor- 
telę? Juk tai nesąmonė. 

Pata užvažiavo tiesiai ant viršaus: 

— Jis lengvai galėjo nuo tavęs pabėgti, komisare, taigi 
nebuvo jokios galimybės jos aptikti. Arba galbūt apie ją 
pamiršo. 

— Žmonės paprastai nepamiršta apie įkalčius, kurie juos 
sieja su žmogžudyste, pone. 

Pata nekreipė dėmesio. 

— Pasakiau žiniasklaidai, kad turėjome priežastį iš pat 
pradžių įtarti jį nužudžius amerikietį, štai dėl ko norėjote 
su juo pasikalbėti. Jis tikriausiai bijojo, kad lipame jam ant 
kulnų, ir manė galįs sudaryti sandėrį dėl smulkesnio nusi- 
kaltimo. Arba galbūt ketino mėginti kam nors kitam suversti 
amerikiečio mirtį. Tai, kad turėjo su savimi amerikiečio kor- 
telę, nepalieka jokių abejonių, kad ir jį nužudė. 

Na, Brunetis tuo buvo tikras: abejonių tikrai visai 
nelieka. 

— Pagaliau būtent dėl to ir ėjai su juo susitikti, ar ne? 
Dėl amerikiečio? - Brunečiui neatsakius Pata pakartojo savo 
klausimą: - Ar ne, komisare? 

Brunetis atmetė klausimą galvos judesiu ir pasiteiravo: 

— Arjūs visa tai pasakėte prokurorui, pone? 

— Žinoma, pasakiau. Ką, tavo manymu, dariau visą rytą? 
Kaip ir aš, jis tiki, kad tai paprastutė byla. Rufolas nužudė 
amerikietį mėgindamas apiplėšti, tada pasistengė užsidirbti 
daugiau pinigų apiplėšdamas Viskardžio palazzo. 

Brunetis paskutinį kartą pamėgino įterpti į visa tai šiek 
tiek prasmingumo: 

— Tai labai skirtingi nusikaltimai — apiplėšimas ir 
paveikslų vagystė. 

Patos balsas sustiprėjo. 

— Yra įrodymų, kad jis įsivėlė į abu nusikaltimus, komi- 
sare. Yra tapatybės kortelė ir yra tavo belgai liudininkai. 
Pirma tu labai norėjai jais tikėti, kad matė Rufolą apiplė- 
šimo naktį. O dabar senjoras Viskardis mano, kad prisimena 
Rufolą. Jis prašė dar kartą pasižiūrėti į nuotrauką, ir jeigu 
pažins jį, nebus jokių abejonių. Man įrodymų daugiau nei 
pakanka, ir jų daugiau nei pakanka įtikinti prokurorui. 

Brunetis grubiai atitraukė kėdę ir atsistojo. 


306 


— Ar tai jau viskas, pone? 

— Maniau, būsi labiau patenkintas, Bruneti, - tikrai nuste- 
bęs pratarė Pata. — Tai užbaigia amerikiečio bylą, tačiau 
tampa sunkiau surasti senjoro Viskardžio paveikslus ir pasi- 
rūpinti, kad jie būtų sugrąžinti. Tu iš tikrųjų nesi didvyris, 
nes nenustvėrei Rufolo. Tačiau esu tikras, būtum sugavęs, jei 
tik jis nebūtų nukritęs nuo liepto. Paminėjau tavo pavardę 
žiniasklaidai. 

Tą Patai padaryti tikriausiai buvo sunkiau negu atiduoti 
Brunečiui savo paties pirmagimį sūnų. Dovanotam arkliui į 
dantis nežiūri. 

— Ačiū, pone. 

— Žinoma, leidau suprasti, kad tu vadovavaisi mano pata- 
rimais, paklausei, kai įtariau Rufolą iš pat pradžių. Pagaliau 
tik po savaitės paleistas iš kalėjimo jis nužudė amerikietį. 

— Taip, pone. 

Pata įsišnekėjo. 

— Nelaimei, neradome senjoro Viskardžio paveikslų. 
Pamėginsiu užsukti pas jį šiandien kuriuo nors metu ir pats 
apie tai pasakysiu. 

— Jis čia? 

— Taip, kai vakar su juo kalbėjausi, minėjo šiandien atvyk- 
siantis į Veneciją. Sakė, nori užsukti ir dar kartą žvilgtelėti į 
nuotrauką. Kaip jau sakiau, tai panaikins visas abejones. 

— Ar manote, kad labai susirūpins, kad neatgavome 
paveikslų? 

— O, - pasakė Pata, akivaizdžiai tai apgalvojęs, - žinoma. 
Kolekciją turintis asmuo labai rūpinasi savo paveikslais. Kai 
kuriems žmonėms menas atgyja. 

— Manau, taip Paola rūpinasi Kanaletu. 

— Kuo tokiu? — paklausė Pata. 

— Kanaletu. Jis buvo Venecijos tapytojas. Paolos dėdė 
vieną jo paveikslų padovanojo mums vestuvių proga. Nedi- 
delį, pone. Tačiau ji, regis, labai prie jo prisirišusi. Vis sakau 
jai pakabinti jį svetainėje, bet jai patinka laikyti jį virtuvėje. 

Kaip kerštas - menkas, bet vis šioks toks. 

Patai užgniaužė balsą. 

— Virtuvėje? 

— Taip, džiaugiuosi, jei manote, kad tai keista vieta jam 
laikyti, pone. Sakiau jai, kad taip manote. Tai eisiu žemyn ir 
pažiūrėsiu, ką veikia Vianelo. Jis turėjo man kai ką padaryti. 

— Puiku, Bruneti, Norėjau tave pagirti už gerai atliktą 
darbą. Senjoras Viskardis labai pamalonintas. 

— Ačiū, pone, - pasakė Brunetis eidamas prie durų. 

— Žinote, jis majoro draugas. 

— Ą, - ištarė Brunetis, - ne, nežinau, pone. 

Tačiau turėjo žinoti. 

Apačioje Vianelo sėdėjo už stalo. Brunečiui įėjus pakėlė 
akis ir nusišypsojo. 

— Girdėjau, jūs šįryt didvyris. 

— Kas dar buvo tame lape, kurį praeitą naktį aš pasira- 
šiau? — be įžangos paklausė Brunetis. 

— Pasakiau, kad, jūsų manymu, Rutolas buvo įsivėlęs į 
amerikiečio žmogžudystę. 

— Tai juokinga. Tu gi žinai, koks buvo Rutolas. Jis spruktų, 
vos tik kas riktelėtų ant jo. 

- Jis ką tik atsėdėjo dvejus metus, pone. Galimas daiktas, 
kad pasikeitė. 

— Tu tikrai taip manai? 

— Taip gali būti, pone. 

— Aš tavęs ne to klausiu, Vianelo. Aš klausiu, ar tu tiki, 
kad jis taip padarė. 

— Jei nepadarė, tai kaip amerikiečio tapatybės kortelė 
pakliuvo į jo piniginę? 

— Tai tu tiki? 

— Taip. Bent jau manau, kad tai įmanoma. Kodėl jūs neti- 
kite, pone? 

Todėl, kad grafas įspėjo — Brunetis tik dabar suprato, 
kad įspėjo — apie Gambereto ir Viskardžio ryšius. Ir dar jis 
suprato, kad Viskardis grasino ne dėl to, kad jis tyrė palazzo 
apiplėšimą. Dėl abiejų amerikiečių Žmogžudystės tyrimo 
Viskardis įspėjo pasitraukti, žmogžudysčių, prie kurių varg- 
šas kvailelis Rufolas nebuvo nė nagų prikišęs, žmogžudys- 
čių, už kurias - dabar jis žinojo - niekas nebus nubaustas. 

Jo mintys nuo abiejų žuvusių amerikiečių nukrypo prie 
Rufolo, pagaliau pakliuvusio į tą didį laiką, apie kurį gal- 
vojo girdamasis motinai apie savo svarbius draugus. Jis api- 
plėšė palazzo, net ir darydamas tai palieptas svarbaus žmo- 
gaus, kiek aplamdė jam šonus, nors tai visiškai nepanašu 
į Rufolą. Kada Rufolas sužinojo, kad senjoras Viskardis įsi- 
vėlęs į daug daugiau negu savo paties paveikslų vagystė? 
Jis minėjo tris dalykus, sudominsiančius Brunetį - tai turėjo 
būti paveikslai, - vis dėlto jo piniginėje buvo tik vienas. Kas 
ji ten įdėjo? Ar Rufolas kažkaip įsigijo tapatybės kortelę ir 
pasilaikė, kad panaudotų kaip derybų kozirį per pokalbį su 
Brunečiu? Ar, dar blogiau, mėgino savo žinojimu, kas tai 
ir ką reiškia, pagąsdinti Viskardį? O gal jis buvo tik naivus 
neišmanėlis pastumdėlis, vienas iš daugybės smulkių žai- 
dimo žaidėjų kaip Fosteris ir Peters, kuriais truputį pasinau- 
doja ir paskui išmeta, jei jie sužino ką nors, kas galėtų būti 
pavojinga didiesiems žaidėjams? Gal kortelę į jo piniginę 
įkišo tas pats žmogus, kuris paskui akmeniu jį ir užmušė. 

Vianelo tebesėdėjo ant savo stalo smalsiai į jį žiūrėda- 

mas, tačiau Brunetis nieko neturėjo jam atsakyti, nieko, kuo 
galėtų patikėti. Kadangi buvo kone didvyris, vėl užlipo laip- 
tais uždarė savo kabineto duris ir valandą žiūrėjo pro langą. 
Pagaliau ant San Lorenco pastolių pasirodė keli darbinin- 
kai, bet buvo sunku pasakyti, ką jie tenai darė. Nė vienas jų 
neužlipo ant stogo, taigi čerpės liko nepaliestos. Jie, atrodo, 
net neatsinešė jokių įrankių. Vaikštinėjo po pastolių aukštus, 
keleriomis kopėčiomis laipiojo po juos aukštyn ir žemyn, 
susitikdavo, pasišnekėdavo vienas su kitu, tada išsiskirdavo 
ir vėl laipiodavo kopėčiomis. Labai panašu stebėti judrią 
skruzdėlių veiklą: atrodo, ji turi tikslą, jei jau jos tokios ener- 
gingos, tačiau joks žmogus negali to tikslo suprasti. 

Suskambo telefonas ir jis nusisuko nuo lango atsiliepti: 

— Brunetis. 

— Komisare Bruneti. Čia majoras Ambrodžianis iš Vičen- 
cos amerikiečių bazės. Prieš kiek laiko buvome susitikę dėl 
to kario mirties Venecijoje. 

— A, taip, majore, — tarė Brunetis po ilgokos pauzės, 
pakankamos kam nors besiklausančiam patikėti, kad jis 
sunkiai prisiminė majorą. - Kuo galėčiau jums padėti? 

— Jūs ką tik tai padarėte, senjore Bruneti, bent jau mano 
kolegoms amerikiečiams, surasdamas to jaunuolio žudiką. 
Skambinu, kad pats asmeniškai jums padėkočiau ir perduo- 
čiau amerikiečių vadovybės iš bazės padėką. 

— O, labai miela, majore. Esu dėkingas. Žinoma, viską, 
ką galime padaryti, kad padėtume Amerikai, mielai pada- 
rysime. 

— Kaip puikiai pasakyta, senjore Bruneti. Būtinai kuo 
tiksliausiai perduosiu jiems jūsų žodžius. 

— Taip, perduokite, majore. Ar dar kuo nors galėčiau jums 
padėti? 

— Norėčiau, kad palinkėtumėte man sėkmės, - dirbtinai 
nusijuokęs pasakė Ambrodžianis. 

— Mielai, majore, tik dėl ko? 

— Gavau naują paskyrimą. 

— Kur? 

— Sicilijoje, - Ambrodžianis ištarė pavadinimą visiškai 
ramiu ir bejausmiu balsu. 

— O, kaip jums gerai, majore. Man sakė, kad ten puikus 
klimatas. Kada išvykstate? 

— Ši savaitgalį. 

— A, net taip greitai? Kada prie jūsų prisidės šeima? 

— Bijau, kad tai galbūt bus neįmanoma. Vadovausiu nedi- 
deliam junginiui kalnuose, ir mums negalima vežtis savo 
šeimų. 

— Apgailestauju tai girdėdamas, majore. 

— Na, tai tikriausiai vis dėl tos tarnybos. 

— Taip, tikriausiai. Ar dar galėtume čia dėl jūsų ką nors 
padaryti, majore? 

— Ne, komisare. Dar kartą dėkoju ir perduodu savo ame- 
rikiečių kolegų padėką. 

— Ačiū, majore. Ir sėkmės, — pasakė Brunetis vienintelius 
nuoširdžius žodžius per visą pokalbį. Padėjo ragelį ir vėl 
nuėjo apžiūrinėti pastolių. Žmonių ant jų nebebuvo. Ar 
juos, pagalvojo jis, irgi išsiuntė į Siciliją. Kiek žmogus Sici- 
lijoje gali išgyventi? Mėnesį? Du? Jis pamiršo, kiek, pasak 
paties Ambrodžianio, jam liko iki pensijos. Brunetis vylėsi, 
kad jis tiek ištvers. 

Vėl susimąstė apie tuos tris jaunus žmones, sulaukusius 
smurtinės mirties, - žiaurios rankos išmestas marionetes. Iki 
šiol ta ranka galėjo būti vienas Viskardis, bet Ambrodžianio 
perkėlimas reiškė, kad įsitraukė ir kiti, galingesni žaidėjai, 


kurie tiek jį, tiek Ambrodžianį galėjo lengvai nušluoti nuo 
lentos. Prisiminė užrašus ant tų plastikinių, mirties kupinų 
maišelių: „JV vyriausybės nuosavybė“. Pašiurpo. 

Jam nereikėjo byloje pasitikrinti adreso. Išėjo iš kvestū- 
ros ir pasuko Rialto link, nieko nematydamas, nejautrus vis- 
kam, ką praėjo. Ties Rialtu, staiga užvaldytas minties, kad 
nuobodu eiti toliau, palaukė pirmo maršruto vaporeto, ir 
išlipo antroje stotelėje, San Stae. Norsjis niekada čia nebuvo, 
kojos pačios nuvedė prie durų; Vianelo buvo sakęs — regis 
prieš kelis mėnesius, — kur jos yra. Paskambino, pasisakė 
pavardę, ir durys spragtelėjo. 

Kiemelis nedidukas, be jokio augalėlio, aukštyn iš jo 
vedantys laiptai nuobodžiai pilki. Brunetis užlipo laiptais 
viršun, pakėlė ranką pasibelsti į medines duris, bet Viskar- 
dis atidarė jas anksčiau. 

Mėlynė po akimi buvo šviesesnė, nubrozdinimai kone 
visai užgiję. Vis dėlto šypsena buvo ta pati. 

— Koks malonus netikėtumas jus matyti, komisare. Užei- 
kite, — jis atkišo ranką, bet Brunečiui jos nepastebėjus, natū- 
raliai ją nuleido ir uždarė duris. 

Brunetis įžengė į prieškambarį, leisdamas Viskardžiui 
uždaryti duris. Jautė nenugalimą norą trenkti šitam žmo- 
gui, panaudoti kokį nors fizinį smurtą, kaip nors jį sužeisti. 
Tačiau nusekė Viskardį į didelę, erdvią svetainę, langais 
žvelgiančią į turbūt didelį sodą. 

— Kuo galėčiau jums padėti, komisare? - paklausė Viskar- 
dis, išlikdamas mandagus, bet ne tiek, kad pasiūlytų Brune- 
čiui atsisėsti ar ko nors atsigerti. 

— Kur buvote praeitą naktį, senjore Viskardi? 

Viskardis nusišypsojo, nutaisė švelnias ir šiltas akis. Klau- 
simas jo nė kiek nenustebino. 


— Kaip ir kiekvienas padorus žmogus naktį, dotore: 
namuose su žmona ir vaikais. 

— Čia? 

— Ne, Milane. Jei galėčiau užbėgti už akių kitam jūsų klau- 
simui, ten buvo ir kitų Žmonių, pora svečių ir trys tarnai. 

— Kada atvykote čia? 

= 49) rytą, pačiu pirmuoju lėktuvu, — nusišypsojo, įkišęs 
ranką į kišenę ištraukė nedidelę mėlyną kortelę. - O kaip 
pasisekė, vis dar turiu įlaipinimo kortelę, - padavė Brune- 
čiui. - Norėtumėte patikrinti, komisare? 

Brunetis nekreipė dėmesio į mostą. 

— Radome tą jaunuolį iš nuotraukos, - pasakė Brunetis. 

— Jaunuolį? — perklausė Viskardis, stabtelėjo, per veidą 
perbėgo atsiminimai. — A, taip, tą jauną nusikaltėlį, kurio 
nuotrauką man rodė jūsų seržantas. Ar vicekvestorius jums 
sakė, kad dabar tikriausiai jį prisiminčiau? —- Brunetis klau- 
simą praleido negirdomis, taigi Viskardis tęsė: — Ar tai 
reiškia, kad suėmėte jį. Jei tai reiškia, kad grąžinsite man 
paveikslus, mano žmona susijaudins. 

— Jis negyvas. 

— Negyvas? — paklausė Viskardis iš nuostabos išlenk- 
damas vieną antakį. - Kaip gaila. Ar tai natūrali mirtis? — 
paklausė ir patylėjo tarsi pasverdamas savo kitą klausimą: 
— Tikriausiai perdozavo narkotikų? Man sakė, kad taip atsi- 
tinka, ypač jauniems žmonėms. 

— Ne, narkotikų neperdozavo. Jį nužudė. 

— O, labai gaila tai girdėti, bet, regis, čia aplinkui tokių 
dalykų vyksta daugybė, ar ne? - nusišypsojo kiek pašmaikš- 
tavęs ir paklausė: - O galų gale, ar jis atsakingas už šitą api- 
plėšimą? 

— Yra su juo siejančių įkalčių. 


Viskardis primerkė akis, be abejonės, norėdamas paro- 
dyti pradedantis suprasti: 

— Tai tąnakt iš tikrųjų mačiau jį? 

— Taip, matėte jį. 

— Ar tai reikškia, kad paveikslus atgausiu greitai? 

— Ne. 

— A, labai blogai. Mano žmona labai nusimins. 

— Radome įrodymų, kad jis susijęs su kitu nusikaltimu. 

— Tikrai? Kokiu nusikaltimu? 

— Amerikiečio kario nužudymu. 

— Jūs su vicekvestoriumi Pata tikriausiai patenkinti, galė- 
dami išaiškinti ir šį nusikaltimą. 

— Vicekvestorius patenkintas. 

— Ojūs ne? Kodėl, komisare? 

— Nes jis ne žmogžudys. 

— Jūs, atrodo, tvirtai įsitikinęs. 

— Aš tvirtai įsitikinęs. 

Viskardis išbandė kitą šypseną, labai šykščią. 

— Bijau, dotore, kad aš būčiau kur kas labiau patenkintas, 
jei jūs būtumėte lygiai taip pat tvirtai įsitikinęs, kad surasite 
mano paveikslus. 

— Galite būti tikras, senjore Viskardi, surasiu. 

— Tai labai padrąsina, komisare, — atitraukė rankogalį, 
greitai žvilgtelėjo į laikrodį ir pasakė: — Tačiau bijau, 
kad turiu atsiprašyti jūsų. Laukiu ateinančių priešpiečiauti 
draugų. O paskui paskirtas dalykinis susitikimas ir tikrai 
turiu nusigauti į stotį. 

- Jūsų susitikimas ne Venecijoje? 

Gryno pasitenkinimo šypsena nušvito Viskardžio akyse. 
Jis mėgino susivaldyti, bet nelabai pavyko. 

— Ne, komisare. Ne Venecijoje. Vičencoje. 

Savo įniršį Brunetis parsinešė namo, ir tas tvyrojo tarp jo 
ir šeimos, kol jie valgė. Jis stengėsi atsakinėti į jų klausimus, 
stengėsi skirti dėmesio tam, ką jie kalbėjo, tačiau per patį 
Chiaros pasakojimo, kas nutiko klasėje, vidurį pamatė klas- 
tingą Viskardžio piktdžiugiško triumfo šypseną; kai Rafis 
nusišypsojo dėl kažko, ką pasakė jo motina, Brunetis prisi- 
minė tik kvailą atsiprašančią Rufolo šypseną prieš dvejus 
metus, Kai paėmė žirkles iš pakeltos savo motinos rankos ir 
maldavo jos suprasti, kad komisaras tik dirba savo darbą. 

Jis žinojo, kad Rufolo kūną grąžins jau šiandien popietę, 
kai atliks autopsiją ir nustatys mirties priežastį. Brunetis nė 
kiek dėl jos neabejojo: kirčio žymes ant Rufolo galvos tiksliai 
atitiks šalia kūno mažajame paplūdimyje atrasto akmens 
forma; kas nustatys, kad kirtis liko nukritus ar kokiu kito- 
kiu būdu? Ir kam, jei jau Rufolo mirtis taip tvarkingai viską 
išsprendžia, tai rūpi? Gal, kaip ir daktarei Peters, jo kraujyje 
atras alkoholio pėdsakų, o tai, aišku, įtikinamiau paaiškina 
kritimą. Brunečio byla išaiškinta. Iš tiesų abi, nes ameri- 
kiečio žudikas, pasirodo, buvo Viskardžio paveikslų vagis. 
Sulig šia mintimi jis atsitraukė su kėde nuo stalo, nekreip- 
damas dėmesio į šešetą akių, lydinčių jį iš kambario. Nieko 
nepaaiškinęs išėjo iš namų ir patraukė į Civilinę ligoninę, 
kur, jo žiniomis, turėjo būti Rufolas. 

Pasiekęs Šv. Jono ir Povilo campo, gerai, pernelyg gerai 
žinodamas, kur turi nueiti, nužingsniavo galinės ligoninės 
dalies link, aplinkui gerai nė nematydamas žmonių. Praėjęs 
radiologijos skyrių ir leisdamasis siauru į patologijos skyrių 
vedančiu koridoriumi daugiau nebegalėjo nepaisyti žmo- 
nių, taip gausiai, regis, susispietusių siaurame vestibiulyje. 
Jie nevaikščiojo, tiesiog visur stovėjo nedidelėmis grupelė- 
mis, sukišę galvas, kalbėdamiesi. Keletas, akivaizdžiai paci- 

entai, apsivilkę pižamomis ir chalatais; kiti dėvintys eilutes; 
keletas baltus slaugytojų švarkus. Tiesiog prie patologijos 
skyriaus durų pamatė labiau pažįstamą uniformą: priešais 
uždarytas duris stovėjo Rosis, pakėlęs vieną ranką, neleis- 
damas minios prisiartinti arčiau. 

— Kas čia dedasi, Rosi? - paklausė Brunetis, prasispraus- 
damas pro priekinę stovinčiųjų eilę. 

— Nežinau, pone. Maždaug prieš pusvalandį mums 
paskambino. Skambinantysis pasakė, kad sena moteris iš 
kaimyninių slaugos namų išprotėjo ir viską daužo. Aš atvy- 
kau čia su Vianelo ir Miočiu. Jie įėjo vidun, o aš pasilikau čia 
mėginti sulaikyti šiuos žmones, kad nesiveržtų vidun. 

Brunetis apėjo Rosį ir pastūmė patologijos skyriaus duris. 
Viduje vaizdas buvo bemaž panašus kaip ir išorėje: žmonės 
stoviniavo mažomis grupelėmis ir šnekėjosi glaudžiai sukišę 
galvas. Vis dėlto visi šitie žmonės apsirengę baltais ligoni- 
nės personalo drabužiais. Per patalpą iki jo sklido žodžiai ir 
frazės: „impazzita“, „terrible“, „cha paura“', „vecchiaccia“. Tai 
tiksliai sutapo su tuo, ką sakė Rosis, tačiau Brunečiui nepa- 
kišo jokios minties, kas čia vyksta. 

Jis pasileido prie durų, vedančių tolyn į tyrimų kamba- 
rius. Tą matydamas vienas sanitaras atsiplėšė nuo keleto 
žmonių, su kuriais kalbėjosi, ir žengė priešais: 

— Negalite ten eiti. Ten policija. 

— Aš esu policija, - pasakė Brunetis ir žengė aplinkui jį. 

— Ne, kol neparodysite tapatybės kortelės, - pasakė vyriš- 
kis, įremdamas ištiestą ranką Brunečiui į krūtinę. 

Vyro priešgina sukurstė visą įniršį, kurį Brunetis jautė 
Viskardžiui; jis atitraukė ranką, pirštai nejučia susigniaužė 
į kumštį. Vyriškis žingtelėjo žingsnį nuo jo, ir šio mažo 
judesio pakako, kad Brunetis atsipeikėtų. Jis atgniaužė pirš- 

tus, įkišo ranką į kišenę, išsiėmė piniginę ir parodė savo 
pažymėjimą sanitarui. Žmogus tik dirba savo darbą. 

— Aš tik dirbu savo darbą, pone, - pasakė jis ir pasisuko 
atidaryti Brunečiui durų. 

— Ačiū, - eidamas pro šalį pasakė Brunetis, nežiūrėdamas 
jam į akis. 

Viduje kitoje kambario pusėje pamatė Vianelo ir Miotį. 
Abu palinkę prie žemaūgio vyro, sėdinčio ant kėdės, prie 
galvos prispaudusio baltą rankšluostį. Vianelo rankoje laikė 
savo sąsiuvinį ir, atrodo, jį klausinėjo. Brunečiui prisiarti- 
nus, visi trys pažvelgė į jį. Tada jis atpažino trečiąjį vyrą, 
daktarą Oktavijų Bonaventūrą, Ricardžio asistentą. Jauna- 
sis gydytojas linktelėjo pasisveikindamas, tada užsimerkė ir 
atlošęs galvą prispaudė rankšluostį prie kaktos. 

— Kas čia vyksta? — paklausė Brunetis. 

— Kaip tik tai mes ir mėginame išsiaiškinti, pone, - atsakė 
Vianelo linktelėdamas į Bonaventūrą. - Maždaug prieš pus- 
valandį mums paskambino slaugytoja iš registratūros, — 
pasakė jis akivaizdžiai turėdamas galvoje aną skyrių. - Ji 
pasakė, kad pamišusi moteris užpuolė vieną gydytoją, taigi 
atvykome čia kiek galėdami greičiau. Sanitarai akivaizdžiai 
negalėjo jos suvaldyti net ir dviese. 

— Trise, - prabilo Bonaventūra, vis dar užsimerkęs. 

— Kas atsitiko? 

— Nežinome, pone. Mėginame tai išsiaiškinti. Ji išėjo dar 
prieš mums atvykstant, tačiau mes nežinome, ar ją išvedė 
sanitarai. Nieko nežinome, — pasakė jis nė nesistengdamas 
slėpti savo susierzinimo. Trys vyrai, ir nesugebėjo suvaldyti 
moters. 

— Daktare Bonaventūra, - tarė Brunetis, - ar galite mums 
papasakoti, kas čia atsitiko? Ar jums viskas gerai? 

Bonaventūra vos linktelėjo. Nusiėmė rankšluostį nuo gal- 
vos, ir Brunetis pamatė gilią, kruviną įpjovą, nuo antakio 
nutįsusią iki plaukų virš pat ausies. Gydytojas perlankstė 
rankšluostį ieškodamas švarios vietos ir vėl prispaudė prie 
žaizdos. 

— Aš buvau prie stalo štai ten, - pradėjo pasakoti, net 
nerodydamas vienintelio patalpoje stalo, — pildžiau doku- 
mentus, ir staiga kambaryje atsiradusi ta sena moteris ėmė 
šaukti kaip išprotėjusi. Ji prilėkė prie manęs su kažkuo 
rankose. Nežinau, kas ten buvo; galėjo būti ir jos rankinė. 
Ji šaukė, bet aš nežinau, ką sakė. Negalėjau jos suprasti, 
o gal buvau pernelyg nustebęs. Arba išsigandęs, - jis vėl 
perlankstė rankšluostį; kraujas nesiliovė plūdęs. - Ji prilėkė 
prie stalo ir trenkė man, tada ėmė draskyti visus popierius 
ant stalo. Paskui atskubėjo sanitarai, bet ji tiesiog sulaukėjo, 
ją apėmė isterija. Ji parbloškė vieną, o kitas tada ant jo suk- 
lupo. Nežinau, kas nutiko paskui, nes kraujas užpylė man 
akis. Bet kai aš jį nusišluosčiau, jos nebebuvo. Abu sanitarai 
tebebuvo čia, ant grindų, o jos nebebuvo. 

Brunetis pažvelgė į Vianelo, ir šis atsakė: 

— Ne, pone, lauke jos nėra. Ji tiesiog dingo. Kalbėjausi su 
tais dviem sanitarais, bet jie nežino, kas jai atsitiko. Paskam- 
binome Casa di Riposo, ar netrūksta kokios jų pacientės, bet 
buvo lengva juos visus susiskaičiuoti. 

Brunetis vėl visą dėmesį nukreipė į Bonaventūrą. 

— Ar turite kokių minčių, kas ji tokia, dotore? 

— Ne. Jokių. Niekada nesu jos matęs. Neįsivaizduoju, 
kaip ji čia pakliuvo. 

— Ar lankėte pacientus? 

— Ne, sakiau jums, kad pildžiau dokumentaciją, rašiau 

savo pastabas. Ir nemanau, kad ji atėjo iš laukiamojo. 
Manau, kad ji atėjo iš ten, — pasakė jis, rodydamas duris 
kitoje patalpos pusėje. 

— Kas ten? 

— Lavoninė. Prieš pusvalandį užbaigiau ten darbą ir 
rašiau savo pastabas. 

Per painų Bonaventūros pasakojimą Brunetis pamiršo 
savo įniršį. Dabar jis staiga atvėso, sustiro į kaulą, bet jaus- 
mai nebesiautėjo. 

— Kaip ji atrodė, daktare? 

— Tiesiog maža, stora sena ponia, visa juodai apsirengusi. 

— Kokius užrašus rašėte, daktare? 

— Sakiau jums - po autopsijos. 

— Kokios autopsijos? — paklausė Brunetis, nors žinojo, 
kad nėra jokio reikalo klausti. 

— Kokia ten jo pavardė? To jaunuolio, kurį atvežė praeitą 
naktį. Rigečio? Ribelio? 

— Ne, daktare. Rufolo. 

— Taip jo. Ką tik baigiau. Jis visas susiūtas. Manėme, kad 
šeima atvyks jo pasiimti apie antrą, bet aš baigiau kiek anks- 
čiau ir mėginau užsirašyti pastabas prieš imdamasis kito. 

— Ar galite ką nors prisiminti, ką ji sakė, daktare? 

— Taigi sakiau. Negalėjau jos suprasti. 

— Prašau, pamėginkite pagalvoti, daktare, - paprašė Bru- 
netis, iš visų jėgų stengdamasis, kad balsas išliktų ramus. — 
Tai gali būti svarbu. Nors kokį žodį, - Bonaventūra tylėjo, 
todėl Brunetis pasufleravo: - Ar ji kalbėjo itališkai, daktare? 

— Lyg ir. Kai kurie žodžiai buvo itališki, visa kita — dia- 
lektas, prasčiausias, kokį esu girdėjęs, - daugiau ant Bona- 
ventūros rankšluosčio švarių vietų nebebuvo. - Manau, kad 
norėčiau eiti ir atiduoti šitą, - pasakė jis. 

— Minutėlę, daktare. Ar jūs supratote bent žodį? 

— Na, žinoma, ji šaukė „Bambino, bambino“, bet jaunuolis 
nebuvo jos vaikelis. Ji tikriausiai per sena. 

Ji nebuvo per sena, bet Brunetis nematė reikalo to jam 
sakyti. 

— Gal dar ką nors supratote, daktare? - dar kartą paklausė 
Brunetis. 

Bonaventūra užsimerkė ir iš skausmo, ir mėgindamas 
prisiminti. 

— Ji pasakė „assassino“, tačiau taip, manau, pavadino 
mane. Grasino mane užmušti, tačiau tik smogė man. Viskas 
visiškai nesuprantama. Nei žodžiai, nei visa kita, tik riksmas 
kaip žvėries. Manau kaip tik tada, kai atėjo sanitarai. 

Nusigręžęs nuo jo ir linktelėdamas į lavoninės duris Bru- 
netis paklausė: 

— Ar kūnas vis dar ten? 

- Taip, sakiau jums. Šeimai buvo pasakyta ateiti jo pasi- 
imti apie antrą. 

Brunetis nuėjo prie durų ir atidarė. Tenai, vos už kelių 
metrų, ant metalinių ratukų gulėjo Rufolo kūnas, nuogas ir 
nuklotas. Paklodė, kuria buvo apklotas kūnas, suglamžyta 
voliojosi ant grindų, tarsi nuplėšta ir numesta. 

Brunetis žengė kelis žingsnius į kambario vidurį ir 
nužvelgė jaunuolį. Kūnas gulėjo pasukta galva, todėl Bru- 
netis galėjo matyti nelygią liniją per plaukus, rodančią, kur 
buvo perpjautas viršugalvis, kad Bonaventūra galėtų ištirti, 
kiek pažeistos smegenys. Ant kūno matė ilgą drugelio pavi- 
dalo inciziją, tokią pat siaubingą liniją, kaip ir ant stipraus 
jaunojo amerikiečio kūno. Tarsi skriestuvu nupiešta linija 
būtų ką tik nubrėžusi tikrą mirties ratą ir sugrąžinusi Bru- 
netį ten, nuo kur jis pradėjo. 

Nuo to, kas anksčiau buvo Rutolas, jis grįžo atgal į kabi- 
netą. Kitas vyras baltu švarku, palinkęs prie Bonaventūros, 
atsargiai čiuopė žaizdos kraštus. Brunetis linktelėjo Vianelo 
ir Miočiui, bet dar nespėjus šiems pasijudinti Bonaventūra 
pažvelgė į Brunetį ir pasakė: 

— Dar vienas keistas dalykas. 

— Koks, daktare? - paklausė Brunetis. 

— Ji manė, kad aš iš Milano. 

— Nesuprantu. Ką norite pasakyti? 

— Kai pasakė, kad mane užmuš, pavadino mane „milanese 
traditore“ , bet tik sužeidė mane. Vis šaukė, kad užmuš mane, 
ir vis vadino „milanese traditore“. Man tai visiškai neaišku. 

Užtai Brunečiui staiga tapo aišku. 

— Vianelo, ar jūs su motorlaiviu? 

— Taip, pone, jis lauke. 

— Mioti, paskambink į kvestūrą, tegul siunčia greito rea- 
gavimo būrį, Sąuadra Mobile - dabar pat - į Viskardžio 
palazzo. Eime, Vianelo. 

Policijos kateris buvo prisišvartavęs kairėje nuo ligoni- 
nės ir išjungęs variklį. Brunetis užšoko ant denio, Vianelo 
iškart iš paskos. 

— Bonsuanai, - apsidžiaugė Brunetis, radęs jį už šturvalo, 
— prie San Stae, tų naujų palazzo, šalia Duodo rūmų. 

Antrą kartą Bonsuano prašyti nereikėjo: Brunečio būgš- 
tavimas buvo užkrečiamas. Jis nuspaudė dvigubos sirenos 
jungiklį, nustūmė į priekį droselį ir išsuko motorlaivį į 
kanalą. Jo gale staugiant sirenoms pasuko į San Džiovanio 
Krizostomo upę ir nulėkė į Didįjį kanalą. Po kelių minučių 
motorlaivis išlėkė į plačius Didžiojo kanalo vandenis, vos 
išvengdamas taksi ir versdamas į abi puses stačią bangą, 
kuri bloškėsi į laivus ir pastatus. Pralėkė pro vaporetą, kuris 

ką tik įplaukė į San Stae doką, ir jų banga stumtelėjo jį į 
imbarcadero priversdama pašokti ne vieną turistą, laikinai 
praradusį tvirtą pagrindą po kojų. 

Tiesiai priešais Duodo rūmus Bonsuanas įplukdė katerį į 
riva, Brunetis ir Vianelo iššoko į krantą, palikdami vairinin- 
kui pačiam prisišvartuoti laivą. Brunetis įbėgo į siaurą calle, 
stabtelėjo akimirkai, kad susiorientuotų taip netikėtai atvy- 
kęs vandens keliu, ir pasuko į kairę palazzo link. 

Pamatęs sunkias medines duris atviras suprato, kad bus 
per vėlu: per vėlu Viskardžiui ir per vėlu senjorai Končetai. 
Rado ją ten, iš kiemo vedančių laiptų papėdėje, jos rankas 
užlaužę už nugaros laikė du Viskardžio priešpiečių svečiai, 
vienas jų, Brunetis pastebėjo, vis dar su servetėle už marški- 
nių apykaklės. 

Jiedu abu buvo galingi vyrai, tie senjoro Viskardžio sve- 
čiai, ir Brunečiui pasirodė, kad nebūtina buvo jiems laikyti 
senjoros Končetos rankų taip grubiai užlaužtų už nugaros. 
Dėl vieno dalyko jau buvo per vėlu, o dėl kito - ji jiems 
visiškai nesipriešino, buvo patenkinta, galima sakyti, kone 
laiminga žiūrėdama į tai, kas gulėjo jai po kojų ant kie- 
melio grindinio. Viskardis nukrito kniūbsčias, todėl žiojin- 
čios šūvių išdraskytos skylės ant jo krūtinės buvo paslėptos, 
tačiau kraujas, plūstantis per granitinius grindinio akmenis, 
negalėjo būti sustabdytas. Prie jo kūno, bet arčiau senjoros 
Končetos gulėjo jos numestas šautuvas. Jos velionio vyro 
lupara atliko savo pareigą ir apgynė šeimos garbę. 

Brunetis prisiartino prie moters. Ji pažvelgė į ji, atpažino, 
bet nenusišypsojo: jos veidas buvo plieninis. Brunetis pra- 
tarė vyrams: 

— Paleiskite ją, - jie nekrustelėjo, todėl pakartojo bespal- 
viu balsu: — Paleiskite ją. 

Šikart jie pakluso, paleido jos rankas ir tuoj pat abu iš 
atsargumo pasitraukė nuo jos šalin. 

— Senjora Končeta, - tarė Brunetis, - iš kur jūs žinojote? — 
klausti, kodėl ji taip padarė, nebereikėjo. 

Nerangiai, tarsi būtų skaudėjusios, ji pakėlė rankas ir 
sukryžiavo ant krūtinės. 

— Mano Pepinas viską man papasakojo. 

— Ką jis jums papasakojo, senjora? 

— Kad šį kartą jis užsidirbs pakankamai pinigų grįžti 
namo. Namo. Jau taip seniai nebuvau namie. 

— Ką dar jis papasakojo, senjora? Ar papasakojo apie 
paveikslus? 

Įsiterpė vyras su servetėle už marškinių prapliupdamas 
rėksmingu reikalaujančiu balsu: 

— Kad ir kas būtumėte, noriu jus įspėti, kad esu senjoro 
Viskardžio advokatas. Ir dar įspėju, kad suteikiate šiai mote- 
riai informaciją. Aš esu šio nusikaltimo liudininkas, ir su ja 
niekas nekalbės, kol neatvyks policija. 

Brunetis žvilgtelėjo į ji, paskui žemyn į Viskardį. 

— Jam jau nebereikia advokato, — vėl nukreipė visą 
dėmesį į senjorą Končetą. — Ką jums Pepinas papasakojo, 
senjora? 

Ji labai stengėsi kalbėti aiškiai prisiversdama vengti tar- 
mės. Galų gale čiagi buvo policija. 

— Aš žinau viską. Apie paveikslus. Viską. Žinau, kad 
mano Pepinas rengėsi su jumis susitikti. Jis buvo labai išsi- 
gandęs, mano Pepinas. Jis bijojo šito vyro, - pasakė ji rody- 
dama Viskardį. — Jis rado kažką, nuo ko dar labiau išsi- 
gando, - nuo Viskardžio pakėlė akis į Brunetį. - Ar galiu eiti 
iš čia, dotore? Aš savo darbą padariau. 

Vyras su servetėle vėl prabilo. 

— Jūs uždavinėjate šiai moteriai primenamuosius klausi- 
mus, ir aš esu to liudininkas. 

Brunetis ištiesė ranką ir paėmė senjorą Končetą už 
parankės. 

— Eime su manimi, senjora, - linktelėjo Vianelo, šis mik- 
liai prisistatė. — Eikite su šiuo vyru, senjora. Jis turi laivą ir 
nuplukdys jus į kvestūrą. 

— Tik ne laivu, - tarė ji. - Aš bijau vandens. 

— Tai labai saugus laivas, senjora, - padrąsino Vianelo. 

Ji atsisuko į Brunetį. 

— Arjūs plauksite su mumis, dotore? 

— Ne, senjora, privalau pasilikti čia. 

Rodydama į Vianelo ji paklausė Brunečio: 

— Ar galiu juo pasikliauti? 

— Taip, senjora, galite juo pasikliauti. 

— Prisiekiate? 

— Taip, senjora, prisiekiu. 

— Va bene, eime į laivą. 

Ir pasisuko eiti vedama Vianelo, kuriam teko pasilenkti, 
kad galėtų laikyti ją už parankės. Žengė du žingsnius, 
sustojo ir atsigręžė į Brunetį. 

— Dotore? 

— Ką, senjora Končeta? 

— Paveikslai mano namuose, - nusigręžė ir nuėjo su Via- 
nelo durų link. 

Vėliau Brunetis sužinojo, kad per dvidešimt metų Vene- 
cijoje ji niekada nebuvo kojos įkėlusi į laivą: kaip daugelis 
žmonių iš Sicilijos kalnų ji mirtinai bijojo vandens ir per dvi- 
dešimt metų taip ir neįveikė tos baimės. Bet prieš tai jis 
sužinojo, ką ji padarė su paveikslais. Kai tą popietę policija 
atėjo į jos namus, visus tris paveikslus, Monė, Gogeną ir 

Gardį, rado sukarpytus į smulkias atraižėles tomis pačiomis 
žirklėmis, su kuriomis ji prieš keletą metų mėgino užpulti 
Brunetį. Šį kartą nebebuvo Pepino, kuris ją sustabdytų, ir 
apimta sielvarto ji visiškai juos sunaikino, palikdama tik 
rantytas drobių ir spalvų skiautes. Brunetis visiškai nesiste- 
bėjo, sužinojęs, kad daugelis žmonių įvertino tai kaip nea- 
bejotiną jos pamišimo įrodymą: Žmogų užmušti gali bet kas; 
sunaikinti Gardį gali tik pamišėlė. 

Po dviejų vakarų, pavakarieniavus, Paola atsiliepė 
suskambus telefonui. Ji kalbėjo maloniu balsu ir dažnai juo- 
kėsi atsakydama į tai, ką girdėjo, todėl jis galėjo pasakyti, 
kad kalbasi su tėvais. Po kiek laiko, kone po pusvalandžio, 
ji atėjo į terasą ir tarė: 

— Gvido, mano tėvas norėtų su tavimi trumpai pakalbėti. 

Jis grįžo į svetainę ir pakėlė ragelį. 

— Labas vakaras, - pasakė. 

— Labas vakaras, Gvido, — tarė grafas. - Turiu tau nau- 
jienų. 

— Apie sąvartyną? 

— Sąvartyną? - pakartojo grafas, apsimesdamas sutrikęs. 

— Sąvartyną prie Barcio ežero. 

— A, kalbi apie statybvietę. Privati statybos bendrovė ten 
atvyko šios savaitės pradžioje. Visa teritorija išvalyta, viskas 
išvežta, žemė sulyginta. 

— Statybvietė? 

— Taip, kariuomenė nutarė šioje teritorijoje vadovauti 
radono spinduliavimo bandymams. Todėl ketina uždaryti 
teritoriją ir pastatydinti ten kažkokius bandymų įrenginius. 
Be Žmonių, suprantama. 

— Kieno kariuomenė, jų ar mūsų? 

— Kodėl gi, mūsų, žinoma. 

— Kur iškraustė medžiagas? 

— Manau vilkikai iškeliavo į Genują. Tačiau bičiulis, kuris 
man tą papasakojo, nebuvo labai atviras. 

- Jūs žinojote, kad Viskardis buvo čia įsivėlęs, ar ne? 

— Gvido, man nepatinka tavo kaltinamasis tonas, - griež- 
tai pasakė grafas. Brunetis neatsiprašė ir grafas tęsė: — Aš 
daug žinojau apie Viskardį, Gvido, bet jis buvo toliau, negu 
galėjau pasiekti. 

— Dabar jau niekas negali jo pasiekti, - pratarė Brunetis, 
bet nepajuto palengvėjimo galėdamas tą pasakyti. 

— Mėginau tau pasakyti. 

— Neįsivaizdavau, kad jis toks galingas. 

— Jis buvo. O jo dėdė, - grafas pasakė kabineto ministro 
pavardę, - tebėra dar galingesnis. Ar supranti? 

Suprato daugiau negu norėjo. 

— Turiu kitą prašymą. 

— Šią savaitę dėl tavęs daug padariau, Gvido. Dauguma 
to buvo prieš geriausius mano interesus. 

— Ne sau. 

— Gvido, prašome visada sau. Ypač kai prašome dalykų 
kitiems žmonėms, - Brunetis taip ilgai tylėjo, kad galop gra- 
fas paklausė: - Kokį? 

— Yra toks karabinierių karininkas Ambrodžianis. Jį ką 
tiktai paskyrė į Siciliją. Ar galėtumėte pasirūpinti, kad jam 
ten nieko nenutiktų? 

— Ambrodžianis? — paklausė grafas, tarsi susidomėjęs 
žinodamas tik pavardę. 

— Taip. 

— Pažiūrėsiu, ką galiu padaryti, Gvido. 

— Būčiau labai dėkingas. 

— Įsivaizduoju, kad ir majoras Ambrodžianis. 


326 


— Ačiū. 

— Nėra už ką, Gvido. Kitą savaitę būsime namuose. 

— Puiku. Gerų atostogų. 

— Taip, pasistengsiu. Labanakt, Gvido. 

— Labanakt. 

Vos padėjo ragelį, į galvą pradėjo lįsti pokalbio nuotru- 
pos, ir jis sustingęs stovėjo vienoje vietoje spoksodamas į 
savo ranką, negalėdamas atitraukti jos nuo ragelio. Grafas 
žinojo Ambrodžianio laipsnį. Jis pavadino jį karininku, bet 
grafas pavadino „majoru Ambrodžianiu“. Grafas žinojo 
apie Gamberetą. Jis turėjo verslo reikalų su Viskardžiu. O 
dabar jis žino Ambrodžianio laipsnį. Ką dar žino grafas? Ir 
kur dar jis įsipainiojęs? 

Paola pakeitė jį terasoje. Jis atidarė duris ir išėjęs laukan 
atsistojo greta, apkabino ją per pečius. 

— Vakaruose dangus baigia blėsti; greitai sutems. 

— Dienos trumpėja, ar ne? - paklausė ji. 

Jis spustelėjo ją glėbyje ir linktelėjo. 

Taip jie ir stovėjo. Suskambo varpai, pirmi - mažieji Šv. 
Povilo varpai, o paskui per visą miestą, kanalus, amžius jie 
išgirdo magistratinį Šv. Morkaus gaudesį. 

— Gvido, manau, Rafis įsimylėjo, - tarė ji vildamasi, kad 
tai tinkama akimirka. 

Brunetis stovėjo greta savo vienintelio sūnaus motinos, 
mąstydamas apie tėvus ir kaip jie myli savo vaikus. Jis ilgai 
nieko nepasakė, todėl ji atsigręžė ir pažvelgė į jį. 

— Gvido, kodėl tu verki? 

Donna Leon, amerikietė, dirbanti anglų literatūros 


dėstytoja universitete netoli Venecijos, šį miestą 
pasirinko serijai savo romanų, kurie tapo šiuolaikinės 
detektyvinės literatūros pasididžiavimu. 


Su meile modeliuojami komisaro Brunečio, jo 
aristokratės žmonos ir nenuoramų vaikų santykiai 
vaizduojami antrajame Donnos Leon romane, 
nagrinėjančiame amerikiečio kariškio žūtį Venecijoje. 
Brunetis atmeta nuostatą, kad seržantas Maikas 
Fosteris iš amerikiečių karinės bazės žuvo per 
paprasčiausią apiplėšimą. Jam nepriimtina, kad 
seržanto draugės ir vadovaujančios karininkės 
daktarės Peters mirtis tėra savižudybė. Jis nepasitiki 
įtakingo pramonininko pareiškimu apie trijų paveikslų 
vagystę. Brunetis ne tik prasiskverbia į žmogžudystės 
paslaptį, jis turi susidoroti ir su Italijos valdžios 
korupcija. Rašydama nešališkai ir aiškiai Donna Leon 
sukuria nuostabų romaną. 


Jausmingi, nepaprastai spalvingi portretai, atidus žvilgsnis į 
susiskaldžiusią kaukėtą visuomenę. Greičiausiai tai dėl Gvido 
Brunečio romanai tokie sėkmingi. Skaitytojas su malonumu seka 
paskui jį siauromis, vingriomis Venecijos gatvelėmis. 

Der Spiegel 

Kaip ir romane „Mirtis La Fenice teatre“ Donna Leon nuvi- 

lioja Mus nuo spindinčio Rialto į Venecijos darbininkų 
bendruomenės kvartalus. Ir vis dėlto negali pasakyti, kad 
autorė užmiršta miesto istoriją ir grožį; greitesniu miesto gatvių 
pulsu ji tik dar labiau sukursto. 

New York Times 


Brunetis... jau seniai įstojo į literatūrinių klasikinių detektyvų 

